



tm» 83» IBM331 B'J ®M®M 1D3 WBB1 | 


: Plut. 0- Loculos IU- Num. * 

fi a- P ■'■l> : tllM -3P 



/ 3- / 7 .e ,1« 



Digitized by Google 



Digitized by Google 


INSTITUTIONUM 

CUM JURE PROPRIETATIS 

die ao. Novembris 1840. 



PRAEFATIO 


Jus Ecclesiasticum , sive Canonicum, sive Sacrum 
( nam haec verba idem sonant ) est complectio ea- 
rum legum, quibus Ecclesia regitur. Jus Ecclesia- 
sticum ratione Objecti dividitur in Publicum , et 
Privatum. Cum enim Ecclesia societas sit , quae 
instar aliarum societatum Magistratu et Populo 
constat , hinc Jus Publicum complectitur eas leges , 
quibus divinae hujus societatis , et eorum , qui in 
ea potestatem gerunt , jura et officia determinan- 
tur ; Jus vero Privatum iis legibus continetur , quae 
jura et officia Privatorum definiunt. ' 

Veteres Canonistae, in tradendo Jure Canoni- 
co, Jus Publicum Ecclesiasticum a Privato non se- 
parabant , sed in singulis argumentis ita versaban- 
tur, nihil ut praetermitterent eorum, quae ad rem 
facerent, sive ea ad Jus Publicum, sive ad Privatum 
pertinerent. Sed postquam Joannes Adamus Ickstatt 
in opusculo « De studio Juris ordine atque metho- 
do scicntijica instituendo , Inglostadii MDCCXLVl! »; 
et paulo post Joannes Nepomucenus Endres in dis- 
sertatione « De necessario Jurisprudentiae naturalis' 
cum ecclesiastica nexu , Wirceburgi MDCCLI '» eam 
exponendi Juris Canonici rationem ad erudiendo» 

auditores minus aptam praedicarunt, putantes Jus 
Publicum a Privato in scholis secernentium esse ; 
Antonius Schmidt S. J. eisdem morem gessit , et 
anno MDCCLXXI Institutiones Juris Publici Eccle- 
siastici seorsum a Jure Privato edidit , ejusque 
exemplum nonnulli scriptores secuti sunt. 

Id vero non omnibus probatum est. Cum enim , 
scripsit Zechius in Praecognitis Juris Canonici lib. IV, 
auditorum nostrorum intersit , utriusque hujus Juris 
Publici et Privati notitiam simul unaque opera hau- 
rire ; hinc sicut in ipso corpore Juris materiae istae 
inter se permistae sunt ; ita urgens causa hucusque non 
apparuit , ut in publicis scholis ab invicem separen- 
tur. Verumtamen contraria sententia vicit, sive quod 
novarum rerum plerique sunt cupidi , sive quod 
visum est ad faciliorem uberioremque Juris Publici 
Ecclesiastici cognitionem id quam maxime condu- 
cere. Zallinger in Prolegomenis ad Institutiones Ju- 
ris Ecclesiastici cap. 8. fatetur , se vel invitum in 
hanc sententiam adductum esse ea de causa; quia , 
inquit , non pauci exlitere , qui obtentu emendandae 
methodi rem ipsam in pe jus mutarunt , Sacrumque 
Jus corruperunt locis plurimis ; idcirco necessitatem 
mihi ante annos decem impositam credidi, ut Publi- 
cam Jurisprudentiae Canonicae partem a Privato Ju- 
re , in quo praelegendo versabar maxime , segregatam 
ederem ; ut hac etiam parte nihil deesset iis , qui in- 
genio atque otio abundarent , cum Juri Sacro dant 
operam . i 

Quibus de causis Summus Pontifex Leo XII 
Constitutione edita Quod divina Sapientia, qua ra- 
tionem studiorum in tota ditione ecclesiastica mo- 
deratus est, peculiarem cathedram Institutionum 
Juris Publici Ecclesiastici in magnis Lyceis Roma- 
no et Bononiensi constituit. 

Qua Constitutione promulgata, cum animadver- 
tissem Italorum extitisse neminem , qui Juris Publi- 
ci Ecclesiastici Institutiones in scholarum usum edi- 
disset, huic operi manus admovere coepi, et has 
Institutiones, videlicet prima Juris Publici Ecclesia- 
stici elementa conscripsi , et sunt veluti pars do- 
gmatica Juris Canonici , eaque nuper edidi in gra- 
tiam adolescentium , qui in Auximano Ven. Semi- 
nario et Nobili Collegio Campana instituuntur. 

Nunc earumdem Institutionum editio altera in 
lucem prodit valde aucta , eaque in tres libros di- 
stributa, nempe 

I. De Statu Ecclesiae. 

II. De Summo Pontifice universae Ecclesiae 
Rectore. 

III. De Episcopis Rectoribus particularium Ec- 
clesiarum. 

Verumtamen operae pretium duxi, de Fontibus 
Juris Canonici , deque Sacrorum Canonum Colle- 
ctionibus notiones aliquas praeponere , quibus ad 
haec studia rite colenda tironum mentes imbui et 
praeparari omnino debent. 

DE FONTIBUS JURIS CANONICI 

ons proprie locus est, ex quo aliquid fluit; et, 
quemadmodum omnia jura ab aliquo legislatore 
fluunt, sic etiam quot sunt vel fuerunt in Ecclesia 
legislatores, tot Juris Ecclesiastici fontes habendi 
erunt. Quatuor igitur sunt Ecclesiastici Juris fontes, 
quandoquidem quatuor legum ecclesiasticarum la- 
tores agnoscimus, neque plures , neque pauciores, 
nempe Christus Jesus ipsius Ecclesiae fundator et 
legislator , dein Apostoli potestate ab ipso Christo 
accepta , tum Summi Pontifices , denique Episco- 
pi in Conciliis congregati. 

At vero Canonistae latiori sensu fontes appel- 
lant ea loca, in quibus Jus ipsum invenitur, pro- 
pterea quod et jura, et juris momenta, argumenta- 

que et rationes ab his locis vel uti fontibus hau- 
riantur. Sicut igitur ea, quae Christus Dominus 
docuit et praecepit , quaeve Apostoli tradiderunt , 
in Sacra Scriptura vel Traditione servantur; quae 
vero a Summis Pontificibus aut ab Episcopis san- 
cita sunt , in Constitutionibus Summorum Pontifi- 
cum et in Canonibus Conciliorum generalium con- 
tinentur, sic quatuor numerant Ecclesiastici Juris 
fontes , nempe S. Scripturam , Traditionem , Consti- 
tutiones Summorum Pontificum , et Canones Concilio- 
rum generalium. 

Praeterea aliquibus placet hisce quatuor fonti- 
bus tres alios adjicere , nempe Jus naturale , Scri- 
pta Sanctorum Patrum, et Jus civile, siquidem 
ex iis etiam argumenta sumuntur, quae in Juro 
C&nonico auctoritatem habent. 

Nos de omnibus illis fontibus, nequid praeter- 
mittere videamur, deque singulorum usu et aucto- 
ritate dicturi sumus: eos enim compertos explora- 
tosque habere valde iis proderit, qui volunt in hac 
facultate proficere. 

CAPUT I. 



DE SACRA SCRIPTURA 

§. I. I •<! 

DE LIBRIS SACRARUM SCRIPTURARUM 


G ' 

eneralis Sacrae Scripturae divisio est ia vetus 
et novum Testamentum. Vetus eos complectitur li- 
bros , qui ad legem a Moyse promulgatam , et ad 
Judaeorum Synagogam spectant. Novum autem eos 
continet , qui ad legem Christi Domini, atque ad 
Ecclesiam pertinent. 

Ecclesia Catholica septuaginta duos libras pro 
Sacris et Divinis recipit, videlicet quadraginta quin- 
que veteris, et viginti septem novi Testamenti, 
quos Tridentina Synodus recenset omnes notnina- 
tim sess. IV in decreto de Canonicis Scripturis , 
ita subjiciens: Sicjuis autem libros ipsos integros cum 
omnibus suis partibus , prout in Ecclesia Catholica 
legi consueverunt , et in veteri vulgata latina editio~ 
ne Imbentur , pro Sacris et Canonicis non susceperit , 
anathema sit. Deinde declarat et statuit, ut haec 
ipsa vetus et vulgata editio , quae longo tot saecu- 
lorum usu in ipsa Ecclesia probata est , in publicis 
lectionibus , disputationibus , praedicationibus , et cx- 

positionibus pro authentica habeatur, et ut nemo il- 
lam rejicere quovis praetextu audeat vel praesumat. 


i ■ ^ — — 

§. 2 . 

DE USU ET AUCTORITATE VETERIS TESTAMENTI 
IN JURE CANONICO 


Vetus Testamentum tribus praeceptorum gene- 
ribus constat , moralibus , caeremonialibus , et judi- 
cialibus. Certum vero exploratumque est praecepta 
moralia in veteri Testamento tradita semper vigere, 
quoniam praecepta sunt ipsius juris naturalis pror- 
sus immutabilia , quae proinde Christus non sustu- 
lit, sed clarius evolvit confirmavitque. Praecepta ve- 
ro caeremonialia, quae divinum cultum, sacrificia, 
sacrosquc ritus spectabant; et judicialia, quae ci- 
vilem Hebraeorum politiam constituebant, jam ir- 
rita facta sunt: caeremonialia quidem, quando Sa- 
cerdotium translatum est, et novum Testamentum 
morte Testatoris obsignatum; judicialia vero, post- 
quam respublica Hebraeorum sine ulla restitutionis 
spe omnino desiit. 

Quae cum ita se habeant, videndum est, num 
ex abrogatis veteris Testamenti praeceptis caere- 
monialibus et judicialibus, argumentum in canoni- 
ca jurisprudentia validum atque efficax sumi pos- 
sit; nam quod attinet ad praecepta moralia, nemo 

certe dubitat , quin ex eis argumenta furinissima 
ducantur. 

Jam vero cum utrvimque Testamentum inter 
se nexum jugatumque sit, tum quia alterum alte- 
rius umbra et simulacrum fuit, tum quia alterum 
alteri suffectum est, Canonistae sine ulla contro- 
versia sentiunt , argumenta ex veteri Testamento 
deprompta non parum valere ad multa ecclesiasti- 
cae jurisprudentiae capita illustranda, et amplius 
confirmanda. Sic dogma de distinctione inter Cle- 
ricos et Laicos ex Lege veteri mirifice confirmatur 
instituto argumento a pari, ut ajunt, vel etiam a 
fortiori j quare Schmetterer Introduct. in Jus Can. 
diss. II cap. a 5- 37 : Si eadem, inquit, aMt major 
ratio adhuc pugnat pro Lege nova, quam obtinuit 
pro Testamento veteri, bene ab hoc ad illam argu- 
mentaberis. Sic etiam in quaestionibus explicandi^ 
solvendi8que recte utimur Testamento veteri: Si 
quae sunt quaestiones controversae , ait Zalwein de 
Prine. Jurisprud. Eccles. tom. I quaest. a cap. a , 
quae nec ex Scriptura nec ex Traditione decidi pos- 
sunt , et una ex sententiis controversis habeat pro se 
ingentem probabilitatem , haud inepte, licet non convin- 
cent er , ex antiquo ad novum argumentaberis T est ar- 
mentum , si eadem vel major pugnet ratio. Et hinc, 
argumentum , quo Catholici a privilegio fori et im- 
munitatis Sacerdotibus in antiqua Lege competente , 
ad Clericorum immunitatem in Lege nova argumen- 
tantur , inter Catholicos non est ineptum , non tamen 
convincens. 

Hoc loco addendum est plura Decretalium ca- 
pita ex veteris Testamenti legibus tum judicialibus 
tum caeremonialibus deprompta esse, veluti cap. I 
de homicidio voluntario vel causali, cap. I de 
adulterio et stupro, cap. I de furtis, Cap. I, II, 
III, IV, V de injuriis et damno dato , cap. I , et 
II de praesumptionibus , cap. I de decimis , pri- 
mitiis, et oblationibus, et hujusmodi nlia. At vero 
Judaeorum leges in corpus Juris Canonici receptae , 
et, ut ajunt, canonizatae , non tamquam leges di- 
vinae , sed tamquam leges ecclesiasticae , sive au- 
ctoritate ecclesiastica receptae confir mataeque ha- 
bendae sunt: nam, ut optime scripsit Zalwein tom. 
I Princip. Jur. Eccles. , leges istae non habent vim 
obligandi vi institutionis divinae , quae cessavit , sed 
vi auctoritatis Ecclesiae eas libere adoptantis : et 
proinde Ecclesia potest easdem relaxare , atque etiam 
penitus abrogare. 

Diximus Ecclesiam posse eas leges relaxare. Hoc loca 
tirones monendi sunt , quotiescumque in sacris Canonibus 
legerint Ecclesiam posse - Ecclesiam potuisse , nomine Eccle- 
siae non totam fidelium congregationem intelligi , sed tan- 
tummodo Ecclesiae Pastores et Rectores , quibus «olis omnis 
ecclesiastica potestas tributa fuit. Hac significatione Ecclesiae 
nomen usurpatum est ab inso Christo, dum Mattii, cap. XV1I1 
inquit : Si eos non audierit , dic Ecclesiae ; quae verba 
explicans S. Joanncs Chrysostomus ait: Dic Ecclesiae , idest 
Ecclesiae Praelatis. Eodem sensu saepe adhibitum est a Con- 
cilio Tridentino, veluti cum ses». XXIV cau. 4 ait: Si quis 
4ixerit Ecclesiam non potuisse constituere impedimenta ma- 
trimonium dirimentia , anathema sit. 
jvuv.siI i' . t .e '. \ > j .v’ ' \ .) .■ 'l , 

•% ,«• V» 

bE USU ET AUCTORITATE NOVI TESTAMENTI 

«ij.i * 1 * * 1 • <•*•»' A * ’ ’ " * * ' ‘V 

Juris Ecclesia stici et publici et privati fons 
primus et praecipuus est novum Testamentum : Sa- 
ne , inquit Zallinger in Inst. Jur. Eccl. cap. V, quae 
ad Jus Ecclesiasticum publicum pertinent , de fundae 
tione Ecclesiae , de institutione potestatis hierarchicae , 
de sacro imperio Apostolis atque in primis S. Petro a 
Christo collato , de gesto ab iisdem imperio circa reti 
omnes ad Religionem et Ecclesiae gubernationem spe- 
ctantes . . J . . ea omnia esc S. Scripturis novi Te* 
stamenti luculenter sumuntur. Et de jure privato vix 
tractari quidquam potest , quin idem ex Sacris Litte- 
ris erui, confirmari, et illustrari queat. 

At vero videndum est quis usus , quantaque 
sit vis et pondus argumentorum ,- quae ex novo 
Testamento depromuntur» Qua super re distinguen- 
dus in primis est duplex S. Litterarum sensus, nem- 
pe litteralis , et mysticus. Sensus litteralis est, quem 
verba ipsa ex usitato loquendi modo praeferunt ,- 
sive proprie , sive metaphorice accipiantur. Diximus 
sive proprie , sive metaphorice accipiantur, quando- 
quidem scriptores sacri sine ulla controversia te- 
nent, sensum verborum sive naturalem sive meta- 
phoricum ad sensum litteralem revocandum esse 
quatenus metaphorae sub notione , ut ajunt , ima- 
ginaria satis aperte indicant quid vere proprieque 


J nili 


S. s. 


Digitized by Googie 



i6 

significare voluerint. Itaque cum Christus Joan. io 
ait , alias habeo oves , quas oportet me adducere , et 
fiet unum ovile et unus pastor , perspicuum est no- 
mine ovium eos intelligi, qui ad Ecclesiam addu- 
cendi erant , et nomine ovilis Ecclesiam ipsam de- 
signari. 

Sensus mysticus seu spiritualis est, cum verba 
praeter litteralem sensum, quem habent, ad aliud 
quidpiam significandum adhibentur. Sensus vero 
mysticus in allegoricum , analogicum et tropologicum 
dividitor , de quibus late disputant Theologi. 

Jam vero quamquam viri docti ac pii , prae- 
sertim ad fidei morumque praecepta illustranda , 
§. Scripturarum sensibus spiritualibus et mysticis 
utantur ; certae tamen auctoritatis argumenta haben- 
da non sunt, praeterquam illa, quae ex litterali Scri- 
pturae sensu ducuntur. Ratio manifesta est, quam 
affert Bellarminus lib. III de Verbo Dei cap. 3: Con- 
venit , inquit, inter nos et adversarios ex solo litte- 
rali sensu peti debere argumenta efficacia. Nam eum 
sensum , qui ex verbis immediate colligitur , certum 
est sensum esse Spiritus Sancti ; at sensus mystici et 
spirituales varii sunt , et licet aedificent, cum non sunt 
contra fidem et bonos mores , tamen non semper con- 
stat an sint a Spiritu Sancto intenti. 

Quia vero S. Scripturarum sensus non ita sem- 
per apertus est , ut cuivis legenti pateat , hinc ante 
oculos perpetuo constituendum est id , quod ma- 
xima sapieutta ot aequitate Tridenti na Synodus de- 

crevit sess. IV: Nemo suae prudentiae innixus in re- 

J ' I TTf !♦ i * I • 1 1» 

bus fidei et morum ad aedificationem doctrinae Chri- 
stianae pertinentium , S. Scripturam ad suos sensus 
contorquens contra eum sensum , quem tenuit et te- 

i _ , , . . u: ’> 

net S. Mater Ecclesia , cujus est judicare de vero 
sensu et interpretatione Scripturarum Sanctarum , aut 

etiam contra unanimem consensum Patrum, ipsam 

: : 1' j‘i 7 nTrui -i 1 mm i 

Scripturam Sacram interpretari audeat. 


1 iriio-i 111 onp .1 
i.l.i . • , - 1 iii) 

-.!•>•» T • 'j' , • ' 

DE DIVINIS ET APOSTOLICIS INSTITUTIS l' 


§• 4 . 


Evangelia nonnisi doctrinam ipsius Christi con- 
tinent , sed reliqui novi Testamenti libri praecepta 
tum divina , tum apostolica complectuntur. Haec 
praeceptorum divisio apertissime significata est a 
S. Paulo I ad Corinth. 7 v. 10 dum ait: Praecipio 
non ego , sed Dominus; et v. ia: Ego dico, non 
Dominus. 

Jam vero praecepta novae Legis , quae Chri- 
stus in Evangelio tradidit, aut quae Apostoli cae- 
litus afflati proposuerunt, cum vere et proprie di- 
vina sint , nulli nec derogationi nec abrogationi ob- 
noxia sunt, sed perpetua et inviolata manere de- 
bent. At vero praecepta , quae Apostoli tamquam 
Rectores Ecclesiarum ediderunt, quamquam in S. 
Litteris contineantur, cum tamen proprie humana 
et ecclesiastica sint, haec ab Ecclesia sive a Sum- 

ino Pontifice possunt , ut reliquae ecclesiasticae le- 
ges, immutari, relaxari, atque etiam contrariis le- 
gibus vel moribus abrogari. Hinc intelligi potest, 
cur factum sit , ut electionum sacrarum forma , ab- 
stinentia a sanguine et suffocato, agapae, mulie- 
rum in templis velationes , aliaque plura Apostolo- 
rum instituta vel sensim deleta , vel alii ritus mo- 
resque in eorum locum substituti. Sic etiam Pon- 
tifices ex. gr. in aliquibus irregularitatibus dispen- 
sant, quamvis quae sunt de irregularitatibus con- 
stitutae leges ex epistolis S. Pauli potissimum 
proficiscantur. Sed Episcopi eadem apostolica insti- 
tuta immutandi aut relaxandi potestate omnino ca- 
rent; quandoquidem apostolica instituta ad gene- 
ralem Ecclesiae disciplinam pertinent. 

Si vero regtila certa petatur, qua instituta di- 
/ vina ab apostolicis internosci possint , haec gene- 
rarim tenenda est , nimirum ; quae in epistolis et 
reliqtiis Apostolorum libris continentur , omnia et sin- 
gula pro divinis habenda sunt, nisi ex verbis , aut ex 
subjecta materia luculenter appareat , eadem ab Apo- 
stolis tamquam Ecclesiarum Rectoribus profecta esse. 
Primum itaque verba consideranda sunt, ut videa- 
mus , an Apostolus suo, an Christi nomine locutus 
sit. Si nihil certum ex verbis cognosci possit , tunc 
Subjecta materia spectari debet : si enim quod tra- 
'ditiVr ad fidem vel mores pertineat , divinum erit 
'ct immutabile ; si vero ad disciplinam spectet , non 
TftoAicrfc npostblidum institutum esse dixeris. 


Digitized by Google 



*9 


CAPUT II. 

: • • . ■ ■ ’ 1 

DE TRADITIONIBUS 

. . i 

§• 5 * : 1 • 

DE DIY1NIS ET HUMANIS TRADITIONIBUS 


Alter Juris sacri fons est Traditio, quo nomine 
intelligitur doctrina seu institutio non scripta , sed 
verbis tradita. Vocatur autem doctrina non scripta , 
ait Bellarminus de Verbo Dei non scripto cap. I, 
non quia nusquam scripta sit , sed quia non est 
scripta a primo auctore. Exemplo sit baptismus parvur 
lorum . Parvulos baptizandos vocatur traditio apo- 
stolica non scripta , quia non invenitur hoc scriptum 
in ullo apostolico libro , tametsi scriptum est in libris 
fere omnium Patrum. 

Traditiones vero divinae sunt, vel humanae. Illae 
Deum auctorem habent, quae , ut docet Tridentina 
Synodus sess. IV in decr. de S. Script. , ipsius Chri- 
sti ore ab Apostolis acceptae, aut ab ipsis Apostolis 
Spiritu Sancto dictante quasi per manus traditae ad 
nos usque pervenerunt. Humanae sunt , quae ab ipsis 
Apostolis, aut ab eorum Successoribus originem du- 

f. \ 

xere ; et proinde Irt apostolicas , et ecclesiasticas di- 
viduntur. Inter divinas et humanas traditiones sunt 
qui traditiones divino-apostolicas interjiciunt. Qua 
in re sibi videntur ConciHi Tridentini decretum se- 
qui , in quo traditiones oretenus a Christo acceptae 
distinguuntur ab iis , quas Spiritus Sanctus Apostolis 
dictavit. Verum hujus generis traditiones divinae , 
non humanae , dicendae sunt. 

I , 

Veras probatasque traditiones in Ecclesia esse 
tum divinas, tum humanas certum est. Et quidem 
traditionibus apostolicis et ecclesiasticis Protestan- 
tes ipsi non magnopere adversantur , cum quis- 
que facile intelligat , prima Ecclesiae aetate fieri 
prorsus debuisse, ut multa de sacris ritibus, deque 
ecclesiastica disciplina ab Apostolis eoruraque Suc- 
cessoribus traderentur. Sed divinis traditionibus in- 
ferre bellum ausi sunt , contendentes , solam Scri- 
pturam unicam esse et absolutissimam fidei mo- 
rumque regulam ; quorum haeresim Tridetitina Sy- 
nodus sess. IV anathemate confixit. 

«4,». \ *• » * » * 'I 

Protestantcs contendentes solam Scripturam esse fidei 
Btorumquc regulaui , aut humanam S. Litteris, aut divinam 
fidem habent. Si divinam, prout quidem fatentur , haec di- 
vina lides auctoritate ipsius Dei, scilicet verbo Dei scripto 
vel tradito , nili debet. Sed nullum prorsus argumentum ex 
Scriptura sumi potest, quo ejus divinitas comperta habea- 
tur. Restat igitur ut aliquod sit verbum Dei traditum, quo 
divina Scripturae auctoritas comprobetur. Hoc argumentum 
illustrat Bellarminus de Verbo Dei lib. IV cap. 4: Etiamsi, 
.inquit , Scriptura Jient libros Prophetarum et Apostolorum 
esse divinos , tamen non certe id credam , nisi prius credi- 
dero Scripturam , quae hoc dicit , esse divinam. Itaque Itoc 
dogma tam necessarium , quod scilicet aliqua sit Scriptura 

divina , non potest snificienter haberi ex sola Scriptura. 
Proinde cum fides nitatur verbo Dei, nisi habeamus verbum 
Dei non scriptum, nulla nobis erit fides.' 

Praeterea non omnia dogmata a Deo revelata in S. Lit- 
teris continentur; adeoque praeter S. Scripturam alia erit 
fidei morumque regula , hoc est , divina traditio. Siquidem 
controversias dc legitimo dic celebrandi Pascbatis, de bapti- 
smo parvulorum , de baptismo ab haereticis collalo, de nu- 
mero S. Librorum, aliasque ejus generis Ecclesia definivit, 
et catholica dogmata proposuit: quibus in controversiis di- 
rimendis cum nihil certum in S. Litteris invenisset', unam 
traditionem divinam tamquam ducem et magistram secu- 
ta est. De traditionibus Theologi plura dabunt. 


§• 6 . 


w « •;* w\- v,\ 


DE USD ET AUCTORITATE TRADITIONUM 1 


>■. Vl. \ 


Quotiescumque igitur de fide et moribus , de sa- 
cris ritibus, deque ecclesiastica disciplina in Jure Cano- 
nico disceptatur, non modo ex S. Litteris, verum 
etiam ex traditione validissima argumenta petuntur. 
Horum argumentorum vis et auctoritas varia esi 
pro varia origine traditionum: alia est enim aucto- 
ritas traditionis quae a Deo , et alia illius quae ab 
homine ortum habuit. 

Ceterum ad internoscendas divinas traditiones 
ab humanis , tum ipsa traditionis materia inspicien- 
da > tum SS. Patrum , in primisque Ecclesiae senten- 
tia exquirenda. Hinc quatuor regulae traduntur , 
videlicet 

I. Traditio divina est , si ejus materia ad fidem 
pertineat, quia fides solum Deum auctorem habet « 

II. Pariter traditio divina est , si sit earum re- 
rum , quae humanam potestatem superant , qualis ex. 
gr. est materia et forma Sacramentorum , quia Sacra- 
menta a solo Deo institui potuerunt. 

III »'* Sic etiam traditio divina est, si quod praeci- 
pit aut statuit , id consentientes inter se Patres, tam- 
quam oretenus a Christo vel a Spiritu Sancto dicta- 
tum, Apostolos tradidisse testentur, aut id generatim 
affirment, ad praeceptum divinum, sive ad divinam 
institutionem pertinere : quandoquidem SS. Patres 

sunt legitimi testes divinarum traditionum. 

IV. Quidquid denique Ecclesia tamquam divinitus 
traditum observat aut docet , nec in S. Litteris extat , 
minime dubitandum est, quin sit divinae traditioni 
tribuendum: neque enim Ecclesia Catholica hisce in 
rebus errare potest. 

At vero traditiones divinae non secus ac ipsum 
Dei verbum scriptum suscipiendae sunt: ipsa siqui- 
dem naturalis ratio persuadet, Deo credendum pa- 
rendumque esse , sive ejus verbum per scbedam , 
sive per vivam internuncii vocem promulgetur,. eum 
ratio credendi atque obtemperandi non sit littera , 
sed auctoritas loquentis , nihilque intersit , utrum 
scripto an viva voce voluntas Dei sciatur, dummo- 
do certo sciatur. Itaque traditiones divinae immuta- 
biles omnino sunt, Quilique potestati humanae ob- 
noxiae. Sed traditiones humanae, non secus ac 
humanae leges et instituta, servandae sunt, sic ta- 
men ut mutari ab Ecclesia, justisque de causis abro- 
gari possint. 

CAPUT III. 

. * • * , * . , • . * . * * i * * • 

DE CONSTITUTIONIBUS SUMMORUM 

' * . * - l " 

PONTIFICUM 

• • • i • • 

• . '* . • ' ; •* * * ‘ * k 

§• 2 . 

DE VARIIS SUMMORUM PONTIFICUM 
CONSTITUTIONIBUS 


Summi Pontifices, quam a Christo ipso potesta- 
tem acceperunt, eam praesertim in suis Constitu- 
tionibus explicarunt, ex iisque tamquam ex uber- 
rimo fonte maxima Juris Canonici pars confecta 
est. Constitutionum nomine intelliguntur definitio- 
nes, decreta, epistolae decretales, rescripta, et ge- 
nerarim ordinationes et regulae omnes, quae a 
Pontificibus tamquam totius Ecclesiae Rectoribus 
conduntur. 

Harum Constitutionum duplex est genus: nam 
vel dogmaticae sunt, vel disciplinares. Dogmaticae 
sunt, quae ad fidem et mores ; Disciplinares, qnae 
ad ritus et disciplinam sacrorum externamque po- 
litiam Ecclesiae pertinent. De Constitutionibus do- 

gmaticis nihil modo dicturi sumus: quae euim sit 
auctoritas Summorum Pontificum in fidei morum* 
que causis definiendis, an eorum judicium Chri- 
stiani omnes sequi debeant, sitque irreformabile, 
opportunior dabitur in Jure Publico disserendi lo- 
cus. Nunc de iis tantummodo legibus sermo erit, 
quae ad Religionis cultum omnemque disciplinam 
spectant. 

§. 8 . 

DE USU ET AUCTORITATE CONSTITUTIONUM 
SUMMORUM PONTIFICUM 


i' ' 1 • , i , ' .<• 

1^1 . • * • • • ' • 

In omni societate aliquis sit oportet, qui jura 
et officia singulorum ordinum, actiones, res, ne- 
gotia, judiciaque aequis legibus moderetur, jubendo 
ea quae facienda sunt, et contraria prohibendo. 
Etenim sine legibus nec domus ulla , nec civitas, 
nec gens, nec hominum universum genus stare po- 
test. Iis vero ferendarum legum potestas est, qui 
regendae, gubernandae, administrandaeque Societati 
praepositi sunt. Atqui Summo Pontifici in B. Petro 
pascendi, regendi, et gubernandi universalem Eccle- 
siam a D. N. Jesu Christo plena potestas tradita 
, est quod Florentina Synodus definivit; Pontifices 

ergo acceptam a Christo potestatem tenent juben- 
darum legum , quibus universa Ecclesia obtempe- 
rare, easque sequi omnino debet. 

Proinde hujusmodi leges ad Jus commune eccle- 
siasticum pertinent , ex iisque pars potior Juris Ca- 
nonici confecta est, ita ut in cultu sacrorum, in cura 
cliristiani populi , in administratione rerum eccle- 
siasticarum, in judiciis, in universa denique eccle- 
siastica disciplina maximum usura auctoritatemque 
habeant. 


Priscis temporibus Constitutiones Summorum Pontificum 
Auctoritates nominabantur , quo significaretur summam de- 
bere apud omnes esse earum vim auctoritatemque. Acta Sy- 
nodi Palestinae , quae Victore I Pontifice celebrata est, sic 
incipiunt: Papa dictor Romanae Urbis Episcopus direxit au- 
ctoritatem ad Thcophilum Caesariensem. Cum multitudo illa 
convenit, Thcophilus Episcopus protulit auctoritatem ad se 
missam Papae Fictoris. Teste Coustantio in pervetusta ca- 
nonum collectione non alio quam Auctoritatis nomine inscri- 
buntur Epistolae Decretales: Auctoritas Siricii ad Himme- 
rium - Auctoritas Innocentii ad Victricium. Et Zosimus ep. 
I ad Episcopos Galliae, cum decrevisset, m qui c Gallia 
aut Romam aut alio se conferebant, litteras formatas a Me- 
tropolitano Arclatcnsi acceptas exhibere deberent, addit: 
Quam Auctoritatem ubique nos misisse manifestum est , ut 
cunctis regionibus innotescat id, quod statuimus, omnimodis 
esse servandum. 



2 (* 


§• ». 


DE HARUM CONST1TUTIO.NUM PROMULGATIONE 

— ss*s»- 

Est tritum sermone proverbium , legem sive ci- 
vilem , sive ecclesiasticam non obligare , nisi fuerit 
sufficienter promulgata . Quod verissimum est ; ipsa 
enim naturalis ratio persuadet , legem non pro- 
mulgatam , ne legem quidem putandam esse. 

Verum in disceptationem vocatur , an sit aliqua 
promulgationis faciendae praescripta forma? Justi- 
nianus Novella LXVI constituit, ut novae leges non 
modo in urbe principe, sed etiam in singulis pro- 
vinciis promulgarentur. Sed ea Novella ex iis legi- 
bus est, quas positivas vocant: id enim statuit, quod 
aliter, si latori legis placuisset, statui poterat. Ne- 
que enim natura legis, sive naturalis ratio exigit 
iq singqlis provinciis leges promulgari; satis est si 
ita promulgentur , ut ad eorum notitiam , pro qui- 
bus latae fuerunt , pervenire possint. Egregie Car- 
dinalis Gotti Tractatu V de leg. quaest. 6 dub. 4 
num. i in hanc sententiam ita scribit: Spectato so- 
lo jure naturali lex tam civilis, quam ecclesiastica , 
ut subditos obliget , non requirit determinatum pro- 
mulgationis modum, sed satis est ea promulgatio , 
quae necessaria et sufficiens est, ut lex morali et hu- 
mano modo devenire possit in notitiam subditorum , 


Digitized by Google 


**l 

sive sit lex Imperialis , sive Pontificia , sive publica 
coce praeconis , sive per affixionern , sive hoc fiat in 
Curia tantum, sive in pluribus locis. Et ratio est, quia 
ex natura rei, ut lex obliget , non requirit aliquam 
determinatam solemuitatem qnae observari debeat , 
sed solam quod sufficienter proponatur Comurutati 
modo quo mediate vel immediate , simul vel successi- 
ve in omnium notitiam deveniat. 

Huc accedit judicium et auctoritas Inuocentii 
III , qui cap. i de Postulat. Praelat. Decano et Ca- 
pitulo Seuonensi scripsit, non esse necessarium, cum 
Constitutio solemniter editur aut publice promulgatur , 
ipsius notitiam singulorum auribus per speciale man- 
datum vel litteras inculcare ; sed id solum sufficit , 
ut ad ejus observantiam teneatur , qui noverit eam 
solemniter editam, aut publice promulgatam. 

Quae cum ita sint, plane consequitur promul- 
gationem Constitutionum ecclesiasticarum solemni- 
ter Romae factam satis esse, ut omnes ubivis gen- 
tium Christiani ad eas servandas obstringantur. 

Verum Auctor Principiorum Juris Pubi. Eccl. 
Cathol. cap. V §. 49 huic sententiae contradicit his 
verbis : Cum Roma, ubi conduntur Papales Consti- 
tutiones, immense distet ab Ecclesiis Indiae, Africae, 
Americae ac Septemtrionis , ad oculum patet pro- 
mulgationem Romae dumtaxat factam, ut ut solemnis 
esset , ex ipsa natura rei et disproportione locorum 
haud sufficere , sed requiri ut fiat in singulis Dioece- 
sibus , imo Paraeciis. Et in subjecta nota sic addit; 

Neque hoc dependet a voluntate legislatoris ; ejus 
enim placitum nequit supplere defectum naturalem 
disproportionis. 

Huic autem argumento responsio est , neminem 
adeo ineptum esse, qui putet leges ecclesiasticas , 
quo die Romae solemniter promulgantur , eodem 
die ipso gentibus etiam remotissimis obtemperandi 
necessitatem inferre. In hoc siquidem esset natura- 
lis disproportio , ut eisdem verbis- utamur. Sed ea 
disproportio tollitur , cum dicimus ecclesiastica 
lege solemniter Romae promulgata obligari nemi- 
nem, qui legem ignoret. Huc facit c. i de con- 
cess. praeben. in 6, ubi haec leguntur: Lex , seu 
Constitutio , et mandatum nullos adstringunt , nisi 
postquam ad notitiam venerint eorumdem , aut nisi 
post tempus intra quod ignorare minime debuissent . 
Itaque pro majori vel minori ab Urbe distantia , 
brevius tempus aut longius a die promulgationis 
elabi debet, antequam christianus populus promul- 
gata lege teneatur , donec scilicet lex ipsa , non ru- 
moribus incertis, sed sufficienti certitudine innotue- 
rit. Quaruobrem inscii, dummodo culpabilis igno- 
rantia absit, lege non obligantur. Ita Innocentius I ad 
Exuperium Episcopum Tolosanum ( can. i dist. 8a ) 
ignoscendum duxit Clericis , qui in Diaconii mini- 
sterio, vel officio Presbiterii positi, ab uxoribus non 
abstinuerant , ubi tamen probaretur novam Siricii 
Constitutionem in eorum Provincias non com- 
measse. 

Pracslal admonere lirones, tolam quaestionem de pro- 
mulgatione romana super legibus disciplinae versari; nam 
Constitutiones dogmaticae de iide et moribus promulgatione 
non indigent, cum leges non sint, sed ipsa fidei morumque 
doctrina uberius explicata et fidelibus proposita; in quo 1)0- 
ctores utriusque sententiae consentiunt. Sic Tournelius in suis 
praelcct. thcolog. tract. de leg. cap. V scct. I hanc propo- 
sitionem probaudam sumpsit, nempe: Leges Pontificiae non 
ante obligant , quam in singulis Provinciis promulgatae fue- 
rint-. sed eodem loco fatetur ct profitetur: Quod semel ad 
fidem pertinere declaratum est, ubique bonum, ubique neces- 
sario tenendum ut verbum Dei , unde ei adhaerendum est , 
slatim ac certo cognoscitur , sive promulgationis via, sive 
alia quacumque ratione cognoscatur. Et Cabassutius Juris 
Canon. Thcor. ct Prax. lib. f cap. 4 n. 6 tradit , decretis 
fidei ligari quicumque prwalim illorum habent sufficientem 
notitiam , quamvis neque in Provinciis promulgata , neque 

publice recepta fuerint ct qui in Provincia dissita 

certo sciret , unum aliquod fidei decretum fuisse Romae ad 
valvas Apostolorum publicatum , hoc ipso illi acquiescere suf- 
ficienter teneretur. 


§. 10 . 

DE ACCEPTATIONE LEGUM ECCLESIASTICARUM 


Sunt aliqui Canonistae auctoritatem Episcopo- 
rum nimium extollentes , qui docent unicuique 
Episcopo integrum esse novas Summorum Pon- 
tificum Constitutiones expendere , et cognoscere 
utrum suis Dioecesibus utiles an noxiae futurae sint, 
ut exinde possint utiles acceptare, et noxias non 
admittere. Namque ajunt supremam Primatus pote- 
statem ita exercendam esse, nihil ut detrahat de 

illa potestate, quam Episcopi divinitus acceperunt: 
addunt etiam Episcopos omnium maxime noscere , 
quid eorum gregi utilitatem afferat, quid contra 
obesse possit. 

Verum haec opinio Primatum jurisdictionis fun- 
ditus evertit. Primatus enim jurisdictionis ( quod 
supra dictum est, et dicendum est saepius ) , ex de- 
finitione Concilii Florentini, est plena potestas a 
t>. N. Jesu Christo Petro ejusque Successoribus tra- 
dita pascendi > regendi , et gubernandi universalem 
Ecclesiam. At quomodo Pontifex plena cum pote- 
state pascet , reget , gubernabitque Ecclesiam , si 
nequeat leges imponere, praescribere, jubere, ve- 
tare? 

Sed Pontifex , inquiunt , leges ferre potest ; sed 
Episcoporum est perspicere , an leges ipsae proprio 
gregi conveniant. At vero si judicium Episcoporum 
postuletur, antequam lex obligandi vim habeat, 
illud sernper consequitur potestatem Primatus aut 
nullam esse, aut meri, ut ajunt, directorii, quia Pon- 
tifex non legem proprie conderet, sed proponeret , 
Episcopi vero acceptarent, vel non admitterent. 

At subdunt : si Romanorum Antistitum Con- 
stitutiones Ecclesiis suis vel minus accomodatas, 
vel noxias etiam £ro variis locorum rationibus Epi- 
scopi judicent , numquid eas recipere debent et 
promulgare ? 

Responsionem dabimus eisdem velbis Benedi- 
cti XIV de Syh. Dioeces. lib. IX cap. 8 : Nonium- 

di generalibus statutis , licet plerisquc Provinciis ac 
Dioecesibus utile atque proficuum , alicui tamen Pro- 
vinciae aut Dioecesi opportunum non esse ; id quod 
legislatori compertum non erat , cum ipse peculia- 
res omnes locorum res atque ratioues perspectas ha- 
bere nequeat, quemadmodum fatetur Pontifex in c. 
i de Const. in 6. In his itaque rerum circumstautiis 
Episcopus intclligens, Apostolicae Sedis legem in Dioe- 
cesi sua noxium aliquem effectum producere posse , 
non modo suas Romano Pontifici rationes repraesen- 
tare non prohibetur , quin potius ad id omnino tene- 
tur. Neque Romani Pontifices unquam renuerunt in- 
feriorum rationibus aures praebere , et quoties has sa- 
tis validas esse agnoverunt , minime recusarunt ali- 
quas Provincias aut Dioeceses a generalium Constitu- 
tionum suarum lege eximere. 


Aliqui Canonistac contendunt, Summis Principibus jus 
esse Consliluliones ccclesiaslicas , antequam promulgentur, 
publicae utilitatis causa inspiciendi, atque adeo promulgandas 
non esse , nisi Principes ipsi permiserint. Quae quidem per- 
missio Placitum - Placitum regium - cxcquatur - regium Pa- 
reatur , aliisque hujusmodi vocabulis nominari solet. Illud 
autem jus derivant ex jure majestatico inspiciendi et caven- 
di , ne quid Respublica detrimenti capiat, propterca quod 
ajunt fieri posse, ut Constitutiones ecclesiasticae aliquid con- 
tineant , quod juribus Imperii detrahat , aut civili societati 
nocere possit. 

Si Placiti originem quaeras, ejus initium repetendum est a 
schismate omnium, quae hactenus Ecclesiam Dei turbarunt, 
teterrimo atque longissimo , quod ab Urbano VI ad Conci- 
lium Constantiensc perduravit. Namque Urbanus VI, ne oc- 
casione schismatis fraudes impune admitterentur , concessit , 
ut legimus in Constitutione secunda Martini V, quibusdam 

PraelatU , quod in eorum civitatibus cl Dioecesibus non 
posset fieri exequulio aliquarum litterarum aposlolicarum , 
nisi prius hujusmodi litterae Praelatis ipsis , vel eorum Of- 
ficialibus ad hoc di putat is exhiberentur , et per ipsos appro- 
batae forent. 

At vero cessante causa nou cessavit effectus; exlinclo 
scilicet schismate Placitum nou evanuit , sed apud mullas 
nationes a potestate civili attractum est, et gradatim ampli- 
ficatum. Primum nempe , ut ait Oliva de for. ccclesiast. 
pari. 1 quaest. 22 n. 19, ad Rescripta gratiae et justitiae 
privatis data adhiberi Placitum coeptum est, postea extensum 
ad decreta disciplinae , demum ad Bullas etiam dogmaticas. 

Dc jure inspiciendi cavcndique , quod est jus defensio- 
nis , coque Placitum nititur , generatim animadvertimus , 
jus isluu certis finibus coerceri., quos egredi non potest. 
Namque , ut ait Pufendorfius de Jur. Nat. et Gent. lib. VII 
cap. I J. 7 et 8, Homo jus habet utendi omnibus mediis, 
quae sana ratio ad ipsius conservationem necessaria dictitat 
adversus omnes , a quibus ipsi periculum imminere itidem 
sana ratio suggerit. Igitur si quis cautionem suam ulterius, 
quam ratio sana admittit, extenderit, sine dubio in legem 
naturalem peccabit. Ergo lex naturae velat in aliorum actio- 
nes inquirere ea de causa quod nocere possunt ; neque un- 
quam Ecclesia jus sibi vindicavit Summorum Prineipum le- 
t ges , antequam ederentur , inspiciendi probandique ob eam 
tantummodo rationem , quod aliquod ex eis detrimentum ca- 
pere posset. Igitur neccsse est , justam quoque esse rausam 
timendi, ne futurum sit, ut detrimentum aliquod inferatur. 
Quid porro mali ab ecclesiasticis Constitutionibus Respublica 
timere potest ? Enim vero Constitutiones dogmaticae , quae 
fidei morumque doctrinam proponunt , tantum abest ut 
Rcipublicac noceant , ut nihil magis possit ei prodesse , si- 
quidem Religio maximum est propugnaculum et praesidium 
Reipublicac. Sic etiam Constitutiones , quae ad disciplinam 
pertinent, pro salubri regimine Ecclesiae, ut ait Zypaeus ili 
Analys. Jur. Pontif. lib. f tit. de Constitut. , maturis et re- 
petitis deliberationibus ad tollendos abusus cum magno decore 
domus Dei , incremento politiae ecclesiasticae , et augmento 
justitiae saecularis promulgantur ; et Ecclesia nihil habet 
antiquius, quam ut jura civilis potestatis inviolata ubique 
maneant. 

Verum illud gravissimum accedit , quod hujusmodi 
Placito libertas Magisterii et Regiminis ecclesiastici divinitus 
Ecclesiae concrediti apprime laeditur; et si Ecclesia ad ma- 
jora praecavenda mala susliuet et tolerat , uou tamen con- 
sentit neque approbat. 


Digitized by Google 



33 


§. «. 

DE RESCRIPTIS 

Ecclesiasticis Constitutionibus adjungimus Sum- 
morum Pontificum Rescripta , quae sunt speciales 
quaedam Constitutiones, quibus ipsi Pontifices in- 
terdum motu proprio , plerumque tamen vel de ju- 
re ambiguo consulti , vel precibus permoti ad cer- 
tas personas rescribunt. Dum Pontifex de jure re- 
spondet , Rescripta justitiae-, dum precibus indulget. 
Rescripta gratiae dicuntur. Igitur rescriptis justitiae 
jus dubium explicatur, quaestiones propositae dis- 
solvuntur, vel ad alicujus petitionem judex delega- 
tur. Rescriptis gratiae beneficium, privilegium, aut 
gratia quaecumque conceditur. 

Rescripta vero pro varia negotiorum gravitate 
vel per simplicem Scripturam, vel per Bullas aut 
Brevia expediuntur. 


§. 12 . 

DE AUCTORITATE ET USU RESCRIPTORUM 


Jn Jure civili regula fuisse videtur, rescripta 
tantum jus facere in iis causis et personis , pro 
quibus edita sunt , nisi in Codices publica aucto- 
ritate redigerentur, aut aliquid amplius continerent. 

quod eis vim legis generalis conciliaret: quod Joan- 
nes Gotthofredus multis probat in lib. IX Cod. 
Theod. de diversis rescriptis - At in Jure canonico 
plerique putant rescripta justitiae, quibus peculia- 
res quaestiones deciduntur , vim legis generalis ha- 
bere , quamvis nec auctoritate publica in Codicem 
relata sint , nec aliud contineant , ex quo comper- 
tum sit Pontificem voluisse generalem legem con- 
dere. Sane Innocentius III c. 10 de sent. , et re- 
jud. sic edixit : In causis , quae Summi Pontificis 
judicio deciduntur , et ordo juris et vigor aequitatis 
est subtiliter observandus , cum in similibus casibus 
ceteri teneantur similiter judicare ; nisi forte cum 
aliquid , causa necessitatis aut utilitatis inspecta , di- 
spensative duxerit statuendum. Ex quibus verbis duae 
conditiones desiderantur , ut inferiores judices se- 
cundum rescripta vel decisionem Pontificis sen- 
tentiam ferre debeant. Prima est , ut casus sit omni- 
no similis. Ad rem Card. De Luca in Annot, ad 
Cone. Trid. discursu In. ia : Cum illae decisiones, 
quae singulos vel particulares concernunt casus , ex 
eorum particulari qualitate et circumstantiis manare 
soleant , ideoque alteri diversas circumstantias haben- 
ti non semper sunt applicabiles , cum diversimode ob 
diversam facti qualitatem saepius decernere congruat , 
quod vulgus male concipit , atque contrarietatem ap- 
pellat. Altera est , ut Pontifex prorsus rescribat aut 
decidat , et non dispensando quidquam statuat, si- 
quidem manifestum est dispensationes hujusmodi in 

iis tantum eventibus et personis valere, pro quibus 
concessae fuerunt. 

Haec nutem sententia, quamvis inter Juris inter- 
pretes communior sit , suos tamen adversarios ex- 
perta est ob eam causam , quod Pontifex non ea 
mente judicium profert , ut Jus novum constituat, 
sed jam constitutum applicet, ideoque non legisla- 
toris sed judicis munere fungitur. Huc accedit 
etiam, quod jus inter privatos dictum, privatam uti- 
litatem , non bonum publicum respiciat , et prae- 
terea publica promulgatione careat, quae duo ad 
naturam legis maxime desiderantur. 

Verumtamen in medio relicta quaestione , illud 
apud omnes certum est , epistolas sive rescripta 
Pontificis legem dubiam interpretantis Jus com- 
mune constituere , etiamsi ad privatam consulta- 
tionem data fuerint ; tunc enim Pontifex legislato- 
ris personam gerit. Hinc Innocentius III c. 9 de 
voto sic statuit : Ex cortsu ltatione , quam ad inquisi- 
tionem tuam super negotium Cruce signatorum olim 
edidimus , viam invenisti ad alias quaestiones , et u- 
trum, quod in ea dicitur , Jus constituat generale. Ad 
hoc igitur respondemus , quod in consultatione nostra 
Jus editur. Et Justinianus iu L. Si imperiali Cod. de 
legibus: Definimus, inquit, omnem Imperatorum le- 
gum interpretationem sive in precibus , sive in judiciis, 
sive alio quocumque modo factam , ratam et indubi- 
tatam haberi. 

Rescripta gratiae a die datae vim exerunt ; ex 

quo illud consequitur , quod si duo litteras ad idem 
beneficium impetraverint , ex tempore datae cete- 
ris paribus judicandum sit uter praeferri debent. 
Verum aliqua rescripta gratiae ita comparata sunt, 
ut executorem postulent: quo casu a tempore exe- 
cutionis vigorem obtinent. Sic ex L. a de temp. in 
integ. restitutionis venia a Principe concessa, exeo 
die quo indulgentia Principis in judicio competenti 
fuit intimata , et administratio rei propriae permis- 
sa vim suam consequitur. 

Rescripta justitiae a die factae insinuationis ge- 
neratim valere incipiunt ; insinuari autem tamdiu 
possunt, quamdiu durat actio aut exceptio , ob 
quam impetrata suut. At qui per annum insinua- 
tionem neglexit , et interim adversarius ejus aliud 
rescriptum consequutus est , rescriptum prius expi- 
rat. Nam Innocentius III c. a8 de Rescr. sic re- 
spondit: Si quis nostras litteras impetrans , infra an- 
num , postquam copiam judicum habuerit , ex malitia 
vel negligentia postposuerit uti eis , auctoritate poste- 
riorum litterarum valeat conveniri, licet in ipsis nulla 
de prioribus mentio habeatur. 

§. * 3 . 

DE RESCRIPTIS VITIOSIS RATIONE PERSONARUM 


Rescripta vim non habent, nisi vitiis expertia 
sint. Triplici autem vitio laborare rescripta possunt. 

videlicet vitio personarum , quae inabiles sint vel con- 
cedendis vel obtinendis rescriptis; vitio precum, quae 
veritatem supprimant, vel falsitatem contineant; et 
vitio formae , quae legitime exarata non fuerit. 

In primis itaque de persona concedentis et im- 
petrantis videndum est. Rescripta concedere potest 
qui suprema potestate pollet, iisque tantum in re- 
bus quae ipsorum imperio subjiciuntur. Ex quo in- 
telligitur soli Pontifici in rebus spiritualibus et ec- 
clesiasticis , Principibus autem supremis in tempo- 
ralibus rescribendi auctoritatem inesse, eorumque 
rescripta seu justitiae seu gratiae inutilia esse , si 
propriae potestatis limites egrediantur. Sic natalium 
restitutio per rescriptum Principis impetrata ad ef- 
fectus civiles facit , ad officia et beneficia eccle- 
siastica nullum momentum habet. 

Rescripta consequi quisque potest sive pro se, 
sive pro alia persona; et quidem rescripta gratiae 
pro persona etiam non mandante , imo penitus 
ignorante,, utiliter impetrantur. At rescriptura ad li- 
tes irritum est, si pro alio petatur sine speciali ipsius 
mandato , nisi pro iis personis petatur , a quibus 
non debet de jure exigi mandatum, quales ex. gr. 
sunt parentes et tutores ( c. a8 de rescript . ). Prae- 
terea nullam ex rescriptis utilitatem ferre possunt 
haeretici , et majori excommunicatione irretiti 
etiamsi non vitandi et occulti sint. Quamobrem ad 
cautelam solvi ab excommunicatione ii solent, qui- 
bus a Summo Pontifice gratia aut privilegium ira- 

pertitur. Qnae tamen absolutio eo tantummodo pro- 
dest, ut illud peculiare rescriptum effectu suo non 
careat. 

§. H- 

DE VITIO PRECUM 

Ex vitio precum irrita rescripta sunt, si veri- 
tas secundum Curiae stylum et Juris regulas expo- 
nenda reticeatur , aut falsa sint quae narrantur. 
Rescriptis enim haec semper conditio, etiamsi ex- 
pressa non sit, inesse censetur, si preces veritate 
nitantur. Ubi aliquid reticitum est quod exponi 
oportuisset , rescriptum subreptitium dicitur ; si quid 
falsi narratum est, obreptitium appellatur. Interim 
ad rem praesentem nihil interest utrum subreptio 
interfuerit, an obreptio, sed magni interest, an 
obreptio vel subreptio ex dolo et malitia , an ex sola 
ignorantia et simplicitate contigerit. Itaque Pontifex 
{ c. ao de rescript. ) tres regulas statuit. 

Prima est: Qui fraude vel malitia falsitatem ex- 
primunt , aut supprimunt veritatem, in suae perversi- 
tatis poenam nullum ex iis litteris commodum con- 
sequantur. Haec autem regula tum rescripta gratiae , 
tum etiam justitiae complectitur: ntraqne enim ex 
communi sententia nulla sunt atque irrita, etiamsi 
suppressio veri , vel narratio falsi praecipua causa 
non extiterit , quamobrem rescriptum concessum 

fuit. Rescripta tamen ad lites non ipso jure sunt 
irrita, sed ope exceptionis irrita fieri possunt. Vide 
Fagnanum in cap. Ceterum de Rescript. n. 9 . 

1 Secunda regula est: Qui ex ignorantia vel sim- 
plicitate litteras impetrant , distinguendum est , quae 
falsitas suggesta fuerit , vel quae veritas sit suppres- 
sa : nam si talis expressa sit falsitas , vel veritas oc- 
cultata , quae quamvis fuisset tacita vel expressa , 
Pontifex nihilominus saltem in forma communi litte- 
ras dedisset. Delegatus non sequens formam in litte- 
ris ipsis appositam , secandum ordinem juris in causa 
procedat. Igitur utile rescriptum erit, ubi ex igno- 
rantia vel simplicitate falsum expositum , aut verum 
silentio praetermissum concessioni causam non de- 
dit; nullam namque poenam simplicitas et ignorantia 
meretur. Illud tamen Pontifex admonuit in execu- 
tione decreti, non secundum formam in ipsis litteris 
appositam , sed secundum juris ordinem procedendum: 
quo significatur hujusmodi decreta in substantiali- 
bus , ut ajunt , consistere ; in reliquis autem juri 
communi accomodanda esse : ex. gr. si judex de- 
legatus fuerit, ut de plano et appellatione remota 
procedat, delegatio judicis valet, sed judici proce- 
dendum erit juris ordine servato. 

Tertia regula est: Si per j alsit at is expressionem , 
vel suppressionem veritatis litterae fuerint impetratae , 
qua tacita vel expressa nullas prorsus litteras Ponti- 
fex dedisset , a Delegato non est aliquatenus proce- 
dendum. Haec regula superioris appendix et expli- 

catio est. Quaeri enim poterat, quidnam judicandum, 
ubi subreptio vel obreptio, etiamsi ignorantiae vel 
simplicitati tribuenda esset, attamen rescripti causa 
extiterat ? Igitur rescriptum hujusmodi prorsus ir- 
ritum habendum est, quandoquidem deliciente cau- 
sa, quae ad rescribendum Pontificem movit, ipsius 
Principis voluntas defuit, ex qua rescriptorum vis 
omnino pendet. 


§. iS. 

DE VITIO FORMAE 


Tertio tandem modo rescripta irrita sunt vitio 
formae , si nimirum in eorum expeditione vel de- 
smt characteres veritatis, vel notae falsitatis inve- 
niantrrr. Veritatis characteres habentur , si rescri- 
ptum exaratum sit secundum eas solemnitates, quae 
ex jnre et stylo Curiae servari debent ; quales sunt 
salutationes , sigilla , filum , charta , forma littera- 
rum, subscriptio, data, aliaque id genus. Falsita- 
tis vero notae sunt: i.* Si rescripta in loco suspe- 
cto abrasa aut vitiata appareant ; locus autem su- 
spectus est, quo substantialis , ut ajunt, rescripti 
pars continetur, ubi nhnirum Pontifex declarat 
quid , quantum , quibus modis et conditionibus 
rescribat. 2° Si gravis et manifestus error latinita- 

iis occurrat. Quibus litteris nostris , ait Pontifex c. 
i i de rcscript. , cum manifestum continent in constru- 
ctione peccatum , fidem te nolumus adhibere. In quem 
locum sic habet Glossa : Patet quod vitium latinita- 
tis vitiat rescriptum. Sed prbpter modicum defectum 
vel errorem , qui vel scriptori , vel nimiae occupationi 
tribui potest, rescriptum non vitiatur. Hinc Hono- 
rius III c. ii de fide instrument. respondit : Quia 
rescriptum apostolicum, pro eo quod in hac dictione 
SPOLIARUNT haec figura O deerat , asseritur vi- 
tiosum; mandamus quatenus hoc non obstante in ne- 
gotio ipso praevia ratione procedas. 3°» Si jus tertio 
quaesitum adimatur; uam regulae de jure quaesito 
non tollendo derogare Pontifex non censetur, 
quamvis rescriptum ediderit motu proprio, et ex 
certa scientia , aut de plenitudine potestatis , cum 
derogatione Constitutionibus apostdlicis et Regulis 
Cancellariae , etiam cum clausula Quorum tenorem 
etc. , aliisque generalibus derogationibus. Sed pror- 
sus opus est, ut ipsi regulae de jure quaesito non 
tollendo expressis verbis derogetur , quo casu dero- 
gatio prodest , si de publica causa agatur , in qua 
jus tertii juri publico postponitur. At si de causis 
privatis ageretur , plures Doctores dubitant utrum 
Pontifex sine causa possit jus quaesitum auferre , 
et idcirco rescripta hujusmodi, siqua Pontifex for- 
te dederit, eo animo dedisse videtur, ut effectum 
consequerentur, si, et quatenus praejudicium tertii 
vitari posset. 4. 0 Si clausulis derogatoriis non sint 

hmnita. Itaque si rescriptum juri communi contra- 
rium sit , ipsius juris mentio et derogatio postula» 
tur, ut appareat. Pontifici rescribenti et contrarii ju- 
ris scientiam, et voluntatem derogandi non defuisse. 
Quapropter Constitutiones generales a rescriptis in 
hoc diflerunt , quod Pontifex Constitutionem conden- 
do posteriorem , priorem , quamvis de ipsa mentionem 
non faciat , revocare noscatur ( cap. Licet de Const. 
in 6 ) ; sed rescripta data contra legem non valent , 
nisi in ipsis fiat mentio de lege, ut notat Glossa in idem 
caput ad verbum noscatur. 

Sed quaestio est an derogatio generalis Contrariis 
quibuscnmque non obstantibus sufficiat, an specifi- 
ca derogatione opus sit, ex. gr. Non obstante Con- 
stitutione Concilii Lateranensis. Qua in re praemit- 
tendum est usque ad saeculum XIII eum morem in 
Romana Ecclesia viguisse, ut in rescriptis aliisque 
Constitutionibus, quae juri communi aut Conciliis 
generalibus adversarentur, clausula specialis dero- 
gationis nunquam aut raro adhiberetur , quod Pas- 
scrinus demonstrat ad caput Licet de Const. in 6. 
Sed postquam Innocentius III in Concilio generali 
Lateranensi statuit, ne quis ultra duas dietas extra 
suam Dioecesim per litteras apostolicas ad judicium 
trahi posset, nisi de assensu partium fuerint impetra- 
tae , vel expressam de ipsa Constitutione fecerint men- 
tionem ; et Honorius III in cap. Ex parte de Ca- 
pellis Monach. apostolicas litteras non ratas habuit 
ob eam causam, quod obviarent Lateranensi Conci- 

lio , de quo nulla esset mentio in litteris antedictis ; tum 
primum controversia orta est, quam supra propo- 
suimus. At vero textus Innocentii III, et Honorii III 
adeo perspicui sunt, ut interpretes accuratiores exi- 
stiment, derogationem expressam et specialem deside- 
rari, ubi rescripta a generalis Concilii decreto aliena 
sint: ceteris autem Canonibus et Constitutionibus 
Summorum Pontificum necesse non esse, ut speciatim 
derogetur, sed generalem derogationem satis haberi , 
siquidem dicti textus de solis Conciliis verba faciunt: 
excipiendas autem esse regulas Cancellariae, qui- 
bus, etsi a Summis Pontificibus prodiverint , in vim 
tamen regulae 7 1 nunquam derogatum censetur per 
quaecumque verba et decreta derogatoria, irritantia, 
universalia et amplissima, nisi ipsarum mentio di- 
sertis verbis habeatur. 

Verum decreta Concilii Tridentini specialem 
derogationem non postulant ; cum enim Concilium 
ipsum, ut inquit Benedictus XIV de Syn. Dioeces. 
lib. XX cap. 24 n. a 3 , perspicue declaravit , sess. 
a 5 cap. fin. , omnia et singula sub qnibuscum- 
quae clausulis et verbis , quae de morum refor- 
matione et ecclesiastica disciplina in eo statuta fue- 
runt , ita statuta et decreta intelligi debere , ut 
in his salva semper auctoritas Sedis Apostolicae 
et sit et esse intelligatur ; hoc satis est ut remo- 
veatur necessitas expressae derogationis , proindeque 
sufficiat ad hoc, ut derogatum censeatur opposi- 
tae conciliari sanctioni , si Pontifex aliquid ipsi 

contrarium induherit , aut decreverit, supplicemque li- 
bellum, seu alias archetypum litterarum apost alica- 
rum exemplar sua ipse manu designaverit , juxta de- 
finitionem editam a S. Pio V per schedulam sui mo- 
tus proprii relatam a Garcia de beneficiis part. 4 
cap • S n~ 3i et 33. 


§. 


DE EXECUTJO,\’E ET CESSATIONE RESCRIPTORUM 


Rescripta. Apostolicae Sedis nonnisi viris in ec- 
clesiastica dignitate constitutis, vel Canonicis ec- 
clesiarum cathedralium exequenda committi solent. 
Antequam vero exeeutor rem oominissam ad exi- 
tum deducat , inquirat oportet nutn preces veritate 
nitantur. Quaraobrem si rescripto obreptionis , aut 
subreptionis, aut aliud vitium objiciatur, de eo 
cognoscere in primis debet, et siquid vitii reapse 
compererit , rescriptum non exequatur. 

Pluribus vero modis rescripta cessant. 

i.° Rescripta justitiae concedentis morte expi- 
rant, si res adhuc integra sitj res autem per litis 
contestationem , aut saltem per citationem integra 
esse desinit. Verum rescripta gratiae , etiamsi res 
adhuc fuerit integra, per obitum concedentis non 
cxpirnnt ( c. io dc R. J. , ot c. 9 de Oflic. De- 
leg. in 6 ). 

a,° Reioripta cenant lap«u temporis praefiniti. 
Iil rescriptis justitiae terminus ad finiendam causam , 
si in rescripto praefinitus non sit, judicis delegati 
arbitrio praefiniri poterit. Si vero dies praefinita 
sit , delegatus intra eam diem munere suo fungi 
debet , ne jurisdictio sibi commissa evanescat { c. 
a4 de Oif. Judic. Deleg. ). Sed quia terminus in com- 
modum partium constituitur, ideo potest ipsarum 
consensu prorogari ( cap. 4 eodem ). 

3.° Rescripta gratiae ad vitam Pontificis con- 
cessa intelliguntur , si hanc clausulam praeferant 
usque, ad Beneplacitum Nostrum: non item rescri- 
pta , quibus adjecta clausula usque ad Beneplacitum 
Sedis Apostolicae , quia Sedes non moritur ( c. 5 
de Rescript. in 6 ). Universim vero si rescripta gra- 
tiae nullo temporis spatio alligata sint, perpetua 
habentur, videlicet duratura ad ejus vitam, qui re- 
scriptum consequutus est. At rescripta justitiae here- 
dibus et successoribus etiam prosunt; nam rescri- 
pta gratiae personam , rescripta justitiae causam 
praecipue spectant. 

4. 0 Rescripta cessant morte ejus , cui execu- 
tio rescripti mandata fuit; si tamen industria et fi- 
des personae electa sit , idque intelligitur , ubi res 
committitur per haec verba - Fidei et diligentiae tuae 
committimus - discretioni tuae mandamus - super qui- 
bus conscientiam tuam oneramus - per te expediri man- 
damus - ut personaliter exequaris , et similia. Si vero 
delegatio non personae , sed dignitatis intuitu facta 

sit, ut si dicatur Ficario Capitulari, vel Ordinario 
Parisiensi , tum potestas exequendi rescripti transit 
ad successores, cum dignitas non intereat. 

CAPUT IV. 


4 ? 


DE CONCILIIS 
§. 17 . 


DE CONCILIORUM DEFINITIONE 


Concilium, si vim nominis spectes, est hominum 
multitudo in unum locum ad consulendum congre- 
gata. Itaque Concilii nomine in re ecclesiastica ve- 
nit conventus catholicorum Antistitum ad negotia 
fidei, morum, et disciplinae tractanda rite legitimeque 
celebratus. Ex qua definitione consequitur i.°, 
a solis Ecclesiae Antistitibus ecclesiastica Con- 
cilia celebrari, non item a laicis, quibus nullum 
suffragii jus in Synodis esse potest ; namque pote- 
stas clavium in solos Antistites divinitus collata est. 
Sane in Concilio Apostolorum de controversia le- 
galium habito tacuit omnis multitudo , et Apostoli 
atque Seniores sententiam dixerunt. Consequitur a.°, 
non omnem caetum Episcoporum legitimum Con- 
cilium esse , sed illum tantum , in quo debita 
Concilii habendi forma servata sit. 

Id vero totum quod servandum est, ut Conci- 

lium rite habeatur , ad tria praecipue capita revo- 
catur, nempe ad convocationem, ad celebrationem , 
et ad confirmationem , de quibus pertractabimus. 


§• 18 - 

Dii COSCILIORUM GESERALILM CON VOCATIONE 


Ad Concilia generalia universi christiani orbis 
Episcopi vocari debent. At necesse non est , ut 
omnes omnino conveniant: nullum quippe Conci- 
lium hactenus celebratum est , cui universi Episcopi 
interfuerint. Itaque sufficit aliquot ex diversis Ec- 
clesiae provinciis Episcopos convenire , ita quidem 
ut eorum conventus, inspectis locorum , persona- 
rum , et temporum adjunctis , Concilium genera- 
le dici possit. 

Jus vero generalem Synodum indicendi ad eum 
tantummodo pertinet , cujus est judicare de ipsius 
convooationis legitima causa ; quique jubere potest 
Episcopos in unum locum venire et convenire, imo 
et permanere , donec caetus legitime dimittatur. 
Jam vero illud judicium et ea potestas unius Ro- 
mani Pontificis est, cum ipse unus a Christo sit 
Princeps et Caput totius Ecclesiae constitutus, et 
Episcopi omnes ejus dicto audientes esse debeant. 

Itaque in Concilii Chalcedonensis act. i Lucen- 
dus Asculanus Episcopus S. Leonis Magni Legatus 

illudi Dioscoro Alexandrino Patriarchae crimini ver- 
tit, quod Synodum ausus est facere sine auctoritate 
Sedis Apostolicae , quod nunquam licuit , aut factum 
est. Et S. Theodorus Studita ad S. Leonem III ita 
scribebat ep. 33 lib. i: Orthodoxam Synodum absque 
cognitione festra cogere non potuerunt. 

Atque hoc quidem Romani Pontificis jus sein- 
per catholici omnes agnoverunt, factoque compro- 
batum est; namque omnia generalia Concilia au- 
ctoritate ipsius Romani Pontificis convocata fuerunt. 
Quod si scriptores aliqui memoriae tradiderunt an- 
tiquissima Concilia Orientalia ab Imperatoribus in- 
dicta fuisse, id omnino factum est ex Summi Pon- 
tificis sententia et consensu, cujus quidem rei apud 
Bellamiinum , aliosque Theologos perspicua testi- 
monia reperiuntur. Quapropter ea Concilia ideo 
legitima sunt habita , quod Imperatoris consilium 
Summi Pontifices probarunt, miseruntque Legatos, 
qui Synodis praesiderent. Porro haec utriusque po- 
testatis ecclesiasticae et civilis consensio Synodo- 
rum celebrationi mirum in modum favebat, tum 
quia paupertati Episcoporum sic quodammodo con- 
sulebatur; iis enim tractoriae ita dictae epistolae 
dabantur, ut eis vehicula et annona publicis im- 
pensis suppeditaretur, tum etiam quia indictae Sy- 
nodi Imperatorum tutela munitae placatius cele- 
brabantur, eorumque decreta expeditiorem habe- 
bant exitum. Itaque auctoritas convocandae gene- 
ralis Synodi ad Pontificem pertinebat, exterius au- 

tem praesidium ad Imperatorem : illa ad Pontifi- 
cem spectat ratione Primatus jurisdictionis in uni- 
versam Ecclesiam ; hoc vero ad Imperatorem ra- 
tione officii, quod ipsi incumbit Ecclesiae defen- 
dendae. 


Bcllarminus lib. I do Cono. cap. 14 ad secundum et 
tertium dubium respondet, in nullo casu sine Pontificis au- 
ctoritate posse convocari verum et perfectum Concilium , de 
quo hic nos disputamus , quod videlicet auctoritatem habet 
definiendi quaestiones fidei. Praecipua enim auctoritas est 
in Capite , sive in Petro , cui imperatum est , ut confirmet 
fratres suos, et ideo etiam pro eo Dominus oravit , ne defi- 
ceret fides ejus flue. 22 J. Poterit tamen in illis duobus casi- 
bus ( nempe quando Papa non debeat illud indicere , eo quod 
sit haereticus vel schismaticus , et quamlo non posset illud 
indicere , eo quod esset captivus apud infideles, vel mortuus, 
vel insanus effectus , aut rcnunciasscl ) congregari Concilium 
imperfectum , quod sufficiet ad providendum Ecclesiae de Ca- 
pite. Ecclesia enim sine dubio habet auctoritatem providendi 
sibi de Capite , quamvis non possit sine Capite statuere de 
multis , de quibus potest cum Capite , ut recte docet Cajcta- 
nus in opusculo dc potestate Papae . , cap. 4 5 et 46; et multo 
ante Presbiteri Romanae Ecclesiae in epistola ad Cypria- 
num, quae est septima lib. 2 in operibus Cypriani. Porro 
Concilium istud imperfectum fieri poterit, si vel indicatur a 
Collegio Cardinalium , vel ipsi per se Episcopi in locum 
unum conveniant. Idem dicito dc Pontifice dubio. 


§. 19 . 

DE CONCILIORUM GENERALIUM CELEBRATIONE 

Convocationem sequitur celebratio. De cele- 
bratione autem tria quaerenda sunt. Primo quidem 
cuinam Conciliis generalibus praesidendi jus sit? 
Deinde quibusnam sit jus suffragii ferendi ? Et de- 

nique quaenam sit forma sive ratio in Conciliis 
habendis observanda ? 

Jam vero ad illud, quod primo loco proposi- 
tum est, respondemus jus praesidendi Conciliis ge- 
neralibus ad eum pertinere, qui ceteris auctoritate 
praestat. Sic videmus in conventibus omnibus eum , 
qui potestate major est, ceteris jure suo praeesse. 
Cum itaque Summus Pontifex propter Primatum , 
quem a Christo accepit, reliquis Episcopis potestate 
antecellat , plane consequitur jus sive per se , sive 
per suos Legatos generalibus Conciliis praesidendi 
ad Primatem Ecclesiae pertinere. Quo etiam spe- 
ctat jus proponendi ea, de quibus in Conciliis agen- 
dum erit, priorisque sententiae dicendae: cujus 
quidem rei in Concilio Hierosolymitano ( act. 7. ) 
Apostolorum exemplum et normam habemus. 

Quod vero ad secundam quaestionem attinet , 
tenendum est potestatem suffragii decisivi ferendi , 
seu definiendi, solis Episcopis divinitus concessam 
esse. Cum enim jus definiendi ea, quae credenda, 
quaeve agenda sunt, a potestate pascendi regendi- 
que proficiscatur , ii tantum, qui jure divino Pasto- 
res et Doctores in Ecclesia constituti sunt, eodem 
jure divino suffragium ferunt, propositasque quae- 
stiones definiunt. Hujusmodi vero sunt Episcopi so- 
li , quibus dictum est : Attendite vobis, et universo 
gregi , in quo vos Spiritus Sanctus posuit Episcopos 
regere Ecclesiam Dei. Quapropter Episcopi in Con- 
ciliis generalibus, non consiliarii, non consultores. 

sed veri judices sunt: atque adeo praeclare dictum 
est a Bellarmino de Conciliis Ecclesiae lib. I cap. 
18. , consessum Episcoporum in Conciliis legitimis es- 
se verum judicum consessum. 

■ Praeter Episcopos solent insuper Cardinales non 
Episcopi, Abbates, et Praepositi generales Ordinum 
Regularium suffragium ferre, quippe qui jurisdi- 
ctione quasi episcopali potiuntur. Sed ex mera Ec- 
clesiae concessione et privilegio id factum est , ut 
quam facultatem vi characteris non habent, eam- 
dem vi dignitatis obtinerent. 

Principes insuper , et Imperatores vel per se , 
vel per suos Legatos adesse Conciliis generalibus 
consueverunt, non quidem tamquam judices, ut 
vel de fidei dogmatibus, vel de rebus ecclesiasticis 
sententiam dicerent: Nefas est enim, ajebat Theo- 
dosius junior in epist. ad Ephesinam Synodum , 
qui SS. Episcoporum cathalogo adscriptus non est , 
illum ecclesiasticis negotiis et consultationibus sese 
immiscere ; sed ut Patrum securi tati prospicerent , 
tumultus compescerent , et Conciliorum definitiones 
atque decreta sua auctoritate tuerentur. 

Quin etiam interdum constat presbiteros et 
diaconos Conciliis generalibus interfuisse , praeser- 
tim ut adversus haereticos disputarent. Qua de re 
dignus in primis memoratu est Alhanasius, qui 
adhuc diaconus in Nicaena Synodo adversus Aria- 
nos disputavit. 

Tandem et legitime absentes Episcopi procu- 

ratores suos ad Concilia mittunt. Hisce procurato- 
ribus facultatem ferendi suffragii mere consultivi 
Pius IV impertivit. 

Tertio denique loco quaerebatur, quaenam sit 
forma, sive modus in Conciliis habendis observan- 
dus ? Jam vero canonica celebrandi Concilii forma 
in eo posita est: i.° Ut sit libertas in judiciis; acta 
enim per vim et metum ipso jure sunt irrita. Hinc 
Concilium Ephesinum II , in quo sententia a Dio- 
scoro arte minis et terroribus extorta est, Syno- 
dus praedatoria, latrocinalis, et latrocinium appel- 
latur. a.° Fraus omnis abesse debet : qua de re 
Patres Ariminenses sic loquentes inducit Hieronymus 
adversus Luciferianos : Putavimus sensum congruere 
cum verbis, nec aliud in Ecclesia Dei, ubi simplicitas , 
ubi pura confessio est , aliud in corde clausum esse , 
aliud in labiis proferri timuimus. Decepit nos bona 
de malis aestimatio. 3.° Sufficiens examen : sic enim 
legimus in Concilio Apostolorum magnam disquisi- 
tionem factam esse. Neque enim Ecclesiae fiunt 
novae revelationes, sed Deus pollicitus est eidem 
Ecclesiae praesidium suum , ne unquam in verita- 
tibus fidei investigandis atque definiendis in erro- 
rem laberetur. At vero postquam Concilium defini- 
vit, nullus dubitandi locus relinquitur, quin Con- 
cilium in suis definitionibus diligentiam et sufficiens 
examen adhibuerit. Nam, ut optime disserit Mel- 
chior Canus lib. V de loc. theol. cap. 5 quaest. 3, 
Deus suaviter omnia disponit, simulque prospicit et 

finem et media ad finem necessaria. Quod si semel 
haereticis licentiam permittimus , ut in quaestionem 
vocent , num Ecclesiae judices eam diligentiam et 
curam adhibuerint, qua opus erat, ut quaestio via 
et ratione finiretur , ecquis adeo caecus est , qui non 
videat omnia mox Pontificum et Conciliorum judicia 
labefactari ? 

§• 20 . 

* DE CONCILIORUM GENERALIUM CONFIRMATIONE 


Engcnius IV in decreto super unione Jacobita- 
nttn : Suscipit , ait , sancta Romana Ecclesia omnes 
universales Synodos auctoritate Romani Pontificis le- 
gitime congregatas , ac celebratas , et confirmatas. 
Non dixit congregatas ac celebratas , sed edam 
confirmatas, ut ostenderet Concilia generalia, nisi 
a Romano Pontifice confirmentur , illegitima esse , 
idest, vacua pondere et auctoritate. Itaque ad ro- 
bur , ad firmitatem, et complementum Conciliorum 
necesse est, ut iis, quae definita decretaque a Con- 
ciliis fuerunt. Pontifex suo assensu accedat, eaque 
rata habeat , suaque auctoritate confirmet. 

Cujus quidem confirmationis necessitas ex ipsa 
Conciliorum generalium notione demonstratur. Nam- 
que generalia Concilia idcirco habentur, non modo 
ut ea decernantur quae ad Ecclesiae gubernationem 
spectant, sed praesertim ut de fidei morumque 
quaestionibus judicetur. Jam vero judicium Episco- 

portun , qui in Concilium convenerunt, non adeo 
exploratae auctoritatis e9t, ut errori obnoxium esse 
nequeat; ideoque haereticus non erit, qui illud iu 
dubitationem vocet, vel etiam ab co dissentiat, qua 
super re Cajetanus , Turrecremata , Canus , aliique 
nobilissimi scriptores mirifice consentiunt. Ut igitur 
hujusmodi Episcoporum judicium ad catholicum 
dogma pertineat, necesse omnino est, ut a Roma- 
no Pontifice confirmetur. 

Sed ajunt Episcopos, dum in generale Conci- 
lium congregati sunt, errare non posse, propterea 
quod Ecclesiam repraesentant , quae est columna 
et firmamentum veritatis. Verum Ecclesia Christi 
una est sub uno visibili Capite, et idcirco ad ipsius 
integritatem unio membrorum cum Capite postula- 
tur. Ubi itaque haec unio desit, Ecclesia non erit; 
hinc a S. Ambrosio enarratione iu psal. 40 n. 3o 
sapientissime dictum est: ubi tetrus ibi ecclesia. 

Multa sunt ulia argumenta, quae hanc senten- 
tiam apertissime comprobant; sed paucis contenti 
erimus. Jam vero Concilia generalia hactenus ce- 
lebrata confirmationem eorum, quae definita ge- 
staque fuerant, a Summis Pontificibus petierunt. 
Non id profecto egissent , nisi necessarium existi- 
m assent. Patres Nicaenae Synodi in epistola ad Sil- 
vestrum Papam : Quidquid, ajunt, constituimus, pre- 
camur ut Vestri oris consortio confirmetur. Et Silve- 
ster eidem Synodo rescribens: Confirmo , inquit, 
figoque ad doctrinam vestram reclamantes de unitate 



56 

Trinitatis. Et Patres Concilii Chalcedonensis acta 
ipsa ad Leonem mittentes : Ad eorum , inquiunt , 
quae a nobis gesta sunt , firmitatem. 

Et cum essent in Oriente , qui Actis Chalcedo- 
nensibus ob eam causam non obsequerentur, quod 
dicerent a Romano Pontifice confirmata non esse , 
Marcianus Imperator a Leone ipso magnopere po- 
stulavit, ut litteras mitteret, per quas, inquit, omni- 
bus Ecclesiis et populis manifestum fiat, in sancta 
Synodo peracta a Tua Beatitudine rata haberi. 

Denique totius Ecclesiae consuetudo haec omnia, 
quae dicta sunt, manifest e declarat. Namque 
Ecclesia catholica ea tantum Concilia tamquam le- 
gitima recipit, quae Summi Pontifices probaverunt; 
ea contra rejicit tamquam illegitima , quae ab ipsis 
Pontificibus reprobata fuisse noscuntur. 

§. 21 . 

DE CONCILIIS PARTICULARIBUS 


Scriptores praesertim veteres Synodos particu- 
lares bifariam partiebantur in provinciales et dioe- 
cesanas . Sed provincialium Synodorum nomine tum 
nationales , tum provinciales intelligebant. Nos ita- 
que majoris perspicuitatis gratia Concilia particularia 
dividimus in nationalia, provincialia , et dioecesana. 

Nationalia sunt, quae a Patriarchis vel Prima- 
tibus alicujus regni vel nationis , convocatis totius 
regni vel nationis Episcopis , celebrantur. Haec quan- 

doque universalia seu plenaria dicta sunt , non sim- 
pliciter quidem , sed comparate ad illud regnum 
vel nationem, ubi habita fuerunt. Sic Africana Sy- 
nodus vocata est plenaria a S. Augustino, non sim- 
pliciter quidem , sed comparate ad totam Africam. 

Romani etiam Pontifices ex Metropolitis et Epi- 
scopis Italiae Synodos convocare consueverant: re- 
cteque observat Bellarminus lib. de Clericis cap. 
16 , quod primis sexcentis vel octingentis annis Sum- 
mi Pontifices ad graviora negotia dijudicanda coge- 
bant Concilia nationalia Episcoporum Italiae. 

C oncilia provincialia ea sunt , ad quae Metro- 
polita omnes suae provinciae ecclesiasticae Episco- 
pos convocat. Nicaena Synodus can. 4 jussit. Con- 
cilia provincialia singulis annis, et Tridentina Sy- 
nodus sess. »4 cap. a de reform. saltem tertio quo- 
que anno celebrari. 

In Conciliis provincialibus et nationalibus gra- 
viores causae de fide ct disciplina ecclesiastica 
quondam agebantur. Si causa fidei est, inquiunt Pa- 
tres Concilii Toletani IV can. 3 , aut alia , Eccle- 
siae generalis totius Hispaniae . et Galliae Synodus 
convocetur. Verum omnes majores causae Summis 
Pontificibus reservatae fuerunt; qua de re libro se- 
cundo dicturi sumus. Nunc itaque nationalia et 
provincialia Concilia non amplius in pertractandis 
fidei ct morum aliisque majoribus causis versantur, 
sed tantummodo in iis negotiis , quae ad rectam 
nationis vel provinciae adininistrationem pertinent. 

8 

Denique dioecesana Concilia sunt , quao ab 
unoquoque Episcopo celebrantur. Quinam ad hasce 
Synodos vocandi $ quaenam res in iis tractan- 
>. dae , quaenam foritiae et solemnitates adbibendae , 
multa Eruditionis et doctrinae copia explicat Bene- 
dictus XIV in opere De Synodo Dioecesana numeris 
omnibus absoluto. 

Constitutiones in Synodo dioecesana latae sta- 
tim promulgantur ; neque enim opus est , ut ante 
earum promulgationem a Summo Pontifice , vel a 
Sacra Congregatione Concilii approbentur. Contra 
vero Concilia provincialia ad earndem Sacram Con- 
gregationem, Vel ad Summum Pontificem ipsum 
ante promulgationem mittenda sunt , quod Sixtus 
V constituit. 

§. 22 . 

BE AUCTORITATE CONCILIORUM 

Concilia generalia auctoritate Summi Pontificis 
confirmata in fidei morumque definitionibus erra- 
re non possunt , ita ut haereticus habendus sit , 
qui ejusmodi definitionibus non assentiatur , vel 
etiam de iis pertinaciter dubitet, Judicium enim Epi- 
scoporum , qui cum Romano Pontifice consentiunt, 
judicium Ecclesiae est , qtiae in fidei mortnnque do- 
ctrina nulli plaue errari obnoxia esse potest. 

Praeterea jus ferendarum legum itl Conciliis 
generalibus residet. Itaque logos , sive disciplinae 

canones nb iisdem Conciliis constituti ad universam 
Ecclesiam pertinent , et ab omnibus servandi sunt. 

Verum quod attinet ad Concilia particularia , 
quando ex veteri disciplina de rebus dogmaticis 
judicabant, eorum judicia probabilem fidem fa- 
ciebant , non vero certam et falli nesciam. Ubi 
vero auctoritate Summi Pontificis confirmabantur, 
tum certam et infallibilem , ut ajunt, auctoritatem 
consequebantur. Itaque eadem decreta vix edita ad 
Summum Pontificem probanda mittebantur, quod 
ostendit Thomassinus diss. IX in Concilia. Sic erro- 
Fes Helvidii , Pelagii , et Priscilliani in Conciliis pro- 
vincialibus Thelensi, Africanis, et Toletano conde- 
mnati sunt, et eorumdem Conciliorum irreforma- 
bile judicium habitum est, postquam confirmatio 
Apostolicae Sedis accessit. 

Decreta vero, sive disciplinae capones a par- 
ticularibus Conciliis conditi vel nationem, vel pro- 
vinciam, vel dioecesim afficiunt, prout Concilia vel 
Uationalia, vel provincialia, vel dioecesana fuerint, 
quandoquidem eorumdem Episcoporum potestas sua- 
rum dioecesium finibus continetur. 

Plerirjuc Theologi et Cinonislae disputant, utrum Con- 
cilium generale sit superius Pontifice, an inferius? Haede re 
satis piulta dicta sunt in utramque partem, quae omnia re- 
ferre nimis longum esset: pauca tamen brevissime indicabimus. 
Nostra itaque sententia est , potestatem Concilii generalis in- 
feriorem esse potestate Summi Pontificis. Enim vero potestas 
Conciliorum generalium superior esset, vel ratione auctori- 
tatis episcopalis , vel ratione collectionis , vel ratione reprae- 
sentationis. Sed talis non est ratione auctoritatis episcopalis, 
quia episcopalis jurisdictio iiuibus dioecesium, quibus prae- 

fcctisunt, circumscribitor, cx indole rero ci forma hie- 
rarchiae divinitus institutae Summo Pontifici subest. Nou 
ratione collectionis, nam nihilo plus Episcopi possunt in u- 
num collecti, quam possint sejuncti ; materialis enim in u- 
num locum congregatio distinctas inter se potestates non 
conjungit , neque extra suos limites protrahit. Non deni- 
que ratione repraesentationis; nam ex sententia S. Ambrosii , 
quem supra laudavimus : Ubi Petrus ibi Ecclesia ; adeoque 
si Episcopi in Concilio collecti cum Summo Pontifice intel- 
ligaulur , tutn quidem Ecclesiam universam repraesentant ; 
sed Pontifex in eo casu neque supra Concilium est , neque 
infra Concilium , sed in Concilio , uti caput in corpore , 
quod in sc collectionem illam distinctarum potestatum tam- 
quam in commune centrum unitatis conjungit atque co- 
pulat. At si Episcopi sine Romano Pontifice , vel citra 
ejus auctoritatem collecti intclligantur , conventum facere 
possunt , Concilium generale et legitimum nullo modo» 
Ecquod enim Concilium generale et legitimum sine Ro- 
mano Pontifice, qui nobilissima est, ct potissima Ecclesiae 
pars? Aut tjui poterunt diversarum Ecclesiarum Episcopi 
congregati Ecclesiam universam , quae una est , siuc suo 
Capite repraesentare? 

Praeterea sunt alia firmissima argumenta, quae Ponti- 
fici favent . Christus siquidem claves regni Cariorum , supre- 
mae potestatis indicia , non Ecclesiae , sed Petro tradidit , 
ciquc concredidit oves et agnos , fideles nempe et Pasto- 
res sine ulla dispersam inter el congregatam Ecclesiam di- 
stinctione: ex quo perspicuum est, Summos Pontifices Pe- 
tri Successores tum Episcopis dispersis , tum eisdem congre- 
gatis superiores esse. Et profecto si Episcopis singulis , quod 
ex fide catholica profitemur , Pontifex divino )ure superior 
est , non minus in Conciliis , quam extra Concilium superior 
erit , nam ct in Concilio , ct extra Concilium scinpcr prae- 
est Primatu jurisdictionis. 

Denique, ut cetera omittam, ad annum usque 1395 ne- 
mini in mentem venit Pontificem Maximum generali Con- 
cilio subessc ; eaque nova opinio cx medio schismatis incen- 
dio orta est. Rem narrat Petrus Ballcrini in lib. dc potest, 
cccl. Sum. Ponlif., et Concil. gen. cnp. 5 $. 3, rccteque ani- 
madvertit, ipsam quidem novitatem opinionis , quae in lota 
antiquitate nulla congrua auctoritate, nullo exemplo fulcitur , 
satis per sc ipsius opinionis falsilatcm detegere. Profecto 
Catholicae veritatis regula est, ccrtumque crilcrium , quod 
a Patribus in omni de Religione controversia perpetuo usur- 
patum, Ilis verbis Tertullianus complexus est , id esse domi- 
nicum ct verum, quod sit prius traditum , id autem extra- 
neum ct falsum , quod est posterius immissum. 

CAPUT V. 

DE JURE NATURALI 
§• 25 . 

DE VARIIS JURIS NATURAE PRAECEPTIS 


1 V emo dubitat , quin sibi a Deo legem in animo in- 
sitam esse sentiat , qua bonum a malo , honestum a 
turpi , justum ab injusto possit secernere ( Gatechis. 
Rom. de Decal. observatione ). Haec autem natu- 
rae lex est , sive Jus naturale , quam legem auctor 
Deus humanis mentibus impressit consignavitque , 
perque rationis lumen quid agendum, quidve fu- 
giendum sit manifestat et quasi promulgat, eique 
legi universum genus hominum perpetuo parere 
voluit. 

Sed non omnia hujus Juris praecepta sunt ea- 
dem evidentia homini comperta et explorata. Pri- 
ma quidem, et generalia principia confestim per- 
cipiuntur, veluti - Bonum est faciendum , malum 
est fugiendum - Deus est colendus - Quod tibi non 
vis fieri , alteri non est faciendum. Sunt etiam quae- 
dam praecepta, quae facili et perspicua argumen- 

tatione ex primis principiis eliciuntur, et quasi na- 
turaliter fluunt, qualia sunt Decalogi praecepta. 

Sed multa sunt moralia praecepta a primis 
principiis valde remota , quorum cognitio ardua 
prorsus est et difficillima. Quapropter homo , qui 
solam rationem ducem sequitur , non modo in con- 
clusionibus remotis , sed etiam in proximioribus 
saepe fallitur, propterea quod humanae rationis 
lumen ex primi hominis labe non illud quidem de- 
letum est, sed tenebris adeo circumfusum , ut mens 
facillime in errores turpissimos labatur. Hujus rei 
testes sunt universi gentiles philo sophi , qui etsi in- 
genio et studio plurimum valerent, gravissime ta- 
men in multis erraverunt, quae ad Jus naturae 
pertinebant. Neque feliciores extiterunt recentiores 
philosophi, qui, sola ratione duce, se sapere et in- 
teiligere plus quam ceteros arbitrati sunt; ii scili- 
cet philosophiam moralem tot perfuderunt errori- 
bus pravisque opinionibus, ut fundamenta morum 
ipsiusque societatis humanae labefactarent. 

Nulla igitur acies humanae mentis tanta est, 
quae omnia praecepta morum perspicere possit, 
nisi divinum revelationis lumen accedat; proinde- 
que necesse omnino est revelationem, caelestem 
hanc vitae ducem et officiorum magistram, sequi, 
sine qua homo nunquam poterit ad veram Juris 
naturalis intelligentiam pervenire. 

§. 24 . 

DE USU ET AUCTORITATE JURIS NATURALIS 
IN JURISPRUDENTIA CANONICA 


Duo in usu juria naturalis errores vitandi sunt; 
alter eorum est, qui argumenta juria naturalis ab 
ecclesiastica jurisprudentia ita removent, ac si utra- 
que disciplina sibi esset adversa: alter eorum est, 
qui plus aequo rationi tribuunt, dum omnia indi* 
scriminatim ex naturali jure definiunt. In primo 
errore illi versati sunt, qui in pactis et obligatio- 
nibus interpretandis, in hominum officiis exponen- 
dis, in explicandis legibus quae a jure naturali de- 
promptae sunt, nullam ejusdem juris naturalis ra- 
tionem habuerunt. In alterum errorem , et eum 
quidem perniciosissimum , delapsi sunt in primis 
Protestantes , qui in jurisprudentia canonica univer- 
sa primum et potissimum locum juri naturali tri- 
btierunt, eo sane consilio, ut sacrum Ecclesiae re- 
gimen et Hierarchiam omnino destruerent. Igitur 
haec vitia declinabimus, si regulas sequentes ad- 
hibeamus. 

Prima est: In jure publico ecclesiastico , ubi de 
statu, seu constitutione, et potestate Ecclesiae quae- 

stio est, nullus est ustu juris naturalis, neque etiam 
esse potest. Debuit sane Deu 9 ordinem aliquem, ac 
propterea regimen in Ecclesia instituere, quando- 
quidem quae a Deo sunt, ordinata sunt: qualein 
autem regiminis formam instituerit, cum ea res ex 
divina voluntate pendeat, non ex principiis juris 
naturalis definienda est, sed ex Litteris Sacris et 
Traditione; quibus ex fontibus, quid Deus voluerit 
et constituerit, intelligitur. Ad rem Endres in dis- 
sert. de necessario jurisprudentiae naturalis cum 
ecclesiastica nexu et usu cap. 3 §. 7 inquit: Incau- 
te, dicam , et inepte prorsus agere ii omnes deprehen- 
duntur , qui an constitutum sit in Ecclesia a Christo 
ejusdem Conditore quoddam regimen, et cui, aut 
quibus id commissum sit, ex solo jure naturali, et 
recta ratione deducere , indeque unice vel jus circa 
Sacra Regibus atque Principibus adscribere , vel cer- 
tam quamdam regiminis , si quod constitutum a Deo 
cum catholicis admittunt, formam praescribere conan- 
tur. Sicuti regimen ipsum ac potestas ex solo arbi- 
tratu divino pendebat; ita idem quoque dicendum de 
forma ejusdem regiminis, quae itidem nec juri natura- 
li subjecta , nec alia esse potuit , quam qualem illam 
Christus supremus Ecclesiae et regiminis ejusdem 
Conditor esse voluit. 

Secunda est : Posita natura , et fine , ex. gr. 
alicujus Ordinis hierarchici , recte possumus vim po- 
testatis eidem Ordini convenientem ex ratione et ju- 
re naturali inferre. Ita cum certum sit, Primatum 

Summi Pontificis institutum esse servandae unitatis 
causa , jure riteque infertur , omnem eam potesta- 
tem ex Christi institutione et jure divino Pontifici 
tributam fuisse, qua ad unitatem efficaciter conser- 
vandam opus erat, quia Deus, qui nec impotens 
nec improvidus est, dum finem voluit, media quo- 
que contulit obtinendo fini idonea. 

Tertia est: In amnibus iis , quae ad praecepta 
morum, et justitiam naturalem pertinent, si leges 
positivae deficiant , jus naturale erit lex , ad quam 
judicia et negotia dirigenda erunt. Itaque argumen- 
to leg. fin. ff. de Jurisdict. tecte concluditur, de- 
ficiente jure gentium, lites inter Principes Summos 
ex naturali jure definiendas esse. 

Quarta est : Cum Ecclesia nihil possit in divinis 
et naturalibus legibus derogare , immutare , dispensa- 
re , cognitio juris naturalis non modo utilis , sed ne- 
cessaria est ad cognoscendum , quae leges sint natu- 
rales et proinde immutabiles , quae vero positivae 
adeoque derogationi , immutationi , et dispensationi 
obnoxiae. Hinc A ntonius Schmidt Institut. Juris Ec- 
cl. par. I cap. 7: Atque, inquit, hoc ipsum est, 

cur intersit quam maxime nosse , an ex ipso jure na- 
turae descendant , an ex sola auctoritate ecclesiasti- 
ca. Huc spectat can. a dist. 14, in quo haec legun- 
tur : Sicut q uaedam sunt , quae nulla possunt ratio- 
ne convelli, ita multa sunt, quae aut pro considera- 
tione aetatum, aut pro necessitate rerum oporteat 
temperari. 


9 

Denique jus naturae maxime valet ad legum 
aequitatem demonstrandam , atque ad easdem leges 
rite recteque interpretandas. 

CAPUT VI. 

DE SCRIPTIS SANCTORUM 
ECCLESIAE PATRUM 

§• 25 . 

DE NOMINE ET DIGNITATE 
SANCTORUM ECCLESIAE PATRUM 


Ecclesiae Patres vocamus antiquos eosque insi- 
gnes Scriptores Ecclesiasticos , qui post Apostolos 
et Evangelistas singulari providentia Dei Ecclesiae 
dati fuerunt, quique, ut ait Vincendus Lirinensis 
in suo Commonitorio , in fide et communione ca- 
tholica sancte , sapienter et constanter viventes , do- 
centes , et permanentes vel mori in Christo fideliter , 
vel occidi pro Christo feliciter meruerunt. Patres idcir- 
co dicd tum propter antiquitatem , ex qua vox Pa- 
trum Ecclesiae ducta est, tum propter doctrinae 
praestandam exemplaque virtutum , quibus permul- 
tos in Jesu Christo filios genuerant. Talibus Patri- 
bus, inquit S. Augustinus lib. a contra Julianum, 
post Apostolos sancta Ecclesia plantatoribus , rigato- 
ribus , aedificatoribus , pastoribus , nutritoribus crevit ; 
et hi , quod invenerunt in Ecclesia , tenuerunt ; quod 
didicerunt , docuerunt quod a patribus acceperunt , 

hoc filiis tradiderunt. Ipsi itaque sunt Sacrarum 
Scripturarum interpretes , Traditionis testes atque 
custodes , Praedicatores fidei, Praeceptores morum, 
Magistri canonum , adeoque ex eorum scriptis, tam- 
quam ex fonte quodam puriori , doctrinam Eccle- 
siae disciplinamque haurire possumus. 

Nemo tamen ex his concludat , totum id , quod 
quivis Sanctorum Patrum litteris consignavit, ita 
retinendum esse, ut contra sentire aut agere nun- 
quam liceat. Nam singuli Ecclesiae Patres afflatu 
Spiritus Sancti , sicut Prophetae et Apostoli , non 
regebantur, proindeque aliquibus in rebus errare 
potuerunt. 


% 20 . 

DE USU ET AUCTORITATE SANCTORUM PATRUM 


Itaque Sanctorum Patrum scriptis ita utendum 
est , ut non eis majorem praeter quam habent au- 
ctoritatem tribuamus. Qua super re damus regulas 
quae sequuntur. 

Prima est : In rebus , quae ad fidem et mores 
pertinent, unius etiam, alteriusve Patris auctoritati 
magna fides habenda est ; major etiam, si plures 
Patres idem omnino sentiant. Si quid vero consentien- 
tes inter se Patres aut divinis Litteris expressum , aut 
divinitus traditum esse doceant, eorum dictis sine ulla 

dubitatione credendum est , neqtie licet dissentire. 
Quamvis eniin singuli SS. Patres falli potuerint ut 
homines , dum tamen ad unum omnes in eadem 
sententia conspirant , expertes omntB erroris cen- 
sendi sunt. Namque, ut refert Vincentius Lirinensis , 
Concilio Ephesino divinitus placuit nihil aliud poste- 
ris credendum decernere , nisi qu&d sacra sibi consen- 
tiens SS. Patrum tenuisset auctoritas ; et Concilium 
Lateranense sub Innocentio III can. i -3 haec habet: 
Quae omnes consentientes Ecclesiae Patres respuunt , 
ea catholica et apostolica Ecclesia respuere' dicit ; et 
quae credunt , credit. Denique Concilium Tridenti- 
num sess. 4 in Decreto de editione et Sacrorum 
Librorum usu sub poena anathematis sancivit, ne 
quis Scripturam Sacram contra unanimem Sanctorum 
Patrum sensum interpretari audeat. 

Secunda est: In negotiis et causis , quae ad 
disciplinam spectant ,- legibus ab Ecclesia constitutis 
standum est, non scriptis SS. Patrum. Neque enim 
SS. Patres aut leges ferre, aut latis legibus dero- 
gare potuerunt, propterea quod ad condenda) vel 
abroganda jura doctrina et sanctitas non sufficiunt, 
sed potestas necessaria est, qua SS. Patres desti- 
tuebantur. Sapienter itaque Gratianus in principio 
dist. 20 nos admonuit, cum de legibus disciplinae 
constituendis , vel controversiis definiendis agitur , 
magiB obtemperandum esse Summorum Pontificum 
decretis , quam SS. Patrum sententiis : nihilque ob- 
est, ut scite animadvertit Joannes Baptista Barfoli 

Instit. Jur. Can. cap. 4» > quosdam ex Sanctis Patri- 
bus contra sensisse , cum saepe incidant tempora , ut 
quod olim Ecclesiae neque necessarium, neque utile 
esse crederetur , id post modum maxime profuturum 
esse videatur ; quam ob causam ipsas quoque Eccle- 
siae leges interdum mutari oportet. 

Tertia est: In negotiis vel controversiis ecclesia- 
sticae disciplinae, in quibus neque Pontifices Summi, 
neque Concilia quidquam constituerunt , Sanctorum 
Patrum sententiae pro legibus , quas sequamur , nobis 
erunt. Hanc regulam accepimus a S. Leone IV, qui 
in epistola ad Episcopos Britanniae, cum Summo- 
rum Pontificum decreta , Conciliorumque canones 
enumerasset , per quos , ut ait , judicant Episcopi , 
et per quos Episcopi simul et Clerici judicantur , ita 
subdit : Si tale emerserit , vel contigerit inusitatum 
negotium, quod minime posset per istos finiri, tunc 
si illorum quorum meministis dicta, Hieronymi , Au- 
gustini , Isidori , vel ceterorum similiter Sanctorum 
Doctorum reperta fuerint, magnanimiter sunt retinen- 
da ac promulganda. 

Itaque SS. Patrum scripta in rebus disciplinae 
sunt Juris Canonici fons subsidiarius , quatenus ubi- 
cumque sacri canones silent , scripta SS. Patrum 
subsidio veniunt, et locum auctoritatemque eccle- 
siasticae legis obtinent. Ex quo factum est, ut qui 
colligendis sacris canonibus dederunt operam, hi 
multas SS. Patrum sententias suo quisque canonum 
Codici inseruerint. 

DE JURE CIVILI 
§• 27 . 

DE JURE CIVILI PER CANONES RECEPTO 


P ostremum denique Juris Canonici fontem appel- 
lamus Jus civile Romanorum , tum quia multa 
ex romanis legibu3 , et praesertim ex Codicibus 
Theodosiano , et Justinianeo sumpta fuerunt , et in 
Jus Canonicum translata , tum quia in negotiis et 
causis ecclesiasticis , de quibus in ipso Jure Cano- 
nico nihil proditum est, perscrutari Juris civilis 
regulas, easque sequi debemus. Si quis enim S. 
Gregorii Magni epistolarum libros perlegat , is pro- 
fecto cognoscet, S. Pontificem civilibus Romano- 
rum legibus saepius usum fuisse, easdemque civi- 
les leges Episcopis , aliisque judicibus ecclesiasticis 
proposuisse, quibus in exercendis judiciis uteren- 
tur. Qua de re potissimum legenda est ejusdem 
Pontificis epistola ad Joannem Defensorem in Hi- 
spaniam euntem conscripta , in qua illum edocens 
quemadmodum in ecclesiasticis controversiis se ge- 

rere deberet , quas ei regulas dedit , eas omnes ex 
civili Romanorum jure deprompsit. 

S. Gregorii Magni exemplum alii Pontifices 
imitati sunt. Quapropter Lucius III c. i de novi 
oper. nunciat. in controversia inter duas Ecclesias 
exorta ob capellae cujusdam aedificationem, cum 
Episcopo Patavino judici delegato dubium videre- 
tur , utrum canonico procedi posset judicio , cum ni- 
hil de nunciatione novi operis esset in canonibus de- 
finitum, ita rescripsit: Sicut humanae leges non de- 
dignantur sacros canones imitari , ita et sacrorum sta- 
tuta canonum Principum constitutionibus adjuvantur. 
Ubi Glossa ad verbum adjuvantur haec habet: In 
causa ecclesiastica leges possumus allegare , ut, si ca- 
nones deficiant , possit judicari secundum leges. Et 
Abbas in idem caput n. 3 inquit: Causa Eccle- 
siae debet decidi per jus civile in defectum canonum. 
Hinc sententia contra leges civiles, vel sacros ca- 
nones ab judice ecclesiastico lata ipso jure nulla 
est ( c. i de sentent. et re judicata ) : Sententia , 
inquit can. , contra leges , canonesve prolata , li- 
cet non sit appellatione suspensa , non potest tamen 
subsistere ipso jure. 

DE REGULIS IN USU JURIS CIVIL 
OBSERVANDIS 


Nemo tamen existimet in omnibus causis eccle- 
siasticis fas esse civilium legum auctoritate uti; in 
quibusdam enim causis omnino non licet. Quando 
igitur id fieri possit, explicandum est. 

Sed in primis praemonere oportet, nonnullas 
civiles leges a sacris canonibus probatas fuisse , 
alias vero correctas , ceteras silentio praetermissas. 

Cognationem legalem , ait Benedictus XIV de 
Synod. Dioec. lib. IXcap. io , et quae ex ea ad nu- 
ptias profluunt obstacula , eo prorsus modo , quo a 
Jure civili statuta fuerant , universim recepit appro- 
bavitque Nicolaus I in responsione ad consulta Bul- 
g arorum c. a, cujus responsionis fragmenta referun- 
tur in c. ita diligere 3o quae st. 3 , et in c. unie . 
de cognat. legal. Quamobrem si quaestio incidat sive 
in tribunali ecclesiastico , sive in Synodo , an in hoc 
vel illo casu adsit impedimentum cognationis legalis » 
necessario recurrendum erit ad leges civiles , atque ad 
earumdem normam controversia decidenda. Sic etiam 
in Corpus Juris Canonici relatae sunt leges civiles 
de impedimento co gnationis spiritualis , deque expe- 
rimento triennali in causa impotentiae; et secun- 
dus Decretalium liber, qui ad judicia ecclesiastica 

pertinet , magnam partem ex jure civili descriptu9 
esse videtur. Divisio etiam status hominum in li- 
beros et servos , legitimos et illegitimos , puberes 
et impuberes, minores et majores, multaeque aliae 
Romanorum leges ab Ecclesia probatae susceptae- 
que fuerunt. 

Contra vero ab Ecclesia correctae reprobatae- 
que Romanorum leges , quae concubinatum , divor- 
tium , infidelitatem in sponsalibus , consobrinorum 
nuptias , usuras proprie dictas , praescriptiones cum 
mala fide , occisionem adulteri a marito vel patre 
factam probaverunt. Praeterea alia multa, quae in 
jure civili minus pie et religiose constituta videban- 
tur , Ecclesia mitigavit emendavitque. Sic viduam , 
quae intra annum luctus ad secundas nuptias trans- 
it, ornui infamia carere voluit; matrimonia fiiio- 
rumfamilias et servorum sine consensu parentum 
vel dominorum contracta valere, seu vera rataque 
esse statuit; declaravit filiis quoque illegitimis ali- 
menta a patribus deberi ; jusjurandum adjectum 
contractibus , quos sola humana lex irritat, serva- 
ri jussit. 

Jam vero nemo est qui non intelligat, leges 
civiles, quas Ecclesia probavit et recepit, a nobis 
probandas esse recipiendasque ; improbandas vero 
atque rejiciendas , quas ipsa improbavit vel correxit. 

Quid vero sentiendum est de iis legibus , quas 
Ecclesia nec approbavit nec improbavit, sed si- 
lentio praeterivit? Ejusmodi leges, ait Benedictus 


Digitized by Google 



XIV de Synod. Dioec. lil>. IX cap. 14» si rem spe- 
ctent mere profanam , nec ulla ex parte sacris cano- 
nibus adversentur , tacite approbatae videntur in c. 
1 de novi oper. nunciat. Itaque ut hanc regulam 
adhibere recte possimus , animadvertamus oportet , 
quae res mere profanae, quae contra spirituales et 
ecclesiasticae dicendae sint. Itaque ubicumque Jus 
Canonicum de aliqua re aut nihil, aut obscure 
statuit, ejus supplendi vel interpretandi causa, si 
res mere profana sit , ad jus civile ; si spiritualis 
aut ecclesiastica sit , ad scripta Sanctorum Patrum 
confugiendum erit. 


Rcccntiores Canouistac, apertis explicalisquc Juris Cano- 
nici fontibus, solent ejusdem juris Adminicula subjungere; 
quae quidem , ut ait Joscphus Sehcll in Institutionibus Juris 
Ecclesiastici P. Mauri de Schenkl sect. 1 cap. 4 $• 73, legum 
ecclesiasticarum rationem sufficientem haud continent, nec 
earum proprie fontes sunt; at in cognitionem principiorum 
inducunt , usum eorum expeditiorem , et notitiam Juris Ec- 
clesiastici pleniorem reddunt et solidiorem. Inter haec recen- 
set Historiam Ecclesiasticam, Historiam Juris, Criticam Sacram, 
Chronologiam , et Geographiam , itemque Theologiam Do- 
gmaticam, quam, ut optime censet, insigne esse jurispru- 
dentiae ecclesiasticae adjumentiun nemo inflciabitur , qui 
perpenderit , eadem fere esse utriusque disciplinae principia , 
leges plurcs pendere ex dogmatibus, ex. gr. de Liturgia , S. 
Ordine, Hierarchia, Matrimonio ctc., et rationem , ne aber- 
ret, ad revelationis normam perpetuo esse dirigendam. 

Haec itaque magna et multa adjumenta comparare sibi 
debet , qui universum Jus Canonicum publicum et priva- 
tum , ejusque principia bene provisa cxplorataquc habere 
cupit. Non vero negamus tam magnifico scientiarum appa- 
ratu eum non indigere, qui studio Juris Canonici ideo va- 
cat, ut tantummodo discat forenses causas apud judices tra- 
ctare , quem Canonistam Forensem jure poteris appellare. 

CAPUT VIII. 


DE COLLECTIONIBUS SACttOllUM 
CANONUM 

§• 29 . 

DE COLLECTIONIBUS GENERATIM 


Canones Conciliorum, et Summorum Pontificum 
decreta diversis temporibus et locis constituta Co- 
dicem in unum colligi coepta sunt , unde Collectio- 
nes Canonum prodierunt. Hujusmodi collectionum 
utilitas maxima fuit, propterea quod canones, qui 
in multis voluminibus fusi atque dispersi habeban- 
tur, collectione apta sub uno aspectu positi sunt; 
ipsaque collectionis species legentis animum regit, 
et continuo quasi filo a primis rerum initiis ad fi- 
nem usque perducit. De collectionibus haec gene- 
ratiin monenda sunt: i° In causa fidei nulla esse 
potest inter Ecclesias differentia juxta vulgatissimum 
illud Tertulliani: Recula fidei una omnino est, so- 
la , immobilis , et irreformabilis. At manente com- 
munione ecclesiastica, varia potest esse disciplina 
Ecclesiarum. Quod, enim neque contra fidem , neque 

contra bonos mores injungitur , indifferenter fiaben~ 
dum est , ut inquit Augustinus dist. ia c. ii. Hinc 
peculiares quaedam Ecclesiae , veluti Orientalis , 
Africana , Hispanica, suas canonum collectiones ha- 
buerunt, in quas praeter canones generales, illi 
quoque congesti sunt, quos Ecclesia quaevis sibi 
proprios constituerat. a.° Sola canonum in unum 
Codicem dispositio vel collectio nullam eisdem 
canonibus auctoritatem addit ; atque inde canones 
in unum Codicem privata auctoritate collecti non 
aliam auctoritatem obtinent , praeter eam , quam 
acceperunt ex fontibus, unde desumpti sunt. Ita- 
que ut canones ratione collectionis vim aliquam 
consequantur, oportet collectionem ipsam publica 
auctoritate aliqua aut confectam, aut saltem pro- 
batam esse. Quapropter collectiones sacrorum ca- 
nonum fideles singulos obstringent, si Ecclesiae 
universalis auctoritate congestae fuerint, aut rece- 
ptae; fideles autem unius vel alterius Ecclesiae 
constringunt, si unius tantum vel alterius Eccle- 
siae auctoritate Codex confectus fuerit, vel com- 
probatus. 3.° Collectiones, seu canones apocryphi 
vel supposititii nominantur, qui auctoribus adscri- 
buntur, quorum non exti terunt, aut qui adultera- 
ti , corrupti , vel conficti plane sunt , ex quibus 
proinde nihil certi hauriri potest. 

§. 30 . 


DE CONSTITUTIONIBUS APOSTOLICIS 

— -stWg— ■ 

Antequam Canonistae de collectionibus in spe- 
cie disserant, in quaestionem vocare solent, an 
Constitutiones Apostolicae Apostolis ipsis tribuen- 
dae sint, atque adeo an aliquis Codex canonum 
primis Ecclesiae saeculis extiterit ? De his nonnihil 
dicendum est. In his Constitutionibus inulta sunt, 
quae Apostolorum doctrinae adversantur. Nam de 
Filii et Spiritus Sancti divinitate male sentiunt, 
quartas et ulteriores nuptias condemnant, ancillis 
permittunt ut libidini dominorum infidelium pa- 
reant , baptismum ab haereticis collatum iterari ju- 
bent , atque alia id genus proferunt, praeter errores 
bene multos cum historicos, tum chronologicos , 
quos silentio praetermittimus. Igitur Constitutiones 
hujusmodi , quales ad nos pervenerunt nec Aposto- 
lis , nec S. Clementi Romano adseribi possunt. Ve- 
rumtamen de ipsarum origine et fatis res parum com- 
perta est. S. Epiphanius , qui floruit quarto exeunto 
saeculo, Apostolicas Constitutiones citat, commendat- 
que : Qui liber , ut ipse scribit haeresi 70 contra Au- 
dianos , tametsi dubiae apud multos fidei sit , non est 
tamen improbandus. Nam in eo , quae ad Ecclesiae 
disciplinam attinent , omnia comprehenduntur , neque 

quidquam aut in fide ac catholica professione depra- 
vatum , aut Ecclesiae administrationi ac decretis 
contrarium continet. Duo itaque ex hoc Epiphanii 
loco colliguntur. Primum est S. Epiphanii aetate 
librum aliquem nomine Constitutionum Apostolica- 
rum extitisse, in quo nihil a fide catholica, aut 
ab Ecclesiae disciplina alienum inveniebatur. Alte- 
rum est hujusmodi Constitutiones aut injuria tem- 
porum peri isse , aut eas , quas habemus , diversas 
ab iis esse, et ex integro confectas, aut saltem si 
unae et eaedem sunt , atque illae , quarum testimo- 
nia S. Epiphani us refert, post ipsius Epiphanii 
tempora ab haereticis corruptas intcrpolatasque 
fuisse , quod cognoscimus etiam ex locis ab eodem 
Epiphanio laudatis, qui aut in illis Constitutionibus 
non ex tant , aut aliam sententiam exhibent. Quod 
vero attinet ad auctorem , ac tempus , quo primum 
prodierint , n on una eruditorum sententia. Proba- 
bilius sentire videntur , qui has Constitutiones III 
aut IV saeculo vulgatas fuisse existimant, eo 
quod Patres priorum saeculorum , et in primis S. 
Justinus Martyr , S. Irenaeus , Clemens Alexandri- 
nus , Tertullianus , Origines , aliique hisce Constitu- 
tionibus, data licet occasione, nuinquam usi sunt, 
usuri certe, si extitissent; nisi forte dicere velimus 
illarum nunquam meminisse, quia apocryphae ha- 
bebantur. At quaecumque fuerit hujusmodi silentii 
causa , illud continuo sequitur , minime audiendos 
esse ; qui Apostolos aut S. Clementem earumdeni 

auctores praedicaverunt. Haec enucleanda putavi- 
mus, ut mauifestum sit, nullam certam explora- 
tamque auctoritatem his Constitutionibus tribuen- 
dam esse. 


§. 31 . 

DE CANONIBUS APOSTOLORUM 

— ■ W)I O »M— 

Postremo capiti libri octavi Apostolicarum Con- 
stitutionum collectio quaedam canonum subjicitur, 
qui Apostolorum vulgo dicuntur, eaquc collectio 
ab eodem S. Clemente facta fuisse perhibetur. De 
hisce vero canonibus rectum judicium proferre 
difficilius sane est , cum sententias invicem pugnan- 
tes offendamus. Eos canones Jpostolicos vocant 
Constantinus Imperator , Synodus Constantinopoli- 
tana sub Nectario , Concilium Ephcsinum , Theo- 
dosius et Justinianus, quod observat De Marea de 
Concord. Sacerd. et Imp. lib. III cap. a. Sed omnium 
maxime S. Joannes Damascenus lib. IV de fide 
orth. cap. 1 7 non dubitavit , canones Apostolicos 
tamquam ab Apostolis constitutos in Sacrarum Scri- 
pturarum canonem referre ; namque ita scribit : 
Jam vero novi Testamenti libri isti sunt . Quatuor Euan- 
gelia Canones denique sanctorum Apostolo- 

rum per Clementem concinnati. Inter recentiores au- 
tem Turrianus auctor Soc. Jesu singulari libro adver- 

11 

sus Magdeburgenses Centuriatores canones eos 
omnes pro veris et genuinis tuetur, eisdemque Apo- 
stolicarn auctoritatem tum permultis testimoniis ve- 
terum Conciliorum et Sanctorum Patrum , tum ratio- 
nibus et argumentis vindicare conatur. 

Contra vero pltires eruditione et doctrina prae- 
stantes viri sentiunt , eam collectionem neque Apo- 
stolis , neque S. Clementi adseribi posse ; quod tri- 
bus maxime argumentis comprobatur. Primum est, 
tum quia Eusebius Caesariensis , S. Hieronymus , 
et ceteri, qui in conservanda ecclesiasticorum scri- 
ptorum memoria diligentissime versati sunt, nullam 
eorum canonum mentionem laciant, tum quia nec 
Victor Pontifex in controversia de Paschate cele- 
brando, nec S. Cyprianus in controversia de bapti- 
smate haereticorum his canonibus uspiam usi sunt: 
eos autem, si Apostolorum fuissent, nec poterant 
ignorare , nec in medium proferre omisissent , 
quandoquidem ilia controversiarum capita perspi- 
cue dilucideque eisdem canonibus explicata defi- 
nitaque reperiebantur. Secundum est , quod mulca 
in iis sunt , quae cum aetate Apostolorum compo- 
ni nulla ratione possunt. In iis enim canonibus 
mentio est de Cantoribus , Lectoribus , de annuis 
Conciliis Metropolitanis, de divisione Parochiarum, 
de bonorum Ecclesiae a bonis Episcopi distinctio- 
ne, deque aliis id genus, quae certe Apostolorum 
ac S. Clementis aetate recentiora sunt. Tertium 
denique et potissimum argumentum est, quod 

habeant quaerlam tum Apostolorum disciplinae, tum 
catholicae doctrinae omnino contraria. Nam ( ut 
aliqua memorem ) Apostolicae doctrinae repugnant - 
canon 1 7 , quo ille dumtaxat bigamus dicitur , qui 
post baptismum duas uxores duxerit; et canon 66, 
quo Clericus sabbato jejunans deponi, laicus vero 
excommunicari jubetur. Doctrinam vero a veritate 
catholica alienam tradunt canones 46 et 47 , in 
quibus baptisma ab haereticis collatum plane rejici- 
tur, irritumque declaratur; itemque canon 74, quo 
libri Sapientiae, Tobiae, et Judith a canone divi- 
narum Scripturarum vel expunguntur, vel omit- 
tuntur. 


§• 32 . 

DE CANONUM APOSTOLORUM ORIGINE 
NUMERO ATQUE USU 

Itaque cum hujusmodi canones ApostoUci aut 
dici, aut haberi saltem singuli non possint, duo 
modo quaerenda sunt: i.° quis eorum auctor ex- 
titerit ? 2. 0 an et quinam ex iisdem canonibus 
auctoritatem in Ecclesia obtinuerint? Jam vero quod 
ad originem spectat : Difficile est , ait De Marea de 
Concord. Sacerd. et Imp. lib. III cap. a , in tam 
alto veterum scriptorum silentio tempus hujus colle - 
ctionis indagare , quam tamen certum est Concilii 

Nicaeni tempora antecessisse. Eruditi consentiunt , 
disciplinae antiquissimae lineamenta his canonibus 
contineri. Ex his itaque videre et perspice re ocu- 
lis quisque poterit, non novae disciplinae genus 
esse ordinationes Episcoporum, Presbiterorum , et 
aliorum Clericorum , non novum esse dogm a de 
oblatione et sacrificio Missae, de discrimine inter 
Clericos et Laicos , de potestate Episcopi i n Clerum , 
de cura rerum ecclesiasticarum ab eodem Episcopo 
gerenda , de excommunicatione , et de aliis id ge- 
nus plurimis, quae tamquam omnino nova ab aliqui- 
bus haereticis improbantur. Dallaeus calvinianus 
homo , cum probe intelligeret quantum horum 
canonum antiquitas calvinianornm causae obesset, 
eos quinto adulto saeculo in lucem prodiisse, atque 
a gracco eoque haeretico homine confictos fuisse 
contendit. Sed Dallaei opinio a Guillelmo Beveregio 
refutata est, qui eos canones aut labente secundo 
Ecclesiae saeculo , aut tertio ineunte conditos fuis- 
se apertissime demonstravit. Hodie igitur omnibus 
persuasum est , canones Apostolicos partim ex san- 
ctissimis regulis, quas Apostoli Ecclesiis tradiderunt, 
partim ex consuetudine Ecclesiarum, partim ex de- 
cretis Synodorum , quae primis saeculis i n Oriente 
celebratae fuerunt, conflatos esse. Cui quidem sen- 
tentiae valde favet diversa ipsorum canonum par- 
titio , cum modo plures , et modo pauciores , alibi 
5o , alibi dcinuin 85 apud Collectores antiquos in- 
veniantur. Id enim manifeste demonstrat, eam col- 

lectionem totam simul uno tempore, atque ab uno 
auctore con fectam non esse , sed plures diversis 
tum temporibus, tum locis additiones accepisse. 
Fratres Ball erini in tom. III oper. S. Leonis de col- 
lect. cano n. pa rt. I cap. i haec habent : Certum est 
nullum corpus sine statis legibus regi, atque consiste- 
re unquam posse. Hinc Apostolos regendae Ecclesiae 
certas regulas seu canones praefixisse dubitari ne- 
quit- Has autem regulas , quas illi verbo tradide- 
runt Ecclesiis , subinde scripto fuisse collectas , et 
Canonum Apostolorum titulo praenotatas satis credi- 
bile est. Neque propter ea credimus, omnia , quae in 
ipsis canonibus continentur 9 Apostolis referenda. So- 
lent quippe hujusmodi opera, ut scite animadvertit 
P. Constantius , licet variis incrementis augeantur , 
ejus nomen in epigraphe retinere, quo primum aucto- 
re coepta et constituta fuerunt. 

Verum de numero et auctoritate istorum ca- 
nonum maxima lati nam inter et graecain Eccle- 
siam discrepantia sententiarum est. Nam Ecclesia 
graeca, saltem post Trullanam Synodum, canones 
85 omnes et integros accepit; eosque tamquam ab 
Apostolis editos eximia quadam veneratione coluis- 
se compertum est. Latina autem Ecclesia 5o prio- 
res canones tantum recepit, eosque in causis judi- 
candis adhibuit, ita tamen, nihil ut de eorum ori- 
gine decerneret. 

§• 33 . 

DE COLLECTIONIBUS ECCLESIAE GRAECAE 



Sed jam proferamus oportet collectiones cano- 
num , quae diversis temporibus ac locis conse- 
quutae sunt. Ac primo quidem ante Concilium Chal- 
cedonense propriam collectionem canonum Orien- 
tali Ecclesiae fuisse ex ipsius Concilii actis cer- 
tum exploratumque est. Namque act. 4 haec ha- 
bentur : S. Synodus dixit : Sacri Canones legantur , 
et commentariis inserantur : sumptoque libro Actius 
Archidiaconus , et Primicerius magnae Ecclesiae le- 
git canonem 83 - Si quis Episcopus etc. , item alium 
canonem 84 - Si quis Presbiter , aut Diaconus etc. 
Similiter act. 11 gloriosissimi judices dixerunt: 
Canones relegantur : Leontius Reverendissimus Episco- 
pus Magnesiae e Codice relegit regulam g 5 - Si quis 
Episcopus etc. Idem ex eodem Codice legit regulam 
96 - Si quis Episcopus etc : Porro autem series illa 
numerorum , sub qua canones distincti et laudati 
sunt , perspicue demonstrat , unam certam eo tem- 
pore fuisse collectionem canonum ; idque mirifice 
confirmatur ex illis verbis - sumptoque libro legit ca- 
nonem - e Codice relegit - e Codice legit, quibus peculia- 
ris liber designatur. Quo autem auctore et tem- 
pore Codex ille prodierit , incertum est. Haec au- 
tem collectio canones 166 complectebatur^ hoc or- 

dine et numero digestos , videlicet ao ex Synodo 
Nicaena’, a 5 ex Ancyrana , 14 ex Neocaesariensi , 20 
ex Grangrensi , a 5 ex Antiochena , et 59 ex Lao- 
dicena , et denique 3 ex Constantinopolitana ; quod 
didicimus ex Dionysio Exiguo , qui eam ipsam Pa- 
trum Chalcedonensium collectionem latine inter- 
pretatus est , et in suam collectionem transtulit : 
et quamquam Dionysius eorumdem canonum nu- 
merum unitate minuat, id tamen factum est , quod 
Ancyranos canones quartum et quintum in unum 
tantum numerum congessit. 

Huic collectioni canones Apostolorum, Sardi- 
censes , Ephesinos , Chalcedonenses , et denique 
octo ct sexaginta ex epistolis S. Basilii eductos ad- 
jecit Joannes Scholasticus , suamque canonum col- 
lectionem adornavit, non temporum aut numero- 
rum serie retenta , sed ennetis per materias in 
quinquaginta titulos distributis; agens prhno de 
Episcopis , postea de Presbiteris , Diaconis , Hippo- 
diaconis, ac reliquis inferioribus Clericis, postmo- 
dum de Monachis , et postremo de Laicis. Paulo 
post idem ad Episcopatum Constantinopolitanum 
evectus leges plurcs praesertim ex Justiniani Co- 
dice depromptas, servato eodem ordine rerum, 
collectioni suae adjecit, unde fuit prima origo No- 
mocanonum , idest collectionum canonum, in qui- 
bus canones ecclesiastici cum legibus imperialibus 
conjunguntur. 

At saeculo septimo nova jngensque canonum 

congeries nata est, cum Trullana Synodus praeter 
10» canones ai> se constitutos multa alia Synodo- 
rum Patrumque decreta comprobaverit. Quibus 
omnibus Photius, qui graeci schismatis vel auctor, 
vel pars magna fuit, adjecit canones Concilii Ni- 
caeni II, itemque canones in duobus conciliabulis 
ipso duce constitutos , suumque Nomocanonem 
concinnavit, qui apud graecos semper habitus est 
in summo honore et pretio. De minoribus graeco- 
rum collectionibus nihil expedit sermonem institue- 
re. Unum illud monendum est , collectiones Joannis 
Scholastici, et Photii non esse omni suspicione et 
vitio vacuas; uterque enim in Sedem Constantino* 
politanae Ecclesiae invasit, uterque schismati favit, 
et ad captandam Imperatorum gratiam , non tam 
Ecclesiae regulis, quam legibus imperialibus eccle- 
siasticam disciplinam communivit. Ad haec in pri- 
mis Photius praeter Trullanos canones, quorum 
plures Ecclesia improbavit , alios congessit cano- 
nes , qui fuerunt ad promovendum schisma con- 
stituti. 


§• 34 . 

DE COLLECTIONIBUS LATINIS 

Sexto ineunte saeculo Dionysius cognomento 
Exiguus doctrina et pietate maximus collectioni ca- 
nonum in ustum latinae Ecclesiae operam dedit. In 

ea enim 5o canones Apostolorum, tum canones 
graecos in graeco Codice, quo Patres Concilii Chal- 
cedonensis usi sunt, descriptos, elegantius latino 
redditos congessit ; tum canones ipsius Concilii 
Chalcedonensis , omisso ultimo de aequalibus pri- 
vilegiis Episcoporum Romani et Constantinopoli- 
tani a latinis nunquam recepto ; demum Sardicen- 
ses, et ex latinis i3o canones Africanos, partim ex 
Concilio Carthaginiensi, quod anno 4*9 celebratum 
est , partim ex veteribus Africanis Synodis collectos 
confirmatosque. Hanc novam et accuratiorem ca- 
nonum collectionem, hortante Stephano Episcopo 
Salonitano, Dionysius aggressus est, propterea quod 
graecorum canonum latina vcrsio ( latina inquam 
versio, non latinae Ecclesiae Codex, seu canonum 
latinae Ecclesiae collectio) obscuritate et confusio- 
ne laboraret. Simillimum vero est, priscam graeco- 
rum canonum latinam versionem eam esse, quae 
ab Henrico Justello, et Guillehuo Voello in Biblio- 
theca Juris Canonici vulgata est; eam tamen dili- 
gentius recognitam et emendatam Fratres Ballerini 
in appendice ad opera S. Leonis Magni ediderunt* 
Deinde vero Dionysius Romanorum Pontificum De- 
cretales a Siricio usque ad Anastasium II addidit; 
unde Codex iste Dionysiantis duabus partibus con- 
stat, quarum altera Conciliorum canones, altera 
vero Pontificum Decretales complectitur. Hujusmo- 
di collectio privata auctoritate confecta est, sed 
tamen ab Ecclesia Romana recepta probataque 

12 

fuit, cum praesertim Adri anus I collectionem ipsam 
monumentis quibusdam auctam Carolo Magno Ro- 
mae versanti dono dederit. Neque enim fit verisimi- 
le, ut observat Joanne 9 Baptista Bartoli Jur. Can. 
Instit. cap. 47 » Pontificem Summum canonum Codi- 
cem, quem non ipse omnino probaret, per Gallias 
aliasque regiones divulgari voluisse. 

Au vero latinae Ecclesiae Codex aliquis ante 
Dionysianam collectionem extiterit? quis ejus au- 
ctor ? quosnam canones complexus fuerit ? nnm 
adhuc supersit? res parum explorata est. Id unum 
probabile est, aliquem Codicem in Romana Eccle- 
sia extitisse; tum quia in Concilio Chalcedonensi 
ad unum Codicem Legati Pontificis , ad alium Grae- 
ci provocaverunt, quod manifesto argumento est, 
utrique Ecclesiae suum Codicem fuisse; tum quia 
Siricius Pontifex in ep. ad Imeriuin Episcopum 
Tarraconensem : Statuta , inquit. Sedis Apostolicae , 
vel canonum venerabilia definita nulli Sacerdotum 
Domini ignorare sit liberum. Quod frustra Pontifex 
jussisset, nisi Codex in promptu fuerit, ex quo Sacer- 
dotes sacrorum canonum notitiam haurire possent. 
Nec illud obstare videtur, quod Innocentius I in 
ep. ad Theophilum conscripserit : Alium erum ear 
nonem ( praeter Nicaenos J Romana non admittit Ec- 
clesia ; et in ep. ad Clerum ConstantinOpolitanum : 
Quod ad canonum observationes attinet, solis illis pa~ 
rendum esse dicimus, qui Nicaeae definiti sunt, quos 
solos sectari et agnoscere debet Ecclesia catholica . 

His enim verbis significari tantum voluit, canones 
omnes rejiciendos esse, qui Nicaenis adversarentur, 
qnemndnioditni ipsemet Innocentius sententiam suam 
declaravit , ita subdens : Si autem, alii proferantur , 
qui a Nicaenis canonibus dissentiant , ii ab Episcopis 
catholicis rejiciantur. 

Christophorns Justellus Codicem edidit sub hoc 
titulo « Codex canonum Ecclesiae universae » ; et illum 
esse jactavit , quo Concilium Chalcedonense usus 
est, quique ante Concilium ipsum non solum in 
Occidentali Ecclesia, verum etiam in Orientali au- 
ctoritatem obtinebat. Quesnellus in appendice ope- 
rum S. Leonis Magni alium Codicem protulit, quo Ro- 
manam Ecclesiam ante Dionysium Exiguum usam 
esse contendit. Sed utrique Codici nec auctoritas, 
nec fides ulla ab eruditis tributa est. De his omni- 
bus fuse tractarunt Fratres Ballerini de antiquis col- 
lectionibus canonum part. I cap. i n. 7 , et seqq., 
Constantius iu praef. ad ep. Rom. Pontif., et Joan- 
nes Bartoli Jur. Can. Iustit. cap. 46 • 

Non erit abs re commemorare , eumdem Chri- 
stophomm Justellmn edidisse Codicem , cui titu- 
lus « Codex canonum Ecclesiae Africanae »,■ in quo, ut 
ait Constantius cit. loco , nil praestat minus , quam 
quod pollicetur. Crederes enim in eo contineri cano- 
nes prorsus omnes, quos habuere in usu Africani Pa- 
tres. Alios vero nullos exhibet, nisi quos Carthagi- 
niensis Synodus anno \\<j,vel ipsa condidit, vel a supe- 
rioribus Conciliis intra Aurelii Episcopi Carthaginien- 

sis tempora conditos recitari sibi jussit. Atque hos 
canones ne ad eum quidem repraesentat modum , quo 
memoratae Synodi actis inserti erant , sed quo Diony- 
sius Exiguus collectioni suae inserendos duxit. Verbo 
dicam , purum putum est Dionysianae collectionis 
segmentum. Collectioni Dionysii Exigui additamen- 
ta facta sunt tum in priori , tum in posteriori par- 
te per studiosum quempiam hominem adhuc igno- 
tum , non vero per ipsum Pontificem Adrianum , 
quamvis ea collectio ita aucta soleat Adriana voca- 
ri. Passim etiam vocata est Codex Canonum ; quam 
rem docte illustrat Petrus Coustantius praef. num. 
j3i. 

§. 55 . 

DE COLLECTIONE ISIDORI MERCATORIS 


Collectio canonum, quae Isidori Mercatoris 
vel Peccatoris vulgo dicitur , ineunte saeculo IX 
prodiit. Haec autem collectio post praefatio- 
nem exhibet ordinem celebrandi Concilii, dein 5o 
priores Canones Apostolo rum, tum epistolas prio- 
rum Pontificum a S. Clemente usque ad Silvestrum , 
mox decreta Nicaeni, et aliorum Conciliorum sive 
graecorum , sive latinorum in certas classes distri- 
buta , postremo reliquas Summorum Pontificum De- 
cretales epistolas usque ad S. Gregorium Magnum. 

Quis fuerit Isidorus iste Peccator , sive Mer- 

cator , adhuc ignotura est. Illud vero certum 
Isidorianam collectionem tantum auctoritatis apud 
omnes consequutam esse , quanta veri s sincerisque 
canonibus et Decretalibus deberetur; neque solum 
in totam Occidentalem Ecclesiam, sed in Orienta- 
lem quoque penetravit; quandoquidem Nicephorua 
Hist. Eccl. lib. 4 cap. 39 litteras Antheri, et Cailixti 
memorat, licet per errorem pro Callixto nominet 
Caelestinura. Hinc Theologi omnes, et Canonistae* 
et Concilia ipsa Decretalibus , aliis que documentis 
Isidorianae collectionis usa sunt , ut fateri quisque 
debeat , per annos fere septingentos , aut non mul- 
to secus , neminem unum invent um esse , qui ea- 
dem monumenta supposita et ementi ta suspicaretur. 
At primus omnium , qui tranquillam Isid ori posses- 
sioiiem turbavit. Cardinalis Cusanus fuit in Concor- 
dantia catholica lib. III cap. a. Vixit autem medio 
fere saeculo XV ; quamobrem Centuriato res Mag- 
deburgenses , qui sexto decimo saeculo scripserunt, 
neutiquam gloriari possunt , ejus c ollectionis impo- 
sturam se primos omnium detexisse. Tum a per- 
multis catholicis , aliisque viris eruditis diligentius 
in eam collectionem inquisitum est , et argumenta 
ad probandam suppositionem adeo firma allata sunt, 
ut nemo jam de fallacia Isidori ambigere jure pos- 
sit. Praecipua argumenta sunt: j.° Scriptorum vete- 
rum silentium ; nam Isidorianae collectionis monu- 
mentorum, et potissimum Decretalium epistolarum, 
quae partim ad fideles omnes , partim ad omnes 

Germaniae , Italiae , Galliae , aliarumque Ecclesia- 
rum Episcopos inscriptae sunt , non memine- 
runt octo priora Oecumenica Concilia, non vete- 
res Patres ct Scriptores , non Dionysius Exigu- 
us diligeutissiimis Collector, non denique ceteri , 
quorum intererat in controversiis exorti s eas litteras 
producere , si extitissent. a.° Plura Scripturarum 
loca in Decretalibus trium priorum saeculorum le- 
guntur ex versione S. Hieronymi , quae nondum 
edita erat. Similiter S. Isidoro Hispalensi Episcopo 
tribuitur collectio ex Toletanis Conciliis octo a 
quinto ad deciinum tertium, et ex Concilio Bra- 
carensi adornata, quae post ijmius mortem cele- 
brata fuerunt. 3.° Conficta nomina Archiflaminnm, 
priorum Flaminum ; voces Primatuum, Arcluepi- 
scoporum , Apocrysariorum , quae ab aetate et usu 
veterum Pontificum alienae sunt. Contra vero de 
persecutionibus , de consolatione martyrum , de 
rebus, et statu eorum temporum omnino siletur. 4-° 
Falsae consulares notae eisdem epistolis affixae » 
quae Consules referunt, qui in consularibus fastis 
nunquam fuere , aut non ea certe aetate , quae cum 
aetate earumdem epistolarum concordet. 5.° De- 
nique sermo nulis et barbarus , prionim saeculo- 
rum nitori prorsus alienus, et idem sernper stilus f 
idem orationis numerus, et eadem verborum di- 
spositio in tot epistolis, quae ab auctoribus diver- 
sae plane indolis , aetatis , ac morum conscriptae 
Siisse dicuntur. 

Noti omnia tamen suae collectionis monumen- 
ta Isidorus confixit ingenio suo, sed quatuor mo- 
numentorum generibus usus est: i.° genuinis atque 
sinceris , quales sunt Decretales epistolae ex Diony- 
siano Codice desumptae: a.° supposititiis , quae ipse 
fabricatus est, ut siuit epistolae fere ornues Sum- 
morum Pontificum a 8. Clemeute usque ad Siri- 
ciuiu , multae etiam a Siricio usque ad S. Gregorium 
Magnum, tum gesta Romanae Synodi sub Julio I, 
acta quoque Romanarum Synodorum quintae et 
sextae sub Simmaco: 3.° apocryphis , quae ab aliis 
ante Isidorum procusa q<ee tamen in suam colle- 
ctionem retulit, uti epithome Concilii Rom. II sub 
S. Silvestro, quod Silvestri Constitutum appellant: 
4. 0 interpolatis, quae videlicet suis additamentis 
corrupit. Nam si quae monumenta in genuinis suis 
fontibus breviora sunt, apud Mercatorem vero au- 
ctiora; ideo quidquid additamenti accessit, id ejus- 
dem Mercatoris oj>era suppositum affirmare licebit, 
ita adjectkia sunt duo postrema capita epistolae 
yigilii Papae ad Profuturum, quae ob mendosam 
lectionem ad Euteriuin inscribitur ; siquidem ea 
duo capita a sinceris Hispanicae collectionis Co- 
dicibus absunt , et apud Mercatorem reperiuntnr. 
Legendi Fratres Ballerini de antiquis collectionibus 
canonum part. 3 cap 6 §. 0 , ubi omnia Ishloriani 
Codicis documenta tum sincera, tum spnria, tum 
interpolata eruditissime diligenterque discreverunt. 
Jacobus autem Merlinus Parisiis an, i5a3 Isidori*? 

nam collectionem, cui tamen multa additamenta 
facta fuerant, typis evulgavit: quae editio sequen- 
tibus Collectionibus Conciliorum inserta est. 

§. 36. 

• i 

DE REBUS NOTANDIS IN COLLECTIONE ISIDORI 

, l . 

De hac Collectione generatim animadvertimus: 
i nihil prorsus in ea contra fidem , bonosque mo- 
res contineri; secus enim ab universa Ecclesia se- 
ptem fere saeculis recepta, usrnjue probata non 
fuisset: ».° insciis Romanis Pontificibus falsas De- 
cretales, et alia monumenta fuisse confecta. Nam 
Leo IV , qui anno 847 ad Petri Cathedram evectus 
est, ad Britanniae Episcopos rescribens, non alias 
Decretales et canones agnovit praeter eos, qui 
apud Dionysium Exiguum extabant (can. 1 dist. ao), 
quod manifestum indicium est , adulterina Isidorl 
monumenta Romae cognita non fuisse , aut saltem 
non recepta: 3.° privilegia Summi Pontificis illa 
collectione , veluti fundamento , non inniti , quod 
summa injuria recentiores haere tici dixerunt. Et- 
enim Pontificis jura non tali auxilio indigebant , cum 
a Deo ipso collata sint. Praecipuus autem Merca- 
toris scopus duplex fuit, alter Episcoporum in- 
demnitati consulendi , alter stabiliendi Primates , 
quos Patriarchis exaequat; quae duo fuse et eru- 

dite demonstrat Carolus Blascus in suo Commen- 
tario de collectione canonum Isidori Mercatoris : 
4. 0 vanas et injustas esse eorum querelas, qui per 
collectionem Isidori sublatam putant antiquam Ec- 
clesiae disciplinam , et insuetam planeque novam 
introductam. Nam pleraque Isidori monumenta ex 
canonibus Conciliorum , ex Romanorum Pontificum 
sinceris Constitutionibus, ex sententiis Sanctorum Pa- 
trum excepta sunt. Cetera vero eam plerumque 
disciplinam exhibent , quae jam obtinuerat. Praeter- 
ea, ut Ballerini Fratres citato opere animadvertunt, 
stultus plane fuisset impostor, si sperasset suam col- 
lectionem acceptum iri ab hominibus , quae novam 
omnino disciplinam a sui quoque saeculi moribus et 
consuetudinibus abhorrentem contineret . Quod si quae- 
cumque contra consuetudinem ingeruntur , etiamsi bo- 
na et utilia sint , ipsa novitate perturbare solent ; mul- 
to magis de iis timendum erat, quibus disciplinam 
per se optimam , et sanctioribus fultam legibus , lon- 
goque usu ab hominibus receptam quispiam evertere 
et immutare contenderet. Nulli autem tumultus, cla- 
mores nulli auditi sunt ob inductas Decretales apo- 
cryphas , nisi in ea parte , quae ad Episcoporum cau- 
sas et judicia pertinet: de quibus aliqua apud Hinc- 
marum leguntur , et in epistolis Nicolai 1. At in his 
ipsis causis atque judiciis , quod in pseudo-epistolis 
ac Synodis lsidorianis traditur , non erat omnino no- 
vum : 5.° denique disciplinam , quae ab Isidoriana 
collectione praefertur, auctoritatem ecclesiasticae 

legis obtinuisse, non in vim ejusdem collectionis, 
quae privata auctoritate confecta est, et plerisque 
monumentis partim confictis , partim interpolatis 
constat , sed in vim tum praecedentium , tum sub- 
sequendum Constitutionum ecclesiasticarum , quibus 
eadem disciplina inducta et confirmata est, tum 
etiam in vim consuetudinis, quae in rebus discipli- 
naribus multum valet. Totam hanc rem concludam 
verbis Petri Ballerini in vindiciis auctoritatis Ponti- 
ficiae contra opus Justini Febronii cap. 5: Neque 
cometur ignorantia falsarum Decretalium , quae omnes 
diutius occupabat ; nam praeterquamquod fere omnia , 
quae Pseudo-Isidoro tribuuntur , anteriorem , ut indi- 
cavimus, habent originem, nonne in materia discipli- 
nae jus novum, etiamsi quibusdam in capitibus errore 
aliquo inductum ac propagatum, cum legitima pote- 
state proprio jure receptum et approbatum est , non 
ex ignorantia , sed ex auctoritate approbantium , nec 
non ex ipsa consuetudine legitima praescribente vim 
legis acquireret, dum nihil contra divinum, aut na- 
turale jus receptum , aut approbatum sit ? 

§• 37 . 

DE GRATIANI DECRETO 


Sunt et aliae Collectiones cauonum , veluti Col- 
lectio S. Martini Episcopi Bracarensis , Breviarium et 
Collectio Cresconii, Collectio Regi nonis , Volumen de- 

cretorum Burchardi IVormatiensis , Decretum, et Pa- 
normia seu Panomia Ivonis Carnotensis , quibus omis- 
sis ad collectionem Gratiani properamus. Itaque 
Gratianus monachus Benedictinus circa annum iiSi 
celeberrimam collectionem omnium ditissimam evul- 
gavit, in qua ad certas propositas quaestiones, ca- 
nones aliaque monumenta, quae inter se dissidere 
videbantur, in concordiam studuit revocare. Hinc 
ejus collectio Concordia discordantium canonum vo- 
cata est , quamvis vulgo Decretum Gratiani dici 
soleat. Totum opus in tres partes dividitur, quarum 
prima distinctionibus constat centum et una, et 
quaelibet distinctio plures canones seu capita com- 
plectitur: quamobrem canones hujus partis allegan- 
tur, vel expresso numero canonis, vel primo ejusdem 
canonis vocabulo , vel utroque , dein allegatur nu- 
merus distinctionis e. g. can. 5 dist. 61 , vel can. 
Miramur dist. 61 , vel can . Miramur 5 dist. 6 i. In 
prioribus viginti distinctionibus de origine, auctori- 
tate, variisque speciebus ac principiis Juris Eccle- 
siastici ; in reliquis distinctionibus de Clericis , eo- 
rumque statibus et officiis praesertim agitur. In se- 
cunda Decreti parte, quae in causas 36, et una- 
quaeque causa in plures quaestiones , quaestio au- 
tem in canones tributa est, praecipue exponuntur 
quae ad judicia ecclesiastica pertinent. In hac par- 
te allegantur vel priora canonis seu capitis verba, 
vel ejus numerus , et praeterea causa , et quaestio, 
uti can. i cau. 8 q. a. In hac secunda parte ad, 

causam trigesimam tertiam quaestione tertia extat 
Tractatus de poenitentia in distinctiones septem di- 
visus, unde hujus distinctionis canones citantur, aut 
expresso numero , aut voce initiali canonis , et nu- 
mero distinctionis de poenitentia e. g. can. Lacry- 
mae a dist. i de poenit. Tertiae autem partis eadem 
est quae primae divisio in distinctiones, et cano- 
nes , in eaque de rebus et ritibus sacris tractatur, 
quam ob causam de consecratione inscripta est. Ci- 
tantur itaque canones per priora ipsorum verba , 
vel numerum , addito numero distinctionis , quem- 
admodum canones primae partis; sed ut canones 
utriusque partis discernantur, locis ex tertia parte 
laudatis addi solet de consecratione , sicuti can. i 
dist . i de consecrat. Haec partitio Decreti in tres 
praecipuas partes de personis, de judiciis, de rebus 
ecclesiasticis apta et ordinata foret , sed tamen 
materia proposita saepius et sjne causa interrum- 
pitur, ideoque Antonius Augustinus affirmare non du- 
bitavit: Si apud Gratianum artem requiras, et ordi- 
nem docendi , frustra labor aceris. Nec solum ordo 
seu filus orationis in Gratiani opere desideratur, 
sed, quod magis est, multis erroribus scatet, quo- 
rum praecipua genera expressit Antonius Augusti- 
nus lib. I dialog. i de emend. Grat : Saepe , inquit 
erratum esse video in nominibus hominum , urbium , 
provinciarum , Conciliorum , et aliarum rerum. Saepe 
falsae sunt inscriptiones , et quae Conciliorum sunt t 
Pontificum Maximorum esse dicuntur , et quae sunt 

unius Episcopi inferioris, Romano Pontifici aut Con- 
cilio generali vel provinciali tribuuntur. Multa Gre- 
gorii , Ambrosii, Augustini, vel Hieronymi verba esse 
dicuntur, quae aut nunquam extant , aut aliena sunt’ 
Illa quoque ipsa, quae inscriptiones veras habent, 
non recte referuntur. 

§. 38 . 

DE EMENDATIONE GRATIANI 


•jLi coo 

Itaque plures viri docti ad detegendos Gratia- 
ni errores , atque emendandos animum adjecerunt. 
In primis Contius capita sive canones numeris di- 
stinxit: Ante Contianam enim editionem certum est, 
ait Antonius Augustinus cit. lib. dialog. 18, capi- 
tum numeris nullum Gratiani volumen fuisse distin- 
ctum. Multas praeterea notas addidit, quibus falsae 
inscriptiones a veris , et sincera monumenta ab 
apocryphis secernerentur. At Pontifices ipsi Pius 
IV , Pius V , et Gregorius XIII novam et castiga- 
tiorem Gratiani emendationem aggressi sunt, eam- 
que provinciam selectis quibusdam viris , quos Cor- 
rectores Romanos vocant, demandarunt. Jam vero 
Correctores Romani , conquaesitis undique praesi- 
diis, permulta in canonum inscriptionibus, et in 
textu , et in glossis emendarunt. Primum itaque 
veras inscriptiones , seu auctorum citationes , ubi 

error evidens erat, restituerunt; ubi autem de ve- 
ro canonis auctore dubitatio orta est, quod idem 
caput apud plures auctores inventum fuit, aut ali- 
qua capitis pars comperta est ejus auctoris qui ci- 
tabatur, aliqua vero minime, aut verba valde mu- 
tata, subjectis notis indicarunt, et in margine ea 
loca descripserunt, ubi eadem capita haberentur' 
Circa emendationem textus haec ratio servata est , 
ut initia capitum ob usitatas Doctorum citationes 
non mutarentur , quandoquidem ante Contium , ut 
supra monui, canones seu capita numeris distincta 
non erant, adeoque per verba initialia citabantur. 
Verumtamen a Correctoribus, ubi initia capitum ab 
originali discreparent, in margine aut in notatio- 
nibus germana lectio indicata est. Hanc quoque 
glossae ipsius rationem habuerunt , nihil ut in te- 
xtu sit mutatum , ubi mutatio ipsa impeditura erat , 
quominus quid sibi auctor glossae voluisset, ani- 
madverti posset, sed eodem modo aut in margi- 
ne, aut in notatione mendum est indicatum. Ubi 
vero haec non obstabant, nonnulla in ipso textu 
emendarunt , nonnulla etiam ali quando addiderunt 
et aliquando detraxerunt, earumque mutationum 
in subjectis notis identidem rationem attulerunt ; 
saepe tamen in genere monuerunt aliquid emenda- 
tum esse, et aliquando mutationum mentionem 
nullam fecerunt. Denique quod ad glossas pertinet, 
quae in illis errata paulo majoris ponderis obrepse- 
runt , ea in margine notarunt , et quid catholice 

sentiendum esset, ostenderunt. Haec autem Roma- 
na Correctio qua par erat diligentia et studio , pe- 
racta est; sed tamen in opere vastae adeo molis, 
et humanam pene effugientis diligentiam, mirum 
non est, si novi errores tractu temporis detecti sint , 
quod Correctores ipsi viderant; namque in praefa- 
tione Decreti professi sunt, non in totum, sed ma- 
gnam jam partem suum unicuique tributum esse. Hinc 
Gregorius XIII, quamquam jure caverit, ne quisque 
pro libidine sua Decretum , tanta maturitate diligen- 
tiaque emendatum, iterum emendare ac typis sub- 
jicere praesumeret , permisit tamen , ut viri eruditi 
in expendendis Gratiani monumentis operam suam 
collocarent. 


§. 39 . 

DE AUCTORITATE DECRETI GRATIANI 


Sed quaeritur, an Gratiani collectio authentica 
haberi queat , et proinde quidquid in ea contine- 
tur, ecclesiasticae legis vim habeat ? Hac in re il- 
lud in primis tenendum est, Gratiani Decretum non 
publica auctoritate , sed ipsius privato Gratiani ar- 
bitrio confectum esse , ideoque nullam ex Colle- 
ctore legalem auctoritatem obtinuisse. Restat igitur, 
ut, si quam auctoritatem habeat , eidem postmodum 
approbatione publica accesserit. Videndum itaque an 

hoc Decretum receptum approbatumque sit? Tres 
invenio sententias. Prima generatim affirmat , tum 
quod Gratiani Decretum , cum primum prodiit , in 
scholis et in foro assidue susceptum et adhibi- 
tum fuit , tum quod Eugenius III , et Gregorius XIII 
publicam auctoritatem eidem Decreto tribuerunt. 
Altera sententia omnino negat, propterea quod u- 
sus scholarum et fori praestantiam Decreti com- 
mendat , nullam tamen auctoritatem adjungit, eo 
vel magis quod adulterata , spuria , aliaque men- 
dosa capita, quibus Decretum hoc scatet, nondum 
comperta erant ; idcirco credendum non est scholas 
et forum , imo vero Romanos quoque Pontifices 
ea voluntate Decreto usos esse , ut omnibus indi- 
scriminatim in eo congestis vim legis ecclesiasticae 
tribuerent, cum nihil magis obsit consensui, quam 
error. Sed neque de legali approbatione Decreti 
satis liquet. Nam de Eugenii III approbatione unus 
et solus Trithemius testis est , sed ejus testimonium 
a criticis plane rejicitur, propterea quod scriptores 
ceteri , aut Gratiani aequales , aut aetate inferiores 
Eugenianae approbationis non meminerint, nec il- 
lius certum documentum ullum afferatur. Nec quis- 
quam persuadere sibi poterit , eam approbationem , 
si extitisset , non divulgatam , non ulli Gratiani 
exemplari praefixam , sed omnino suppressam fuis- 
se. Similiter Gregorius XIII in suis litteris declara- 
vit , curasse se , ut Gratiani Decretum a mendis 
expurgatum et correctum exhiberetur, sed nullum 

prorsus verbum fecit , ex quo constaret , illud 
etiam auctoritate legali donavisse. Emendatum igitur 
a Gregorio XIII fuit, non approbatum , nec authen- 
ticum declaratum. De hac sententia Benedictus XIV 
ita scribit de Syn. Dioec. lib. VII cap. i5 n. 6: Gra- 
tiani Decretum, quantumvis pluries Romanorum Pon- 
tificum cura emendatum fuisse non ignoretur , vim et 
pondus legis non habet ; quin imo inter omnes re- 
ceptum est , quidquid in ipso cont inetur , tantum au- 
ctoritatis habere , quantum ex se ha buisset , si nun- 
quam in Gratiani collectione insertum foret. Fallunt 
itaque , vel falluntur , qui in vulgus spargunt , Pon- 
tifices omni studio curavisse, ut Decretum Gratia- 
ni, tamquam Codex authenticus ab omnibus reci- 
peretur , ut nimirum eo pacto Is idorianis Decreta- 
libus Pontificiae auctoritati faventibus pondus et ro- 
bur adjiceretur. 

Tertia denique sententia tradit , Decretum inte- 
grum authenticum esse , quatenus nempe omnes 
canones etiam ex spurio fonte desumpti auctorita- 
te polleant, dummodo usu et praxi in vim legis 
assumptos fuisse comperiatur. Hujus sententiae 
patroni rei exemplum sumunt ex capite 3 cau. 3 
q. i ; quamquam enim, ut ajunt, illud caput ex 
fonte spurio, nempe ex conficta Joannis Pontificis 
epistola consarcinatum sit, ex praxi tamen et usu 
vim legis consequutum est. Quid tamen inde ? Num 
si unum , aut alterum licet spurium canonem usus 
recepit in legem, colligi jure poterit, alios quoque 

canones indiscriminatim receptos fuisse P Relinqui- 
tur ergo, ut secunda sententia ceteris potior ha- 
benda sit. 

Multa sunt Decreti capita , quae sub Paleae in- 
scriptione referuntur. Aliqui putant, res leviori» 
momenti et antiquatas illis capitibus contiueri. Ali» 
a discipuli vel scriptoris nomine appellata fuisse 
censent ; alii alia commenti sunt : sed illud vero 
similius est , Paleas adjectiones esse posteriori ma- 
nu factas , et in margine primum descriptas , quas 
deinde librariorum quidam omiserunt, quidain in 
contextu posuerunt. Nam ut Romani Correctores 
observant, in vetustis Gratiani exemplaribus pau- 
cas admodum Paleas, nec omnes in omnibus, nec 
eodem ordine reperiri. 

§. 40 . 

DE ANTIQUIS DECRETALIUM COLLECTIONIBUS 


Quae a Decreto Gratiani ad compilationem 
usque Decretalium Gregorii IX collectiones editae 
sunt. Antiquae nominantur. Sunt autem quinque, 
inter quas prima recensetur collectio Bemardi Circa 
Papiensis Praepositi , dein Episcopi Faventini , quam 
anno 1190 evulgavit. Passim dicitur Prima Decreta- 
lium Collectio , sed eam auctor insignivit hoc titu- 
lo « Breviarium Extravagantium » , hoc est decret©- 

rnm , quae extra Gratiani opus vagabantur. At in 
ea collectione praeter decreta quae Gratiani dili- 
gentiam effugerant , Constitutiones etiam Summo- 
rum Pontificum post Gratianum editae usque ad 
Caelestinum III, et canones Concilii Lateranensis 
III continentur. In quinque libros tributa est , et libri 
singuli in titulos ; primus liber agit de constitutio- 
nibus, de rescriptis, de judicibus et eorum offi- 
ciis; alter de judiciis; tertius de vita et honestate 
Clericorum , rebusque ecclesiasticis ; quartus de 
sponsalibus , et matrimonio ; quintus de accusatio- 
nibus, deque delictis, et poenis. Itaque collectio 
PapiensU fuit veluti archetypus , ad cujus exemplum 
reliquae collectiones adornatae sunt. 

Papiensein paulo post imitati sunt Gibertus Ab- 
bas , et Alanus Episcopus Antisidoriensis , qui cano- 
nes a Papiensi omissos, aliosque dein editos colle- 
gerunt. Sed utriusque collectio periit, atque ex ea- 
rum ruinis novam collectionem congessit Joannes 
Galensis , seu Valensis 3 qui tum superiorum Ponti- 
ficum , tum Caelestini III Constitutiones complexus 
est. Haec Secunda Collectio dicitur. 

Post Caelestinum III, Innocentius III utriusque 
juris ac theologiae peritissimus opera Bemardi 
Constantinopolitani tertiam Decretalium collectio- 
nem conficiendam curavit, in qua duodecim ipsius 
Pontificis decreta prioribus Pontificatus annis edita 
continerentur , quam deinde per Petrum Beneventa- 
num correctam idem Pontifex vulgavit. Huic col- 

lectioni paulo post quarta accessit ejusdem Inuo- 
ceniii 111 auspiciis, partim quidem ex posterioribus 
ipsius Pontificis Decretalibus, partim vero ex cano- 
nibus Concilii Lateranensis IV adornata. Quinta 
denique collectio Honorii III Decretales complecti- 
tur ejusdem Pontificis jussu concinnata, et promul- 
gata. Quatuor priores collectiones Antonius Augusti- 
nus , quintam Innocentius Cironius typis ediderunt , 
notisque illustrarunt. Priores duae collectiones nul- 
lam auctoritatem publicam consequutae sunt, po- 
sterioribus tribus Pontifices ipsarum auctores vim le- 
gis tribuerunt. 


§. 41 . 

DE COLLECTIONE GREGORII IT. 


Ex quinque Decretalium collectionibus , aliisque 
novis Constitutionibus collectionem suam Grego- 
rius IX deduxit , quam vulgari nomine Decretales 
Gregorii IX vocamus. Ea in re Pontifex usus est 
opera S. Raymundi de Pennafort viri pietate et 
multiplici eruditione praestantissimi. Priorum colle- 
ctionum ordinem Raymundus sequutus est, adeo- 
que rem totam in libros quinque distribuit, singu- 
lisque libris eosdem fere titulos subjecit , qui in an- 
tiquis collectionibus proponuntur. In collocandis 
vero sub quolibet titulo canonibus, rationem tem- 

poris habuit , ut primo loco ea capita exhiberet , 
quae ex prioribus quinque collectionibus selegit; 
deinde nonnulla alia , quae extra eas collectiones 
vagabantur, postremo loco Decretales Gregorii IX 
tamquam recentiores in suam collectionem inseruit. 
Duo autem hoc loco monenda sunt . Alterum est, 
collectionem hanc authenticam esse, ideoque omnia 
et singula generalis legis auctoritate pollere, sive a 
Concilio generali vel particulari, sive a Summo Ponti- 
fice, sive a S. Patre, sive ab alio quocumque scri- 
ptore vel fonte hausta sint. Haec enim collectio 
auctoritate Gregorii IX confecta et publicata est, 
ut merito Pontifex omnia sua fecerit, quibus suam 
auctoritatem impertitus est ( L. i ff. de vet. Jur. 
enucl ). Alterum est, antiquis Decretalibus , quas Gre- 
gorius IX missas fecit, vim legum ecclesiasticarum 
detractam esse, cum Pontifex ipse eas solas Decre- 
tales in posterum vigere voluerit, quae in suam 
collectionem translatae fuerant, ceteras omnes ex 
industria praeteriens, quae temporibus minus ac- 
commodatae visae sunt. Antiquae tamen Decreta- 
lium collectiones valde utiles , et prope necessariae 
sunt ad eas Decretales intelligendas , quae in Gre- 
goriana collectione receptae sunt, propterea quod 
Raytnundus ex potestate sibi facta inutilia et super- 
flua resecandi, nonnulla capita adeo praecidit, et 
mutila nobis exhibuit, ut ea rite percipi nequeant, 
nisi in antiquis collectionibus integram Decretalem 
perlegamus. 

§. 42 . 

DE SEXTO DECRETALIUM , DE CLEMENTIMS 
ET EXTRAVAGANTIBUS 


Post editas Gregorianas Decretales , cum no- 
vae a Romanis Pontificibus Decretales prodiissent, 
et Concilia duo Lugdunensia sub Innocentio IV, 
et Gregorio X celebrata multos canones condidis- 
sent, Bonifacius VIII ex iisdem Decretalibus et ca- 
nonibus novam collectionem ordinavit. Haec non 
secus atque Gregoriana quinque libris, et eodem 
titulorum ordine digesta est, et vulgo Sextus De- 
cretalium vocatur, veluti quinque librorum Grego- 
rianae collectionis appendix quaedam et comple- 
mentum. Ab ipso Bonifacio publicata , et legali au- 
ctoritate munita est. 

Paulo post alia collectio subsequuta est , quae 
Clementinarum nomine venit , propterea quod Sum- 
mus Pontifex Clemens V ex canonibus Conci- 
lii Viennensis, cui ipse praefuit, et ex nonnullis 
Constitutionibus ab se editis conficiendam curavit. 
In hac etiam collectione ordo Decretalium Grego- 
rii IX servatus est. Sed Clemens morte praeventus 
collectionem suam edere non potuit. Eam itaque 
Joannes XXII ejus Successor in publicam lucem 
protulit. 

Reliquae sunt duae aliae Decretalium collectio- 

ncsj quarum altera Ext ravag antium Joannis XXII , 
altera Extravagantium Communium appellatur. Prior 
viginti tantum Decretales unius Joannis XXII , alte- 
ra non unius, sed viginti quinque Pontificum De- 
cretales ab Urbano IV ( si vera inscriptio sit cap. 
i de sim. ) usque ad Sixturn IV complectitur. Prior 
ob exiguum Decretalium numerum unico libro , si- 
ve 14 titulis , sine librorum distinctione absolvitur, 
altera in quinque libros distribuitur. Utraque incer- 
tum auctorem habet, neque etiam compertum est 
qua auctoritate utraque promulgata , ac in Corpus 
Juris Canonici relata sit. Verumtamen hujusmodi 
Extravagantes praeterquam quod communi usu re- 
ceptae fuerint, ex propria tamen origine, videlicet 
a Summis Pontificibus, ex quibus singulae prodie- 
runt, vim legalem sortitae sunt. 

Itaque ex quinque hujusmodi collectionibus , 
nempe Decretalium Gregarii IX, Sexti Decretalium , 
Clementinarum , et duarum Extravagantium Cor- 
pus Juris Ecclesiastici conflatum e?t; nam quemad- 
modum Jus Civile Romanorum ubique pene gentium 
pro jure communi habetur , ut nimirum Jure patrio 
consuetudinario dejiciente, causae civiles , et reipubli- 
cae negotia ex illo dirigantur , et si quid in lege pa- 
tria , aut consuetudine dubii occurrat , ex Jure Ro- 
mano dilucidat ionem accipiat , ita quoque causae ec- 
clesiasticae , ac exterior Ecclesiae politia Jure Cano- 
nico , tamquam Jure communi diriguntur , dirimuntur, 
et deciduntur , et si quid difficultatis in Jure Eccle- 

siastico particulari , aut consuetudinario occurrat , ex 
illo interpretationem accipere debet , ut inquit Van- 
Espen in tract. hist. canon, par. 8 cap. 3 §. i. Nam 
quod ad speciales locorum consuetudines et sta- 
tuta pertinet , celebris est Constitutio Bonifacii VIII 
in cap. Licet de Const. in 6 ibi : Quia Romanus 
Pontifex locorum specialium consuetudines et statu- 
ta j cum sint facti, et in facto consistant , potest pro- 
babiliter ignorare , ipsis , dum tamen sint rationabilia, 

' per Constitutionem a se novit er editam , nisi expresse 
caveatur in ipsa , non intelligitur in aliquo derogare. 
Quo ex cap. Bohemerus perperam colligit , Jus 
Pontificium etiam in foris catholicorum subsidiarium 
esse, adeoque tum denique incipit auctoritatem 
et vim legis habere, cum jus patrium vel consue- 
tudo defuerit. Haec sententia , ut praeclare aniinad-/ 
vertit Zalwein de Prine. Jur. Eccl. lib. II q. 4 
cap. i J. 3, falso innititur supposito , aut subvertit 
statum quaestionis. Id facile damus , quod Decreta- 
les eatenus habuerint auctoritatem et usum , quate- 
nus non adversabantur juribus et consuetudinibus 
particularibus, propter communem regulam , quod le- 
ges particulares derogent universalibus ; sed quis inde 
inferre auserit : ergo Jus universale habet vim juris 
mere subsidiarii ? Sane consecutio pessima , ex qua 
ulterius consequi necessum foret , quod nullum Jus 
commune et universale sustineat vices Juris principa- 
lis , cum nulla detur respublica , nulla provincia , 
quae non regatur quibusdam juribus , et consuetudi- 

nibus particularibus. Quis haec aequo animo sustineat? 
Manet ergo Jus Ecclesiasticum Decretalium in sua pos- 
sessione , et illis , qui Jus particulare contrarium prae- 
tendunt , incumbet probatio. 

§. 43 . 

DE RUBRICIS. SUMMARIIS, ET GLOSSIS. 


In Corpore Juris Canonici praeter capita , sive 
canones, occurrunt etiam Rubricae , Summaria , et 
Glossae. Rubricae sunt titulorum inscriptiones , 
ducto nomine a litteris rubris , quibus olim scribe- 
bantur. Bifariam dividuntur, videlicet in praecepti- 
vas, et non praeceptivas. Praeceptivae dicuntur, 
quae sensum perfectum exhibent , ex. gr. ne Sede 
vacante aliquid Innovetur. Hujusmodi rubricae al- 
legari possunt dispositive , sicut Canonistac loquun- 
tur ; hoc est vim legis habent , utpote quae a Le- 
gislatore profectae, vel confirmatae sunt. Contra 
vero rubricae Gratianei Decreti, quia vel a Gratia- 
no , vel ab alio privato homine confectae fuerunt, 
auctoritate legis destituuntur. Rubricae non praece- 
ptivae vocantur , quae perlectum sensum non ha- 
bent, sive quae nihil praecipiunt aut vetant, ex. 
gr. de Constitutionibus, de Testamentis, et id ge- 
nus aliae , quae idcirco tamquam leges liubcri non 
possunt, quia nihil certi praefiniunt. Attamen alie- 

gari possunt declarative, quatenus declarando ca- 
noni omnino valent , si verba ejusdem canonis am- 
bigua sint. Sic Glossa in cap. Cum Monasterium, ad 
haec canonis verba « Postulationi eorum praebuisti 
assensum » , infert eo in casu non meram postulatio- 
nem , sed electionem celebratam fuisse , propterea 
quod canon sub rubrica de electione , et non de po- 
stulatione recensetur. 

Summaria sunt breves illae periodi, quibus ca- 
nones sub titulis , seu rubricis singulis inclusi sum- 
matim exponuntur, eorumque sententiae sub uno 
veluti aspectu ponuntur. Haec Summaria maximo 
in pretio habenda sunt, et canonibus interpretan- 
dis valde prosunt. Attamen legis vi carent, quod 
a privatis scriptoribus adjecta sint. 

Glossarum nomine intelligimus illas canonum 
interpretationes , seu commentaria , quibus aut sen- 
tentiae, aut verba canonum exponuntur. In Corpore 
ipsius Juris ad marginem textus collocantur, sed 
privatorum opera exaratae sunt, nec unquam pro 
lege approbatae; quamobrem non majorem sibi vin- 
dicant auctoritatem , quam doctoribus in explanan- 
dis legibus adhibemus. 

DF, JCRE NOVISSIMO 


Jus novissimum vocamus regulas omnes eccle- 
siasticas , quae post recensitas adhuc collectiones 
a legitima potestate constitutae sunt. Praemonen- 
dum est, in Corpore Juris Canonici neque ullas 
Pontificum Constitutiones post Sixtum IV inveniri, 
neque etiam ullos canones Conciliorum , sive pro- 
vincialium a Gregorio IX ad nostram usque aeta- 
tem , sive generalium post Viennense celebratorum 
eodem Corpore Juris contineri. Igitur Jus novissi- 
mum conficitur i.° ex canonibus Conciliorum , qui 
in Corpore Juris communis non extunt: a.° ex Consti- 
tutionibus Summorum Pontificum post Sixtum IV 
editis : 3.° ex Regulis Cancellariae. 

Jam vero canones Conciliorum et Decretalium 
Pontificum , quae post Sixtum IV prodierunt , in 
novam collectionem cogere primus omnium Grego- 
rius XIII meditatus est, sed nondum opere abso- 
luto , supremum diem obivit. Tum Sixtus V in idem 
opus incubuit , sed eo quoque mortuo , opus sub 
Clemente VIII confectum, et typis editum est sub 
titulo « Liber Septimus Decretalium Clementis VIII » , 
quasi post Sextum Decretalium Bonifacii VIII subji- 
ciendus. Verumtamen obortis difficultatibus, quas 
late commemorat Fagnanus in cap. Cum venissent 

de judic. , suppressa fuit, ut ipsius Fagnani verbis 
utar, hujus voluminis publicatio miris elucubrata la- 
boribus et vigiliis , et Praesulum , Gymnasiorum , to- 
tiusque Ecclesiae vocibus efflagitata. 

Eodem ferme tempore Petrus Matthaeus Juris 
Consultus Lugdunensis ex Decretalibus a Sixto IV 
ad Sixtum V editis novam collectionem privato stu- 
dio composuit, quam anno i5go evulgavit. Hoc 
opus in aliquibus Corporis Juris editionibus post 
Extravagantes Communes adjectum est sub titulo 
« Liber Septimus Decretalium Constitutionum Apostoli- 
carum adjectus ad plenam et perfectam Juris Apo- 
stolici cognitionem ». Sed hujusmodi Codex publica 
auctoritate caret. In eo quoque vitia non desunt, 
et multa utilia desiderantur. 

Sub eodem Sixto V, Laertius Cherubinus ad 
colligendas Pontificum Constitutiones sua studia 
contulit, et quotquot invenire potuit extra Corpus 
Juris vagantes a S. Leone Magno ad ipsum Sixtum 
V , servato temporis ordine , in unum volumen red- 
egit, quod Bullarium appellavit. Opus deinde suum 
novis adhibitis curis multuin auxit, sed non perfe- 
cit. Hinc ejus filius Angelus Maria Cherubinus 
plures alias Constitutiones adjecit usque ad Inno- 
centium X, et Bullarium magnum quatuor volumi- 
nibus compactum typis romanis edidit anno i638. 
Huic deinde quintum volumen accessit, quo Ange- 
lus a Lantusca, et Paulus a Rorna Constitutiones 
Urbani VIII , ct posteriorum Pontificum usque ad 

Clementem X complexi sunt. Sed omnium amplis- 
simum et praestantissimum est Bullariuin magnum 
a Hieronymo Maynardi editum Romae, et in qua- 
tuordecim tomos distributum. In eo Constitutiones 
Summorum Pontificum a Leone Magno ad Clemen- 
tem XII continentur. Constitutiones etiam Benedi- 
cti XIV tomis quatuor comprehensae in publicam 
lucem prodierunt. Solae Constitutiones posteriorum 
Pontificum nondum uno volumine collectae sunt. 

Hae vero Bullarum collectiones privatorum 
hominum opera confectae sunt. Similiter in Conci- 
liorum actis et canonibus colligendis operam tum 
laboriosam, tum utilem plurcs viri docti contule- 
runt. Atque alii quidem unius nationis aut provin- 
ciae Concilia , alii vero omnia ubivis gentium cele- 
brata collegerunt. Omnium autem praestantissima 
est Conciliorum collectio, curante Nicolao Colleti 
Venetiis edita, cujus supplementum dedit Domini- 
cus Mansi Lucae anno 1748. 

Regulae Cancellariae sunt leges quaedam, seu 
regulae num. 73 , quibus Cancellariae Apostolicae 
negotia expediuntur. Hae vero a ceteris Consti- 
tutionibus differunt, quod morte cuj usque Pontifi- 
cis vim suam amittunt, donec a novo Pontifice 
confirmentur. De his praecipue sermo est in tra- 
ctatu de Beneficiis. 

Ad Concordata quod attinet, Apostolica Sedes 
cuin multis nationibus et regnis Concordata ini- 
vit: verum haec ad Jus commune non pertinent. In 

his praesertim agitur de numero Episcopatuum , et 
Archiepiscopatuum , ac finibus Dioecesum , do Ca- 
pitulis et Seminariis, de dotationibus , de collatio- 
ne Beneficiorum , de nominationibus Episcoporum , 
de Regio Patronatu, de exercitio ecclesiasticae po- 
testatis, de immunitate rerum, locorum, et perso- 
narum, de causis ab utroque foro cognoscendis, 
deque aliis id genus. Itaque Concordata rationem 
habent non privilegii, sed pacti, estque illud pa- 
ctum non temporarium ac personale , sed reale 
ac perpetuum, quod religiose observandum est. 

JUBIS PUBLICI ECCLESIASTICI 


iLimiaia ip^amus 


DE STATE ECCLESIAE 


De statu Ecclesiae tria sunt apud omnes Catho- 
licos certa et explorata. 

Primum est : Ecclesiam a Christo fundatam 
societatem esse inaequalem , in qua scilicet alii sunt 
aliis potestate et ordine inaequales, propterea quod 
aliquorum est praeesse et imperare, aliorum vero 
obtemperare et subjectos esse, eamque a civili so- 
cietate omnino distinctam esse, ab eaque minime 
dependentem. 

Alterum est : Ecclesiasticam potestatem non to- 
ti Ecclesiae a Christo traditam , sed certis desi- 
gnatisque personis , nempe Petro , et Apostolis , 
eorumque Successoribus. 

Tertium denique est: Eidem potestati ea omnia 
divino jure obnoxia esse , quae ad cultum Dei , et 
animarum salutem pertinent. / 

16 

Verum haec tria catholicae doctrinae capita 
adversarios habent Protestantes , Richeristas , et 
Regalistas. 

Protestantes contendunt , Christum Ecclesiae 
suae nullam imperandi potestatem dedisse , sed 
eam fundasse instar Collegii , seu societatis aequalis , 
in qua Socii omues sunt inter sc pares et aequa- 
les, quatenus nemo alteri praestat imperio et po- 
testate, proindeque Ecclesiam, uti Collegia et ce- 
teras societates aequales, posse pactiones quasdam 
inire , statuta condere , docere , monere , non vero 
leges ferre , jus dicere , condemnare , punire ; et 
praeterea illius Principis, in cujus territorio est, 
summo imperio potestntique subjectam esse. 

Richeristae non usque eo Ecclesiam deprimunt, 
attamen asseverare non dubitant, potestatem re- 
gendi gubernandique non Petro , et Apostolis , 
eorumque Successoribus, adeoque nec Pontiftci et 
Episcopis, sed universo populo christiano divinitus 
datam esse. 

Regalistae denique ( sic dicti , propterea quod 
regibus , sive potestati civili nimium favent ) 
juribus Ecclesiae ita detrahunt, ut res, si non spi- 
rituales , at certe spiritualibus adnexas , et discipli- 
nam externam eidem potestati civili subjiciunt. 

Contra tres hujusmodi errores tribus distinctis 
capitibus toto hoc libro disputabimus. 

CAPUT I. 


DE ECCLESIA EJESQUE 
POTESTATE 


Jesus Christus, cui omnis potestas data in coelo , et 
in terra ( Matth. cap. XXVIII n. 18 ), Ecclesiam Ju- 
daicam , legesque caerimoniales veteris Testamenti 
abrogavit, novamque fundavit Ecclesiam in eum 
finem, quo perfectius Deus coleretur, et homines 
ad justitiam et sanctificationem adducerentur. Ita- 
que in locum Judaicae Religionis novum Sacerdo- 
tium, et Sacrificium, Sacramentaque , sacrasque 
caerimonias instituit , tum nova dogmata proposuit , 
saluberrimas leges praescripsit, praeceptaque natu- 
ralia uberius et authentice explicavit. Ministros 
etiam Sacrorum delegit, qui traditam ab eo do- 
ctrinam docerent omnes gentes , et eos, qui credi- 
turi essent, baptismate ablutos in unam societa- 
tem cooptarent. 

Igitur Ecclesia christiana societas est , sive ho- 
minum consociatio , cujus praestantissimus omnium 
finis est Dei cultus et salus animarum , visibilibus 
vinculis colligata, externa scilicet fidei professione, 
et Sacramentis , quae visibilibus rebus constant , 
nullis locorum et gentium finibus coercita , silis 

Pastoribus concredita, non hominum sed ipsius 
Dei opus , a Christo fundata , et omne in aevum 
permansura. 

Quoniam vero , ut initio diximus, de potestate, 
quam Christus Ecclesiae contulit, tres sunt praeci- 
pui errores , contra quos pugnandum nobis est ; 
primum certamen adversus Protestantes erit, eisque 
demonstrabimus ea potestate divinitus instructam 
Ecclesiam fuisse, ut societas inaequalis esset, suo- 
que imperio regeretur. Argumenta etiam, quae con- 
tra objici solent, accurate diluemus. 

Canisius Ecclesiam definivit, cunctorum Christi fidelium 
visibilem congregationem , gitae sub uno capite suo Christo , 
unoque vices ejus in terris gerente Pontifice Maximo regi- 
tim , ac in unitate conservatur. Bellarrainus vero ila defini- 
vit : Ecclesia est coctus hominum ejusdem christianae fidei 
professione , et eorumdem Sacramentorum communione col- 
ligatus sub regimine legitimorum Pastorum , et praecipue 
unius Christi in terris Ficarii Romani Pontificis. In utraque 
definitione Ecclesia dicitur fidelium congregatio , vel coetus 
hominum ; quae verba sunt loco generis: quod enim Eccle- 
sia hominum consociatio sit , id cum aliis bominum societa- 
tibus commune habet : reliqua autem verba tenent locum 
differentiae, quia omne illud explicant , in quo Ecclesia ab 
aliis societatibus distinguitur. Harum definitionum veritas ex 
iis, quae inlra dicturi sumus, comperta erit. 

§. t. 

DE DIVISIONE POTESTATIS ECCLESIASTICAE 


Potestas ecclesiastica dividi solet in potestatem 
ordinis , et jurisdictionis. Priina ad ministerium sa- 
crum , altera ad regimen Ecclesiae pertinet. Hanc 

duplicem potestatem nonnulli Ganonistae , atque 
etiam Theologi partiuntur ac dividunt in potesta- 
tem ministerii, magisterii, et imperii. Potestas mini- 
sterii Sacramenta, resque sacras administrat. Pote- 
stas magisterii res fidei et morum docet atque 
definit. Potestas denique imperii ad Ecclesiae gu- 
bernationem spectat, conjunctamque auctoritatem 
habet condendarum legum, judicandi, poenisque 
coercendi. At nos veterem et usitatam divisionem 
sequimur , et potestatem ecclesiasticam partimur in 
potestatem ordinis , et jurisdictionis ; quandoquidem 
de potestate magisterii opportunior erit dicendi lo- 
cus. 


§• »• 

DE POTESTATE ORDINIS 

— M v i m ii u w 

Potestas ordinis est, qua Sacrificium offertur, 
Sacramenta administrantur, sacrae functiones per- 
aguntur. De divina potestatis hujus institutione nul- 
lum ambigendi locum Tridentina Synodus reliquit 
sess. a3 de Sacramento Ordinis capite i : Si quis 
dixerit non esse in novo Testamento Sacerdotium vi- 
sibile et externum, vel non esse potestatem aliquam 
consecrandi , et offerendi verum Corpus, et Sanguinem 
Domini, et peccata remittendi et retinendi . ... • 
anathema sit. 



i»6 

Potcsta9 ordinis per sacram ordinationem con- 
fertur, neque amitti potest, nec auferri, quia cha- 
racter, unde profluit, deleri nequit, sed perpetuo 
inhaeret ita , ut qui sacerdos semel fuit , laicus 
rursus fieri non possit. Hinc S. Augustinus libro II 
adversus Parraenianum cap. i3 de Clericis in schis- 
mate Donati9tarmn charactere ordinis insignitis ait: 
Non sunt iterum ordinandi , sed sicut in eis Baptisma , 
ita Ordinatio mansit integra. 

Vocatur autem potestas ordinis, propterea quod 
per diversos Ministrorum ordines sive gradus di- 
stributa est, inter quos Episcopi principem locum 
tenent. Qua de re Concilium Tridentinum sess. 2.3 
can. 6 definivit: Si quis dixerit , in Ecclesia catho- 
lica non esse Hierarchiam divina ordinatione institu- 
tam , quae constat ex Episcopis , Preshiteris , et Mi- 
nistris , anathema sit. 


Quicumquc ad Hierarchiam ordinis pertinent , communb 
vocabulo appellantur Clerici ; ceteri vero , qui in Ecclesia 
sunt , Laici dicuntur : quae quidem personarum divisio divi- 
no ex jure proficiscitur. In primis enim Apostoli distin- 
guunt Fideles in Gregem , et Episcopum : aliquando etiam 
in Ministros , et Fideles. Non utuntur quidem nominibus 
Clcricoriun , et Leucorum ; at res ipsa diserte proponitur, 
eaque nomina usurpari deinde coepta sunt ad rem melius 
significandam : praeterea cum potestas conficiendae Eucha- 
ristiae , et Sacrificii offerendi , sive alterius sacri muneris 
obeundi non aliis a Christo concessa fuerit , nisi iis , qui in 
Sacerdotium consecrarentur , dubitare non licet, quin ii , qui 
ad sacra facienda divino jure selecti sunt, eodem quoque 
jure a ceteris omnibus potestate et ordine distinguantur. 

DE POTESTATE JURISDICTIONIS 


Jurisdictio definitur potestas juris dicendi. Ve- 
rum a nobis nomen jurisdictionis latius accipitur, 
eoque intelligitur omnis ea potestas , qua Ecclesia 
regitur et gubernatur. Hujus potestatis actus prae- 
cipui sunt jubere , judicare , et punire . Quae vero , 
quantaque sit Ecclesiae potestas in legibus conden- 
dis, in judiciis exercendis, et poenis statuendis, 
distincte accurateque explanabimus. 

Jam vero haec potestas confertur per legitimam 
missionem , quae definiri solet - Legitima assignatio 
subditorum; sive ut aliis placet - Deputalio legitima 
ad. exercendum munus spirituale , sine qua quivis 
actus jurisdictionis nullus et irritus est. 


Nonnulli interpretes Juris Canonici rati sunt , ad asse- 
quendam utramque potestatem ordinis et jurisdictionis, in 
antiqua Ecclesiae disciplina solani ordinationem salis fuisse . 
et recentiori tantum aero duplicem et distinctum modum 
utriusque potestatis conferendae adhibitum esse , ut nimi- 
rum praeter ordinationem singularis etiam missio . seu assi- 
gnatio gregis requireretur. Quae quidem opinio, si eo sensu 
explicetur, ut videlicet veteri Ecclesiae more et instituto 
potestas jurisdictionis in certam plebem siiuul fere cum or- 
dinatione traderetur, redarguenda non erit. Sed fatendum 
est , duos semper fuisse distinctos actus ordinationem , et 
missionem , quatenus is ordinabatur , qui secundum cano- 
nes ad aliquam Ecclesiam regendam electus fuerat. Qua 
de rp habemus gravissimum judicium Tridcnlinae Synodi 
quae ad legitimos Ecclesiae Ministros constituendos ordinatio 

nem , ci missionem necessariam definivit can. 7 sess. 23 : Si 
quis dixerit eos , qui nec ab ecclesiastica , et canonica po- 
testate rite ordinati , nec missi sunt , legitimos esse Verbi , 
et Sacramentorum Ministros , anathema sit. Hanc autem le- 
gitimam missionem requiri etiam in foro interno , seu poe- 
nitentiali , idem Concilium declaravit cap. 6 sess. I I : Quo- 
niam igitur natura et ratio jiulicii illud exposcit , ut sen- 
tentia in subditos dumtaxat feratur , ferscasim semper in 
Ecclesia Dei fuit , et verissimum esse Synodus haec confir- 
mat , nullius momenti absolutionem eam esse debere , quam 
Sacerdos in eum profert , in quem ordinariam , aut subde- 
legatam non habet jurisdictionem. 


§• 

DE POTESTATE LEGUM FERENDARUM 


Plura sunt argumenta, quibus apertissime de- 
monstratur, esse in Ecclesia condendarum legum 
potestatem. Primum argumentum ducitur ex jure 
ligandi , et solvendi , quod Christus Apostolis tribuit 
illis verbis : Quaecumque ligaveritis super terram , e- 
runt ligata et in coelis ; et quaecumque solveritis su- 
per terram , erunt soluta et in coelis. Enim vero li- 
gare et solvere non physice accipiendum est, sed 
moraliter , et significat morale vinculum, seu obli- 
gationem, quae alicui imponitur, agendi quidpiam 
vel non agendi; quod vere et proprie est legem 
constituere. Igitur in jure ligandi et solvendi po- 
testas legum ferendarum continetur. 

Accedit factum Apostolorum. Hi sanctissimi Vi- 
ri divinitus instituti , et ab omni cupiditate domi- 

nandi prorsus remoti, dum etiam Imperatores et 
magistratus civiles infensi erant christiano nomini, 
hanc sibi potestatem vindicarunt, quotiescumque id 
Ecclesiae necessitas vel utilitas postulabant. In 
Concilio Hierosolymitano ad vitandam offensionem 
Judaeorum Apostoli tulerunt legem de abstinentia 
a sanguine et suffocato , eamque onus appellarunt: 

Visum est nihil ultra vobis imponere oneris , 

nisi ut abstineatis vos ab immolatis simulacrorum > 
suffocato et sanguine (Act. 1 5 ). Eadem potestas elucet 
in diversis S. Pauli epistolis : Laudo vos , quod 
praecepta mea teneatis ( I Corinth. cap. n ). Scitis 
quae praecepta dederim vobis ( I ad Thess. 3 ). Et 
passim in Apostolorum epistolis legimus sancitas 
leges de dotibus Episcoporum, de bigamis non or- 
dinandis, de neophytis non evehendis, de modo 
judicandi presbiteros, de connubiis, deque aliis id 
genus multis, quae ad externam Ecclesiae discipli- 
nam spectant. 

Successores etiam Apostolorum ubique et sem- 
per ea potestate usi sunt. Nimis longum esset ca- 
nones, hoc est, leges ac decreta, sive a Conciliis 
generalibus et particularibus, sive a Summis Pon- 
tificibus condita et promulgata recensere j ex qui- 
bus Corpus Juris Canonici conflatum est. 

Ipsi Summi Principes hanc nativam propriam- 
que Ecclesiae potestatem agnoverunt. Si civiles le- 
ges , inquit Justinianus in praef. Nov. 137, quarum 
potestatem nobis Deus pro sua in homines benignita- 
ti 

te credidit, firmas ab hominibus custodiri ad obedien- 
tium securitatem studemus ; quanto plus studii adhi- 
bere debemus circa sacrorum canonum , et divinarum 
legum custodiam , quae super salute animarum no- 
strarum definitae sunt ? Et cap. i : Si enim illa , 
quae a laicis peccantur , generales leges non conce- 
dunt extra inquisitionem et vindictam manere , quo- 
modo a S. Apostolis , et Patribus super omnium ho- 
minum salute canonica statuta despici patiemur ? 


§. 5 . 

DE MATERIA LEGUM ECCLESIASTICARUM 

Potestas Ecclesiae regendae Apostolis, eorum- 
qne Successoribus a Christo tradita tria complecti- 
tur , nempe Doctrinam , Mores, et Disciplinam. Do- 
ctrina continet dogmata fidei. Mores, sunt actiones 
humanae ad legis normam compositae. Disciplina 
vero praescribit rationem agendi : versatur enim 
tum circa liturgiam , hoc est , sacros ritus et cae- 
rimonias, tum circa spirituale regimen Ecclesiae, 
nempe circa personas, res, et judicia ecclesiastica. 

Verum Ecclesia in rebus fidei , inorum , et di- 
sciplinae non eodem modo potestatem exercet. In 
rebus fidei et morum Ecclesia accepit a Christo 
potestatem magisterii , nempe docendi , definiendi , 
S. Scripturas interpretandi , et praecepta morum 


Digitized by Google 



1 3 1 

authentice declarandi ; in quibus omnibus errare 
non potest, prout supra docuimus. 

Restat itaque, ut in rebus disciplinae solum- 
modo potestatem ferendarum legum exerceat , qua- 
rum rerum mutabilis regula est; nam in iis, quae 
ad disciplinam spectant, Ecclesia leges condit, la- 
tas abrogat , aut dispensatione relaxat , prout ex 
varia locorum , temporum , aut personarum ratio- 
ne magis expedire judicat. Ecclesiasticae vero le- 
ges praecipue versantur : 

i.° In determinandis legibus divinis et natu- 
ralibus , quatenus tempus , aut modum ad eas obser- 
vandas praestituunt , si in lege non fuerit praefini- 
tum ; cujus generis sunt leges de observantia diei 
dominicae , de confessione , et communione paschali. 

a. 0 In tutela fidei et morum , quales sunt le- 
ges , poenaeque constitutae adversus haeresim , si- 
moniam , sortilegia, aliaque id genus crimina. 

3.° In sacris ritibus et caerimoniis praescri- 
bendis, ut Sacramenta resque sacrae sancte reli- 
gioseque tractentur. 

4-° In ordinanda politia Ecclesiae, quo spe- 
ctant leges de electionibus, de institutionibus, de 
juribus et officiis Clericorum, de judiciis, et hu- 
jusmodi. 

S.° Denique in spirituali regimine fidelium , ju- 
bendo ea, quae ad aeternam salutem conducunt, 
et contraria prohibendo. 

§• 6 . 


DE VI LEGUM ECCLESIASTICARUM 

Ea est vis et potestas leguni ecclesiasticarum, 
ut iis, cjuos respiciunt, obtemperandi necessitatem 
imponant. Nam illis Christi verbis ( Lucae 1 6 ) - Qui 
cor audit , me audit ; qui vos spernit , me spernit - 
apertissime significatur , Rectoribus Ecclesiae per- 
inde ac ipsi Deo obtemperandum esse. Audire e- 
nim est obedire , obtemperare. Paulus quoque mo- 
net in epistola ad Hebraeos 1 3 v. 17: Obedite Prae- 
positis vestris , et subjacete eis : ipsi enim pervigilant, 
quasi rationem pro animabus vestris reddituri. Itaque 
in Apostolorum actis 6 v. 4 legimus: Perambulabat 
( Paulus ) Syriam et Ciliciam confirmans Ecclesias , 
praecipiens custodire praecepta Apostolorum , et Se- 
niorum. Quibus verbis sicut praecipiendi potestas in 
Apostolis , sic obtemperandi obligatio in fidelibus 
evidentissime demonstratur. Quapropter Tridentina 
Synodus obligationem parendi Ecclesiae legibus , vel- 
utl dogma fidei definivit sess. 7 can. 8, sess. 1 3 
can. 9 , sess. 14 can. 8. 

§. 7 . 

de potestate judicandi 


Dubitari non potest , ait Concilium Cameracen- 
se anno 1 565 , quin existat ecclesiasticum forum du- 
plex, clavium nomine a Christo Domino designatum , 
unum Sacramenti Poenitentiae , quod proprie conscien- 
tiam spectat , in quo reus ex sua ipsius confessione 
ligatur, aut solvitur ; alterum jurisdictionis , exter- 
naeque politiae, in quo reus convincitur per testes, 
judicatur, damnatur , puniturque. Non est hujus lo- 
ci ea persequi , quae ad forum internum pertinent. 
Nobis agendum est de potestate judicandi in foro 
externo, quae potestas in cognoscendis, et definien- 
dis causis ecclesiasticis etiam criminalibus versatur. 

Jam vero minime dubitandum est, quin causae 
ecclesiasticae , quae nimirum tum ad fidem , tum 
ad disciplinam spectant, foro ecclesiastico addictae 
sint ; etenim negotia ecclesiastica , ex Vigilio P. 
ep. i5 , Episcoporum judicio reservata sunt, id- 
que juxta ecclesiasticum morem , juxta paternas 
traditiones , juxta omnem auctoritatem ev angelicae , 
apostolicaeque doctrinae. Recte Baeilius Imperator ad 
Synodum Oecumenicam VIII inquit : Non est datum 
laicis , aut iis , qui civilibus officiis mancipantur , se- 
cundum canonem dicendi quidpiam penitus de eccle- 
siasticis causis quantaecumque enim religio- 

nis et sapientiae laicus exi stat , vel etiamsi universa 

virtute interius polleat , doriec laicus est, ovis est. Ve- 
rum de hisce causis singillatiiu agemus capite ter- 
tio. 

Sed hic silentio praeterire non debemus opi- 
nionem eorum , qui distinctionem fori ecclesiastici 
criminalis a foro poenitentiali non semper in Ec- 
clesia extitisse autumant, sed demum undecimo, 
et duodecimo saeculo inductam esse. Licet enim 
Episcopi, ait Van-Espen Jur. Eccl. par. 3 cap. i, 
in peccata inquirerent , testes audirent, censuris aliis- 
que canonicis poenis contra peccatores procederent ; 
tamen haec omnia unice ad ipsius peccatoris reconci- 
liationem tendebant ; imo onmia , quae Episcopi cir- 
ca crimina exercebant , cum Poenitentiae Sacramento 
connectebantur , atque ad ipsum forum internum Poe- 
nitentiae, sive antecedenter , sive consequenter reduce- 
bantur. 

At vero quantum haec opinio a veritate abhor- 
reat cognosci facile poterit, si animadvertamus a 
primis saeculis in Ecclesia fuisse externum forum , 
in quo i.° accusationes recipi non poterant, nisi 
sub certo numero testium. S. Paulus ep. I cap. 5 
v. 19 , ad Timotheum Episcopum scribens , hanc le- 
gem judicialem constituit : Adversus presbiterum ac- 
cusationem noli recipere , nisi sub duobus , vel tribus 
testibus. a.° Reus certis vicibus citari , et audiri 
debebat. Ex Canonibus Apostolorum , qui tertio 
aut forte quarto Ecclesiae saeculo editi sunt. Epi- 
scopus accusatus semel et iterum a Synodo vo- 

candus est , antequam adversus eum sententia pro- 
feratur. Ita Eutychen , Dioscorum , atque alios se- 
mel , iterum , ac tertio vocatos fuisse constat ex 
actis Concilii Constantinopolitani , Chalcedonensis , 
aliorumque Conciliorum ; et quod ecclesiasticae le- 
nitatis proprium est , Nestorius quarta etiam vice 
a Concilio Ephesino citatus est. 3.° Pro dignitate 
personarum certus numerus judicum postulabatur, 
quod Concilio I Carthaginiensi c. n cautum est. 
4. 0 A sententia judicis inferioris ad superiorem ju- 
dicem appellare licebat, quod ex vulgatis canoni- 
bus de appellatione manife stum est. 5.° Denique non 
modo praesentes rei , sed etiam absentes , et contu- 
maces poenis mulctabantur. S. Cyrillus in ep. ad Cle- 
rum, et Populum Alexandrinum affirmat, Nesto- 
riuni , qui vocatus ad Synod um non venerat , de- 
positionis poenae subjectum fuisse. Similiter Dio- 
scorus a Concilio Chalcedonensi absens damnatus 
est, postquam tertio inutiliter vocatus fuerat. Cum 
itaque habeamus accusatores , testes , citationes , 
judices designatos , sententiam , exeeutionem sen- 
tentiae, et appellationem, satis superque apparet, 
haec exterioris fori acta cum foro poenitentiali nihil 
omnino commune habuisse. Igitur Ecclesia pro 
causis criminalibus dijudicandis jugiter habuit exter- 
num forum criminale a foro poenitentiali distin- 
ctum prorsus ac separatum ; et si quid a saeculo 
undecimo innovatum est, id omne ad formaui et 
solemnitates judicii tantummodo spectat. 

§• 8 . 

DE POTESTATE PU.MEXDI 


Potestas coercitiva in plectendis delictis , pravis- 
que moribus corrigendis versatur. Sine jure coer- 
cendi nihil efficax est potestas condendi leges, et 
judicandi. Quid enim prodesset potestas jubendi 
vel vetandi ^ si ii , qui legibus parere detrectant , 
coerceri et puniri non possint? Quid juvat judi- 
cia exercere, si sententiam exequi non possis? Sa- 
ne si judex es , ait S. Augustinus in serm. 164 de 
verbis Apostolorum cap. 5 , si judicandi potestatem 
accepisti ecclesiastica regula , si apud te accusatur , 
si veris documentis testibusque convincitur , coerce , 
corripe , excommunica , degrada ; sic vigilet tolerantia , 
ut non dormiat disciplina. Hanc vero potestatem 
coercendi legum violatores et criminum reos , sibi 
diviuitus collatam fuisse, Apostolus saepius denun- 
tiat. Namque in I ad Gorinth. 1 v. 10 : Ideo, inquit , 
haec absens scribo , ut non praesens durius agam se- 
cundum potestatem , quam Dominus dedit mihi: Item- 
que 10 v. 6: In promptu $<! habere , ait, ulcisci 
omnem inobedientiam ex potestate , quam dedit nobis 
Dominus: Et 2 ad Thess. 3 v. 14: Si quis , ait , non 
obedit verbo nostro per epistolam , hunc notate , et 
ne commisceamini cum illo. 

§■ o- 

DE POENIS ECCLESIASTICIS 


Sicuti Ecclesia duplex forum obtinet , internum 
nimirum seu poenitentiale , atque externum , sic 
etiam diversis poenis in peccatores et reos ani- 
madvertit. Praecipuae autem sunt poenae spirituales, 
quae proprie censurae dicuntur , nempe excommuni- 
catio , suspensio , et interdictum ; eaeque medicina- 
les sunt , videlicet ad correctionem et emendationem 
adhibitae. Praeterea Ecclesia poenis vindicativis uti- 
tur, quae ad punitionem seu vindictam criminis 
pertinent, quales sunt depositio, degradatio, su- 
spensio perpetua , detrusio ad communionem lai- 
cam, aliaeque ejusdem generis. His addi possunt 
corporales poenae, quas ab antiquis usque tempori- 
bus Ecclesia adhibuit, veluti ictus fustium aut 
flagellorum , detrusio in monasterium aut in car- 
cerem , mulcta pecuniaria etc. De hoc poenarum 
genere haec habet Claudius Fleury in suis Inst. 
Jur. Eccl. part. 3 cap. 18: Posterioris generis poe- 
nae , quae coactionem quamdam involvunt , pariter 
antiquis auctoritatibus nituntur. Nam ab omni tem- 
pore Ecclesia peccatoribus poenitentibus eleemosynas , 
jejunia, aliasque afflictationes corporis imperavit , im- 
poenitentibus absolutionem denegavit, eosque , si diu 
haererent in vitio , neque ad poenitentiam vel satis- 
factionem proni essent , excommunicavit. Augustinus 

fastigationis per Episcopos exercitae , ad exemplum 
dominorum qui servos , parentum qui liberos , ma- 
gistrorum qui discipulos castigarent , meminit. Ex 
quo inferre licet , Episcopos virgas expedivisse in ter- 
ga juniorum Clericorum. Abbates per modum pater- 
nae ac domesticae castigationis monachos virgis ce- 
ciderunt } unde FLAGELLATIONES VOLUNTARIAE ortae 
videntur. Carceres ad tempus , vel perpetui in poenis 
canonicis numerantur , quia Presbiteri et ceteri Cle- 
rici ob crimina depositi claustris commendati sunt , 
ut reliquum temporis transigerent in poenitentia, me- 
moriaque criminis simul ex vulgi oculis removeretur. 

Potestatem, quam Judices Ecclesiastici habent, corpo- 
rales poenas infligendi agnovit cunfirmavitquc Trideulina 
Synodus sess. 25 cap. 3 de reform. Siricius P- cp. 1 cap. 6 
apud Couslantium, monachos ct moniales , a quibus crimen 
iu castitatem admissum ruerit, in ergastulis includi jubet; et 
Concilium Toletanum 111 cap. 6 apud Labbaeum tom. VII 
perpetuo etiam damnationis ergastulo retiucri vult Prcsbi- 
tcruin, qui causam sanguinis agitaverit. Clericos vero atrocio- 
rum quorumdam criminum reos, et legitime convictos, Cae- 
lestinus III in cap. cum ab homine 10 de judiciis degradari 
jussit, seu Curiae saeculari puniendos tradi. 

§• •». 

DE VI POTESTATIS ECCLESIASTICAE 

— W BIIH » — - 

Vis potestatis ecclesiasticae summa est in ge- 
nere suo : dicimus in genere suo , quia potestas in 
omni genere sumina , quae nullis finibus continea- 
tur, solius Dei propria est. Omnis vero potestas 
humana tum divinis legibus et naturalibus obstrin- 

gitur , tum praeterea suis distincta est, et definita ge- 
neribus, ita ut inter Juris Publici Doctores certum 
exploratumque sit, potestatem cujuscumque socie- 
tatis summam habendam esse , si in genere suo jus 
habeat ferendarum legum , judicandi , poenisque 
coercendi ; quandoquidem ea triplex potestas ma- 
xima e3t, quam possit homo in hominem exer- 
cere , et proinde summa Imperia vocantur , quae 
eadem triplici potestate sunt praedita. Atqui Eccle- 
sia ex divina institutione leges condit, judicat, poe- 
nisque coercet, id quod supra demonstravimus; 
habet ergo summam in ordine suo potestatem. Ex 
quo consequitur. Ecclesiam non esse Collegium, 
in quo nulla est imperandi potestas, sed societa- 
tem inaequalem, quoniam in ca sunt, qui impe- 
rant , quique parent ; atque etiam a civili potestate 
prorsus distinctam esse , ab eaque minime depen- 
dentem , quia summa potestas nihil in ordine suo 
superius habet ; quod nobis contra Protestantcs 
probandum erat. 

Ad rem nostram Joannes Ncpomucenus Endres 
in dissertatione canonica <c De necessario Jurispruden- 
tiae naturalis cum ecclesiastica nexu » cap. III §. i ait. 
Ecclesiam a Christo institutam esse tamquam perfe- 
ctam quamdam Rempublicam Sacram a civili distin- 
ctam , suis uti legibus , ita et Magistratibus quoque 
ac subditis , imperantibus nimirum atque parentibus 
instructam, quae propterea Reipublicae cujusdam 
catholicae et universalis sed Sacrae speciem praese- 

ferat. Licet enim Ecclesia territorium distinctum non 
habeat , sed potius in regnis et territoriis , salvis 
regum et summorum magistratuum juribus , subsi- 
stat; constat tamen ex Sacra Scriptura et continua Tra- 
ditione , vel uti bino polari Religionis revelatae indi- 
ce , existerc in eadem summum quoddam Imperium 
circa ea, quae ad Religionem et salutem aeternam 
fidelium pertinent , divina auctoritate per omnes sui 
partes, potestatem videlicet legislatoriam , judicia- 
riam , et coercitivam constitutum , atque a Christo 
communicatum , a nullo alio dependens , quod per 
varios magistratus sibi invicem hierarchice subordinatos 
exercetur. 


Dum Endres citato loco, aliique Canonislae ajttnt. Ec- 
clesiam distinctum territorium non habere , ita eorum ver- 
ba accipienda sunt , ut significent, Ecclesiam distinctis pro- 
vinciarum et locorum Pinibus, quemadmodum civilia Impe- 
ria, non coerceri, quatenus Ecclesia nori habet definitam 
aliquam regionem, cujus terminis septa teneatur, sed jus 
habet sese quocumque porrigendi, cum ipse Christus non 
ad unam tantummodo gentem, aut regnum, sed ad omnem 
creaturam, et in mundum universum Apostolos suos mise- 
rit illis verbis Matth. XVIII 28: Data est. mihi omnis pote- 
stas in coelo, et in terra. Euntes ergo docete omnes gentes 
baptizantes eos etc. 

Ex his patet. Ecclesiam ubique locorum jus incolatus 
habere , ita ut nulli regno , nuilique genti extranea sit , 
adeoque injuriosi sunt in Ecclesiam , qui ejus potestatem ali- 
cubi extraneam appellare non dubitant. 

Patet etiam. Ecclesiae ubique locorum jus esse ca omnia 
sibi comparandi, quibus tum divino cultui, tum Ministro- 
rum tuitioni prospiciat. Quid enim prodesset jus sese quo- 


Digitized by Google 



> 4 » 

cnmquc propagandi, si destitueretur jure ea acquirendi pos- 
sidcndiquc , siite quibus subsistere nequit ? Unum itaque ju» 
ex altero consequitur. 

Praeterea jus acquirendi possidendique ea omnia, quibu» 
onera ferenda sustineantur, commune est omni hominum 
societati, idque ex jure naturali et gentium-, adeoque eodem 
quoque jure cliristiana societas bona ccrtosque proventus acqui- 
rit, cum ad colendum Deum, et ad curandam animarum sa- 
lutem aedificanda sint templa et altaria, comparanda ornamen- 
ta et vasa sacra , aliaque au divinum cultum spectantia, alendi 
sint Episcopi, Prcsbiteri, et Ministri, qui Ecclesiae serviunt. 
Clerici in litteris ct bonis moribus instituendi , et cetera 
ejus generis procuranda. Qui autem fieri hacc possunt sine 
aedibus, sine censu, sine copia rerum? 

Sedatis priorum sacculorum persecutionibus, Imperato- 
res non modo benefici et liberales in Ecclesiam fuerunt, 
verum etiam liberum cuique permiserunt arbitrium vel te- 
stamentis, vei actibus inter vivos, quidquid vellent, in Ec- 
clesiam transferendi ( L. 1, et L. 19 Cod. de SS. Ecclesiis , et 
passim eodem titulo ). 

Verum volventibus annis in aliquibus regionibus exco- 
gitata lex fuit , quae impediret , quominus Ecclesia in 
posteram bona immobilia acquireret. Hac lege , quam 
manuum mortuarum vocant , translationes bonorum iu Ec- 
clesiam aliaque Loca Pia nullae et irritae declarantur 
sine litteris amortizationis , id est, sine consensu laicae pote- 
statis. 

Quae, quantaque adversus cam legem Paulus V, alii— 
que Pontifices gesserint, locuples testis historia est. P. Vitus 
Pichlcr in Summa jurisprudentiae sacrae universae tit. 11 do 
constilut. n. 35 : Ab auctoribus , inquit , tamquam leges Ec- 
clesiae injuriosae et irritae reprobantur , quae prohibent 
subditis , ne bona immobilia vendant , donent , aut alio 
modo alienent in Ecclesias et ecclesiasticas personas , texi, 
et DD. in cap. flnal. de Immunit. Eccl. in 6; et praeter a- 
lios Augustinus Michel in Thcolog. Canon. Moral. Appendi- 
ce 2 tom. 1 de legibus amortizationis , ubi ait : Si dicas , 
rationem publicam efflagitare tales leges , nc scilicet exhau- 
riatur territorium , et nervus fere omnis transferatur ad 
manus mortuas Religiosorum et Clericorum , repono viam 
omnibus apertam ad Summum Pontificem , qui re ad se de- 
lata , et justitia causae cognita facile consentiat in talem 
legem vel statutum , si subsit justa causa. 

Hac super re, quoniam Instituti nostri ratio longio- 
rem non patitur disceptationem , legi poterit liber , qui 
inscribitur « Opes Sacerdotii num Reipublicae noxiae i Ex 

rerum natura , sana politica , et communi sensu generis 
humani examinatum a P. Antonio Desing » ,■ atque etiam 
dissertatio Philippi Fridcrich « De eo quod justum est 
circa amortizationem » , quae in Thesauro Ecclesiastico 
Antonii Schmidt t. 5 invenitur. Plurcs vero ex nostratibus 
Theologis et Canonistia hac dc rc accuratissime docleque 
disseruerunt. 


§■ 


DE ARGUMENTIS PROTESTANTIU.M 
I. EX SACRIS LITTERIS 


Ecclesiam esse ex eo genere societatum , quas 
inaequales Scholae appellant, ubi nempe alii sunt, 
qui imperium et illud quidem summum atque in- 
dependens exercent , et alii quorum omnis glo- 
ria in obediendo sita est , Protestantes omnino 
pernegant , et hanc veritatem catholicam magno 
impetu adoriuntur. Multa quidem pro suo quis- 
que ingenio in medium protulerunt, quae referre 
omnia, neque operae pretium est, neque nostri 
instituti ratio patitur. Tria tamen praecipua sunt 
eorum argumenta, quibus putant catholicam 
doctrinam evertere se posse , quorum unum 
ex Sacris Litteris , alterum ex natura Religio- 

ilis, tertium ex indole Reruinpublicarum desumunt; 
quae argumenta Justus Henuingius Bohemerus iu 
Instit. Jur. Ecclesiast. ad methodum Decretalium 
lib. I iit. i §. 5 his verbis complexus est: Sicut alia 
Collegia in civitatibus societates aequales sunt , ita 
etiam Ecclesia tum ex mente Salvatoris et praxi 
apostolorum , tum ex natura Religionis imperium re- 
spuentis , tum ex Rerumpublicarum indole, quae non 
admittunt Statum in Statu. 

Quod ad priinum argumentum attinet, Prote- 
stantes pernegant, vestigium ullum potestatis im- 
periique ecclesiastici in libris novi Testamenti repe- 
riri; imo vero constare ex iisdem libris affirmant, 
Christum vetuisse Ministros Ecclesiae quidquant 
exercere imperii et potestatis. Tota isthaec con- 
troversia in verborum inter pretatione versatur ; 
namque ea Sacrarum Litter arum loca , quibus nos 
ad probandam Ecclesiae potestatem utimur, Prote- 
stantes interpretationibus arbitrariis et commenti- 
tiis in alienum sensum detorquent. Qua super re si 
de singulis Sacrarum Litterarum locis, deque eorum 
vera rectaque interpretatione disserere aggredere- 
mur, nimis oratio nostra praeter instituti nostri ra- 
tionem in 1 ongius duceretur ; id vero doctissimi 
Theologi et Canonistae plena inanu praestiterunt. 

Sed Bohemerus ad praxim Apostolorum provo- 
cat , idque non immerito , propterea quod minime 
dubitandum est, quin Apostoli omuium Christi ver- 
borum sensum penitus cognitum, planeque expio- 

ratum habuerint. Itaque Apostolorum dicta facta- 
que inspiciamus. Jam vero si acta Apostolorum 
eorumque epistolas legimus, ecce tibi Paulus ( act. 
XV 4 * ) > <jui perambulat Syriam et Ciliciam confir- 
mans Ecclesias , praecipiens custodire praecepta Apo- 
stolorum, et Seniorum: Et iterum (act. XVII 4) ipse 
et Timotheus, cum pertransirent civitates , tradebant 
eis custodire dogmata , quae erant decreta ab Apo- 
stolis , et Senioribus , qui erant Hierosolymis : Et idem 
Paulus I ad Thessalonicen. IV v. a: Scitis quae prae- 
cepta dederim vobis: Et II ad eosdem III V. 14: Quod 
si quis non obedit verbo nostro per epistolam , hunc 
notate: Et tandem, ut alia omittam, II ad Corinth. 
XIII v. 10: Jdeo hacc absens scribo , ut non praesens 
durius agam secundum potestatem , quam Dominus 
dedit mihi. 

Hanc vero potestatem divinitus sibi traditam 
non solum scriptis, verum etiam factis Apostoli 
confirmarunt. Namque Concilia celebrarunt, de fi- 
de et moribus decreta ediderunt, leges disciplinae 
tulerunt, latasque abrogarunt, Pastores et Mini- 
stros in diversis Hierarchiae gradibus instituerunt, 
in reos et contumaces animadverterunt. 

Quae quidem omnia adeo certa , aperta , et ma- 
nifesta sunt , ut Moshemius non ignobilis inter 
Theologos Protestantes in Institutionibus Historiae 
Christianae Majoribus non sit ausus negare, in Sa- 
cris Litteris commemorari potestatem , quam Chri- 
stus Apostolis dedit, quamque ipsi exercuerunt; 

verumtanien addidit , cani potestatem in Ecclesiae 
primordiis necessariam , vita functis Apostolis extin- 
ctam esse. Sed nullum argumentum affert, cur 
id affirmet ; eaque opinio manifeste contraria est 
Sacris Litteris, et rationi. Et priino quidem Sacris 
Litteris, cum Christus ipse significaverit , pote- 
statem Apostolis traditam perpetuo duraturam es- 
se. Nam Apostolos ad gentes missurus, postquam 
{ Mattii. XXVIII 18. 20) magnificis iis verbis dicere 
exorsus est : Data est mihi omnis potestas in coelo , 
et in terra. Euntes ergo ete ; statim subjecit : Et 
eccc vobiscum sum omnibus diebus usque ad consu- 
mationem saeculi. Praeterea Sacrae Litterae jubent, 
non modo Apostolis , verum etiam suis Praepositis 
unumquemque obedirc et subjectum esse, ex quo 
perspicuum est. Ecclesiae Praepositis potestatem 
esse imperandi. Ita Paulus ad Hebr. XIII 17: Obe- 
dite , inquit, Praepositis vestris, et subjacete eis: 
Et act. XX 28 : Attendite vobis et universo gregi, in 
quo vos Spiritus Sanctus posuit Episcopos regere Ec- 
clesiam Dei, hoc est, moderari et gubernare. De- 
nique ratio ipsa opinionem Moshemii coarguit et 
refellit. Si enim Apostolorum aetate necessaria erat 
potestas , qua Ecclesia regeretur , ea vel maxime ne- 
cessaria fuit sublatis Apostolis , quia par est utrius- 
que temporis ratio, ne scilicet Ecclesia sine certa 
gubernatione et imperio relinqueretur ; ex quo 
maxima rerum confusio orta esset, nec diu stare 
potuisset. 

§. 12 . 


U. EX NATURA RELIGIONIS 


Secundo loco Protestantes objiciunt, eam esse 
indolem Religionis , ut imperium omnino respuat , 
et nemini in negotio Religionis vim ullam inferen- 
dam esse. Verum in hoc argumento nomen Religio- 
nis ambigue positum est, et duas res significare 
potest, scilicet Religionem vel susceptam, vel su- 
scipiendam. Itaque illi , qui Religionem veram non- 
dum susceperunt, probe distinguendi ab iis sunt‘ 
qui jam Religioni et Ecclesiae nomen dederunt. 
Religio, ut ajunt, naturali libertate gaudet, non 
ea tamen , ut de Deo rebusque divinis quidquid 
libuerit sentire liceat j imo vero homines ad ve- 
ram Religionem investigandam et amplectendam 
naturali divinoque jure tenentur. Sed Religio li- 
bera dicitur , quatenus ad eam suscipiendam nemo 
invitus compelli debet, nec vero potest: neque 
enim Catholici coactivam vim Ecclesiae tribuunt in 
eos, qui foris sunt. Quid mihi de iis , qui foris sunt , 
judicare , inquiebat S. Paulus I ad Corinth. ia; et 
Concilium Tridentinum sess. 14 cap. a declarat. 
Ecclesiam in neminem judicium exercere , qui non 
prius in ipsam per Baptismi januam fuerit ingressus. 
At vero adversus eos, qui jam in Ecclesiam coopta- 

ii sunt , vis ct imperium adhiberi potest ad eos 
in officio continendos; quod supra abunde demon- 
stravimus. 

Igitur si Religionis vocabulum sic accipiatur, 
ut eos respiciat , qui fidem nondum susceperunt , 
fatendum est, neminem vi et coactione ad Eccle- 
siam ducendum esse, sed verbi praedicatione et 
persuasione , sive , ut ait S. Bernardus serm. 66 in 
Cantic. , fidem suadendam, non imperandam. Ve- 
rumtamen in eos, qui per Baptismum ad societa- 
tem ecclesiasticam pertinent. Ecclesia jure suo po- 
testatem exercet ad conservandam unitatem , pie- 
tatem , ordinem , honestatem , ad malos cohiben- 
dos castigandosque. 


§. * 3 . 

III. EX IXDOLE REREMRUBLICARU.M 


Tertio denique opponunt , potestatem civilis 
Imperii ex omnium gentium consensu summam es- 
se : ex quo illud inferunt , quod potestas Ecclesiae 
nec sit nec summa esse possit, ideo quod duo in 
eadem civitate Imperia summa, quemadmodum in 
eodem corpore duo capita, omnino repugnant. Ad- 
dunt , maximam rerum confusionem orituram , si 
Status veluti in Statu constituatur, et duabus inter 
se dissitis potestatibus iidem cives subjiciantur. 

At vero respondemus, in uno eodemque ge- 
nere duas summas potestates esse non posse , in 
alio atque alio genere plane posse. Igitur non re- 
pugnat, duos Status sive duo Imperia summa in 
eadem civitate esse, si utraque potestas diversi or- 
dinis sit , neque ad unum cumdemque finem con- 
tendat , et objecto, et mediis plane diversis di- 
stinctisque concludatur. Jam vero Ecclesia , et ci- 
vilis Respublica line, objectoque, et mediis distin- 
ctae sunt; altera enim vitae hujus tranquillitatem 
spectat , altera felicitatem hominum sempiternam ; 
altera civilibus rebus praeest, altera religiosis; utra- 
que proinde potestate sua propria , suoque in ge- 
nere sumina potitur. Quamobrem Respublica civilis .» 
et ecclesiastica non Status in Statu , sed Status in 
civitate una duo sunt, et diversi omnino generis 
atque naturae, adeoque omnis pugna tollitur at- 
que rerum confusio ex linis objectique diversitate. 
Imo vero mirifica inter utramque potestatem con- 
cordia esse potest, et praesertim ab ecclesiastica 
potestate maximum praesidium potestati civili com- 
paratur, cum nihil Religione fortius sit ad cives in 
officio continendos. 

DE SUBJECTO POTESTATIS 
ECCLESIASTICAE 


Is, iu quo potestas ecclesiastica residet, potestatis 
ejusdem Subjectum appellatur, de quo dicendum 
inodo est. Postquam enim vidimus, qua Christus 
et quali potestate Ecclesiam suam insignivit et 
auxit, videndum nunc est, utrum eam potesta- 
tem toti Ecclesiae, an certis tantum designatisque 
personis tradiderit. 

Edmundus Richerius in lib. de eccl. et polit, 
potestate sic tradit : Deum et naturam prius atque 
immediatius ad totum suppositum , quam ad aliquam 
partem suppositi , quamvis nobilissimam, intendere , eam- 
que ob causam facultatem videndi e. g. datam esse 
hornini , ut per oculum , tamquam organum, et mini- 
strum hominis exerceretur. Nam oculus per, et propter 
hominem existit. Inde concludit; i.° Christum fun- 
dando Ecclesiam prius et immediatius claves , seu ju- 
risdictionem toti dedisse Ecclesiae , quam Petro : a.° 
Papam et Episcopos nonnisi ministros esse , ut ju- 
risdictionem illam exerceant nomine et consensu to- 
tius corporis. Richcrii errorem amplexati sunt Jan- 
senistae ; sic inter damnatas Quesnellii propositio- 

nes nonagesima haec est: Ecclesia potestatem excom- 
municandi habet , ut eam exerceat per primos Pasto- 
res de consensu saltem praesumpto ipsius corporis. Hi 
omnes antesignanum habent Lutherum lib. de Ca- 
ptiv. Babyl., in quo affirmavit neque Pontifici, neque 
Episcopis ullam, nisi ex fidelium consensu, potestatem 
esse. Itaque Ecclesiae regimen democraticum effin- 
gunt , ubi tota potestas est penes multitudinem , a qua 
Pastoribus ceu ministris communicatur, ut ipsius 
nomine et consensu exerceatur. 

Nonnulli scriptores catholici docuerunt, cla- 
ves ecclesiasticae potestatis a Christo immediate 
traditas Ecclesiae fuisse. Sed horum sententia a 
Richerii erroribus omnino discrepat. Richerius Ec- 
clesiae nomine totam multitudinem fidelium intel- 
ligit, illi Pontificem tantum et Episcopos. Potestas 
clavium, inquit Habert de Hierarch. Eccl. cap. 5 
§. 5 q. 2 , data est Ecclesiae , hoc est , Pontifici et 
Episcopis , et his quidem cum subordinatione ad Pon- 
tificem Petri Successorem. 

§• «-»• 

DE ERRORIBUS RICHERII 


Si Richerius affirmasset, potestatem ecclesiasti- 
cam Apostolis eorumque Successoribus non ipsorum 
gratia , sed primo et principaliter ob totius Eccle- 

slae utilitatem et commodum a Christo collatam 
fuisse, quemadmodum non corpus propter caput, 
sed caput in bonum corporis constituitur, nemo 
omnium Catholicorum contradixisset. Sed vehemen- 
ter erravit, dum docuit, potestatem ecclesiasticam 
non modo in bonum Ecclesiae , sed etiam eidem 
corpori Ecclesiae datam esse, in eaque uti primo 
et immediato Subjecto residere, a quo Pontifici 
et Episcopis , veluti christianae plebis ministris et 
instrumentis , communicetur. Itaque ejus libellum 
de ecclesiastica et politica potestate Synodus pro- 
vincialis Senonensis jure meritoque damnavit, quod 
multas contineret propositiones , expositiones , et alle- 
gationes falsas , erroneas , scandalosas , schismaticos , 
et ut sonant , haereticas. Simili censura a Concilio 
provinciali Aquensi notatus est, ut scilicet continens 
propositiones , allegationes, et doctrinas falsas, scan- 
dalosas , schismaticos , haereticas , et impietatem 
gravemque errorem sapientes. Facultas ipsa Sorboni- 
ca Richcrium ob eam causam de gradu Syndici 
theologicae Facultatis dejecit, quod narrat Spon- 
da nus ad ann. i6ia his verbis: Idemque Richerius 
auctoritate regia, et decreto Facultatis depositus est 
a Syndicatu ejusdem Facultatis , quem gerebat. Fue- 
runt etiam multi, qui contra cumdem libellum scri- 
pserunt; plenissime confutavit Andreas Duvallius insi- 
gnis Doctor Sorbonicus , et Regius Theologiae Pro- 
fessor in Universitate Parisiensi Primarius. His con- 
demnationibus Concilium Constantlense jam praeive- 

rat , hanc Wicleffi propositionem ordine S7 con- 
demnando : Nec Papa est proximus et immediatus 
Ficarius Christi. Haec siquidem est ipsissima Riclie- 
ristarum sententia , qui Pontificis potestatem non 
proxime et immediate a Christo , sed ab Ecclesia 
derivant. Sed demum Richerius ipse declaratio- 
nibus editis errorem cognovit et reprobavit, seque 
doctrinam suam , seu potius haeresim , ex putridis 
Lutheri et Calvini fontibus hausisse professus est: 
quamquam an in sua retractatione constans, an 
varius fuerit , nihil facit ad rem praesentem , in 
qua non de sincera et constanti emendatione Ri- 
cherii, sed de ipsius doctrina disputamus. 

Sed jam de potestatis ecclesiasticae Subjecto 
doctrina catholica exponenda est. Igitur affirma- 
mus, omnem potestatem ecclesiasticam S. Petro 
et Apostolis, iisque solis divinitus tributam fuisse, 
ideoque duos hujus potestatis gradus divino jure 
constitutos agnoscimus, quorum primuin tenet Sum- 
mus Pontifex, et alterum Episcopi: Summus qui- 
dem Pontifex tamquam S. Petri Successor, Episcopi 
vero tamquam Successores Apostolorum. De qui- 
bus seorsim distinctcque tractandum est. 


Quidam opinantur Parochos a Christo institutos fuisse, 
cortimqiic divinam originem repetunt a septuaginta duohus 
IVscipulis, quos ipse Christus elegit , et idcirco praeter Pon- 
tificem et Episcopos tertium constituunt iu liyerarchia ju- 
risdictionis gradum, in quo Parochus lonndos esse jure di- 
vino existimant. Verum iiaec opinio dc divina Parochorum 
institutione a celeberrimis Theologis et Cauonislis jamdiu 

profligata est. Parochi quidem institutionis divinae sunt., quod 
ad characterem ordinis attinet , propterea quod in ordinis 
Hyerarchia divinitus constituta , praeter Episcopos , Saeer- 
dotes etiam et Ministri positi sunt. At nullum in Scriptu- 
ra aut in Traditione testimonium repentur, quo demon- 
strari possit , Parochos a Christo institutos fuisse. Ilinc S. 
Tliomas 2 2 q. 188 art. 5 ad 5 ait: Dicendum, quod for- 
mam septuaginta duorum Discipulorum non solum tenent 
Prcsbitcri Curati , sed quicumquc alii minoris ordinis , 
qui Episcopis in eorum officio subserviunt. Non enim legi- 
tur , quod septuaginta duobus Discipulis Dominus aliquas 
determinatas Parochias assignaret , sed quod misit eos bi- 
nos ante faciem suam in omnem civitatem et locum , quo 
erat ipse venturus. 


§. ts. 

DE POTESTATE S. PETRO ET APOSTOLIS TRADITA 

Supremam potestatem ecclesiasticam Christus 
Dominus impertitus est Petro his verbis : Tu es Pe- 
trus , et super hanc petram aedificabo Ecclesiam meam ; 
et portae inferi non praevalebunt adversus eam , et tibi 
dabo claves regni coelorum : quodeumque ligaveris 
super terram , erit ligatum et in coelis ; et quodeum- 
que solveris super terram , erit solutum et in coelis 
( Matth. XVI 18, 19): Et Joannis XXI i 5 , 17: Sb- 
mon Joannis diligis me plus his? Pasce agnos meos , pasce 
oves meas. Enim vero traditio clavium ex usu lo- 
quendi Sacrae Scripturae largitionem supremae po- 
testatis significat. Ita apud Isaiam XXII v. 22 sum- 
ma potestas sacerdotalis Eliacimo promissa est his 
verbis ; Dabo clavem domus David super humerum 
ejus; et aperiet, et nemo erit qui claudat; et dau- 

det , et nemo erit qui aperiat. Et apud Lucam 
XXI v. 5 a Christus : Vae vobis , inquit , legisperitis , 
qui tulistis CLAVEM scientiae , hoc est, qui vobis sum- 
mam interpretandi Scripturas auctoritatem assumi- 
tis. Et eadem loquendi formula occurrit in Apoca- 
lypsi III v. 7 , qua supremum Christi in regno Dei 
imperium ni i icatur. 

Apostoli etiam eximiam quamdam et singula- 
rem potestatem a Christo acceperunt : omnibus e- 
nim dictum est ( Joanuis XX 1 1 ) : Sicut misit me Pa- 
ter , et ego mitto cos, ad fundandam nimirum Ec- 
clesiam. Euntes docete omnes gentes, baptizantes eos, 
docentes eos servare omnia, quaecumque mandavi vo- 
bis (Matth. XXVIII iC, 20). Arnen dico vobis ; quae- 
cumque ligaveritis super terram, erunt ligata et in 
coelo ; et quaecumque solveritis super terram erunt 
soluta et in coelo ( Matth. XVIII i 5 ). Ligantur autem 
homines legibus atque praeceptis , solvuntur autem 
absolutionibus, dispensationibus , abrogationibus le- 
gum etc. : quibus verbis mauifest um est eminen- 
tiorem quamdam potestatem denotari. 

§. *«• 

DE PRIMATE S. PETRI 

Aliata Christi verba : Sicut misit me Pater , et 

ego mitto vos Euntes docete omnes gentes 

Quaecumquc alligaveritis super terram , erunt ligata 

ct in coelis ; et quaecumque solveritis super terram , 
erunt soluta et in coelis , Petro paritor et ceteris 
Apostolis dicta sunt; ideoque Petrus et Apostoli 
pares erant in potestate Apostolatus ; sive ut ait 
S. Cyprianus in libro de Unitate Ecclesiae: Hoc 
erant utique et ceteri Apostoli , quod fuit Petrus, 
pari consortio praediti honoris et potestatis. 

Sed uni Petro a Christo dictum est : Tu es Pe- 
trus , et super hanc petram aedificabo Ecclesiam 

meam Et tibi dabo claves regni coelorum , 

ct quodeumque ligaveris super terram etc. Quibus 
verbis significatur, Petrum in Ecclesia futurum, 
quod est fundamentum in domo , super quo scili- 
cet tota domus innititur , eique promittuntur cla- 
ves coelorum , quae sunt supremae potestatis indi- 
cia. 

Praeterea ( Joann. XXI j 5 , 1 6 , 17) Christus 
praesentibus reliquis Apostolis unum Petrum ter 
interrogat: Simon Joannis diligis me plus his? Et 
trinae interrogationi cum Petrus respondisset: Do- 
mine tu scis , quia amo te , Christus ter subdit : Pa- 
sce agnos meos, pasce oves meas. Quid porro sibi 
vult isthaec iterata de amore interrogatio , istud ite- 
ratum pascendi, gregis mandatum ? Quid magniGca 
verba , non ad Jacobum , non ad Joannem , non 
ad alterum ex praesentibus Apostolis , sed ad unum 
Petrum : Pasce agnos meos , pasce oves meas ? Jam 
vero cui dicitur pasce, is constituitur Pastor: cui 
dicitur: pasce agnos meos , pasce oves meas, is con- 

stituitur Pastor universalis, Pastor totius gregis. 
Pastor fidelium et Pastorum. Ad rem S. Bruno 
Astensis homilia in vigilia .festi S. Petri ait : Prius 
agnos , deinde oves ei commisit , quia non solum Pa- 
storem, sed Pastorem Pastorum eum constituit. Pa- 
scit igitur Petrus agnos , pascit et oves : pascit filios, 
pascit et matres : regit et subditos et Praelatos. 
Omnium igitur Pastor est, quia praeter agrios et 
oves in Ecclesia nihil est. Petrus itaque Primatum 
non modo honoris, sed etiam jurisdictionis, hoc 
est, curam totius Ecclesiae suprema cum potestate 
conjunctam ab ipso Christo accepit. 


Hoc dogma catholicum de Primatu divinitus constituto 
ex unanimi Sanctorum Patrum consensu et perpetua Ec- 
clesiae doctrina confirmatur. Cum nimis longum esset omnes 
Sanctorum Patrum sententias in medium proferre, iios ali- 
quas tantummodo adnotabimus. Apud Origcnem in eap. 6 
cp. ad Romanos legitur : Petro Summa rerum ite pascendis 
ovibus tradita , et super ipsum , i eluti petram , fundata Ec- 
clesia. Apud S. Cyrillum catechesi II et XI legitur : Pe- 
trus Apostolorum Summus et Princeps. Apud S. Ephrcm 
Syrum serm. de compunct. Petrus vocatur Princeps ac 
vertex Apostolorum. Apud S. Oregorium Nyssenum serm. 2 
de S. Stephano Petrus dicitur Apostolici chori Princeps et 
Coriphaeus. S. Augustinus lib. II de Baptismo tom. IX coi. 
97 edit. Venetae de Petro dicit: In quo Primatus A /to stola- 
rum tam excellenti gratia praeeminet. S. Ambrosius lib. X 
iu Lucam de Petro scribens ait: Quis enim nescit , illum Apo- 
stolatus Principatum cuilibet Episcopatui praeferendum ? S. 
Chrysostomus hom. V de Petro inquit : Ecclesiae Praefe- 
ctura per universum mundum traditur. 

§. 17 . . 

DE FINE PRIMATUS 


Cum de fine Primatus quaeritur , non ea 
quaestio instituitur , cur Petro potius , quam al- 
teri cuidam Apostolorum Primatus concessus sit? 
Ejus quidem concessionis causam SS. Patres ad- 
scribunt vel ordini vocationis , quia Petrus o- 
mnium primus rebus omnibus se abdicavit; vel 
eximiae ejus fidei, quia primus in Christo di- 
vinitatem agnovit et confessus est; vel ferventi 
amori , quia Christum plus ceteris diligebat. Sed 
quaestio proposita est ; quid fuit causae , cur Pri- 
matum Christus instituerit? Jam vero Primatum a 
Christo institutum esse , ut catholicae Ecclesiae 
unitas formaretur, sartaque tecta custodiretur, ex 
perpetua et luculenti SS. Patrum traditione certum 
est. Irenaei, Hieronymi, Leonis Magni, aliorum- 
que Patrum testimonia longum esset referre, eaque 
legi poterunt apud Petrum Ballerini in aureo libro 
De vi et ratione Primatui cap. i3. Quamobrem 
Catechismus Romanus ad art. 9 Symboli §. ia 
praeclare et verissime tradidit: Fuit illa omnium 
Patrum ratio et sententia consentiens , hoc visibile 
Caput ( Romanum Pontificem ) ad unitatem Ecclesiae 
constituendam et conservandam necessarium fuisse. 
Sane Christus Dominus non plures, sed unam Ec- 

clesiain constituit j primaque et potior Ecclesiae 
praerogativa in unitate posita est, quod Synodus 
Constantinopolitana I in Symbolo Fidei definivit. 
Nulla autem unitas esse potest , aut excogitari , 
nisi unus et certus sit Episcopus, cui reliqui Pa- 
stores et fideles adhaerere et subesse teneantur. 
Itaque Cliristus , ait Cyprianus lib. de Unit. , ut 
unitatem manifestaret, unam Cathedram constituit , 
et unitatis ejusdem originem ab uno incipientem sua 
auctoritate disposuit et Primatus Petro da- 

tur , ut una Christi Ecclesia , et Cathedra una mon- 
stretur. Et Optatus Milevitanus lib. a contra Par- 
menianum : Negare non potes Petro Cathedram epi- 
scopalem primo collatam, in qua una Cathedra 
unitas ab omnibus servaretur, ne ceteri Apostoli sin- 
gulas sibi quisque defenderent. 

Haec autem unitas potissimam sita est in uni- 
tate fidei , et unitate caritatis seu communionis. 
Primo quidem in unitate fidei , quatenus fideles 
omnes per ejusdem fidei professionem Ecclesiam 
unam efficiunt. Ad rem antiquus Auctor Commen- 
tarii in Psal. 23 , Hieronymi operibus olim inserti: 
Ecclesia, ait, ex pluribus personis congregatur , et 
tamen una dicitur propter unitatem fida. Secundo 
autem in unitate caritatis seu communionis, quo 
nomine venit specialis quaedam caritas, qua fide- 
les debent non solum colere et diligere Episcopos 
suos, sed eis praecipue consentire atque obtempe- 
rare, singuli autem Episcopi et fideles communi- 

care et subesae debent Summo Pontifici , qui ca- 
tholicae unitatis et communionis centrum est et 
origo. Hinc Bossuetus in expositione doctrinae ca- 
thol. cap. 24 egregie scripsit, auctoritatem Episco- 
patus statuere unitatem in Ecclesiis particulas ibus , 
Primatum vero S. Petri esse centrum commune to- 
tius unitatis catholicae. 


Ex his colligere poteris , unitatem fidei ct communionis 
cum Summo Capite Romano Pontifice penitus necessariam esse: 
ac inaniter profiteri sese communioni catholicae conjunctos 
esse, qui Rotnani Pontificis auctoritati resistunt. Cum Miletius, 
Vitalis , et Paulinus de Episcopatu Antiocheno contenderent, 
S. Hieronymus ad Damasum litteras dedit, ut verum Episcopum 
internosceret: Ego, inquit , clamito: Si quis Cathedrae Pe- 
tri jungitur , meus est. Miletius , f' itatis , Paulinus tibi hae- 
rere sc dicunt. Possim credere , si hoc unus assereret : nunc 
autem aut duo mentiuntur , aut omnes ; idcirco Beati tudi- 
nem tuam obtestor , ut mihi litteris tuis , apud quem in Stj- 
ria debeam communicare, significes. 


§. 18 . 

DE ROMANO PONTIFICE S. PETRI SUCCESSORE 


Primatus est ad pascendam regendamque Ec- 
clesiam institutus. Quod autem totius communitatis 
bonum et regimen spectat, id sane oportet in ea- 
dem communitate fixum et perpetuum esse. Ergo 
moriente Petro, Primatus extingui non debuit, sed 
omnino manere atque perseverare, utpote qui non 
in commodum ipsius Petri, sed propter unam at- 
que perpetuo mansuram Ecclesiam constitutus est. 

Ex quo fit , ut perpetuitas Primatus, non secus at- 
que ipsius institutio , ab jure divino proficiscatur. 
Sed Primatus perpetuitas Successorem, in quem 
transeat, omnino postulat; atque adeo ex ipso jure 
divino et Christi institutione aliquis sit oportet, 
qui mortuo Petro in Ecclesiae Primatum succedat. 
Succedit autem Romanus Pontifex; quod multis ar- 
gumentis comprobatur. 

i.° Quidem ratione successionis. Successor e- 
nim et heres spiritualis potestatis semper in Ec- 
clesia habitus est , qui in eam Sedem conscendit , 
quam alter aut morte , aut abdicatione spontanea 
vel coacta deseruerit. At Petrus Antiochenam Se- 
dem deserens, secumquc Primatum gerens, ad Ro- 
manam Sedem se transtulit , in eaque supremum 
diem obiit, et Ecclesiae Primatum deposuit. Unus 
ergo Romanus Pontifex, qui in Cathedram S. Petri 
succedit , legitimus heres est ac Petri Successor , 
atque adeo in Romanum Pontificem jus onuie Pri- 
matus transmigravit. Petrum autem advenisse Ro- 
mam , ibique et Sedem collocasse, et ad obitum 
usque tenuisse, testis est ipse Petrus, qui epist. i 
cap. ult. v. 1 3 ita scribit : Salutat vos Ecclesia , 
quae est in Babylone collecta. Neque enim Babylonis 
nomine Babylonem Chaldaeorum intelligere voluit, 
quae ante eam epistolam exaratam eversa fuerat, 
neque Babylonem Aegypti , quae obscurus plane lo- 
cus tunc erat , nec urbis nomine dignus , sed Ro- 
mam significare voluit, quae etiam in Apocal. cap. 

XVII v. 5 Babylon appellatur. Id sane docet Papias 
Apostolorum Discipulus; id S. Hieronymus de Viris 
illustribus cap. 8 : Petrus, inquiens, in epistola prima 
sub nomine Babylonis figuraliter Romam significat ; 
id Beda in eamdem epistolam cap. 5 dum ait: Ba- 
bylonem typice Romam dicit , videlicet propter con- 
fusionem multiplicis idolatriae ; id denique Interpre- 
tes plerique omnes; qua de re confer Calmetum 
ia dissertatione De itinere Romano S. Petri , et Fog- 
ginium in opere De Romano Divi Petri itinere, exerc. 
io. Quae quidem veritas tot tantisque luculentis 
veterum Patrum ac scriptorum monumentis evinci- 
tur , ut ob co nsensum scriptorum ne ipsi quidem 
Protestantes saltem doctiores eam rem in dubium 
revocaverint. Atque adeo Pearsonius inter juniores 
heterodoxos clarissimus diss. I de successione pri- 
morum Romae Episcoporum cap. 6 et 7 demonstrat, 
nunquam non habitum pro certo , Romanam Sedem 
a Petro institutam, et Romanos Pontifices Petri Suc- 
cessores esse; ita ut de Petri in Urbem adventu et 
obitu ambigi non possit, quin omnia humanae fidei 
et auctoritatis fundamenta convellantur. 

a.°’ Ex consensu totius Ecclesiae : omnes enim 
Episcopi per orbem dispersi, et universa Christi 
Ecclesia omni tempore professa est, Romanos Epi- 
scopos legitime electos , Successores S. Petri haben- 
dos esse; ipsique Romani Pontifices potestate Pri- 
matus, ejusque juribus et praerogativis, cum supra 
fideles, tum supra Episcopos ipsosque Patriarchas, 

contradicente nemine, usi sunt. Nicolaus I in epi- 
stola ad Michaelem Orientis Imperatorem octo Pa- 
triarchas Constantinopolitanos recenset, qui a Ro- 
manis Pontificibus Patriarchatu exauctorati fue- 
runt. Mittimus testimonia Patrum , quos magno nu- 
mero tum graecos, tum latinos in medium profert 
Bellarminus de Rom. Pont. cap. XV et XVI. 

3.° Denique ex Conciliorum auctoritate. Con- 
cilium Oecumenicum VII epistolam Adriani ad Ta- 
rasium approbat, in qua haec habentur de Eccle- 
sia Romana : Cujus Sedes per totum terrarum orbem 
Primatum obtinens lucet , omniumque Ecclesiarum Ca- 
put existit. Concilia Lateranense III , et Lugdunen- 
se I Sedem Petri matrem et magistram universa- 
lis Ecclesiae, Romanum Pontificem Christi Vica- 
rium, Successorem Petri, et Rectorem universae 
Ecclesiae appellarunt. Verum ad rem nostram satis 
superque sit dogmatica Concilii Florentini definitio, 
quam graeci et lartini Patres his verbis proposue- 
runt: Definimus S. Apostolicam Sedem, et Roma- 
num Pontificem in universum orbem tenere Primatum, 
et ipsum Successorem esse B. Petri Principis Aposto- 
lorum , et verum Christi Vicarium, totiusque Ecclesiae 
Caput , et Christianorum patrem et doctorem existere ; 
et ipsi in B. Petro pascendi , regendi , et gubernan- 
di universalem Ecclesiam a D. N. J. Christo plenam 
potestatem traditam esse, quemadmodum etiam in 
gestis Oecumenicorum Conciliorum, et in sacris cano- 
nibus continetur. 

§. 19 . 


DE NEXU PRIMATUS CUM ROMANA SEDE 


Quamquam catholicis omnibus certum explo- 
ratumque sit, Romanos Pontifices divino jure in 
Primatum S. Petri succedere, quia Christus Prima- 
tum ipsum perpetuo in Successoribus Petri perman- 
surum instituit: quaestio tamen est; quonam jure, 
divino ne, an humano Supremus Pontificatus Ro- 
manae Sedi adnexus sit , et idcirco an praerogativa 
Primatus ipsius a Romana Sede evelli , et in aliam 
Sedem transferri possit ? Putant aliqui conveniens 
fuisse, et forte etiam necessarium ad omnem re- 
movendam dubitationem super legitimo Successore 
S. Petri , ut Sedes aliqua particularis pro suis Suc- 
cessoribus a Petro eligeretur , tamquam medium 
quoddam, quo Primatus praerogativa in certos Suc- 
cessores transiret; sed in Petri potestate fuisse quam 
mallet Sedem eligere, et ideo Petri voluntate fa- 
ctum esse , ut Romae potius , quam alio in loco 
suam Sedem ad mortem usque collocaverit. Quem- 
admodum ergo ( sic enim argumentantur ) ex 
facto Petri, quod humanum est. Primatus univer- 
sae Ecclesiae in Romana Sede relictus fuit, sic po- 
terit ex dispensatione humana nempe Ecclesiae 
iterum ab ea Sede separari. 

Aliqui contra affirmant , Romanam Sedem ele- 
ctam et Successoribus Petri constitutam fuisse, 
non ex unius Petri , sed etiam ipsius Christi volun- 
tate ; ex quo consequitur , Primatum eidem Sedi 
divino jure ita adnexum esse , ut nulla auctoritate 
humana possit ab eadem separari. Ad hanc tuen- 
dam sententiam mirifice faciunt illa SS. Patrum 
et Conciliorum dicta , in quibus de Sede Romana 
adeo praeclara praedicantur , ut semper eam asse- 
rant ab ipso Salvatore nostro Primatum obtinuisse, 
ncc non disponente Domino Ecclesiarum omnium 
matrem et magistram extare. Quis enim ignorat 
celebre illud Gelasii dictum in Concilio Romano: 
Sancta Romana Ecclesia nullis synodicis constitutis 
ceteris Ecclesiis praelata est , sed evangelica voce 
Domini et Salvatoris nostri Primatum obtinuit'? ( Apud 
Mansium Conciliorum edit. tom. VIII coi. 147 ) Et 
ante Gelasium S. Leo ep. 120 ad Theodoretum 
scripserat de Sede Romana his verbis: Ceteris Do- 
minus statuit praesidere. Ac denique , ut cetera 
omittam, in Concilio Lateranensi IV Sedes Roma- 
na praenunciatur , unam eam esse , quae disponente 
Domino super omnes alias ordinariae potestatis ob- 
tinet principatum, utpote mater universorum Christi 
fidelium et magistra. Hac de re legendus Benedi- 
ctus XIV de Synodo Dioeces. lib. II cap. 1. 

DE IMMEDIATA POTESTATE SUMMI PONTIFICIS 


Eminentem Primatus dignitatem nonnulli scri- 
ptores imminuere, et propemodum destruere cona- 
ti sunt, excogitata distinctione mediatae et imme- 
diatae potestatis : siquidem tradiderunt, potestatem 
Primatus non esse immediatam seu ordinariam, 
ita ut ad Romanum Pontificem, tamquam ordina- 
rium Pastorem, cura et regimen singularium ovium 
pertineat ; sed potestatem eam tantummodo media- 
tam seu extraordinariam esse, quatenus tota vis 
Primatus posita est in supplenda aliorum negli- 
gentia , et aliud nihil potest in aliena Dioecesi, 
nisi extraordinario casu , ubi salus et unitas 
Ecclesiae periclitetur. Quae quidem opinio con- 
traria est tum verbo Dei , quandoquidem ab ipso 
Christo totus grex , hoc est , fideles omnes et Epi- 
scopi Petro immediate traditi sunt ; tum doctrinae 
Conciliorum , ex quibus unum proferam generale 
Lateranense IV, cujus haec verba: Romana Eccle- 
sia , disponente Domino, super omnes alias ordinariae 
potestatis obtinet principatum ; tum Sanctis Ecclesiae 
Patribus, qui Romanum Pontificem certatim appel- 
lant Pastorem Pastorum , Episcopum Episcoporum , 
Episcopum universalem ; tum denique ipsi fini Prima- 
tus, propterea quod si potestas in aliorum Dioeceses 

tum solum Pontifici tributa esset , cum vera necessi- 
tas flagitaret, perpetuae forent Pontificem inter et Epi- 
scopos concertationes. Praeclare igitur Natalis ab 
Alexandro mentem suam , imo vero doctrinam Ec- 
clesiae catholicae sic explicat dissertatione IV in sae- 
culum I schol. 3: Romanus Pontifex summam ha- 
bet , eamque ordinariam , in Ecclesia universa pote- 
statem et auctoritatem ; quam non extraordinariis 
dumtaxat casibus , sed semper exercere potest et in 
fideles universos et in ipsos Ecclesiae totius Episco- 
pos, quia Pastorum omnium UNOS est Pastor. 


§. 21 . 

DE EPISCOPIS APOSTOLORUM SUCCESSORIBUS 


Apostoli praeter singularia quaedam dona su- 
pernaturalia , veluti miraculorum, linguarum, pro- 
phetiae , infallibil itatis , et similia , quibus missio- 
nem suam comprobarent, amplissima etiam pote- 
state a Christo donati fuerunt, quam quidem pote- 
statem in tres veluti partes seu species , nempe in 
potestatem Apostolatus , Sacerdotii et Episcopatus , 
partiri et dividere recte possumus. 

Ad Apostolatum pertinet potestas , sine loci ul- 
lius aut gentis exceptione, fidem ubique praedi- 
candi , Ecclesias fundandi , Episcopos constituendi , 
tum Episcopis a se constitutis, tum eorum subditis 

regulas, praecepta, legesque praescribendi, et ce- 
tera ejus generis agendi cum plenitudine potestatis. 
Haec autem potestas Apostolatus extraordinaria fuit, 
et idcirco fundatis ordinatisque Ecclesiis , tamquam 
completo opere propter quod concessa fuerat, 
cum Apostolis interiit. Petri privilegium , ait De 
Marea in tractatu de singulari Primatu Petri cap. 
8 , reale fuit in Ecclesiae perpetuum commodum , non 
autem personale, cujus generis erat reliquorum Apo- 
stolorum dignitas. Hi namque Ecclesias per varias or- 
bis provincias instituentes , singulas suis finibus cir- 
cumscriptas , Episcopis propriis regendas committe- 
bant , sicque munere a Christo sibi delato fungeban- 
tur. Et Natalis Alexander dissert. IV in saeculum I 
§. 4 a * c • Cum Apostoli fere omnes fixas sedes non 
habuerint , Episcopi Apostolorum successores dici non 
possunt , nisi in genere , ut loquuntur Theologi nostri 
Polemici, idest , dici non possunt speciati m successores 
Andreae , vel Philippi , quorum auctoritas , cum ex- 
traordinaria esset , cum ipsis interiit. 

Sacerdotii potestas, quae in conficiendo Sacri- 
ficio et remittendis peccatis versatur, Presbiteros 
successores habuit; sive, ut verbis utar Tridentinae 
Synodi sess. a3 cap. 1 , a Domino Salvatore nostro 
Apostolis eorumque successoribus in Sacerdotio po- 
testas tradita consecrandi, offerendi , et ministrandi 
Corpus et Sanguinem ejus , nec non peccata dimit- 
tendi et retinendi. 

Denique potestas Episcopatus totam Ordinis po- 

te8tatem complectebatur, et simul potestatem Ec- 
clesias regendi ac gubernandi. In hanc itaque po- 
testatem Episcopi succedunt, quamobrem Tridenti- 
na Synodus citata sessione a3 cap. 4 declarat , Epi- 
scopos, qui in Apostolorum locum successerunt, 
ad hierarchicum ordinem praecipue pertinere , et 
positos , sicut Apostolus ait , a Spiritu Sancto regere 
Ecclesiam Dei. 

Cum igitur Episcopi in singularium Ecclesia- 
rum regimen Apostolis succedant , illud consequi- 
tur, potestatem et jurisdictionem Episcoporum in- 
tra fines Ecclesiae, ad quam legitime missi sunt, 
coerceri. Usu namque , ait Natalis Alexander citato 
loco, etiam ab Ecclesiae incunabulis receptum est, 
ut certis Ecclesiis singuli Episcopi praeficiantur , ut 
patet ex Apostolo , ep. ad Titum cap. a : Hujus rei 
gratia , inquit , reliqui te Cretae , ut ea quae de- 
sunt corrigas , et constituas per civitates Presbite- 
ros , sicut et ego disposui tibi. Ex his enim verbis 
constat , Episcopos Apostolorum successores uni lo- 
co addictos fuisse, cujus limitibus eorum potestas 
coarctaretur. Propterea consuetudo Ecclesiae ab 
apostolicis temporibus obtinuit, ut Metropolitae, 
et Patriarchae ipsi certas haberent constitutas pro- 
vincias , aut Dioeceses , quas regerent ; neque ipsis 
ullum jus in alienis Dioecesibus competebat. Hac 
Ecclesiae consuetudine nitebatur sanctus Hieronymus 
adversus Joannem Hierosolymitanum Episcopum. 
Hinc Concilium Nicaenum iphibuit can. i5 , ne Epi- 

scopus a civitate in civitatem transiret. Porro qua 
ratione potuit Concilium Nicaenum uni loco Epi- 
scopum addicere , cui auctoritate divina in omnes 
Ecclesias , citra ullam exceptionem aut limitatio- 
nem , jus concessum esset ? Episcoporum igitur po- 
testas ad omnes omnino Ecclesias non se porrigit. 

Praeterea animadvertendum est, Episcopos fa- 
cta legitima assignatione plebis , quamquam legiti- 
mi propriique Pastores sint, non tamen plenitudi- 
nem potestatis exercere posse. Bossuetus in sermone 
de unitate Ecclesiae ad eam rem comprobandam 
utitur argumento ab eadein unitate ducto. Sic enim 
ratiocinatur: Cum Christus Dominus jurisdictionem 
universalem et potentiorcm UNI commiserit , cumque 
vero eamdem multis alus communem esse voluerit , 
necessario sequitur , ut in istis eadem auctoritas sub- 
ordinata sit: duo enim pluresve Summi Imperantes 
in uno eodemque potestatis genere independentes 
omnino repugnant : quae autem a Deo sunt , ordina- 
ta sunt. Et revera Episcopatus ex Cypriani senten- 
tia unus est , quemadmodum Ecclesia una est , et 
proinde pars Episcopatus ab unoquoque Episcopo 
in solidum tenetur, quatenus unusquisque Episco- 
pus regit suam peculiarem Ecclesiam , quae totius 
Ecclesiae pars e3t. Sunt multi , ut idem Cyprianus 
loquitur, arboris rami, sed una arbor. At vero si 
peculiares Episcopi in suis Dioecesibus omnia pos- 
sent, neque ulli superiori potestati cohaerentes et 
obnoxii essent , tot essent Ecclesiae , quot Episco- 

patus, quemadmodum multi arboris rami , a radice 
et reliquo corpore disjuncti, unam arborem non 
efficiunt. Verum hac super re nullus dubitandi lo- 
cus relinquitur, cum fidei dogma sit, Episcoporum 
potestatem obnoxiam esse Summi Pontificis aucto- 
ritati; ex quo consequitur, ut Sedis Apostolicae 
et sacrorum canonum decretis Episcopi subesse de- 
beant, eorumque potestas in ejus usu intra quosdam 
limites restringi et contineri possit. 


Apostoli ipsi, quamquam plurimis donis et ingenti po- 
testate aucti essent , attamen , ait De Marea in dissert. de 
singulari Primatu Petri n. 5, majestatem ejus ( Petri ) , uti 
Capitis a Chi' isto constituti , duobus praecipue modis coiere 
debebant. 

Primus modus colendae in Petro Primatus dignitatis 
versabatur in communione cum Capite retinenda. Quae com- 
munionis necessitas dupliciter spectari poterat ; vel habita 
ratione Apostolorum , qui ex officio ad communionem cum 
Petro , ut Capite , conscreandam tenebantur ; vel etiam ra- 
tione habita Ecclesiarum , quas per provincias ipsi institue- 
bant , ea lege , ut Petrum tamquam Ecclesiae Caput respi- 
cerent , ejusque regimini subjicerentur. Isthaec , quam obser- 
vavi , necessitas verbis Christi praescripta est. Etenim , ut 
Ecclesiae imitatcm solidaret , ini claves tr ailidit , ut docent 
veteres superius laudati; et super Petrum aedificandae Ec- 
clesiae petram dictum , totius aedificii compagem imposuit. 
Quare nullus coetus poterat esse legitimus , nullus Ecclesiae 
Pastor admitti , qui a Petro , id est, ab ejus communione 
discederet. Constantiam fidei Ecclesiae quidem suae Christus 
solemni formula pollicetur, adeo ut inferorum vires eam 
expugnare non possint ; sed illi Ecclesiae hoc privilegium 
spopondit , quae aedificata esset super petram , quae funda- 
mento illo niteretur 

Secundus modus colendi Primatus is erat, ut causas 
communes ad universalis Ecclesiae disciplinam pertinentes 
Apostoli ad eum , tamquam ad Collegii et Ecclesiae Princi- 
pem , discutiendas referrent. Quod facium a Paulo in quae- 
stione dc rituum judaicorum usu a gentilibus ad fidem con- 
versis relinendo. 

DE OBJECTO POTESTATIS 
ECCLESIASTICAE 


Sed jam de objecto potestatis ecclesiasticae, sive 
de rebus eidem potestati subjectis dicendum est. 
Jam vero cum fini3 ecclesiasticae societatis, ut 
supra diximus , sit cultus Dei et salus animarum , 
generatim vereque affirmari potest, omnes res ad 
cultum Dei et animarum salutem pertinentes eccle- 
siasticae potestati obnoxias esse ; quemadmodum , 
cum finis civilis societatis sit temporalis hominum 
securitas atque tranquillitas , omnes actus , qui 
temporalem hominum felicitatem spectant, potesta- 
ti civili subduntur. 

Verum hac regula, quae rationi maxime con- 
sentanea est, Regalistae insigniter abutuntur, ut in 
res ecclesiasticas fere omnes potestatem civilem in 
trudant , contra quos asserimus , res omnes ,' quae 
spirituales vel spiritualibus adnexae dicuntur , po- 
testati Ecclesiae concreditas esse, itemque causas 
omnes, quae circa easdem res versantur, ad forum 
ipsius Ecclesiae pertinere. 

§. 22. 

DE REBUS SPIRITUALIBUS 


Res spirituales in duo summa capita dividun- 
tur, quorum primum regulam fidei et morum, et 
alterum disciplinam respicit. 

Definitiones fidei et morum ad Ecclesiam per- 
tinent, neque Ecclesia errare potest in tradenda 
fidei morumque doctrina, quia a Sancto Spiritu 
gubernatur. Principes christiani , ait De Marea de 
Concordia Sacerdotii et Imperii lib. II cap. 6, de 
fidei controversiis leges ferre non possunt , cum haec 
sit Ecclesiae Christi potestas, cui, ut columnae , fidei 
christianae praedicatio secundum Scripturarum et 
veteris Traditionis tenorem innititur. Unde perfidiam 
Arii non Constantinus , sed Synodus Nicaena discus- 
sit. Macedonium , et Apollinaristas Synodus Constan- 
tinopoli coacta, non vero Theodosius Imperator hae- 
reseos damnarunt. Nestorii amentiam Synodus Ephe- 
sina , et Eutychetis delirium Chalcedonense Concilium 
non Theodosius, aut Marcianus anathemate percule- 
runt. Hoc apertissime professi sunt ipsi Principes , ut 
in re certissima argumentis congerendis non sit opus. 

Disciplina vero ecclesiastica est vel dogmatica, 
vel liturgica , vel externa. Dogmatica est , quae ori- 
ginem suam ipsi Christo acceptam refert. Hujusmo- 
di sunt materia et forma Sacramentorum , item- 

que fonna ecclesiastici regiminis, seu ecclesiastica 
Hierarchia , quam divinitus institutam esse Triden- 
tina Synodus definivit. Quae quidem nulli humanae 
potestati obnoxia sunt. Huc etiam spectat illud di- 
sciplinae genus , quae vulgo fundamentalis seu 
substantialis sive dogmati adnexa dicitur, quae vi- 
delicet ita dogmati cohaeret, ut salvo dogmate 
abrogari non possit. Talis est disciplina sanctissi- 
mam Eucharistiam adorandi, quae cum dogmate 
realis praesentiae Christi tantam conjunctionem 
habet, ut eadem disciplina nequeat aboleri, quin 
simul veritati dogmatis detrahatur. 

Disciplina liturgica est, quae ad Sacramenta, 
caerimonias, ritusque sacros, rerumque sacrarum 
dignitatem et reverentiam pertinet. Hoc discipli- 
nae genus in potestate unius Ecclesiae positum est. 
De ritibus, ait De Marea in Prolegomenis ad libros 
de Concordia Sacerdotii et Imperii, caerimoniis. 
Sacramentis , Cleri functione, conditionibus, censura 
et disciplina canones a Conciliis, et decreta a Pon- 
tificibus Romanis , tamquam de materia sibi subjecta , 
frequentissime eduntur , et vix ulla proferri potest 
constitutio veterum Principum , quae hac de re lata 
fuerit ex mero potestatis saecularis imperio . Secutas 
quidem hac in parte leges publicas videmus, sed non 
antecessisse juxta mentem Justiniani, qui Novella 83 
ait , ipsas leges post canones , et ad illos fovendos 
edi. Quod discrimen si accurate expendissent neoterici 
quidem non adeo se absurdis opinionibus implicuissent. 

quibus auctoritatem Principum ultra limites a Deo 
praescriptos porrigunt. 

Denique disciplina externa ea est, quae exter- 
nam Ecclesiae gubernationem, e. g. electiones Prae- 
latorum , ipsorum jurisdictionem , formam eccle- 
siasticae administrationis, judiciorum ordinem deter- 
minat, vel externas fidelium actiones, quatenus 
christiani sunt et Ecclesiae membra, moderatur. 
Hoc disciplinae genus politiam ecclesiasticam voca- 
vit forte omnium primus Theodoretus Histor. Eccl. 
lib. I cap. 8 , ubi de Nicaenis Patribus verba fa- 
ciens sic loquutus est : Post haec rursus in unum con- 
venientes de ecclesiastica politia viginti leges conscri- 
psere. 

Regalistae, posthabitis Evangelio et sacris ca- 
nonibus , externum Ecclesiae regimen ad Principes 
pertinere contendunt. Ajunt enim, essentialia Reli- 
gionis christianae ab accidentalibus secernenda. Es- 
sentialia autem nominant, tum quae ad doctrinam 
fidei morumque praecepta, tum quae ad Sacra- 
menta et sanctissimum Missae Sacrificium perti- 
nent, et haec tantummodo asserunt in potestate 
Ecclesiae posita esse. Cetera vero omnia , quae 
accidentalia vocant, in potestatem summorum Prin- 
cipum conferunt. 

Adversus hanc opinionem , quae praesertim 
proxime elapso saeculo propagari coepta est, facit 
ea Tertulliani sententia cap. ax de praescript.; id sci- 
licet ESSE DOMINICUM ET VERUM, QUOD SIT PRIUS TRA- 

DITUM , ID AUTEM EXTRANEUM ET FALSUM , QUOD SIT PO- 
STE rius immissum. Apostoli , Concilia , Sumini Pon- 
tifices, et Episcopi disciplinae canones perpetuo 
condiderunt, neque ab ullo scriptore catholico eo- 
rum potestas in controversiam adducta est, neque 
etiam adduci potuit : enim vero ex Sacris Litteris 
apertissime docemur, christiani populi curam et 
regimen Petro , et Apostolis , eorumque Successo- 
ribus traditum ab ipso Christo fuisse ; et S. Paulus 
( Act. XX a8 ) apertis verbis pronundat: Spiritus San- 
ctus posuit Episcopos regere Ecclesiam Dei. Jam ve- 
ro Ecclesia regitur non sola fidei morumque do- 
ctrina , sed etiam legibus disciplinae ; imo vero 
regere proprie vereque significat ordinare, guber- 
nare, moderari, quae ad externam Ecclesiae disci- 
plinam pertinent. Hinc opinio eorum , qui Princi- 
pibus potestatem tribuunt ferendarum legum de 
externa disciplina, mihi videtur, ait B. Cardinalis 
Thomasius opusc. 16 tom. 7 , continere haeresim op- 
positam revelationi divinae , quam nobis Dominus ma- 
nifestavit in libris novi Testamenti. Disciplina enim 
exterior et visibilis Ecclesiae sita est in regimine Ec- 
clesiae visibilis ; quod regimen non homo , sed Deus , 
non Regibus , sed Episcopis dedit, ut Deus ipse re- 
velavit per os Apostoli dicentis: Attendite vobis, et 
universo gregi, in quo vos Spiritus Sanctus posuit 
Episcopos recere Ecclesiam Dei. 

Neque dicas , externas res omnes in Prin- 
cipum potestate sitas esse ; quippe Ecclesia non 

puros spiritus regit, sed homines corpore et spi- 
ritu concretos, adeoque societas externa est et vi- 
sibilis. Praeterea consequeretur, non Ecclesiae, sed 
civili Imperio potestatem esse circa doctrinam fi- 
dei , et praecepta morum , Sacramentorum admi- 
nistratio nem , liturgiam, caerimonias divini cultus, 
aliaque id genus, quae actibus rebusque externis 
et visibilibus constant: quod nemo catholicus affir- 
mabit. 

Verum Canonistarum aliqui aliam favendi Prin- 
cipibus rationem excogitarunt. Dicunt enim , catho- 
licos Principes esse Ecclesiae sacrorumque cano- 
num tutores, quos scilicet , ut ait Concilium Triden- 
tinum 8ess. a 5 cap. ao de reform., Deus sanctae fi- 
dei Ecclesiaeque protectores esse voluit. Istud vero 
officium tuitionis sacrorum canonum ita dilatant, ut 
ex tutoribus legislatores faciant; cumque juribus de- 
certare nequeant , ad facta confugiunt , afleruntque 
Imperatorum exempla , qui jure tuitionis de exter- 
na disciplina leges ediderunt, et praesertim Justi- 
nianum laudant , qui in rescripto ad Dacianum Me- 
tropolitani Bizacii in Africa sibi jus attribuit disci- 
plinae in melius augendae. 

Sed in primis videndum est, quae sit hujusmo- 
di tuitionis vis et potestas. Joannes Domat auctor 
valde doctus Jur. Pubi. lib. I tit. 19 ita scribit: 
Ad potestatem et officium Prindpum pertinet prae- 
stare Ecclesiae suarum ditionum totum id protectio- 
nis et auxilii, quo potest indigere. Atque hujus rei 

causa Principes christiani plures edidere leges ad im- 
perandam custodiam et exeeutionem legum Ecclesiae , 
uti videmus in Codicibus Imperatorum christianorum 
Theodosii et Justiniani , et in edictis Regum Fran- 
corum, qui iis complexi sunt innumeras leges Religio- 
nem respicientes. Id autem non ipsi fecerunt quasi ad 
condendos canones, vel ut se legislatores aut judi- 
ces ecclesiasticarum rerum erigerent , ac si in eis ines- 
set potestas ad ordinandas res ecclesiasticas , sicuti 
inest ad ditiones suas g ubernandas ; sed fecerunt so- 
lum ad tuendam observantiam legum, quas Ecclesia 
et potestates spirituales , quibus Deus Ecclesiae regi- 
men commisit , condiderunt , et ad defendendam et 
promovendam exeeutionem quoad ea, quae in istis 
legibus sunt ad ordinem exteriorem spectantia. Cer- 
tum itaque est , tuitionis officium , illud quidem 
nobile et christiano Principe dignum , in Ecclesia 
defendenda , non in ea regenda versari. 

Quod vero ad exempla pertinet, Justinianus 
Leg. i 3 Cod. de sent. et interloc. decernit, non 
exemplis, sed legibus judicandum: Et Innocentius 
III c. 17 de elect: Non debemus, inquit, attendere 
solummodo quid factum sit , sed potius quid sit fa- 
ciendum. Jam vero Beveregius inter Protestantes no- 
tissimus et celeberrimus in Prolegomenis ad Sy- 
nodicon sive Pandectas canonum ab Ecclesia grae- 
ca receptorum n. 2: Si de fide, ait, loquamur chri- 
stiana , et legibus ad ecclesiasticam spectantibus di- 
sciplinam , ipsi etiam Imperatores christiani inge- 

nue multoties professi sunt , nihil sibi juris in istius- 
modi sanciendis legibus tributum esse. Sic Con- 
stantinus Magnus , Valentinianus , Marcianus , Theo- 
dosius , aliique. Quin ipse etiam omnium peritissimus 
legum Imperator Justinianus in ea fuit sententia, le- 
ges nempe civiles non praecedere debere , sed sequi 
ecclesiasticas , idque sine dedignatione. Quapropter 
verissime dictum est a Natali Alexandro Hist. Eccl. 
saec. VI cap. 7 art. a : Leges de rebus ecclesiasticis 
a saecularibus Principibus conditae nullius sunt mo- 
menti , nisi ab Ecclesia ratae habeantur. 

§. 23 . 

DE CAUSIS SPIRITUALIBUS 

In quacumque causa legitimus judex est , qui 
super re, quae in controversiam deducitur, juris- 
dictionem habet. At vero in rebus spiritualibus so- 
li Ecclesiae Rectores, sicut hactenus docuimus, ju- 
risdictionem ab ipso Christo acceperunt. Igitur ipsi 
sunt spiritualium causarum Judices divino jur e con- 
stituti. Quamobrein hujusmodi causae nullo nec 
connexionis, nec praeventionis , nec prorogationis, 
nec alio quovis titulo ad forum civile trahi pos- 
sunt. Hinc Concilium Lateranense sub Innocentio 
III generatim prohibet , ne super rebus spiritualibus 
compromittatur in laicum , quia non decet, ut laicus 
in talibus arbitretur. 

Seri quaeritur , an saltem liceat , quando ju- 
dex ecclesiasticus sua potestate abutitur , ad supre- 
mum Principem laicum confugere, ut injustitiam 
propulset? Hac de re operae pretium est aliqua 
annotare. 

Jam vero judex ecclesiasticus sua potestate abu- 
ti potest, vel injustam sententiam pronunciando, vel 
judicialem ordinem non servando. Si appellatio 
fiat ratione injustitiae , vocatur appellatio simplex 
et mera; si autem appellatio ob non servatum ju- 
diciorum ordinem interponatur, appellatio tamquam 
ab abusu nominatur. Inter utramque appellationem 
illud intercedit , quod in priori appellatione Prin- 
ceps sive judex laicus de re ecclesiastica cogno- 
scit et judicat, an scilicet sententia cum sacris 
canonibus congruat , nec ne : in appellatione vero 
tamquam ab abusu non de jure , sed de facto co- 
gnoscit , utrum ex. gr. ecclesiasticus judex legiti- 
mos testes , et ipsos litigantes audierit , an suffi- 
cientem defensioni locum dederit , an denique alia 
in re , quae ad judiciorum ordinem pertineat , po- 
testate sua abusus sit. 

Communis vero est Canonistarum sententia, 
meram et simplicem appellationem in qualibet cau- 
sa spirituali et ecclesiastica illicitam et nullam 
esse, cum earum rerum cognitio ad solam Eccle- 
siam pertineat. Petrus De Marea lib. IV cap. 19 §. 
5 de Concordia Sacerdotii et Imperii haec habet : 
Simplicem et meram appellationem a Curia ecclesia- 

stica ad Curiam regiam in Gallia nunquam admis- ' 
sam fuisse, fatentur Petrus de Cugneriis art. 14» Ma- 
suerius tit. de appellat. §. 32, et Joannes Galli quaest. 
161. Et Joannes Petrus Gibert potestati laicae ad- 
modum addictus prima part. Prolegom. ad Jus Ca- 
nonicum tit. 3 sect. 3 : Magistratus , ait , usurpa- 
rent auctoritatem , quae sibi non competit , si appella- 
tiones tamquam ab abusu admitterent, cum sententia 
non est evidenter contraria legibus Ecclesiae , quia in 
hoc casu agitur de interpretatione canonum , quae 
non competit Principi: legis interpretatio pendet ab 
eo, qui ejus ferendae auctoritatem habet. 

Quaestio igitur in eo vertitur, an appellationes 
tamquam ab abusu proprie dictae, in quibus nem- 
pe appellans de violato ordine judiciali conque- 
ritur, licitae rataeque habendae sint? Aliqui vero 
addunt, tum quoque judicialem ordinem violari, 
ubi sententia judicis ecclesiastici adeo aperte et 
manifeste injusta est, ut minime necesse sit de cau- 
sa cognoscere et judicare. Hujusmodi vero appel- 
lationum patroni tribus argumentis utuntur. Pri- 
mum est, inter christiani Principis officia illud esse 
praecipuum , quod curam et defensionem Eccle- 
siae sacrorumque canonum respicit; ideoque Prin- 
cipem non modo posse , sed etiam curare debere , 
ne contra canones et recepta Ecclesiae jura quid- 
quam perpetretur, et si quid hujusmodi a judice 
ecclesiastico commissum fuerit, propulsare et emen- 
dare. Alterum argumentum est, summis Principibus 


Digitized by Google 



iBi 

jus potestatemque esse , eos omnes , qui in ipsorum 
ditione sunt, a vi et oppressione defendere; et 
idcirco si judex ecclesiasticus injuriam inferat, fas 
erit et oppresso ad Principem confugere, et Prin- 
cipi appellationem recipere. Tertium denique ar- 
gumentum sumitur ex can. Nos si incompetenter 
caus. a q. 7 c. 41 , quo Leo IV Ludovieo Im- 
]>eratori sic scribit : Nos si incompetenter aliquid egi- 
mus , et subditis justae legis tramitem non conservavi- 
mus , vestro , ac missorum vestrorum volumus emen- 
dare judicio. 

Verum quod ad primurp attinet, Princeps sae- 
cularis , si custos est et exeeutor canonum , omni- 
no debet eorumdem canonum regulas sequi , sua- 
que auctoritate tueri , et propterea quando etiam 
judices ecclesiastici in canones peccarent , cum ipsi 
canones mandaverint , Superiorem esse adeundum , qui 
illatas injurias corrigat , si Principes velint esse ca- 
nonum custodes et exeeutores , in hoc incumbere de- 
bent, ut qui de inferioribus judicibus jure queruntur, 
ad superiores Ecclesiae judices confugiant : quod prae- 
clare dictum est a Roncaglia in dissert. ai. Nat. 
Alexandri Hist. Eccl. saec. IV §. a. 

Ex quibus in promptu responsio est ad secun- 
dum argumentum; siquidem qui vim passus est, 
poterit a sententia judicis inferioris ad superiorem 
judicem ecclesiasticum appellare. Sed ajunt, si ju- 
dex superior aut nolit, aut, quod facilius evenire 
potest, injuriam ab inferiori judice illatam com- 

primere nequeat , nonne licebit Magistratus laici 
praesidium quaerere ? Id quidem necessariae delen- 
sionis jure aliquando licebit; qua de re legendae 
sunt animadversiones ejusdem Roncaglia in cap. 2 
Synopsis Hist. Eccl. IV saecul. Natalis Alexandri 

S- 3. 

Quod denique spectat ad canonem Incompeten- 
ter , is falso tribuitur Leoni IV , probabilius videtur 
Leoni III adseribendus. Quare ignotus est ejus ca- 
nonis auctor, neque etiam comperta res est, de 
qua agebatur, an scilicet ecclesiastica fuerit, an 
civilis. Nihil ergo concludi ex eo poterit. 

Antonius Faber lib. VII in Cod. tit. 28 def. 8 n. 3 obser- 
vat, hunc appellationum usum plerumque magnas inter utrius- 
que jurisdictionis Magistratus rixas , interdum etiam tra- 
gedias excitasse , non sine magno totius Reipublicae Chri- 
stianae et scandalo et detrimento : quam ob causam fuisse 
hanc appellandi speciem antiquis omnibus jurisconsultis inco- 
gnitam. Quare audiendus est Ivo Carnolcnsis ep. 159: Si 
qui, ait, aliquando se praegravatos ipsius Ecclesiae auctori- 
tate conqueruntur , hoc eis consilium damus , ut non descen- 
dant in Aegyptum propter auxilium. 

§• 24 . 

DE MATRIMONIO 


Inter causas spirituales recensendae praesertim 
illae sunt, quae Sacramenta respiciunt. Verum de 
Sacramentis vix ullae sunt quaestiones , super qui- 
bus in Jure Publico disseratur, si matrimonium 

excipias. De hoc vero permulta in controversiam vo- 
cantur , et praecipue duo sunt quaestionum capita , 
quae silentio praeterire non possumus. Primum est, 
utri duarum potestatum, ecclesiasticae ne potesta- 
ti, an civili fas sit de matrimoniis contrahendis le- 
ges ferre ? Alterum est : quinam sit in causis matri- 
monialibus judex competens? 

Priino quaestionum capiti respondemus non 
nostris, sed ipsissimis Facultatis Theologicae Lova- 
niensis ad Carolum Lotharingiae Ducem gravissi- 
mis verbis, quae sunt hujusmodi: Extra dubium 
esse positum , penes saeculares Principes esse po- 
testatem irritantia impedimenta statuendi respectu 
matrimoniorum non baptizatorum sibi subditorum » 
quatenus primis Ecclesiae saeculis impedimenta ma- 
trimonii a Principibus tum ethnicis , tum christianis 
constituta admisit Ecclesia. Saeculo quarto Theodo- 
sius christianus pientissimusque Imperator decretum 
tulit , quo consobrinorum matrimonia irrita decerne- 
bantur; cujus decreti cum elogio meminit S. Am- 
brosius epist. 66 ad Paternum. 

Nunquam Principes saeculares potuere irrita fa- 
cere matrimonia fidelium , quoad omnes effectus , nisi 
consentiente , et robur addente Principum edictis ipsa 
Ecclesia. Hoc docet S. Thomas ( quem passim Theo- 
logi sequuntur ) : namque tametsi jus aliquod in ma- 
trimonia potestati civili competere non diffiteatur, dum 
dicit L. 4 sent. dist. 04 q. 1 a 1 ad 4 jure naturae , 
divino, ecclesiastico, et civili impedimenta dirimentia 

constitui posse ; circa Christianorum tamen matrimo - 
nia, eorum esse restrictam potestatem asserit, dum ait 
L. 4 dist. 4 » q. a a a ad 4: prohibitio legis huma- 
nae non SUFFIGERET AD IMPEDIMENTUM MATRIMONII, 
NISI INTERVENIRET ECCLESIAE AUCTORITAS , QUAE IDEM 
etiam interdicit. Quae verba saltem de fidelium 
matrimoniis intelligi debent ; cum nemo sit , qui in 
dubium revocet , utrum Principes saeculares matrimo- 
nia infidelium , seu non baptizatorum , quoad omnes 
effectus , irritare valeant. Idem factis historicis valet 
demonstrari. Pallavi cimis enim lib. aa Hist. Cone. 
Trid. c. 4 refert. Regis Galliae oratores diu multum- 
que institisse apud Patres Concilii , ut matrimonia 
filiorumfamilias non consentientibus parentibus con- 
tracta irritarentur ; quod Patres post diuturnum exa- 
men multis et gravibus de causis abnuerunt. An ita 
per oratores institisset Rex Galliae, si penes se hanc 
potestatem esse reputasset? An Ecclesia abnuente ge- 
nerale impedimentum constituere pro omnibus Christia- 
nis fidelibus , Rex christianissimus pro suis subditis 
legem irritantem non tulisset ? 

Hoc tamen Galliae Reges nunquam attentarunt , 
et proinde id esse posse non existimarunt ; varii 
quidem Galliae Reges matrimonia filiorumfamilias 
absque parentum consensu contracta , nulla et irrita 
declararunt ; at quoad effectus civiles tantum , quod 
eorum non excedit potestatem. Talia autem matrimo- 
nia quoad effectus tantum civiles esse irrita patet ex 
Ludovici XIII responso : Hic enim Galliae Clero super 

dicta clausula sollicito ct anxio respondit , NON va- 
lide CONTRAHI, intelligi QUOAD EFFECTIS CIVILES: 
quorsum tam inquieta Cleri Gallicani sollicitudo , ut 
Regis edicti tolleretur ambiguitas , si Principi saecu- 
lari potestas competeret contractus matrimoniales sic 
irritandi , ut nec naturale vinculum inducere, nec Sa- 
cramenti materia esse possint ? 

Igitur qualiscumque sit quorumdam Galliae Par- 
lamentorum circa talia matrimonia praxis et senten- 
tia , si ambigua sit , ad praedictam Ludovici XIII 
declarationem , et ad mentem illius est explicanda ; 
si vero inveniatur adversa, per eamdem erit emendan- 
da. 

Ecclesiae Gallicanae circa talia matrimonia sen- 
tentiam manifestam facit Hahertus , qui Cleri Galli- 
cani nomine scribens adversus Regii edicti detrectato- 
res sub titulo OPTATI GALLI sic ait ; TAMQUAM DIVINI 
JURIS INTERPRETIS AC ORACULI DE VERITATE, DE VA- 
LIDITATE, SUBSTANTIA, CAUSIS, PARTIBUS, CONTRACTU 
CONSENSUQUE , UT MATERIA ET FORMA , CONDITIONI- 
BUSQUE, EFFECTISQUE SACRAMENTI MATRIMONII DECER- 
NERE, UNIUS ECCLESIAE EST. ID FIDEI CAPUT ESSE, 
NEMO dubitat ohthodoxos. Quod si tamquam fidei 
caput in ipsismet Galliis adstruitur, soli Ecclesiae com- 
petere potestatem statuendi conditiones requisitas ad 
validitatem contractus matrimonialis , quatenus ad 
Sacramentum ordinem habet , potestati civili jus non 
est adscribendum , quo valet contractum matrimonia- 
lem irritum facere , nisi in ordine ad effectus civiles. 

A 

Ipse Van-Espen, quem nemo suspicabitur nimium Ec- 
clesiasticis favisse , Ecclesiae jus tribuit impedimenta 
matrimonii dirimentia privative statuendi : sic enim 
scribit Juris Eccl. Univ. p. a l. i tit. 1 3 ; QUiQUiD 
SIT, HOC CONSTAT, JAM PLURIBUS SAECULIS, ECCLESIAM , 
ET QUIDEM PRIVATIVA AUCTORITATE, ET CUM EXCLU- 
SIONE PRINCIPUM SAECULARIUM IMPEDIMENTA DIRIMEN- 
TIA INTER CATHOLICOS ORDINASSE, EAQUE PRO TEMPO- 
RE, ET LOCORUM CIRCUMSTANTIIS NONN UNQUAM EX- 
TENDISSE, VEL LIMITASSE, AUT ETIAM RELAXASSE; AC 
PER CONSEQUENS NEGARI NON POTEST, QUIN ECCLESIA 
HAC POTESTATE A PRIMIS SAECULIS PACIFICE USA SIT. 

Constat etiam, impedimenta matrimonii stetisse 
auctoritate Ecclesiae, quae Principes saeculares ces- 
sare volebant; nam cum Theodosius statuisset irrita 
matrimonia in secundo gradu consanguinitatis , illud 
decretum sic suum fecit Ecclesia, ut cum Arcadius 
et Honorius illud revocassent , hoc minime obstanto 
idem impedimentum perseveraverit ■ 

§. 23 . - 

DE CAUSIS MATRIMONIALIBUS 


Tridentina Synodus sess. 24 de matr. can. ia 
gcneratiin definivit: Si quis dixerit causas matrimo- 
niales non spectare ad judices ecclesiasticos , anathe- 
ma sit. 

Non exinde tamen ( verba sunt Benedicti XIV 
■de Synod. Dioec. lib. IX cap. 9 ) quod causae ma~ 
trimoniales fori sint ecclesiastici , fas erit Episcopo 
quidquid matrimonium attingit , sibi suoque tribunali 
ad judicare , sed causarum naturam attente inspicere 
et distinguere debet. Tria sunt causarum matrimonia- 
lium genera. Aliquae versantur circa initi conjugalis 
foederis firmitatem Aliae sunt causae excita- 

tae aut super validitate sponsalium , aut super jure 
instituendi divortium quoad thorum , et quoad coha - 

bitationem Aliae demum sunt causae, quae 

connexionem quidem habent cum matrimonio , sed res 
mere politicas et temporales directe atque imme- 
diate respiciunt. 

Itaque dicimus , duo tantum priora causarum 
matrimonialium genera ad ecclesiasticos judices 
pertinere. Et exordium sumentes a primo genere , 
quod est earum causarum , quae super initi conju- 
galis foederis firmitate versantur , perspicuum est , 
dum causa agitur de firmitate foederis conjugalis, 
idem esse ac si quaestio de Sacramenti validitate 
instituatur. Namque Sacramentum nullo modo est 
a matrimoniali contractu diversum aut disjunctum , 
tamquam res a re, aut tamquam res, quae extrin- 
secus superveniat. Sed Sacramentum et matrimo- 
nium una atque eadem res est; sive matrimonium 
est Sacramentum , quod Tridentina Synodus defi- 
nivit sess. a 4 can. 1 : Si quis dixerit , matrimonium 
non esse vere et proprie unum ex septem legis evan - 

gelicae Sacramentis a Christo Domino institutum , 
anathema sit. Hinc S. Thonias in supplemento teit. 
part. quaesi. 4 2 a, 't. 3 ad 3 ait : Actus exteriores , 
et verba exprimentia consensum directe faciunt nexum 
quemdam , qui est Sacramentum matrimonii. Igitur 
cum foedus conjugale Sacramentum sit , de Sacra- 
mentis autem judicare ad unam Ecclesiam perti- 
neat , palam est causas omnes , quae firmitatem 
conjugalis foederis sive matrimonium spectant, in 
foro dumtaxat ecclesiastico dijudicandas esse. 

Sed ajunt , plures eosque graves Theologos 
docere , matrimonium sine Ministro Ecclesiae , et 
sine aliqua religionis caerimonia initum non esse 
vere et proprie Sacramentum , sed tamen verum , 
firmum , ct legitimum matrimonium habendum es- 
se : quam quidem opinionem Melcbior Canus de 
locis theologicis lib. VIII cap. 5, quantum potuit, 
tueri et illustrare conatus est. Cum igitur ( hac 
ratione concludunt ) Sacramentum a contractu ma- 
trimonii dividi possit , id consequens est, ut non 
omnes de firmitate matrimonii quaestiones , seu cau- 
sae ud forum Ecclesiae deferendae sint. 

Huic argumento respondemus, neque Canum, 
neque alios ejusdem opinionis patronos ita contra- 
ctum matrimonii a Sacramento dividere, ut con- 
tractus et Sacramentum seorsum existant , sed tan- 
tummodo contendere, interdum posse verum, fir- 
mum , et legitimum matrimonium contralii , quin 
sit Sacramentum. At vero cum matrimonium ita 

luitur , ut vere et proprie Sacramentum sit , tunc 
plane fatentur, contractum et Sacramentum non 
duas esse res inter se distinctas , ita ut una ab al- 
tera secerni possit , sed unam eamdemque rem , 
quia contractus matrimonii est materia Sacramenti. 
Hinc Melcliior Canus citato loco disserens de ma- 
trimonio ita inito, ut sit etiam Sacramentum: 
Verba , inquit, contrahentium sunt Sacramentum, id 
est, contractus est Sacramentum. Et paulo post ita 
concludit: Verba igitur contrahentium materia Sa- 
cramenti sunt, sive, ut verba S. Tbomae iterum usur- 
pemus , actus exteriores , et verba exprimentia con- 
sensum directe faciunt nexum quemdam , qui est Sa- 
cramentum matrimonii. 

Praeterea Benedictus XIV de Synod. Dioec. 
lib. VIcap. 7: Scimus profecto, ait, esse Theologos , 
qui in ipso fidelium matrimonio contractum a Sacra- 
mento ita dividunt , ut illum omnino perfectum quan- 
doque consistere credant, quin ad Sacramenti excel- 
lentiam pertingat. Sed quidquid sit de hac opinione , 
quam nos quidem nunc in medio relinquimus , ea cer- 
te locum nullum vindicare sibi potest apud eos , qui 
Tridentina lege obstringuntur: etenim qui praeter for- 
mam a se praescriptam matrimonium contrahere at- 
tentant , eorum Tridentina Synodus non Sacramentum 
modo , sed contractum ipsum irritum diserte pronun- 
ciat , atque, ut ejus verbis utamur, eos ad sic con- 
trahendum omnino inhabiles reddit , et hujusmodi 
contractus irritos esse decernit . 

§. 20 . 

DE CAUSIS SUPER SPONSALIBUS ET DIVOnTIO 
■ ■ — 

Sequitur genus alterum causarum , quae circa 
sponsalia et divortium instituuntur. Jam vero , inquit 
Benedictus XIV de Synod. Dioec. lib. IX cap. 1 , 
causae excitatae aut super validitate sponsalium, aut 
super jure instituendi divortium quoad thorum et 
cohabitationem ob illum respectum, quem habent ad 
matrimonii Sacramentum , ad solum judicem ecclesia- 
sticum deferuntur ; quod deducitur ex cap. 10 Ex 
litteris de sponsalibus , et ex cap. Porro de divortiis. 

Praeterea in hisce causis judicandis saepenu- 
mero occurrunt quaestiones , quae ad mores perti- 
nent, et negligi nullo pacto debent: de his vero 
in foro civili nulla cognitio est, neque etiam esse 
potest. Ob hanc rationem Protestantes ipsi censue- 
runt, causas de sponsalibus et divortio a Consi- 
storiis judicandas esse. Cujus rei locupletissimus 
testis est Bohemerus, scriptor inter eos valde ce- 
lebris , qui Juris Ecclesiastici Protestantium tom. II 
tit. a J. 14 ita scribit: Protestantes quamvis negent, 
matrimonium esse Sacramentum , aestimarunt tamen 
majores nostri, matrimoniales causas ad casus con- 
scientiae esse referendas , quorum cum non habeatur 
ratio in foro saeculari , merito easdem judicio eccle- 
siastico esse delegandas. Et §. a5 : Adeo vero causae 

matrimoniales ad Consistoria nostra spectant , ut do- 
ctrina Juris Pontificii universa de hac materia recepta 
sit. Pertinent itaque ad Consistorium etiam causae 
sponsaliorum, si vel maxime sint de futuro, et quam- 
vis hae rationem Sacramenti non habeant de Jure Pon- 
tificio , hoc ipsum tamen eas suo foro vindicavit , et 
ad ejus exemplum praxis Protestantium. Et denique 
§.27: Similiter in causa adulterii, malitiosae deser- 
tionis , insidiarum vitae structarum , vel saevitiarum 
simplicium, quatenus ad divortium, vel separationem 
quoad thorum et mensam agitur , cognitio est Con- 
sistorii. 


Tertium causarum matrimonialium genus causas mere 
civiles complectitur, vcluti de dotibus, de donationibus pro- 
pter nuptias , de alimentis , de successione hereditaria , ct 
id genus alias. De quibus nihil altinet dicere, nisi quod 
hujusmodi causae ad forum civile pertinent. 


§. 27 . 

DE CAUSIS CONNEXIS CUM SPIRITUALIBUS 
ET MIXTIS 


Sunt res aliquae , sive jura, quae quidem vere 
et proprie spiritualia non sunt, sed cum spiritua- 
libus connectuntur. Quibus de rebus causae omnes, 
quae exoriantur, ad forum ecclesiasticum spectant. 
Recte enim vero scriptum est a Tannero tom. IV 
disp. 8 nurn. 166: Causae spirituali adnexae ab Eo- 

cies ia noscendae , et judicandae sunt . tum ex jure 
communi, cap. a et 3 de foro competenti, et cap. 3 
de judic., tum eo etiam quod judex laicus jurisdictio- 
nis spiritualis plane incapax censeatur. 

Hujus generis est causa jurispatronatus , juris 
nempe idoneum virum nominandi , qui in vacante 
Beneficio ab Episcopo instituatur. Quamvis enim 
hoc jus per donationem, aut fundationem compare- 
tur, et cum bonis transferatur, et laicus tale jus possit 
possidere, cum non sit mere spirituale, ut ait Glos- 
sa in cap. 3 de judic., est tamen spirituali adnexum , 
quatenus nominatio ad institutionem canonicam or- 
dinatur , et officio sacro cohaeret. Quapropter, in- 
quit Alexander III eodem cap. 3 de judic. , causa 
jurispatronatus ita conjuncta est et connexa spiri- 
tualibus causis , quod nonnisi ecclesiastico judicio va- 
leat definiri. 

Ad causas spiritualibus adnexas pertinent etiam 
causae beneficiariae, propterea quod redditus ec- 
clesiastici, quos Beue fici a perpetuo adnexos habent , 
dantur propter officium spirituale ; ipsa quippe Be- 
neficia sunt sacra ministeria. Sic etiam causae de- 
cimarum; habentur enim decimae, veluti sacer cen- 
sus Deo debitus in signum supremi et universa- 
lis DOMINII, ET IN SUBSTBNTATIONEM MINISTRORUM 

ecclesiae. Sic causae funerariae ; quandoquidem 
res funeraria ad Religionem maxime pertinet. Sic 
denique causae omnes, quae rebus spiritualibus 
adhaerent. 

Quamquam vero causae spiritualibus adnexae 
ad judicem ecclesiasticum spectent , non solum si 
quaestio sit proprietatis seu juris quod dicunt 
petitorium , verum etiam si quaestio possessionis 
agitetur ; similes tamen causae aliquibus in provin- 
ciis , si judicium proprietatis sit , ad ecclesiasticum 
quidem judicem remittuntur; sed in judicio posses- 
sionis apud forum civile tractari solent , quoties 
agitur de retinenda vel recuperanda possessione , 
non item si de adipiscenda quaestio sit. 

Hac super re Covarruvias practic. quaest. cap. 
87 conclusione prima animadvertit , non posse lai- 
cum judicem secundum rigorem juris cognoscere de 
causa possessoria Benejicii ecclesiastici , cum ad justi- 
ficandam possessionem in hoc casu sit necessaria quae- 
dam summaria probatio alicujus tituli ap parentis, nec 
aliter possit possessio obtineri. Et iterum : Opinor , 
judicem saecularem nec in interdicto adipiscendae , 
nec retinendae , nec recuperandae posse cognoscere de 
causa possessoria Beneficiorum ecclesiasticorum; ma- 
xime quia in hac specie non solet controversia contin- 
gere nisi inter Clericos ; et ideo cum reus Clericus sit , ad 
judicem ecclesiasticum erit causa deferenda, perpensis 
juris utriusque principiis et conclusionibus admodum re- 
ceptis , licet causa possessoria nihil haberet mixtum pro- 
prietatis , nec esset in ea quid spirituale , imo tota 
esset omnino temporalis. Et quamquam in ceteris 
causis non beneficialibus videatur in eam sententiam 
proclivis esse , secundum quam licet saeculari judi- 

a 5 

ci ia causa possessionis judicare , ita ut in secunda 
conclusione asserat : Quoties tractabitur de causa 
possessionis decimarum , jurispatronatus , juris prae- 
sentandi , juris eligendi , quia in hisce casibus non est 
ad possessorium jus necessaria proprietatis examina- 
tio, judex saccularis erit competens , et coram eo po- 
terit causa expediri, quia temporalis censetur ; subdit 
tamen : Verum si diligenter examinaverimus rationes 
et auctoritates , quibus haec secunda conclusio probari 
solet , plane manifestum fiet , non esse satis certam 
nec tutam, imo prorsus omni legum et canonum , 
quibus standum est, auxilio destitutam. Est enim re- 
gula Juris Pontificii, quae dictat , causas ecclesiasticas 
tractandas et examinandas fore apud judices eccle- 
siasticos , non apud saeculares, c. a de judic. Ec- 
clesiasticas autem causas intelligo non de rebus tem- 
poralibus Ecclesiarum , sed de rebus spiritualibus Ec- 
clesiarum, et de his, quae quasi spiritualia censentur , 
et constat , causam possessoriam etiam simplicem , et 
indistincte dici ecclesiasticam , ut probari et deduci 
poterit ex textu in Clement. unica de causa possess. 
et propriet. , et in Clement. unica de sequ est. possess. 
et fructuum , et ideo falsam esse censeo secundam 
conclusionem. Verum de causis connexis cum spiri- 
tualibus late disserit Benedictus XIV de Synod. Dioec. 
lib. IX cap. 9. 

Causae connexae cum spiritualibus vocantur 
etiam mixtae , quia versantur circa rem tempora- 
lem cum spirituali conjunctam , et propemodum 

admixtam. Verum est aliud causarum mixtarum ge- 
nus, quae appellantur criminales mixtae, namque 
crimina dividuntur in ecclesiastica, civilia et mixta. 
Ecclesiastica sunt , quae fidem aut Religionem di- 
recte laedunt, qualia sunt apostasia , haeresis , schi- 
sma , simonia , et hujus generis alia. Civilia sunt, 
quae directe laedunt rempublicain , uti homicidium, 
furtum, peculatus, et similia. Denique mixta sunt, 
quae Religioni et reipublicae nocent, veluti adul- 
terium, concubinatus, sortilegia, et hujusmodi alia. 

Causas de criminibus ecclesiasticis solus judex 
ecclesiasticus etiam contra laicos cognoscit et ju- 
dicat; siquidem judicium est de re 6pirituali , seu 
de crimine, quod contra fidem aut Religionem 
patratum est. Civilia crimina judex laicus contra 
laicos cognoscit, sontesque justis debitisque poe- 
nis coercet. Crimina mixta, tum Ecclesiae , tum ci- 
vilis reipublicae judicio et coercitioni obnoxia 
sunt; ita tamen ut inter utrUmque forum , si laicus 
fuerit reus , sit locus praeventioni , ut nimirum cau- 
sa ab eo foro noscatur, quod alterum praevenit, 
sive primum actum judicialem exercuit. 

Sunt tamen qui existimant, primum illud cau- 
sarum genus, qUod crimina ecclesiastica respicit, 
inter causas mixtas recensendum esse; ideo quod 
haeresis, schisma, et alia id genus crimina nOrt 
modo Ecclesiae , verum etiam reipublicae noceht : 
in eaque sententia fuisse videtur Natalis Alexander, 
dum Hist. Eccl. saec. IV cap. a scripsit, causas 

mixtas esse, cum non Ecclesiae solum , sed reipublicae 
pax et tranquillitas in discrimen vocatur. Jam vero si 
hujusmodi causae vocentur mixtae ratione effectus , 
quatenus ecclesiasticam , et civilem societatem of- 
fendunt , ita ut tuin Ecclesiae , tum reipublicae 
vehementer intersit communi saluti prospicere, non 
quidem repugnabimus, imo etiam fatebimur, ad 
ea crimina coercenda nihil esse aptius et effica- 
cius conspiratione et concordia utriusque socie- 
tatis. Si vero mixtae dicantur ratione competentiae , 
ita scilicet ut competat non modo Ecclesiae , sed 
etiam civili potestati de iisdem causis cognoscere 
et decernere, nullo pacto possumus consentire; 
namque agitur de causis spiritualibus, quarum co- 
gnitio et judicium , ut supra ostendimus , ad unam 
Ecclesiam pertinet. 


§• 28 - 

DE CAUSIS ECCLESIASTICIS RATIONE PERSONARUM 


Satis dictum est de causis, quae ratione rerum 
ad ecclesiasticum judicem pertinent , sive inter Cle- 
ricos , sive inter laicos , sive inter Clericos et lai- 
cos agitentur. Reliquum est ut causas, quae ra- 
tione personarum ecclesiasticae sunt et proinde 
ad forum Ecclesiae spectant , breviter explane- 
mus. 

Itaque ecclesiasticae dicuntur causae omnes 
sive civiles , sive criminales , in quibus persona ec- 
clesiastica in judicium vocatur, atque hujusmodi 
causae, licet temporales, coram judice ecclesiastico 
agendae sunt ob privilegium fori, quod ordini Cle- 
ricorum tributum est : nec Clerici etiam volentes 
et consentientes ad sacculare forum pertrahi pos- 
sunt ( cap. Significasti , et cap. Si diligenti de for. 
compet ). 

Verum in Jure Publico Ecclesiastico quaeri so- 
let, utrum hoc privilegium inductum fuerit jure 
divino , an humano ? 

Covarruvias practic. quaest. cap. 3i auctores 
citat tum eos, qui privilegium fori a jure divino, 
tum cos, qui ab humano jure profectum esse con- 
tendunt; atque etiam argumenta profert, quibus 
utraque pars sententiam suam tuetur, et concludit: 
In his , quae vere et proprie spiritualia et ecclesiar 
stica sunt, Clerici a potestate , et jurisdictione Prin- 
cipis saecularis jure divino eximuntur. In rebus tem- 
poralibus , et in criminalibus , quae spiritualia non 
attinent , Clerici et eorum res non sunt jure divino 
a jurisdictione Principum saecularium exempti. Talis 
autem opinio his argumentis nititur , teste eodem 
Covarruvia : Primum , inquit, ex eo quod nulla sit 
evangelicae legis et novi Testamenti lex, quae Cle- 
ricos a jurisdictione Principum saecularium exemerit ; 
et ideo dici potest , eos lege humana exemptos esse , 
cum non appareat divina lex , quae vere divina sit , 

et post Christi adventum vim et potestatem habeat , 
ex qua Clerici fuerint cum eorum rebus a jurisdictio- 
ne Principum saecularium exempti. Secundo , quia in 
primitiva Ecclesia Clerici et eorum res jurisdictioni 
regum et Imperatorum suberant , ut constat ex mul- 
tis Imperatorum etiam Christianorum legibus et con- 
stitutionibus latis de personis ipsis et rebus ecclesia- 
sticis. Tertio principaliter deducitur ex auctoritate 
Pauli , qui cum videret , causam suam inique tracta- 
ri , ad Caesarem appellavit . Quarto idem manifeste 
constat eodem Paulo ad Rom. cap. i3 , ubi scribit •' 
Omnis anima potestatibus sublimioribus subdita sit. 
Quo in loco Chrysostomus annotavit, illic obedientiam 
injungi omnibus, etiam si quis evangelista sit, aut 
propheta, cum illa subjectio pietatem minime subver- 
tat. Quinto haec ipsa opinio comprobatur testimonio 
Petri in ep. I cap. a ita ad omnes etiam Sacerdotes 
scribentis : Subditi estote dominis vestris sive Regi , 
sive Ducibus ab eo missis. 

At vero qui contra sentiunt, asseruntque ex- 
emptionem Clericorum ad jus divinum referendam 
esse , ii quidem validioribus argumentis pugnant. 
Sed ne longiores simus, hoc uno argumento con- 
tenti erimus a Traditione Ecclesiae ducto, quod est 
hujusmodi. Quando Traditio , ut ait Franciscus Sua- 
re7, in defensione catholicae fidei lib. IV cap. 8 , 
est constans ac perpetua, ostendere solet jus divi- 
num, praesertim quando non apparet ratio illam tri- 
buendi apostolicae institutioni: talis autem esse vide- 

tur Traditio hujus exemptionis ; est nempe adeo anti- 
qua , ut nullum ejus agnoscatur initium ; nam pro 
temporum opportunitate semper servata est , praecipue 
vero post tempora Christianorum Imperatorum. Hanc 
siquidem Clericorum immunitatem ab aetate Con- 
stantini Magni ad nostra usque tempora perpetuo 
constanterque observatam fuisse, res est adeo no- 
ta et manifesta , ut in dubium vocari nequeat. 
Sub Imperatoribus autem ethnicis ( prosequitur Sua- 
rez ) non potuit quidem exeeutioni mandari respectu 
magistratuum infidelium , qui Ecclesiae non parebant , 
quod ad factum pertinet ; jus autem Ecclesiae non 
defuit , cujus signum est, quia semper Praelati ec- 
clesiastici hoc jus immunitatis observari fecerunt , 
quantum inter ipsos fideles fieri poterat. Ad id pro- 
bandum maximo argumento esse possunt ea S. 
Pauli verba ad Timotheum ep. I cap. 5 : Adversus 
Presbiterum accusationem non recipias , nisi sub duo- 
bus , vel tribus testibus. Quibus verbis potestas reci- 
piendarum adversus Presbiteros accusationum non 
tribuitur, sed agnoscitur. Eademque verba, inquiC 
idem Auctor cit. libro cap. i3, supponunt jam tunc 
fuisse episcopale tribunal pro Clericorum causis diju- 
dicandis erectum. Estque attente considerandum , 
Paulum noti loqui de solis causis ecclesiasticis , sed 
de querelis contra Clericos in causis criminalibus , nant 
in illis fit propria accusatio ; et cum Paulus indefi- 
nite et simpliciter loquatur , non est restringenda il- 
lius sententia ad crimina ecclesiastica ; de quocumque 

ergo crimine poterat et debebat tunc Presbitcr accu- 
sari in tribunali ecclesiastico. 

Cum igitur res ita se habeant, et proinde cum 
Clericorum immunitas a foro laico in Ecclesia per- 
petuo et constanter observata fuerit, ej usque ori- 
ginem et initium neque ad Apostolos , neque ad 
Summos Pontifices, neque ad Concilia Episcoporum 
referre possimus, plane conficitur, eam immunita- 
tem a jure divino profectam esse. 

Atque haec sententia auctoritate Conciliorum 
mirifice comprobatur. Namque Concilium Latera- 
nense , Leone X Pontifice , sess. 9 inquit : Cum a 
jure tam divino , quam humano laicis potestas nulla 
in ecclesiasticas personas attributa sit. Et Concilium 
Coloniense part. 1 cap. 20 affirmat, immunitatem 
esse vetustissimam, jure pariter divino et humano in- 
troductam. Sic etiam Concilium Tridentinum sess. 
2,5 cap. 20 de reformat. : Ecclesiae , ait , et perso- 
narum ecclesiasticarum immunitas Dei ordinatione , et 
canonicis sanctionibus constituta est. 

Verumtamen Clerici sive divino , sive humano 
jure a foro laicali exempti fuerint, illud apud omnes 
certum est, eam immunitatem nec tolli posse, nec 
abrogari. Neque enim solum ii , qui ad jus divi- 
num eam referunt, ita sentire coguntur, propterea 
quod jus divinum abrogari nequit; sed etiam illi 
ipsi , qui a jure humano inductam fuisse conten- 
dunt, idem omnino sentiunt, quia utile quidem est, 
ut inquit Covarruvias pract. quaest. citato cap. 3i 

num. 5 , et denique necessarium ad liberius et re- 
ctius ministrandum Ecclesiis , quod Clerici et eorum 
res sint a judicibus saecularibus immunes , praesertim 
ex eo quod haec immunitas maximam originem du- 
cat a divinis veteris Testamenti institutionibus , a San- 
ctorum Patrum testimoniis , a publicisque Imperato- 
rum quorumdam concessionibus , ut tandem totus fe- 
re orbis christianus in hanc exemptionem propter pu- 
blicam utilitatem consenserit. Quae quidem rationes 
adeo graves eidem Covarruviae visae sunt, ut af- 
firmare non dubitaverit , potuisse Summos Ecclesiae 
Pontifices Clericos et eorum res a jurisdictione sae- 
culari eximere, idque conveniens fuisse et esse Chri- 
stianae reipublicac , non tantum in spiritualibus , quod 
jure divino erat institutum , sed et in temporalibus. 
Et num. 4 consentit cum sententia eorum , qui pro- 
bant et asseverant , nec Summum Pontificem posse 
tollere Clericorum exemptionem a jurisdictione saecu- 
lari quoad omnes Clericos , et quoad omnes causas 
in universum , licet optime possit eam exemptionem 
quoad quosdam Clericos , et quoad quasdam causas 
revocare. 

Et Duvalius, qui in libro de potestate Pontifi- 
cis part. 3 exemptionem Clericorum in causis et 
criminibus civilibus , tota quanta est , humano ju- 
ri attribuit , fatetur tamen quaest. 3 , Principem abs- 
que peccato eam universaliter tollere non posse , aut 
ad eas angustias redigere , ut hoc in opprobrium et 
contemptum ordinis ecclesiastici cedat , maxime cum 

haec immunitas jam ubique locorum et gentium , 
quibus Christianum illuxit lumen, sit recepta, sitque 
oeluti juris gentium , quod a nemine immutari po- 
test , nedum abrogari . 

DE RECTORE 

UNIVERSAE ECCLESIAE 


P ostquam de Primatu Suinmi Pontificis , deque 
Episcoporum potestate generatim et universe dis- 
seruimus, opera danda est, ut eorum jura et offi- 
cia singillatim evolvamus. In hoc itaque libro di- 
sputabimus de juribus atque officiis Summi Ponti- 
ficis supremi universae Ecclesiae Rectoris: dice- 
mus etiam de ipsius Pontificis adjutoribus , nempe 
de Cardinalibus, et Legatis. 

At nimis longum esset omnia et singula Pon- 
tificis Maximi jura et officia enumerare. Itaque 
nonnulla eaque potiora illustrabimus, ex quibus 
cetera intelligi facili negotio poterunt. 

CAPUT I. 

DE JURIBUS ET OFFICIIS 
SUMMI PONTIFICIS 
§. 29 . 

DE RATIONE DETERMINANDI OFFICIA 
ET JURA PRIMATUS 

In determinandis ofiiciis atque juribus , quae Prima- 
tui cohaerent, aliqui Ganonistae hac ratione argu- 
mentari solent. Nempe ajunt , omnia Primatus officia 
ac munera in tuenda conscrvandaque Ecclesiae uni- 
tate sita esse , ideoque tantam in Primate potesta- 
tem auctoritatemque inesse, quanta ad eum finem 
obtinendum est prorsus necessaria. Itaque conclu- 
dunt, ea omnia et sola esse Primatus jura, sine qui- 
bus unitas Ecclesiae christianae conservari non potest. 

Verum qui sic argumentantur in eo peccant , 
quod pro certo habeant, omnia jura Primatus in 
tuenda Ecclesiae unitate posita esse. Nonne Prima- 
tus potuit aliis juribus augeri ? Et revera Summo 
Pontifici ratione Primatus , pascendi , regendi , et 
gubernandi universalem Ecclesiam a D. N. Jesu Chri- 
sto plena potestas tradita fuit , quae est Concilii 
Florentini definitio. Itaque Pontifex, praeter jus 
et officium tuendae unitatis , plenam quoque in re- 
gimine Ecclesiae potestatem habet. Ex hac summa 
plenaque potestate plurima alia Primatus jura dima- 

nant. Hinc Tridentina Synodus sess. XIV cap. 7: Me- 
rito , inquit , Pontifices Maximi pro suprema potestate 
sibi in Ecclesia universa tradita causas aliquas criminum 
graviores suo potuerunt peculiari judicio reservare. 
Igitur jura Primatus profluunt tum ex fine tuen- 
dae UNITATIS , tum EX SUMMA ET PLENA POTESTATE pa- 
scendi, regendi, et gubernandi universalem Ecclesiam. 

§. 50 . 

DE ESSENTIALIBUS ET ADVENTITIIS 
JURIBUS PRIMATUS 


Distinctio inter jura PrimatU6 essentialia et adven- 
titia nova est, sicut nomina ipsa nova sunt, et plane 
excogitata ad potestatem Primatus deprimendam. 
Jura essentialia' dicunt, quibus semper et ubique 
Summi Pontifices usi sunt: adventitia vero, quae ex 
veteri Ecclesiae disciplina in confirmandis Episcopis, 
et plerisque causis finiendis non a Summo Pontifice, 
sed a Metropolitis , et Conciliis provincialibus exer- 
cebantur. Cum itaque Summi Pontifices, commutata 
Ecclesiae disciplina, haec posteriora jura sibi adju- 
dicaverint, ea profecto non essentialia jura Primatus, 
eed prorsus adventitia habenda esse contendunt. 

Hac super re animadvertendum in primis est, 
jura Metropolitarum , Conciliorumque provincialium 
ab Eeclesia originem duxisse ; neque enim Christus 
provincias designavit, neque Metropolitas instituit, 
neque ea de re ullum Apostolis mandatum dedit; et 

quamquam Doctores non consentiant inter se circa 
originem et potestatem Metropolitarum , Concilio- 
rumque provincialium , cum alii a Sede Apostolica, 
alii ab Ecclesiarum consuetudine ortam esse con- 
tendant ( de quo infra disputabimus ) ; illud tamen 
apud omnes compertum est, eorum originem et po- 
testatem institutioni humanae tribuendam esse. 

Ea igitur potestas, quam Metropolitae, Conci- 
liaque provincialia in Episcopos comprovinciales hu- 
mana institutione exercebant , non erat eorum pro- 
pria et nativa; tantummodo ejus potestatis usus ipsis 
tributus fuerat. Ipsa vero potestas in Pontifice resi- 
debat, ut qui ratione Primatus divinitus instituti 
omnem potestatem ecclesiasticam in se complectitur. 
Hinc Metropolitae, et Concilia provincialia in usu 
eorumdem jurium auctoritati Primatus omnino sub- 
erant: quapropter Siricius , Innocentius, Zozimus, 
aliique Romani Pontifices provinciarum fines, et jura 
Metropoleon statuerunt; Episcoporum electiones, judi- 
cia lata, resque ceteras a Metropolitis et Conciliis pro- 
vincialibus gestas, aut confirmarunt, aut resciderunt, 
quorum exemplorum plena est ecclesiastica historia. 

Itaque verissime dictum est a Thomassino in notis 
ad suum opus de vet. et nov. Eccl. discipl. : In Pon- 
tifice tota semper plenitudo potestatis residet , etsi non to- 
tam sernper exerceat. Ubi ergo per se exercere coepit, 
non jure aliunde comparato, sed jure proprio usus est. 
Ex quibus perspicue liquet, jura, de quibus loquimur, 
a Metropolitis, et Conciliis provincialibus ad Romano» 

Pontifices non advenisse tamquam nova et adven- 
titia , propterea quod nullum jus novum et adven- 
titium accedere ad eos potuit, qui ratione Prima- 
tus plenitudinem potestatis habebant. 


Praeclare Thomassintis in nolis ad suum opus dc nova 
et veteri Ecclesiae disciplina animadvertit, ecm potestatem 
a Conciliis provincialibus in Rom Pontificem non esse trans- 
latam, eique velut novum jus accrevisse, quo antea careret; 
sed quam semper alicubi exercuerat , eam supersedentibus 
Conciliis provincialibus coepisse ubique terrarum solus exer- 
cere. Et deinde : Ubi jus ab inferiori ad superiorem devolvi- 
tur , hon accipit ab inferiori, nec usurpat in inferiorem su- 
perior Non repetere potest a superiori inferior 

Solemne enim est , jura omnia ad superiores ab inferioribus 
devolvi , et omnium prorsus potestatum spiritualium jura ad 
Summum Pontificem devolvi posse , quia summus omnium 
vertex est Si autem haec jura a Conciliis provinciali- 

bus ad Summum Pontificem devolvuntur, quia summus omnium 
vertex est , perperam ergo inde infertur , quod ea ex se se 
non habeat , quod ea usurpet , quod contrario usu possit 
amittere. 


§. 51 . 

DE JURE DEFINIENDI CONTROVERSIAS 
DE FIDE ET MORIBUS 


His praepositis , ad Primatus jura singillatira 
enucleanda accedamus. Doctores aiiqui sic ea di- 
stribuunt , ut alia in Ecclesiam dispersam , alia in 
Ecclesiam congregatam, hoc est, in Concilia gene- 
ralia exerceantur. De Conciliis generalibus dictum 
satis est itt Praenotionibus; nunc vero de aliis ju- 

ribus acturi , a jure definiendi quaestiones fidei et 
morum initium ducimus. 

Itaque Romanus Pontifex constitutus est catho- 
licae doctrinae magister , et judex controversiarum 
de fide et moribus , de quo catholicorum nemo 
dubitat. An vero ejus judicium , cum ex cathedra 
loquitur, infallibile sit, nonnulli Theologi in dubi- 
tationem adducunt putantes Pontificis judicium 
non esse irreformabile , nisi conseusus Ecclesiae ac- 
cesserit. Sed antiqua et potior sententia est , quae 
Romano Pontifici de rebus fidei et morum univer- 
sam Ecclesiam docenti privilegium infallibilitatis 
vindicat. Ex qua sententia consequitur, ut qui ca- 
tholici esse velint , omnino debeant definitionibus 
ipsius non modo obsequentes sese praebere , vcriun 
etiam interno mentis assensu audientes esse et cre- 
dere. Quam quidem obligationem denunciavit S. 
Petrus act. cap. i5 v. 7 his verbis: Viri fratres vos 
scitis , quoniam ab antiquis diebus Deus in nobis ele- 
git per os meum audire gent es , et credere. Non di- 
xit per os meum audire , et Ecclesiae vel Apostolo- 
rum consensum expcctare , sed audire et credere. 

Quae quidem de Pontificis infallibilitate senten- 
tia multis Sacrarum Scripturarum, et Sanctorum Pa- 
trum testimoniis demonstratur; qua de re Theologi 
disserere copiose solent. Sed quoniam ad Canonistas 
quoque pertinet , ecclesiasticarum Constitutionum 
vim potestatemque perspectam et exploratam habere, 
sic unum saltem argumentum , et illud quidem pla- 

)nm , sed omnino efficax ef invictam , promendum 
est , ex quo facile intelligatur , Pontificis definitio- 
nes a veritate deficere nunquam posse , ut proin- 
de necesse sit eisdem tamquam catholicis veritati- 
bus , et exteruo obsequio , et interno cordis assen- 
su firmiter adhaerere. 

Argumentum autem ex fine Primatus hac ratione 
conficitur. Catholici omnes confitentur , Primatum , 
quem Petro et Successoribus Christus contulit, ad uni- 
tatem maxime fidei in Ecclesia confirmandam institu- 
tum esse , ejusdemque Primatus auctoritatem non so- 
lius vigilantiae, adhortationis, et directionis, sed verae 
et propriae jurisdictionis auctoritate contineri , et 
eam denique j urisdictionem tantam esse , quanta 
ad christianos in fide et Religione continendos ne- 
cessaria est. Non enim dici, ac ne putari quidem 
potest, Christum dedisse Pontifici munus conser- 
vandae unitatis , et non dedisse potestatem ac vim, 
sine quibus eadem unitas conservari nequeat. Sed ' 
Pontifex unitatem fidei custodire non potest , nisi 
ejusdem definitiones certam et irreformabilem cre- 
dendi regulam constituant, cui omnes subesse te- 
neantur. Si enim subortam de fide et Religione 
controversiam Pontifex ex cathedra definiat , et 
nihilominus integrum fidelibus sit assentiri vel 
dissentire, quia Pontifex falli potuit, unitas fidei 
nulla erit, sed perpetuae dissentiones , totque et 
tam dissonantes in fide et Religione sententiae , 
quot in Ecclesia et quam diversa sunt capita. 

27 

Sed inquiunt, definitionibus judiciisqne dogma- 
tici Summorum Pontificum obsequendum esse pro- 
visorie , seu non dogmatizando contrarium , quam- 
diu non reclamat Ecclesia , eoque pacto schismata , 
et sententiarum dissidia removeri. At vero si ad 
unitatem in fide exigendam opus est praesidio , 
sive accessione consensus saltem taciti Ecclesiae, aut 
Episcoporum , Primatus utique nec aptus erit , nec 
idoneus ad illud efficiendum, cujus gratia institu- 
tus est. Praeterea cum nomine Ecclesiae , quae re- 
clamare potest, praesertim Episcopi intelligantur , 
illud reliquum est, quod judicium Pontificis judi- 
cio peculiaris cu jusque Episcopi subsit ; cum nemo 
reclamare jure possit, nisi cognita causa judicave- 
rit Pontificem in sua definitione erravisse. Igitur 
ea sententia dignitati et fini Primatus omnino de- 
trahit. Sed officit etiam tum fidei, tum animarum 
tranquillitati , propterea quod nullus foret prom- 
ptus et efficax modus, quo nascentes haereses sta- 
tim opprimerentur , nam sero medicina paratur , 
cum malum invaluit : anceps et incerta maneret 
fides, quam Catholici sequi deberent, quoad Eccle- 
siae judicium expectaretur : nulla denique esset 
certa via et expedita , qua Ecclesiae consensus 
investigari posset , ideoque nihil firmum immo- 
tuinque haberetur, cui assensus fidei adhaereret. 
Quamdiu enim consensus Ecclesiae expectanduserit? 
an consensus fidelium postulatur, an Episcoporum 
tantum ? an omnium, ati plerorumque ? quid si qui 

reclamaverint? quis judex erit in numeratione con- 
sentientium et dissidentium, ut inde compertum sit, 
an consentientium numerus satis sit catholico dog- 
mati stabiliendo? quis hunc sufficientem consensum 
fidelibus annuntiabit ? Seinper itaque in senten- 
tia adversariorum locus dubitandi esset reliquus , 
cujus dubitationis nullus est institutus judex, nec 
proinde Christus Ecclesiae suae satis consuluisset. 
Quas oh res si ad Ecclesiae unitatem in fide con- 
servandam Primatus a Christo positus fuit, necesse 
profecto est , ut Pontifex in suis definitionibus er- 
rare non possit, et ipsius proinde judicium christiani 
omnes, et judices etiam minores sequi debeant. 


§. 52 . 

DE JURE PRAVORUM LIRRORUM 
LECTIONIS INTERDICENDAE 


S. Paulus Timotheum monuit, ut improborum 
hominum sermones devitaret, ep. a ad Timoth. 
cap. a v. 16, 17: Profana autem , et vaniloquia de- 
vita , multum enim proficiunt ad impietatem , et ser- 
mo eorum ut cancer serpit. Sed erroris contagio fa- 
cilius et latius scriptis , quam sermone diffunditur. 
Itaque Summi Pontifices , cum fidelium saluti con- 
sulere debeant , omni aetate pravorum librorum 
lectionem interdixerunt. Athanasius Presbiter ad 

Gregorium Magnum confugit, ut suspicione haere- 
sis se purgaret : Gregorius veritus , ne quid fraudis 
subesset , illius Episcopum Joannem Constantino- 
poiitanum interrogandum censuit. Joannes autem 
se adversus Presbiterum commotum fuisse respon- 
dit, propterea quod apud eum codex inventus es- 
set haeretica labe contaminatus, et codicem ipsum 
Gregorio recognoscendum misit : quem quia , in- 
quit Pontifex ep. 66 lib. 6 , ad nos studuit pro satis- 
factione transmittere , priores ejus partes sollicita le- 
ctione percurrimus. Et quoniam manifesta in eo haereti- 
cae pravitatis venena reperimus , ne denuo debuisset 
legi vetuimus. In quem locum Maurini : Agnosce , 
inquiunt, antiquam in Romanis Pontificibus libros 
aliquos prohibendi potestatem , et consuetudinem , cui 
parere tenebantur etiam Orientalis Ecclesiae alumni , 
Constantinopolitano Patriarchae aut alteri alioquin 
subditi. 


§. 53 . 

DE JURE FERENDI LEGES 


Recta administratio Ecclesiae postulat, ut ec- 
clesiastica disciplina bene ordinata consistat, ubi 
collapsa sit instauretur, interdum etiam tempori- 
bus et locis accomodanda. Officium autem et jus 
ferendarum legum universalium de ecclesiastica di- 
sciplina ad Romanum Pontificem pertinet , quia su- 

premum Ecclesiae Caput est. Si enim Episcopi in 
suis Dioecesibus leges constituunt, putabimus ne 
Pastorem totius gregis, cui jus pascendi et pote- 
stas clavium tradita est, jure ferendarum legum 
destitui ? Uno verbo ii , qui Primatum non modo 
honoris, sed verae jurisdictionis divinitus institutum 
agnoscunt ( agnoscere autem debent qui catholici 
esse volunt ) , fateantur necesse est , potestatem fe- 
rendarum legum ita Summorum Pontificum esse 
propriam , ut , ea sublata , Primatus etiam divinitus 
institutus evertatur. 

De hac potestate ferendarum legum confer etiam quae 
supra diximus in Praenotionibus. 


§. 34 . 

DE JURE TUENDI SACROS CANONES 

o o c» 

Ex cura totius Ecclesiae Petro ejusque Suc- 
cessoribus concredita oritur officium et jus navi- 
ter curandi, ut sacri canones ab omnibus obser- 
ventur. Hinc Bonifacius I ep. 5 ad Hilar. Arelat. 
ait : Convenit , Papas paternarum sanctionum dili- 
gentes esse custodes. Romanis quidem Pontificibus 
perpetuo summae laudi datum est , quod san- 
ctissimas Patrum regulas et ipsi coluerint summo- 
pere, et ab omnibus servandas diligentissime cura- 
verint. 

Huic juri cohaeret jus animadvertendi in eos, 
qui contra fecerint. Sunt enim Romani Pontifices 
non modo sacrorum canonum custodes , sed etiam 
vindices. Quid nimirum ea cura prodesset, sine vi 
ad coercendum idonea? Quapropter Gaelestinus I in 
epist. ad Episcopos per Apuliam , et Calabriam : 
Quisquis , inquit, conatus fuerit tentare prohibita , sen- 
tiat censuram Apostolicae Sedis minime defuturam. 
Quae enim sola admonitionis auctoritate non corrigi - 
mus , necesse est per severitatem congruentem regulis 
vindicemus. Et Leo Magnus in epist. ad Episcopos 
per Campaniam , Picenum , et Tusciam haec habet: 
Omnia decretalia constituta tam beatae memoriae lruuy- 
centii , quam omnium Decessorum nostrorum , quae de 
ecclesiasticis ordinibus , et canonum promulgata sunt 
disciplinis , ita a vestra dilectione custodiri debere 
mandamus , ut si quis in illa commiserit , veniam si- 
bi deinceps noverit denegari. 


§. 55 . 

DE JURE DISPENSANDI SUPER GENERALIBUS 
ECCLESIAE LEGIBUS 


Generalis regula est, legis vinculam relaxari 
posse auctoritate eorum , qui aut legem condide- 
runt, aut parem cum iis potestatem tenent, ex 
notissimo juris axiomate: Cujus est legem condere , 

ejus eliam est illius obligationem remittere. Itaque 
Pontifex super omnibus ecclesiasticis legibus , et 
canonibus quoque Conciliorum generalium ad di- 
sciplinam pertinentibus dispensandi potestate poti- 
tur, utpote qui omnem jurisdictionem ecclesiasti- 
cam , seu plenitudinem potestatis ab ipso Christo 
accepit. Ad hoc jus comprobandum potest argu- 
mentum etiam duci ab ipsa dispensationum neces- 
sitate. Enim vero ad spiritualem fidelium guberna- 
tionem , atque adeo ad ipsam ecclesiastici regimi- 
nis rationem pertinet , ut in Ecclesia sit qui , ne- 
cessitatis aut utilitatis causa intercedente , pote- 
statem habeat legis relaxandae. Cui autem melius 
quam Pontifici eam potestatem tribuemus ? 

Huc accedit constans Ecclesiae Traditio, Pa- 
trum et Doctorum consensus, ac generalium Con- 
ciliorum testimonia, quibus haec Pontificis potestas 
comprobatur. Generalis Synodus VIII dispensatio- 
nes aliquas non quidem largita est, sed a Romano 
Pontifice flagitavit: qua de re Natalis Alexander 
diss. de photiano schismate §. 22 haec habet : 
Scripserunt etiam ad, eumdem Pontificem ( Hadrianum 
II) Dasilius Augustus, et Jgnalius Patriarcha, ejus 
Sanctitatem rogantes , ut de Lectoribus plurimis ordi- 
natis a Photio sententiam diceret , de quibus non ju- 
dicarat Synodus , an a Sacerdotii ordinatione in per- 
petuum removendi essent, eisve gratiam faceret ob 
Ecclesiae necessitatem. Rogabant etiam , ut cum Theo- 
doro Metropolita Cariae dispensaret , cisque restitueret 

Episcopatum , quia multa pro Ignatio passus fuerat ; 
nec defecerat ad Photium , nisi tormentis compulsus. 
Intercedebant denique pro Paulo Cartophilace , ut 
concessa ipsi venia posset ad Episcopatum promove- 
ri. Magnificum sane pro Romani Pontificis Primatu 
testimonium , quod Synodus Oecumenica dispensationes 
a Summo Pontifice roget ; eique , non aliis Patriar- 
chis, potestatem a Christo concreditam agnoscat tem- 
perandi severitatem canonum , qui ab Ecclesia recepti 
sunt universa. Ipsuin Basileense Concilium , quod 
sane Romani Pontificis auctoritati minus favit, haec 
habet in epist. synodica : Per Concilium autem sta- 
tuta in nullo derogant potestati Summi Pontificis , 
quin pro tempore , loco , causisque , et personis, utili- 
tate vel necessitate suadente , moderari dispensare- 
que possit. Quamobrem Auctor defensionis declara- 
tionis Cleri Gallicani part. 3 lib. a cap. 16 profes- 
sus est: Sedis Apostolicae dispensationes nemo catho- 
licus , nemo veri regiminis sciens, aut rerum ecclesia- 
sticarum gnarus abstulerit. 

§. 30. 

DE JURE APPROBANDI ORDINES REGULARES 

Quidam Doctores putant approbationem Or- 
dinum Regularium ad Pontificem pertinere ex jure 
tantum positivo , quatenus Concilia Lateranense IV, 
et Lugdunense II decreverunt, ne deinceps sine 

Apostolicae Sedis approbatione ullus novus Ordo 
institueretur ob pericula et perturbationes , quae 
ex nimia Religionum frequentia oriri poterant ( cap. 
fin. de relig. domibus, et cap. unie. eod. tit. in 6). 
Verum aliquae rationes proferri possunt, propter 
quas ea approbatio ad Summum Pontificem jure 
suo pertinere videatur. Primo quidem , quia hu- 
jusmodi jus ad rectam Ecclesiae administrationem 
conducit ; haec autem administratio ad Summum 
Pontificem in primis pertinet : deinde vero quia , 
ut ait Sylvius in a a q. 186 art. i , majores causae, 
quae salutem animae tangunt , reservari solent Sedi 
Apostolicae ; Religionum autem approbatio ad majo- 
res causas pertinet : quia denique absque approbatio- 
ne Religiones neque securitatem haberent , neque im- 
mobilitatem ; possent enim errores in statutis contine- 
ri , et facile possent Congregationes dissolvi. Et sane 
nec securitatem , nec immobilitatem Congregationes 
religiosae olim habuerunt, dum monasteriorum con- 
ditores , pro suo quisque arbitrio , monasticam di- 
sciplinam temperabant: non securitatem, quia con- 
tingere poterat, ut regulae ad evangelicam perfe- 
ctionem comparandam minus essent aptae et ac- 
commodatae : non immobilitatem , quia tot erant 
regulae , quot monasteria , et regulae ipsae passim 
mutatae, et plures non raro in eodem monasterio 
propositae. Approbatio igitur Summi Pontificis adeo 
necessaria habita est , ut sine ea nec Religiones , 
nec vota solemnia consistant. 

a8 

§. 37 . 

DE JURE CANONIZAMDf 


Duplex ratio est sacro et publico cultu cos 
prosequendi , qui ob martyrium , aut eximias vir- 
tutes magna cum sanctitatis fama obierunt , qua- 
rum altera Beatificatio, altera Canonizat io appellari 
consuevit. Gonzalez in cap. Audivimus de reliq. et 
venerat. Sanctorum : Canonizat io , inquit , nunquam 
licuit Episcopis ; Beatificatio vero primis Eccle- 
siae saeculis ab illis fiebat. Primis scilicet Ecclesiae 
saeculis Episcopi permittebant, ut alicui cultus et 
honor beatorum in suis peculiaribus Dioecesibus 
exhiberetur. Canonizatio autem, qua decernitur, 
aliquem in Ecclesia universa pio cultu et honore 
colendum esse, nunquam nisi auctoritate Romani 
Pontificis fieri potuit ; quod idem Gonzalez citato 
loco sic explicat: Cum Sanctus canonizatus proponatur 
ab omnibus fidelibus colendus , et nemo nisi Pontifex 
praesit cunctis fidelibus , tantum Pontifex potest San- 
ctos canonizare. Accedit quod solemnis canonizatio est 
una de majoribus causis , quae inter christianos pro- 
poni potest , et per consequens ejus cognitio ad Pon- 
tificem spectat ex juribus adductis in cap. Majores 
de baptismo. Deinde quia miraculorum approbatio in- 
ter fidei quaestiones recensetur ; sed quaestio fidei ad 
Pontificem referenda est ; igitur tantum per Pontifi- 

cem canonizatus publice venerari potest. Hinc Henri- 
cus Pirhing ad eumdem titulum Decretalium : Ex 
quo , inquit infertur quod Episcopi non possunt ca- 
nonizare aliquem etiam pro suis Dioecesibus tantum , 
imo nec Legatus a latere ne quidem ex speciali com- 
missione Summi Pontificis , quia is non potest dele- 
gare alteri res fidei. 

Itaque jure et merito Alexander III, dum cap. 
Audivimus de reliq. et venerat. Sanctorum his ver- 
bis usus est : Etiamsi per eum miracula fierent , non 
liceret vobis ipsum pro Sancto absque auctoritate Ro- 
manae Ecclesiae publice venerari ; et Innocentius III 
eod. tit. ; Reliquias de novo inventas nemo publice 
venerari praesumat , nisi prius auctoritate Romani Pon- 
tificis fuerint approbatae , jus canonizandi unius 
Apostolicae Sedis peculiare et proprium esse as- 
seruerunt. An vero horum Pontificum ea mens fue- 
rit , ut jus etiam beatificandi Apostolicae Sedi re- 
servari voluerint , Doctores disputant. Papebrochius 
in Propyleo Maji dissert. ao ait : Neque tunc puta- 
verunt Episcopi sublatam sibi facultatem circa infe- 
rioris ordinis cultum , quem Beatorum dicimus, modo 
ab Officio et Missa abstineretur. Sed Urbanus VIII 
omnem dubitandi rationem omnino sustulit , facul- 
tate etiam beatificandi plane aperteque Romanae 
Sedi reservata. 

Quaestio est, au decreta canonizalionum sint, utajuiu, 
infallibilia; et in titramquc partem multa disseruntur. No- 
bis satis erit verba S. Thotnae quodlib. 9 art. 46 in medium 

proferre : Certum est , inquit , quod judicium Ecclesiae uni- 
versalis errare in iis , quae ad fidem pertinent , impossibile 
sit. In aliis vero sententiis , quae ad particularia facta per- 
tinent , ut cum agitur de possessionibus , vel de criminibus, vel 
de hujusmodi , possibile est , judicium Ecclesiae errare propter 
falsos testes. Canonizatio vero Sanctorum medium est inter 
haec duo. Quia tamen honor, quem Sanctis exhibemus , quaedam 
professio fidei est , qua Sanctorum gloriam credimus , pie cre- 
dendum est , quod neque etiam in his judicium Ecclesiae er- 
rare possit. Et in responsione ad 2 inquit: Divina Provi- 
dentia praeservat Ecclesiam , ne in talibus per fallibile te- 
stimonium hominum fallatur. 


§. 38 . 

DE JURE CREANDI ET CONFIRMANDI EPISCOPOS 

i r-are qggBa»- 


In primis ob oculos habenda est definitio Tri- 
dentinae Synodi sess. a 3 cap. 8 : Si quis dixerit , 
Episcopos , qui auctoritate Romani Pontificis assumun- 
tur , non esse legitimos et veros Episcopos , sed fig- 
mentum humanum, anathema sit. Ex qua dogmatica 
definitione intelligimus , praestantissimuin jus esse 
Romani Pontificis nullis aut loci, aut temporis li- 
mitibus circumscriptum creandi ubique Episcopos , 
qui legitimi ac veri Episcopi sint, et haberi omni- 
no debeant. Hinc doctissimus Hallier de sacris elect. 
p. III lib. I sess. 5 cap. 4 §• 1 num. 18 : Certe , 
inquit , non dubitant catholici , quin , juxta definitio- 
nem Tridentini , Episcopi , qui auctoritate Romani 
Pontificis assumuntur , sint veri et legitimi Episcopi. 
Et art. 3 §. 0 num. 4^ : Certum est , Romanum 

Pontificem summam habere potestatem , ut per totum 
Christianum orbem Episcopos constituat. 

Haec autem catholica veritas confirmatur at- 
que illustratur can. 7 eadem sess. 23 : Si quis di- 
xerit , eos , qui nec ab ecclesiastica et canonica po- 
testate rite ordinati, nec missi sunt, sed aliunde 
veniunt , legitimos esse V erbi et Sacramentorum Mi- 
nistros ; anathema sit. Igitur Episcopi non ex sola 
ordinatione legitimam exercendae auctoritatis Epi- 
scopalis facultatem consequuntur , secus vel ipsi 
schismatici ea potestate legitime uterentur; sed in- 
super legitima missio necessaria est, per quam ju- 
risdictionem obtineant, riteque exerceant. Erit ita- 
que in Ecclesia potestas aliqua , quae missionis tri- 
buendae jus habeat: non enim Christus satis Ec- 
clesiae suae consuluisset, si, imposita necessitate 
missionis, potestatem non design asset , a qua mis- 
sio petenda et obtinenda esset. Atqui ea potestas 
non est collata singulis Episcopis; singuli enim ex- 
tra proprium territorium jurisdictionem non obti- 
nent: non est collata Metropolitis neque Synodis 
provincialibus; nam ante Episcopatus et provincias 
distinctas , et ante Metropolitas constitutos , qui 
Synodos cogerent , fuerunt Episcopi instituti : non 
denique collata est Conciliis generalibus , quia ter- 
centum et amplius annos ab Ecclesia condita nul- 
lum generale Concilium habitum est , et tamen 
Episcopi legitime mittebantur. Restat igitur, ut ea 
potestas ex divina institutione solius sit nativa et 

propria Romani Pontificis, qui, ut verbis utamur 
Concilii Tridentini sess. 24 cap. 1, muneris sui offi- 
cio debet idoneos Pastores singulis Ecclesiis praeficere. 
Itaque si Patriarchae, Primates, et Metropolitae ea 
potestate aliquando usi sunt, id totum factum est 
auctoritate Apostolicae Sedis, a qua ea potestas in . 
Patriarchas , Primates , et Metropolitas manavit. 
Fontalis enim potestas, ut Gersonii verba adhibea- 
mus, creandorum Episcoporum in Pontifice semper 
resedit. Hinc Patriarchae , Primates , et Metropoli- 
tae in ejus potestatis usu formam ab eadem Apo- 
stolica Sede praescriptam et probatam sequi et 
servare omnino debebant. Hac de re audiendus est 
Natalis Alexander, qui in Historia Ecclesiastica saec. 

IX et X cap. 5 art. 3 n. 3 , 4 de jure confirman- 
di Episcopos disserens ita loquitur : Episcoporum 
electio a Metropolitano confirmabatur praevio exami- 
ne saeculis nono et decimo. Quamvis Romani Ponti- 
fices jure suo confirmandi Episcopos per totum occi- 
dentem nondum uterentur , in quibusdam tamen casi- 
bus Episcopum , aut Arcluepiscopum electum confir- 
mabant , vel etiam ordinabant. Primo cum jure suo 
Metropolitanus abusus erat , confirmando contra ca- 
nones. Secundo cum dispensatione opus erat , quae a 
solo Pontifice Romano , qui unus per totum orbem de 
canonibus dispensare potest , concedi posset. Tertio 
cum Metropolitanus officio suo non fungebatur. 

DE TRANSLATIONE, CESSIONE SEU RESIGNAT IONE 
ET DEPOSITIONE EPISCOPORUM 


Innocentius III cap. a de translatione Episco- 
porum sic loquitur: Cum fortius sit spirituale vincu- 
lum , quam carnale , dubitari non debet , quin omni- 
potens Deus spirituale conjugium , quod est inter 
Episcopum et Ecclesiam , suo tantum judicio reser- 
vaverit dissolvendum. Non humana , sed potius divina 
potestate conjugium spirituale dissolvitur , cum per 
translationem , depositionem, aut cessionem auctorita- 
te Romani Pontificis ( quem constat esse Vicarium 
Jesu Christi ) Episcopus ab Ecclesia removetur ; et 
ideo tria haec , quae praemisimus , non tam consti- 
tutione canonica , quam institutione divina soli sunt 
Romano Pontifici reservata. Enim vero cum unus 
Pontifex vi Primatus, seu institutione divina, pote- 
statem habeat Episcopos instituendi, illud plane 
consequitur, quod ipsi uni institutione divina jus 
sit transferendi Episcopos , et dissolvendi spirituale 
vinculum cum priori Ecclesia , ideo quod , ex re- 
gula juris, res per quascumque causas nascitur, per 
easdem dissolvitur. Ac primo quidem , quod ad 
translationem et cessionem attinet, Romanus Pon- 
tifex , propterea quod Pastorum et ovium curara 
gerit quia omnium Pastor est , jure suo poterit 

propter necessitatem vel utilitatem Ecclesiarum 
Episcopum ab una in aliam sedem transferre , 
vel cessiones sive resignationes Episcoporum appro- 
bare et admittere. Et quamvis priscis temporibus 
translationes , et resignationes istae ex indulgen- 
tia Sanctae Sedis a Conciliis provincialibus fa- 
ctae fuerint, progressu tamen temporis, postulante 
id singulari Ecclesiarum utilitate , uni Romano Pon- 
tifici reservatae fuerunt. Qua super re Thoinassi- 
nus ad censuram XIV Anonimi respondet : Consulto 
dixi j non in potestate , sed in potestatis usu atque 
exercitio variatum esse ; sive in confirmationibus , sive 
in cessionibus , sive in translationibus Episcoporum , 
sive in dispensationibus , sive denique in absolutioni- 
bus. Prior enim usus obtinuit, ut haec partim per 
Romanos Pontifices , partim per Concilia provincialia 
expedirentur. Posterior usus haec omnia ad solos Ro- 
manos Pontifices revocavit. In usu et exercitio va- 
riatum est , non in potestate. Non ergo quaestio un- 
quam vertitur de potestate Primae Sedis , quae sum- 
ma et sui simillima semper est ; sed de variato ejus 
per tot aetatum , tot locorum , negotiorumque varie- 
tates exercitio et usu. 

Quod vero ad jus deponendi attinet : Perento- 
riam dare sententiam , inquit S. Bernardus epist. 
239 ad Eugeniuni , cui depositionem Episcoporum , so- 
lius Romani Pontificis noscitur esse. Itaque a primis 
usque saeculis eo jure Romani Pontifices usi sunt. 
Agapetus Antliimum Coinpatriarcham Constantino- 

politanum deposuit , et Mennam in ejus locnm Epi- 
scopum consecravit. Quapropter Natalis Alexander 
Hist. Ecclesiast. saec. VI c. 2 art. 7: Primatum , 
inquit, gloriosius exercere non potuit Romanus Pon- 
tifex , quam Constantinopolitanum Patriarcham hae- 
reticum exauctorando , et in ejus locum alium ordi- 
nando, idque nulla Synodo convocata. Sic etiam Le- 
gati S. Leonis in Concilio Chalcedonensj dixerunt: 
Sanctissimus et Beatissimus Papa caput universalis 
Ecclesiae Leo per nos vicarios suos Petri Apostoli 
praeditus dignitate episcopali eum ( Dioseorum ) di- 
gnitate nudavit ( Apud Mansi tom. X Conciliorum ). 
Et Concilium Tridentinum sess. 6 cap. 1 de reform. 
decrevit, Episcopos in suis Ecclesiis non residentes 
Romano Pontifici denunciandos esse, qui in ipsos 
absentes, prout cujusque major aut minor contuma- 
cia exegerit , suae supremae Sedis auctoritate ani- 
madvertere, et Ecclesiis ipsis de Pastoribus utilioribus 
providere poterit , sicut in Domino noverit salubriter 
expedire. 


§. 40 . 

DE JURE EPISCOPOS VEL INVITOS 
DESTITUENDI 


In primis quaeritur , an Episcopus sine suo 
vitio aut culpa debeat interdum sese Episcopatu 
abdicare ? Jam vero ex christianae caritatis prae- 

29 

cepto , et ex ipsa naturali ratione edocemur , 1k> 
nuin publicum potius habendum esse privato Ixmo. 
Nemo autem dubitat, quin Ecclesiae et animarum 
salus sit privata Episcopi utilitate, et temporali i- 
psius honore longe majus bonum, et maxime expe- 
tendum. Igitur si ejusmodi sint rerum ac tempo- 
rum rationes , ut Ecclesiae et animarum salus peri- 
clitetur , nisi Episcopus loco cesserit , sive quod 
ipse omnino nequeat suae plebi prospicere , sive 
quod mala plebs ipsum oderit, penitusque deserat, 
neque ulla reliqua sit spes illius mali avertendi , 
tunc quidem Episcopus debet Episcopatum sponte 
dimittere , ac profiteri , non sibi , sed animarum 
saluti se natum ordinatumque Episcopum fuisse. 

Sed quid juris erit, si Episcopus expers omnis 
culpae Episcopatum dimittere renuat ? Poterit ne 
Pontifex ipsum vel invitum destituere ? Abbas in 
cap. Sua nobis de confirmat, utili vel inutili, Fagna- 
nus in cap. 4 de translat. §. 61, Pirhing de transi. 
5. a n. i 3 nihil omnino dubitant , quin Pontifex 

OB GRAVISSIMAM, ET PRAESERTIM OB PUBLICAM CAU- 
SAM id possit, idemque sentit Gersonius ipse, qui 
de Statibus Ecclesiae consideratione III haec habet: 
Status praelationis episcopalis habuit in Apostolis , et 
Successoribus usum et exercitium suae potestatis sub 
Papa Petro et Successoribus ejus , tamquam sub ha- 
bente , vel habentibus plenitudinem fontalem episco- 
palis auctoritatis ; unde quoad talia minores Praelati, 
scilicet Curati, subsunt Episcopis , a quibus usus suae 

potestatis quandoque limitatur , et arcetur , et sic a 
Papa posse fieri circa Praelatos majores ex certis 
et rationabilibus causis non est ambigendum. Et dein- 
de cons. 4 : Status episcopalis non ita Statui Pa- 
pali subest, quod illum possit Papa annullare , si- 
cut nec Status Papalis potest humanitus destrui; nihilo- 
minus idem Status episcopalis quoad acquisitionem 
isti personae, et quoad sui exercitium subest rationa- 
bili Papae voluntati ad utilitatem Ecclesiae. 

Et re quidem vera certum apud omnes catho- 
licos exploratumque est, Pontificem divino jure 
nihil non posse , quod ad Ecclesiae utilitatem vel 
servandam , vel restituendam conducat. Pontifex 
itaque ob animarum pericula, vel seditiones, alia- 
que mala propulsanda, quae aliter vitari nequeant , 
summa potestate praeditus erit Episcopos vel 
invitos destituendi. Celebre est dictum S. Hierony- 
mi in dialogo contra Luciferianos n. 9 : Ecclesiae 
salus in Summi Sacerdotis dignitate pendet ; cui si 
non exsors quaedam , et ab omnibus eminens detur po- 
testas, tot in Ecclesiis efficientur schismata , quot Sa- 
cerdotes. 

Sed illud poterit injustum aliquibus videri, quod 
poena afficiatur Episcopus , qui non deliquit. Prae- 
clare S. Thomas a a quaest. 148 art. 4: Poena, 
inquit , dupliciter potest considerari. Uno modo se- 
cundum rationem poenae , et secundum hoc poena non 
debetur nisi peccato , quia per poenam reparatur ae- 
qualitas justitiae , in quantum ille , qui peccando ni- 

mis secutus est suam voluntatem , aliquid contra suam 
voluntatem patiatur. Alio modo potest considerari 
poena , in quantum est medicina non solum sanativa 
peccati praeteriti, sed etiam praeservativa a peccato 
futuro , vel etiam promotiva in aliquid bonum. Et se- 
cundum hoc aliquis interdum punietur sine culpa , 
non tamen sine causa. Doctrinae Divi Thomae miri- 
fice consentit regula a 3 de R. J. in 6 , hoc est : 
Sine culpa, nisi subsit causa , non est aliquis punien- 
dus. Ergo si causa subsit, aliquis etiam sine culpa 
puniri poterit. Itaque si id Ecclesiae necessitas expo- 
scat, Episcopus conqueri jure nequit , quod Episco- 
patu privetur : causa enim Ecclesiae temporali 

ipsius Episcopi utilitati longe multumque praestat. 

At vero Episcopum destitutum compensatione 
aliqua leniendum esse libenter sentimus cum De 
Petra tom. I comtn. in constit. 2 Leonis IX n. 39, 
ubi ait: Aliquod discrimen est in casu renunciationis 
ob culpam propriam , et illius , quae fit ob culpam 
plebis , vel ex causa intrinseca justa. Secundo enim 
casu debet dari compensatio aequalis , vel debet assi- 
gnari congrua , habito respectu ad Ecclesiam , quam 
dimittit , et ad qualitatem dimittentis. Grotius ipse , 
postquam supremo Principi potestatem tribuit sub- 
ditos ob publicae necessitatis aut utilitatis causas 
quaesito jure, vel munere privandi, compensatio- 
nem, si fieri tamen possit , dandam esse aestimavit. 
En ipsius verba de jure belli et pacis lib. II cap. 
14 §. l • Sed hoc quoque sciendum est , posse subdi- 

tis jus etiam quaesitum auferri per Regem duplici 
modo , aut in poenam , aut ex vi supereminentis 
dominii. Sed ut id fiat ex vi supereminentis dominii, 
primo requiritur utilitas publica , deinde ut , si fieri 
potest , compensatio fiat ei , qui suum amisit ex com- 
muni. 

Harum destitutionum exempla cum alias, tum 
nostra praesertim aetate in Gallia habuimus totius 
Ecclesiae consensione roborata. 


§. 41 . 


DE JURE DANDI COADJUTORES 


Interdum contingit , ut Episcopus aut senio, 
aut mala valetudine afiectus , non solum ad obeun- 
da ministeria Ordinis , verum etiam ad regimen et 
administrationem gerendam Dioecesis impotens eva- 
dat. Impotentem vero Episcopum , nisi sponte Epi- 
scopatum dimittat, vel invitum cogere ad illum 
dimittendum inhumanum prorsus videtur ; nam af- 
flicto non est addenda afflictio, sed ipsius miseriae 
miserendum , ut loquitur Innocentius III cap. 5 de. 
Clerico aegrotante. Tunc itaque Coadjutor dandus 
est, cujus opera et consilio Dioecesis recte admi- 
nistretur. Sunt autem Coadjutores duplicis generis: 
alii enim constituuntur ad tempus, quoad scilicet 

Episcopus vixerit, aut convaluerit: alii vero sunt 
Goadjutores perpetui , qui cum jure successionis 
constituuntur; adeoque mortuo Episcopo in ejus 
locum succedunt. 

Hoc loco monendum est, in Ecclesiis nimis ab 
Urbe dissitis Episcopos , qui ob aetatem , valetudi- 
nem , aliamque causam ope aliorum indigent , Apo- 
stolica auctoritate posse unum, vel plures sibi Goad- 
jutores cum assensu Capituli ad tempus consti- 
tuere. Si vero Episcopus sibi prospicere nequeat, 
fortasse quod compos sui non sit, tum eidem per 
ejus Capitulum, aut duas Capituli partes, unus 
aut alter Coadjutor recte datur, et si Episcopus 
contradicat, tota res Apostolicae Sedi aperienda 
est, ut Ecclesiae necessitati provideatur. 

At vero de Coadjutoribus cum futura succes- 
sione constituendis a Concilio Tridentino cap. 7 sess. 
a5 de reformat, sancitum est: Si quando Ecclesiae 
cathedralis , aut monasterii urgens necessitas , aut 
evidens utilitas postulet Praelato dari Coadjutorem , 
is non alius cum futura successione detur , quam haec 
causa prius diligenter a Summo Romano Pontifice sit 
cognita. Itaque Coadjutor hereditarius rite recte- 
que non constituitur, nisi Summi Pontificis aucto- 
ritate; tum quia constitutio Coadjutoris cum futu- 
ra successione inter causas majores refertur ( cap. 
unico de Cleric. aegrot. in 6 ) ; tum quia constitutio 
hujusmodi Coadjutoris est novi Episcopi institutio, 
quandoquidem Coadjutor sine nova collatione in 

Episcopatum vacantem succedit : institutiones autem 
Episcoporum ad Romanum Pontificem divino jure 
pertinere supra demonstratum est. 


§. 42. 

DE JURE CONCEDENDI EXEMPTIONES 


Natalis Alexander dissert. i % in saecul. XVI 
de Syn. Trid. art. 16 n. 41 , quamvis putet Epi- 
scopos immediate a Deo jurisdictionem accipere, 
attamen Dioecesum , inquit , divisio subditorum- 
que designatio a Romano Pontifice pendet, qui et 
justis de causis immunitates ac privilegia ecclesiis , 
vel monasteriis concedere potest , quibus ab ordinaria 
jurisdictione solvantur et eximantur. Sicut itaque 
in potestate Romani Pontificis positum est, portio- 
nem gregis, ex. gr. oppidum, ejusque incolas uni 
Dioecesi subtrahere , et alteri subjicere , sic poterit 
ecclesias , et monasteria in aliqua Dioecesi sita 
suae jurisdictioni reservare. 

Exemptiones autem hujusmodi veteri more 
institutoque Ecclesiae nituntur. Patriarchae Orien- 
tales jam inde a priscis Ecclesiae saeculis nova mo- 
nasteria in Episcoporum Dioecesibus aedificata ju- 
re Stauropegii declarabant sibi in posterum subje- 
cta fore : quamobrem Thomassinus de nova et vet. 
Eccl. disciplina part. 1 lib. 3 cap. 3i n. i5 affir- 

mat, dubitandum non esse, quin saeculo jam VII 
essent in Patriarchatu Constantinopolitano bene mul- 
ta coenobia ab Episcoporum Dioecesanorum spirituali 
jurisdictione prorsus absoluta , et uni immediate subje- 
cta Patriarchae Constantinopolitano , et Exarco pa- 
triarchali, quem ille ad omnium monasteriorum admi- 
nistrationem delegabat . In Synodo etiam Carthaginien- 
si sub Bonifacio Episcopo an. 5a5 apud Labbeum legi- 
mus , exemptionem a jurisdictione Liberati Episco- 
pi, quamtumvis dissentientis, monasterio Abbatis 
Petri concessam fuisse, prolatis in medium anti- 
quioribus exemptionum monumentis , decretisque 
Synodorum: Neque enim, respondit Bonifacius, po- 
terimus statuta mutare , quae per tot Sacerdotes in- 
stinctu divino servata noscuntur. Quis porro infi- 
cias ibit, quod Patriarchis Synodisque provincia- 
libus olim licuit , id Romano Pontifici non licere ? 

Denique in quinque Conciliis , nimirum Vien- 
nensi , Constantiensi , Lateranensi IV , Lateranensi 
V , et Tridentino de exemptionibus actura est , ne- 
que istud jus Summi Pontificis in dubitationem ad- 
ductum , neque exemptiones sublatae , sed aliquae 
tantummodo regulae mira sapientia conditae, quae 
ad legitimas causas, et usum exemptionum perti- 
nent. Ex iisdem etiam Conciliis apertissimum est , 
jus exemptionum concedendarum nunc uni Roma- 
no Pontifici reservatum esse. 

§• 43 . 

DE JURE PERCIPIENDI ANNATAS 


Annatae sunt certae pensiones , aut certae pe- 
cuniae quantitates , quae ex Episcopatuum , alio- 
rumque Beneficiorum f ructibus primi anni Romano 
Pontifici, sive Camerae Apostolicae solvuntur. Jam 
vero naturali et divino jure docemur subsidia il- 
lis , qui in Ecclesia operantur , impertienda esse , 
ideoque in primis Roinano Pontifici , qui omnium 
Ecclesiarum curam et sollicitudinem gerit, et ma- 
xima onera et sumptus sustinere cogitur. Qua de 
re Apostolus I ad Corinth. 9 : Si nos, inquit, vo- 
bis spiritualia seminavimus , magnum est , si nos car- 
nalia vestra metamus ? .... Nescitis quoniam qui 
in Sacrario operantur , quae de Sacrario sunt , edunt; 
et qui altari deserviunt, cum altari participant? Ita et 
Dominus ordinavit iis , qui Evangelium annunciant , 
de Evangelio vivere. Quemadmodum itaque Summo 
Legis veteris Sacerdoti a minoribus Sacerdotibus 
et Levitis suarum decimarum decimae ex divino 
praecepto solvebantur, ita simillimo quoque munere 
a Praelatis inferioribus colendum esse Romanum Pon- 
tificem , idque convenienter per annatas perfici, fate- 
tur ipse Gersonius in opusc. de simonia. 

At vero non defuerunt, qui exactionem anna- 
taram tamquam simoniacam vel injustam , tradu- 
xerunt. Tournelius in locis theologicis de Concilio 

Basileensi haec habet : Respondeo cum illino De 
Marea, Natali Alexandro , Fagnano juris pontificii 
peritissimo , Feuret et aliis , annatas solvere nec si- 
moniacum , nec injustum. Responsio haec est contra 
Molineum , Launojum etc. Tum allatis in eam rem 
Conciliorum Viennensis , et Constantiensis , et Apo- 
stolicarum Constitutionum auctoritatibus sic conG- 
cit argumentum : Omnibus curam animarum haben- 
tibus piae solvuntur decimae. Porro Romanus Pontifex 
jure divino constitutus est Pastor omnium fidelium, 
et omnium Ecclesiarum curam gerere debet. Ergo an- 
natas absque ullo vitio recipere potest, easque pie 
ac rationabiliter conferunt Praesules designati. 

§. 44 . 

DE JURE MITTENDI LEGATOS SEU NUNTIOS 

Prima Legatorum divisio est,. quod alii extra- 
ordinarii, alii ordinarii. Extraordinarii mittuntur ad 
peculiare negotium expediendum , quorum proinde 
officium absoluto negotio expirat. Ita Zosimus Pon- 
tifex S. Augustinum in Caesariensem Mauritaniae 
civitatem legavit; sic PontiGces ad cogenda gene- 
ralia Concilia, eisque praesidendum , Legatos sae- 
pe miserunt. Ordinarii sunt, qui non alicui pecu- 
liari negotio addicti, sed ad quascumque causas 
ecclesiasticas mittuntur, quorum proinde officium 
diuturnum est atque perpetuum. Hujus generis 
fuerunt Responsales , seu Apocrisarii , qui assidue 

apud Principes Legati erant, et omnia quae emer- 
gerent negotia expedirent , et responsa seu man- 
data exequerentur eorum , a quibus missi fuerant. 
Horum originem Hincmarus Rhemensis tom. I par. 
ao6 deducit ab aetate Constantini Magni: ex quo 
perspicuum est, vix data Ecclesiae pace, legatio- 
nes stabiles extitisse. At praeter Apocrisarios , qui 
in aida regia morabantur , munus legationis stabi- 
lis quibusdam dissitarum atque illustrium cavita- 
tum Episcopis Romani Pontifices concrediderunt, 
qui Vicarii Apostolici vocati sunt , qualis fuit Vica- 
riatus Thessalonicensis in Illyrico , Arelatensis in 
Gallia. At saeculo Ecclesiae IX Vicariatus Aposto- 
lici rariores evaserunt , ex iisque originem suam 
duxerunt Legati nati , qui Ecclesiarum suarum prae- 
textu legationis sibi vindicant dignitatem ( cap. 9 de 
Legatis ). Cum enim Romani Pontifices solerent Epi- 
scopos quarumdam illustrium civitatum eo munere 
decorare , inde factum est , ut generali tandem 
concessione, aut consuetudine quadam jus Aposto- 
lici Vicariatus Sedibus earumdem civitatum adne- 
cteretur , atque adeo non amplius personalis digni- 
tas, sed realis habita est; quae quidem sine nova 
Apostolicae Sedis concessione in successores trans- 
iret. Hoc privilegio aucta est Ecclesia Salisburgensis 
in Germania, Rhemensis, Bituricensis , et Lugdu- 
nensis in Gallia , Pisana in Italia , Toletana in Hi- 
spania etc; earumque Ecclesiarum Episcopi dicti 
sunt tum Legati nati , tum etiam Primates , quod 

primum honoris et dignitatis locum inter Episco- 
pos suae legationis tenerent. 

Verum hujusmodi Legatis natis, sive Primati- 
bus a saeculo XV titulus sine re, sive solum no- 
men sine ulla potestate relictum est. Nunc itaque 
soli Legati missi , hoc est. Cardinales a latere Pon- 
tificis missi, et Nuntii Apostolici apud aulas regias, 
aut nationes exteras legatorum munere funguntur. 

Jam vero quod ad nostrum institutum pertinet, 
Romanis Pontificibus jus est hos Legatos , eosque 
stabiles, in exteras provincias mittendi. Nimirum, 
ut ait Schottius iu dissert. de Legatis natis cap. i 
J. 5; Pontifex Romanus vi Primatus divina auctorita- 
te fundati constitutus , non tantum est centrum 
unitatis atque communionis catholicae , sed ei insu- 
per incumbit generalis et suprema cura , sollicitudo , 
atque superintendentia in omnes Ecclesias, cujus au- 
ctoritate fidei et generalis disciplinae unitatem puri- 
tatemque conservat , canonum observantiam promovet 
et tuetur , deficientes ab officio Praelatos ad muneris 
sui executionem revocat , eorum negligentiam et in 
cura pastorali defectus supplet , oppressos defendit , 
insufficientes ac impotentes adjuvat , verbo , ea omnia 
exequitur , quae Ecclesiae universalis, aut particularis 
cujuscumque salus , utilitas , necessitasve postulat. 
Haec autem et similia negotia cum plerumque ita 
constituta sint , ut personalem non raro praesentiam 
exigant , quam tamen Pontifex variis distentus impe- 
dimentis per se ipsum exhibere non valet; prohiberi 

is certe nulla ratione poterit , quominus per Legatos 
sufficienti auctoritate pro negotiorum expediendorum 
diversa natura instructos has muneris sui partes expleat. 

At vero huic Romani Pontificis juri respondet 
obligatio Legatos hujusmodi recipiendi, quod prae- 
clare animadvertit Anton. Schimidt Instit. Jur. Ec- 
cles. germ. accomod. part. a cap. i sect. 3 art. 3 
§. 73 his verbis: Quod si Pontifici jus perfectum eos 
mittendi denegari a catholico non possit; huic vicis- 
sim ex altera Principum etiam supremorum parte re- 
spondebit obligatio in thesi saltem certa , ne Legatos 
ejusmodi ab ingressu in terras suas prohibeant , aut 
legitimis eorum functionibus in salutem animarum ne- 
cessariis sese obstaculo ponant. Neque hic argumen- 
tum duci poterit a Legatis aliis , cum jam per sese 
sat luculentum appareat discrimen : nulli quippe Prin- 
cipi supremo quidquam in alterum , itidem talem , 
ejusve terras juris competit ; cum contra Pontifici vi 
Primatus cura totius orbis christiani incumbat , atque 
in rebus ad salutem animarum pertinentibus ejus sese 
jurisdictio ubique protendat. 

Vide praeclarum opus Pii VI de Nunciaturis. 

§. 45 . 

DE JURE RECIPIENDI RELATIONES 

Ex cura et sollicitudine omnium Ecclesiarum, 
quae divinitus Romano Pontifici commissa fuit, il- 
lud etiam consequitur, majores omnes causas, quae 

in singulis Ecclesiis vel provinciis inciderint , ad 
Apostolicam Sedem referendas esse, ut Pontifex un- 
dique possit quae sunt sui muneris partes imple- 
re. Glossator Decretalium, ad cap. Quod translatio- 
nem de olF. Legati, duas de viginti ejus generis 
causas enumerat. Generatim vero causarum majo- 
rum nomine, non tantum dubiae fidei et discipli- 
nae causae, sed universim causae omnes et ne- 
gotia , quae gravioris momenti sunt , intelliguntur. 
Itaque jus hoc Romani Pontificis non modo sin- 
guli quique Ecclesiarum Rectores et Patre 3 , verum 
etiam peculiares Ecclesiae , ipsaque Concilia Oecu- 
menica agnoverunt. Hujusmodi relationum exem- 
pla sunt, Corinthiorum primo jam saeculo de 
exortis inter ipsos dissentionibus ad Clementem I; 
S. Cypriani in controversia de reconciliandis lapsis 
ad Cornelium ; Cyrilli Alexandrini in causa Nesto- 
rii ad Caelestinum : Vetus Ecclesiarum consuetudo 
suadet, ait Cyrillus ad Caelestinum, ut hujusmodi 
res Sanctitati Tuae communicentur. Et Concilium Sar- 
dicense anno 341 in epist. ad Julium Pontificem 
ita scribit : Hoc optimum , et valde congruentissimum 
judicabitur , si ad Caput, idest, ad Petri Sedem de 
singulis quibusque provinciis referant Sacerdotes. Et 
Ephesina Synodus in epist. ad Caelestinum Ponti- 
ficem : Est hoc vobis adeo magis in more positum , 
ut in omnibus celebres sitis, studiaque vestra Eccle- 
siarum firmamenta constituatis. Quia vero necesse est, 
ut omnia, quae consequuta sunt, Sanctitati Tuae si- 

gnificentur, non potuimus non scribere. Merito itaque 
Innocentius I in epist. ad Vittricium Rothomagen- 
sem diserte ait: Si majores causae in medium fuerint 
devolutae , ad Apostolicam Sedem , sicut Synodus sta- 
tuit et vetus consuetudo exigit , referantur. Et Bo- 
nifacius I epist. i5 ad Rufum ita scribit: Maximas 
Orientalium Ecclesias in magnis negotiis, in quibus 
opus esset disceptatione majori , Sedem semper con- 
suluisse Romanam , et quoties usus exigit , ejus auxi- 
lium postulasse. Sanctae mem oriae Athanasius , et Pe- 
trus Alexandrinae Sacerdotes Ecclesiae hujus Sedis 
auxilium postularunt. Cum Antiochena Ecclesia per 
multum tempus laboraret , ita ut jierent illinc propter 
hoc ipsum saepe discursus, primo sub Miletio, postea 
sub Flaviano Apostolicam Sedem manifestum est esse 
consultam. 

At vero majores causae non ideo ad Sedem Apo- 
stolicam referendae sunt , ut nihil ipsa inconsulta 
definiatur , sed praesertim ut ejusdem Sedis judi- 
cio et auctoritate dirimantur. Hinc Vigilius Ponti- 
fex epist. 7 : Si qua , inquit , certamina aut de reli- 
gione , aut de quolibet negotio, quod ibi pro sui ma- 
gnitudine terminari non possit, evenerint, totius veri- 
tatis indagine diligenti ratione discussa, rationis ad 
nos seriem destinantes Apostolicae Sedi terminanda 
servate. Et S. Gregorius Magnus ad Episcopum Laris- 
sensem: Si qua, inquit, mediocris est quaestio, cognosca- 
tur, vel huc ad Apostolicam Sedem, si ardua est , dedu- 
catur, quatenus nostrae audientiae sententia decidatur. 

§. 46 . 

DE JURE APPELLATIONUM 

S. Bernardu9 lib. 3o de consideratione ad Eu- 
genium cap. a : Appellatur , inquit , de toto mundo 
ad Te. Id quidem in testimonium singularis Primatus 
Tui. Quod quidem jus recipiendarum appellationum 
non humana, sed divina institutione Primatui inhae- 
rere , ita praeclare comprobat Benedictus XIV de 
Synodo Dioecesana lib. 4 cap. 6 : Est hujusmodi ap- 
pellationum jus adeo necessario adnexum cum Ro- 
mani Pontificis in universam Ecclesiam jurisdictionis 
Primatu , ut nemo possit illud in controversiam addu- 
cere , nisi et hunc velit perfracte injiciari. Etenim cum 
Primatus praerogativa Romanus Pontifex sit supre- 
mus in Ecclesia judex , cuique datur per appellatio- 
nem ipsius implorare tuitionem ; ab inferioris quippe 
sententia superioris tribunal adire omnibus concessum 
esse , ipsa naturalis aequitas dictat et persuadet. 

Nihilo tamen minus divinam hanc Romanae 
Sedis praerogativam Doctores aliqui in controver- 
siam adducere non dubitarunt , contendentes jus 
appellationum a Sardicensi Concilio originem du- 
xisse , et ita quidem, ut per canones Sardicenses non 
verae , et proprie dictae appellationis , sed revisio- 
nis dumtaxat jus Apostolicae Sedi tributum fuerit. 
Adversus hanc opinionem Natalis Alexander dissert. 

28 in saeculum IV multa argumentorum copia de- 
monstrat^ jus appellationum recipiendarum non vi 
canonum Sardicensium , sed ratione Primatus ad 
Romanum Pontificem pertinere ; canones vero Sar- 
dicenses de proprie sic dicta appellatione , non de 
una causarum, ut ajunt, revisione loquutos esse. 

Romanum autem Pontificem appellare non mo- 
do Episcopis licet, sed etiam Presbiteris, aliisque 
Clericis inferioribus, quia supremus omnium judex 
est. Verum quod ad Presbiteros et Clericos infe- 
riores pertinet, jus appellandi, ipsis Pontificibus sic 
volentibus, nunc majorem , nunc minorem amplifi- 
cationem accipere potuit. Ita Innocentius I sua 
auctoritate firmavit Concilium Milevitanum , quo 
Clerici vetabantur ab Episcopis provinciae suae ap- 
pellare; qua de re confer Bellarminum de Rora. 
Pontifice lib. II cap. 24. 

Nemini vero licet a sententia Pontificis appel- 
lare. Cuncta per mundum novit Ecclesia, quoniam 
quorumlibet sententiis ligata Pontificum, Sedes B. Pe- 
tri Apostoli jus habeat resolvendi , utpote quae de 
omni Ecclesia fas habeat judicandi , neque cuiquam 
de ejus liceat judicare judicio : siquidem ad illam de 
qualibet mundi parte Canones appellari voluerint , ab 
illa autem nemo sit appellare permissus : ita epist. 7 
ad Episcopos Dardaniae scripsit Gelasius Papa, cujus 
auctoritatem Nicolaus I epist. 8 ad Michaelem Im- 
peratorem adhibuit. Itaque a Summi Pontificis ju- 
dicio ad Concilium generale appellantes jure me- 

cipit Execrabilis , et Constitutione Julii II, cujus ini- 
tium Susceptis, aliisque Summorum Pontificum Con- 
stitutionibus. Ipse Petrus De Marea fateri cogitur,, a 
Pontifice ad Concilium appellationes a veteri disci- 
plina alienas esse. Certe quidem hujusmodi appel- 
lantes id unum spectant atque moliuntur , ut Pon- 
tificis auctoritatem eludant, et ecclesiastica judicia 
irrita fiant. Itaque hujus generis appellationes per- 
niciosae sunt regimini Ecclesiae, quia auctoritas legi- 
tima Pontificis labefactatur, imperandi vis evertitur, 
et inobedientia inulta manet. Exitiosae sunt pa- 
ci et unitati , quia facilis schismati panditur adi- 
tus, difficilior autem fit medela. Exitiosae sunt fi- 
dei, quia haereses impune grassantur, propterea 
quod nec semper, nec quacumque de causa Con- 
cilia haberi possunt. Uno verbo, a sententia Ponti- 
ficis ad Concilium appellare, numquid aliud est 
quam impune velle in errore et iniquitate perse- 
verare , alios corrumpere , et Ecclesiam perturbare ? 
Quid quod S. Antoninus doctrina et sanctitate cla- 
rissimus p. 3 sum. tit. a3 cap. 3 de appell. Papae 
§. 3 affirmare non dubitavit: Sentire quod a Papa 
ad Concilium appellari possit, est haereticum, et 
contra illum articulum S. ecclesiam catholicam : 
nam si licitum esset appellare a Papa, et ille, ad 
quem appellatur, esset Caput; sic Papa non esset Caput, 
vel essent duo Capita, quod esset monstruosum? 

DE ADJUTORIBUS 
SUMMI PONTIFICIS 


In totius Ecclesiae administratione Adjutores Sum- 
mi Pontificis sunt hodie Cardinales Legati a latere, 
et Nuntii Apostolici; inter quos cum S. R. E. Car- 
dinales principem sibi locum vindicent, de his pri- 
mo loco sermonem instituimus. 

§. 47 , 

DE NOMINE ET ORIGINE CARDINALIUM 


Cardinalium nomen antiquissimum est; quivis 
enim Episcopus , aut Presbiter , aut Diaconus , qui 
certae alicujus Ecclesiae proprius et ordinarius Mi- 
nister esset. Cardinalis dicebatur, quia eidem Ec- 
clesiae suae tamquam cardo affixus foret, atque 
ideo Ecclesia circa eum , veluti valva circa cardi- 
nem, volveretur. Quare apud ecclesiasticos scripto- 
res saepissime verbum occurrit cardinandi seu in- 
cardinandi , hoc est, certae Ecclesiae perpetuo addi- 
cendi. Quod sane vocabulum opportune usurpaba- 

tur , ut proprii , et quasi fixi , et immobiles Eccle- 
siarum Ministri seu Pastores ab iis probe distin- 
guerentur, qui veluti subsidiarii , et adventitii, vel ad 
determinatum tempus , aut ob peculiarem causam 
alicui Ecclesiae addicebantur. Hoc itaque sensu in 
omnibus passim Ecclesiis praeter Episcopum Car- 
dinalem, id est, proprium et ordinarium Episco- 
pum erant Presbiteri et Diaconi Cardinales, qui Ec- 
clesiis et Titulis Presbiterorum , aut Diaconorum 
praeficiebantur. Sed ad Romanam Ecclesiam quod 
attinet , in ea erant Tituli, sive Ecclesiae , in quibus 
sacri conventus fiebant, et Sacramenta administra- 
bantur, ideoque Presbiteris concreditae, unde Car- 
dinales Presbiteri: erant et Diaconiae in Urbis re- 
gionibus , hospitales nempe domus cum adhaeren- 
tibus Sacellis et Oratoriis , Diaconis idcirco com- 
missae , unde Cardinales Diaconi, qui etiam Regio- 
narii vocabantur. 

Nullus autem Romae extabat Cardinalis Episco- 
pus , cum unus Romanus Pontifex , tamquam pro- 
prius Episcopus, Romanam Ecclesiam administraret. 
Verum in hanc Ecclesiam cooptati postea sunt 
septem vicinarum civitatum Episcopi ; ex quo coe- 
pit Cardinalium dignitas illustrior fieri. Id factum 
est undecimo forte saeculo , quamvis non desint 
scriptores , qui antiquius tempus assignant , quos 
inter Thomassinus part. I lib. II cap. 116. De hac 
Episcoporum in Romanam Ecclesiam cooptatione 
Onuphrius Panvinius in lib. de Episcopalibus Titulis, 

et Diaconiis haec habet: Ecclesiae Lateranensi , quae 
est specialis Sedes Romani Pontificis , propter suam et 
Episcopi Romani excellendam, septem Episcopi ex cir- 
cumvicinis civitatibus assignati sunt , qui suis statis 
solemnibusque diebus singuli coram Pontifice in eadem 
Basilica celebrarent divina mysteria, vel Pontifici ce- 
lebranti assistentes essent. Hi fuerunt Episcopus Ho- 
stiensis , Portuensis , Albanensis , Praenestinus , Sa- 
binensis, Tusculanus, et S. Rufinae seu Sylvae 
Candidae , qui et Episcopi Suburbicarii vocantur. 
Verum hodie sex tantum reliqui sunt, postquam 
Ecclesia S. Rufinae seu Sylvae Candidae Episco- 
patui Portuensi a Calixto II unita fuit. 

Quamquam autem Romanae, et aliarum Ec- 
clesiarum Cardinales fuerint nomine et origine 
pares, attamen Romani Cardinales omnium nobi- 
lissimi semper , habiti sunt, ideo quod praecipua 
pars essent Presbiterii Pontificis , seu Cleri Roma- 
ni , ad quem electiones Summorum Pontificum 
praecipue pertinebant , eosdemque Pontifices in ma- 
ximis Ecclesiae negotiis opera et consilio juvabant; 
quin iino Romanam et universalem Ecclesiam 
saepius , vacante Sede , administrabant. At grada- 
tiin contigit, ut quae initio fuerunt Cardinalium 
Romanorum cum reliquo Clero communia, deinceps 
Cardinalibus solis tributa sint , unde Cardinales 
Romani ad tantam amplitudinem evecti fuerunt, ut 
operae pretium sit de eorum numero , creatione , 
dignitate ct officiis breviter disserere. 

§. 48 . 

DE NUMERO ET CREATIONE CARDINALIUM 
«iii om- 

In Ecclesia Romana Cardinalium numerus in- 
certus olim fuit et vagus. Ineunte saeculo duode- 
cimo septem Cardinales Episcopi , viginti octo Pre- 
sbiteri , et octodecim Diaconi fuisse videntur ; sed 
is numerus adeo imminui coepit, ut electioni Ni- 
colai III octo tantum Cardinales interfuerint. Rur- 
sus autem in dies adauctus est eorum numerus, 
praecipue occasione schismatis Avenionensis , cum 
duo, et interdum tres de Pontificatu contendentes, 
suos quisque Cardinales creabant , qui ejus parti- 
bus adhaererent. At Sixtus V Constitutione edita 
an. i586, quae incipit Postquam verus, decrevit, ne 
Cardinales in posterum plures essent quam se- 
ptuaginta; et altera Const. , quae incipit Religiosa 
Sanctorum, eisdem Cardinalibus sex Episcopatus 
Suburbicarios supra memoratos, quinquaginta Titu- 
los Presbiterales , et quatuordecim Diaconias assi- 
gnavit. 

Cardinales ab uno Pontifice creantur; Impera- 
tori autem , et aliquibus Regibus privilegium con- 
cessum est ad eam amplissimam dignitatem unum 
vel plures nominandi. Dotes autem eorum , quibus 
tam insignis praerogativa conferenda est, Tridenti- 
na Synodus recenset sess. a5 cap. i de Reform. 

§. 49 . 


DE OFFICIO ET DIGNITATE CARDINALIUM 


Duo autem sunt insigniora Cardinalium mune- 
ra , quorum primo Sede plena , altero Sede va- 
cante funguntur. Sede plena senatum Summi Pon- 
tificis constituunt, eique in administratione totius 
Ecclesiae assidue praesto sunt consilio atque ope- 
ra. Sicut enim antiquitus Romani Pontifices nihil 
grave, nisi facto Presbiterio, id est, convocato Cle- 
ro, decernebant, ita modo gravioris momenti ne- 
gotia , audito Cardinalium consilio , pertractant at- 
que absolvunt. Hinc Tridentina Synodus sess. 26 
de reform. cap. 1: Cardinalium , inquit, consilio apud 
Sanctissimum Romanum Pontificem universalis Eccle- 
siae administratio nititur. Ob id muneris Cardinales 
a S. Bernardo vocantur Collaterales , Consiliarii , et 
Coadjutores Romani Pontificis. Igitur non unius 
Dioecesis aut provinciae , quemadmodum Episco- 
pi seu Archiepiscopi , sed omnium christiani orbis 
Ecclesiarum cum Romano Pontifice curam gerunt, 
et Patriarchas , Archiepiscopos , ac reliquos Eccle- 
siae gradus cum Pontifice ipso judicant, cum ipsi 
a solo Pontifice judicentur, ut habetur ex Const. 
Eugenii IV an. 1438 edita, quae incipit Non me- 
diocri. 

Sede autem vacante alterum praestantissimum 
Cardinalium munus est Romani Pontificis electio. 
Nicolaus II in conventu Episcoporum Romae ha- 
bito Cardinalibus permisit Pontificis electionem , 
verumtamen non vetuit reliquum Clerum , et po- 
pulum ad electionem accedere. Sed Alexandri III 
decreto edito in Concilio Lateranensi , quod extat 
in cap. Licet 6 de elect. , Clero omnino , et populo 
a Pontificis electione exclusis , ea ad Cardinales solos 
tunc primum redacta est ad evitanda scandala , ut 
annotavit Panvinius apud Platinam pag. 1S7. Ita- 
que in locum Cleri suffecti sunt Cardinales , tum 
quia primi et praecipui sunt Episcopi , Presbiteri , 
et Diaconi Romanae Ecclesiae , tum quia ecclesia- 
stica negotia optime norunt , et ceteris inelius ju- 
dicare possunt , quisnam sit ad tantum dignitatis 
fastigium eligendus. 

Verum Doctores aliqui conquesti sunt, quod 
populo facta sit injuria , dum a sacris electionibus 
exclusus omnino fuit. At vero falluntur, si jus illud 
testimonii perhibendi , vel ferendi suffragii in sacris 
electionibus ex jure divino profectum esse arbitrentur. 
Neque enim in Sacra Scriptura, neque in Traditio- 
ne quidquam est, quo illud jus probari possit; 
sunt quidem aliqua ejus rei exempla, non praece- 
pta. Praeterea jus divinum nullam omnino muta- 
tionem patitur , sed ubique, et semper ratum fir- 
mumque manere debet. Atqui jus plebis in sacris 
electionibus passim mutatum est : Iu Ecclesia Ale- 

xandrina a Marco usque ad Hcraclam et Diony- 
sium Episcopos sacrae electiones a Clero factae sunt 
sine ullo suffragio , vel consortio plebis ; quod col- 
ligitur ex epist. 85 S. Hieronymi ad Evngrium. Sic 
etiam ex Historia Ecclesiastica liquet, in aliquibus 
Ecclesiis saepius christianam plebem ad sacras ele- 
ctiones receptam , interdum quoque rejectam fuis- 
se. Concilium vero Nicaenum I Episcoporum ele- 
ctiones Episcopis permittit, nulla facta mentione 
plebis; et Concilium generale VIII can. 22 : Pro- 
motiones , inquit, atque consecrationes Episcoporum, 
concordans prioribus Conciliis , electione ac decreto 
Episcoporum collegii fieri , sancta haec et universa- 
lis Synodus definit et statuit ; atque jure promulgat, 
neminem laicorum Principum vel Potentum semet in- 
serere electioni , vel promotioni Patriarchae , vel Me- 
tropolitae , aut cujuslibet Episcopi. Quisquis autem 
saecularium Principum et Potentum , vel alterius di- 
gnitatis laicus adversus communem atque canonicam 
electionem ecclesiastici Ordinis agere lentaverit, anathe- 
ma sit, donec obediat ac consentiat. Sola itaque 
concessione et indulgentia Ecclesiae omnis vis ejus 
juris nitebatur , et proinde auctoritate ipsius Eccle- 
siae potuit penitus abrogari. 

Sed jam ad id, unde digressi simus, reverta- 
mur. Quamvis electio Summi Pontificis ad solos 
Cardinales pertineat , in eos tamen , Sede vacante , 
non transit jurisdictio Pontificis, quae a Christo 
dimanans nonnisi personae eorumdem Pontificum 

collata est: quare nec Regiminis ecclesiastici for- 
mam immutare, nec Constitutiones seu leges uni- 
versales condere , neque canones relaxare ullo pa- 
cto valent , sed ea omnia futuro Pontifici reservan- 
tur , quemadmodum edixit Pius IV in Bulla , cujus 
initium In eligendis. Cardinalis tamen Poenitentia- 
rii Majoris, et Cardinalis Camerarii officia , atque 
adeo facultates per mortem Pontificis non expirant, 
quod ex citata Bulla Pii IV compertum est. Cete- 
rum , vacante Sede , Cardinalium officia atque adeo 
jura, praeter Sumini Pontificis electionem, in eo 
sunt posita, ut Ecclesiam et temporales ditiones 
Romanae Ecclesiae tueantur ( cap. Ubi periculum 
de electione in 6. }. 


Canonislae solent quaestionem instituere, cuinam jus 
esset Pontificis eligendi , si ob maximum infortunium Cardi- 
nales omnes interirent ? Hac de re copiose disserant Ifoslicn- 
sis in cap. Licet verbo inter Cardinales tit. de elect. et 
electi potest.. Abbas in idem caput , Pirhing ad eumdem 
titulum de electione sectione 9 , Bellarminus de Clericis lib. 
t cap. 10. Igitur qui sunt harum quaestionum cognoscen- 
darum cupidi , eosdem Doctores , aliosque ab iis citatos ri- 
dere poterunt. 

Aliam quaestionem pertractat Pirhing eodem loco; an 
nimirum Romanus Pontifex possit sibi Successorem eligere? 
Aliqui putant id fieri posse, et revera factum esse tum a S. 
Petro , qui sibi Successorem destinavit , tum ab aliis Ponti- 
ficibus , cum praesertim latere propter persecutiones coge- 
bantur. Afferunt etiam exempla aliquorum Episcoporum , 
qui primis Ecclesiae saeculis, ut ait Baronius aa annum 426 
C. \ 3, quos sanctissimos scirent , eos ad episcopale munus de- 
ligebant. 

Quod ad Episcopos attinet, certum est , pritnis Ecclesiae 
sacculis in more positum fuisse, ut Episcopi sibi successo- 
rem designarent. Sed Summus Pontifex Hilarus, Concilio duo- 

dequinquaginta Episcoporum Romae celebrato, quinque ca- 
nones ad constituendam Ecclesiae disciplinam edidit, atque 
horum postremo cavit, ne quis Episcopus sibi eligeret suc- 
cessorem. Quod vero ad Pontifices pertinet , si annales , et 
antiquae Ecclesiae monumenta perscrutemur, nullum pro- 
fecto certum exploratumque exemplum inveniemus ullius 
Pontificis, qui sibi Successorem elegerit. Contra vero com- 
pertum habemus, Bonifacium II, ut licentiae Regum Gotho- 
rum in designandis Pontificibus occurreret , liabito Romae 
Concilio , elegisse Vigilium Diaconum , qui sibi succederet , 
Clero tum consentiente, tum consensum suum jurejurando 
et chirographis confirmante. Cujus rei, utpotc sacris legibus 
et libertati electionum contrariae, adeo Clericos et Bonifa- 
cium ipsum poenituit, ut alio congregato Concilio decre- 
tum abrogaret, ignique traderet. Itaque si veteribus exem- 
plis standum est , haec potius obstant hujusmodi electioni- 
bus, qttam faveant. 

In hodierna vero disciplina videntur canones cum facto 
Bonifacii II consentire, quos Pirliing magno numero conge- 
rit, et rationibus auctoritateqne illustrat. Ad canones ac- 
cessit decretum Pii IV, quo sancitum est. Pontificem, Car- 
dinalibus quoque consentientibus , non posse Successorem 
sibi eligere. Raynaldus ad ann. 1561 $. 9: Occasionem, inquit, 
hujus sanctionis restituendae potius , quam instituendae , cum 
jam olim in Concilio Romano sub Boni facio II emanaverit, 
videtur ex parte innuere Fictorellus in additionibus ad vitam 
Pii IV, quam Diana part. 10 tract. 5 « De potestate Pon- 
tificis eligendi sibi Successorem » retulit, quem lector scien- 
di cupidus consulere potest, invenietque agitatam inter Ca- 
nonistas quaestionem, sit ne hoc jure, ut vocant, divino an 
canonico vel naturali interdictum: quam etiam controversiam 
doctissime more suo expendit Prosper Fagnanus in 2 part. 
primi Decretal. cap. Accepimus de pactis num. 16. 

§. 50 . 


DE LEGATIS A LATERE ET NUNTIIS APOSTOLICIS 


Superiori §. 44 variis Legatorum speciebus, 
nimirum de Responsalibus seu Apocrisariis , de 
Vicariis Apostolicis , deque Legatis natis seu Prima- 
tibus dictum est, simuique animadvertimus, nomen 
eorum dignitatis permansisse , ipsam vero dignita- 
tem saeculo XV penitus extinctam esse. Igitur a 
saeculo XV ad nostram usque aetatem in eorum 
locum suffecti suut Legati missi, hoc est, Cardina- 
les a latere Pontificis missi , et Nuntii Apostolici , de 
quorum munere et potestate verba facturi sumus. 

Jam vero Legati a latere, et Nuntii Apostolici 
in multis potestate pares sunt, sed in multis plane 
differunt. Pares sunt 

i ,° Quia utriusque auctoritas ordinaria est ad 
instar Proconsulum, aliorumque Praesidum, quibus 
olim Romani certas provincias moderandas com- 
mittebant ( cap. a de off. Leg. in 6. ). Quare auctori- 
tate ordinaria possunt edere statuta , quae perpe- 
tuam vim habeant , per textum in cap. Nemini de 
off. Leg. , in quo haec habentur : Nemini dubium 
esse volumus , quin Legatorum Apostolicae Sedis sta- 
tuta edita in provincia sibi commissa durent , tamquam 
perpetua , licet eamdem postmodum sint egressi. 

a.° Quia universas causas , quae per appella- 
tionem, vel querimoniam ad eorum audientiam 
perveniunt, audire possunt et debent ( cap. i eo- 
dem tit. ). 

3.° Quia ipsorum officium non expirat morte 
Pontificis, a quo mittuntur ( cap. a eod. in 6. ). 

Sed Legatus a latere in multis eminet dignita- 
te et auctoritate. Aequum enim est, ut Cardinalis 
Legatus a latere Pontificis missus ceteris Legatis 
sive Nuntiis dignitate et jure antecellat. Dignitate 
quidem eminet, quia , ipso in aliquam provinciam 
adventante , minorum Legatorum , si ibidem fue- 
rint , auctoritas silet ( cap. 8 de olf. Leg. ). Deinde 
Apostolicae dignitatis insignibus utitur, eoque prae- 
sente Archiepiscopus, et Patriarcha nequeunt prae- 
ferre Crucem ( cap. »3 de privileg. ). 

Praeterea Legatus a latere eminet auctoritate, 
quia in provincia Legationis suae quoscumque per- 
cussores Clericorum absolvit , confert tum Beneficia 
liberae collationis cum Ordinario concurrens, et 
inter ipsos datur praeventioni locus , tum etiam 
Beneficia patronatus ecclesiastici , non tamen laici ; 
et aliis hujusmodi juribus potitur, quae late expli- 
cant interpretes ad tit. de off. Leg. in 6. 

Haec autem omnia Nuntiis Apostolicis dene- 
gantur, tantumque eis licet in sua provincia ab- 
solvere sibi subditum ab excommunicatione ob 
violentam manuum injectionem in Clericum. Cetera 
vero ipsorum jura ex Pontificiis diplomatibus, qui- 

bus instruuntur, dignoscenda omnino sunt. Quin 
imo non solum de Nuntiis Apostolicis , verum 
etiam de ipsis Legatis a latere certa regula statui 
nequit, quod ad ipsorum potestatem attinet, cum 
a Cardinali De Luca discursu 33 ad Cone. Trid. 
verissime traditum sit, id totum pendere a tenore 
facultatum. 


De jure mittendi Legatos, quod ex ipsa ratione et natu- 
ra Primatus ad Pontificem pertinet, supra dictum est $. 44. 

DE RECTORIBUS 
SINGULARIUM ECCLESIARUM 


jl postoli , ut ait Tertullianus de praescriptione ad- 
versus baereses cap. ao , Ecclesias apud unamquam- 
que civitatem condiderunt. Itaque in singulis Eccle- 
siis Episcopus positus fuit , qui ipsas regeret. Quam- 
obrein Cyprianus in epist. Sg alias 55 scripsit : 
Singulis Pastoribus portio gregis fuit adscripta, quam 
regat unusquisque , et gubernet. At vero inter ipsos 
singularium Ecclesiarum Episcopos varii honoris 
et potestatis gradus constituti sunt , quo melius 
ecclesiasticae res administrarentur. De his itaque 
diversis Episcoporum gradibus , deque singulorum 
graduum juribus et officiis dicere aggredimur. 

CAPUT I. 


DE VARIIS EPISCOPORUM 
GRADIBUS 


Inter Episcopos primum honoris et dignitatis gra- 
dum obtinent Patriarchae ; alterum Exarchi et 
Primates; in tertio Metropolitae positi sunt; hos 
denique Episcopi subsequuntur. A primo gradu di- 
cendi initium sumimus. 


§. £ 1 - 

DE PATRIARCHIS 


Quamquam primis Ecclesiae saeculis nomen 
Patriarchae ignotum fuerit , quod nonnisi sub Con- 
cilii Chalcedonensis tempora usurpari coepit, res 
tamen, seu dignitas eo nomine significata extabat 
omnino. Namque , ut observat Natalis Alexander 
Hist. Eccl. saec. IV cap. 5 art. i5 , spectatissimae 
erant in Ecclesia tres Sedes primariae , quae ceteris 
eminebant omnibus, quod a S. Petro fundatae essent , 
Romana scilicet , Alexandrina , et Antiochena. Qua- 
rum Episcopi jurisdictione ampliori f, 'ruebantur , mul- 

tisque non modo provinciis', verum etiam Dioecesibus 
praeerant. De his Nicaeni Concilii I canon 6 : « An- 
tiqua consuetudo servetur per Aegyptum , Lybiam , 
et Pentapolim , ita ut Alexandrinus Episcopus horum 
omnium habeat potestatem , quia et Urbis Romae 
Episcopo parilis mos est. Similiter autem et apud 
Antiochiam ceterasque provincias suis privilegia ser- 
ventur Ecclesiis ». De his et canon secundus Constan- 
tinopolitani Concilii: « Secundum regulas constitutas 
Alexandrine quidem Episcopus ea , quae sunt in Ae- 
gypto , tantum gubernet : Orientis autem Episcopi so- 
lius Orientis curam gerant , servatis honoribus prima- 
tus Ecclesiae Antiochenae , qui in regulis Nicaenae 
Synodi continentur ». Romani Patriarchae non me- 
minit, quia nulli praescribi poterant ipsi limites, cum 
ejus jurisdictio et auctoritas in totum orbem Chri- 
stianum funderetur. 

Hactenus Natalis Alexander , cui Doctorcs 
omnes facile concedunt , Ecclesias patriarchales 
Romanam , Alexandrinam , et Antiochenam a S. 
Petro fundatas fuisse; dant quoque libenter, Princi- 
pis Apostolorum institutionem ad conciliandam eis- 
dem Ecclesiis quamdam auctoritatem et splendo- 
rem plurimum valuisse. Sed contendunt, jura et 
privilegia patriarchalia , quibus Alexandrina et 
Antiochena Ecclesia auctae fuerunt, ex sola Petri 
fundatione originem non habuisse , neque etiam 
habere potuisse. Namque Apostolica fundatio Ec- 
clesiam Apostolicam facit , non patriarchalem ; hinc 

33 

plures alias Ecclesias Petrus fundavit rexitque, nec 
tamen patriarchales habitae sunt; sic etiam Eccle- 
siae ab Apostolis fundatae, dictae sunt Apostolicae , 
non item patriarchales. Enimvero ad patriarchalem 
Ecclesiam constituendam necesse est, ut eadem Ec- 
clesia tum super Ecclesias, tinn super Metropolitas 
non unius , sed plurium provinciarum insignibus 
privilegiis et juribus augeatur. 

Quaeritur itacpie undenam jura et privilegia 
patriarchalium Sedium orta sint? De Marea, Vale- 
sius, Pagius, Allatius, Thomassinus , aliique do- 
ctissimi viri primam patriarchalis potestatis origi- 
nem Apostolicae institutioni , hoc est , S. Petro at- 
tribuunt; contra vero Dupinius, aliique praesertim 
recentiores Ganonistae non Apostolis, sed antiquis 
Ecclesiarum moribus acceptam referunt. Nos pro 
instituti nostri ratione argumenta utriusque senten- 
tiae breviter indicabimus. 

Itaque Doctores , qui Patriarcharum originem 
a receptis Ecclesiarum moribus derivant, ita ra- 
tiocinantur. Quum Ecclesia Alexandrina, et Antio- 
chena plurium provinciarum essent capita , ad quas 
proinde ceteri Episcopi negotiorum causa frequen- 
tes conveniebant; quum etiam ab iisdem Sedibus 
lux evangelicae veritatis circumstantibus provinciis 
refulserit, hinc factum est, ut earum Episcopi ve- 
lati Parentes aliarum Ecclesiarum haberentur , et 
progressu temporis. Episcopis non repugnantibus, 
quaedam sibi jura super alias Ecclesias vindicarent. 

Rem vero ita se habuisse satis compertum esse 
existimant ex canone 6 Concilii Nicaeni , qui est 
hujusmodi : Antiqui mores serventur in Aegypto , 
Lybia , et Pentapoli , ut Alexandrinus Episcopus ho- 
rum omnium habeat potestatem. Verba enim antiqui 
mores serventur arbitrantur satis ostendere non jus 
novum a Concilio conditum , sed veterem consue- 
tudinem , qua jus patriarchicmn nitebatur, confir- 
matam esse. Concludunt igitur Patriarcharum po- 
testatem moribus et consuetudine primum inductam, 
postea Conciliorum decretis constabilitam. 

Alterius sententiae patroni in primis ajunt , 
Concilii Nicaeni canonem Dupinio suisque asseclis 
minime favere. Nam quaestio est de prima patriar- 
chalium jurium origine, de qua ne verbum quidem 
in eo canone ; in eoque tantummodo agitur de 
constituendis finibus, intra quos Patriarcharum po- 
testas in posterum contineretur. Igitur ea verba 
antiqui mores serventur ad fines Patriarcliatuum 
designandos , non vero ad originem patriarchalium 
jurium demonstrandam pertinent. 

Quibus positis, ex notissima S. Augustini regu- 
la lib. IV de Baptismo contra Donntistas cap. 24.’ 
Quod universa tenet Ecclesia, nec Conciliis institutum , 
sed semper retentum est, nonnisi auctoritate Aposloli- 
ca traditum rectissime creditur, legitime inferunt, 
patriarchalia jura, cum adeo antiqua sint ut eo- 
rum origo non appareat, neque a Conciliis insti- 
tuta, sed semper in Ecclesia retenta fuerint, non 


Digitized by Google 



a6o 

a moribus et antiqua Ecclesiarum consuetudine , 
bene vero ab institutione Apostolica profecta 
esse. 

Quae quidem sententia videtur nobis probabilior 
esse, et quasi certa, eo vel maxime quod inscriptis 
Sanctorum Patrum passim legimu3 , patriarchales 
Sedes a Petro condecoratas et sublimatas fuisse ; 
quibus verbis aperte significatur, ea omnia privi- 
legia potestatemque , quibus insignitae fuerunt , ab 
ipso Petro , non aliunde accepisse. Verum hoc lo- 
co praeterire non possumus haec verba S. Leonis 
Magni in epist. XII ad Anastasium Thessalonicen- 
sem Episcopum : Inter beatissimos Apostolos in simi- 
litudine honoris fuit quaedam discretio potestatis ; et 
quum omnium par esset electio , uni tamen datum 
est , ut celeris praeemineret. De qua forma Episcopo- 
rum quoque est orta distinctio , et magna ordinatione 
provisum est , ne omnes sibi omnia vindicarent, sed 
essent in singulis provinciis singuli , quorum inter fra- 
tres haberetur prima sententia , et rursus quidam in 
majoribus urbibus constituti , sollicitudinem ejus su- 
sciperent ampliorem , per quos ad unam Petri Sedem 
universalis Ecclesiae cura conflueret, et nihil usquam 
a suo Capite dissideret. Igitur Apostoli Metropolitas 
in singulis provinciis , et in majoribus urbibus Pa- 
triarchas instituerunt, sequuti exemplum ipsius Chri- 
sti , qui regimen Ecclesiae suae ita constituit , ut 
Petrus Apostolis, et Petri Successores ceteris Epi- 
scopis auctoritate praeessent. 

De origine Patriarcharum relicuae duae sunt 
opiniones , de quibus non valde laborandum est , 
cum solido fundamento careant. Prima est Launoji, 
qui in sexto canone Concilii Nicaeni actuin esse 
contendit de jure mctropolitico , non vero de jure 
patriarchico, quia canon Metropolitas nominat, non 
Patriarchas; ex quo consequeretur, Patriarchatum 
non modo Ecclesiarum Antiochenae, et Alexan- 
drinae, verum etiam Ecclesiae Romanae in univer- 
sum Occidentem eo Concilio recentiorem esse. 

Launojo respondet Natalis Alexander Hist. Eccl. 
saec. IV dissert. 20 propos. 1 , nomen Patriarcharum 
post Nicaenae Synodi tempora invaluisse, sed rem 
ipsam nihilominus extitisse ante Concilium Nicaenum. 
Natura enim ita comparatum est, ut nomina rebus 

ipsis posteriora sint Canon sextus Nicaenae 

Synodi Metropolitanos nominat , non Patriarchas : 
quoad proprium nomen concedo, quoad rem ipsam nego. 
Et revera Nicaenum canonem de Patriarchis loquu- 
tum esse, sic probat initio ejusdem dissertationis: 
Episcopi, qui Dioecesim, id est, multas provincias re- 
gunt, non sunt Metropolitani simplices, sed Patriarchae ; 
atqui canon sextus Nicaeni Concilii agit de Episco- 
pis , qui regunt Dioecesim , id est , multas provincias , 
et quibus subsunt plures Metropolitani ; non agit igi- 
tur de simplicibus Metropolitanis , sed de Patriarchis. 
Agit enim hic canon de Alexandrino Episcopo , cui 
Aegypti, Libyae, Pentapoleos, Thebaidis, Mareotae, 
Ammoniacae , et Mareotidis provinciae parebant, ut 

ex Sancto Epiphanio liaercsi 68 , et ex illo canone 
colligitur , et cui decem ad minus Metropolitae sub- 
erant , ut colligitur ex epistola Theodosii Imperato- 
ris ad Dioscorum , quae refertur in Concil. Chalcedon, 
actione prima. Agit de Antiocheno Episcopo , cui 
subjiciebantur omnes Orientis provinciae , ut colligitur 
ex Sancto Joanne Chrysostomo homilia 3. ad popu- 
lum Antiochenum , et ex Sancto Hieronymo in epi- 
stola ad Pammachium : Asiana , Pontica , et Thraci- 
ca , Dioecesibus exceptis , quae ab Exarchis suis ad- 
ministrabantur una cum suis Synodis , ut constat ex 
canone 1 1 Synodi Constantinopolitanac oecumenicae 
II. Agit denique de Romano Episcopo, qui toti Occi- 
denti praeerat , ut colligitur ex Sancto Basilio epi- 
stola io, ex Sancto Augustino lib. i contra Julia- 
num cap. 2 , ex Sancto Hieronymo in epistola ad 
Marcum et in lib. adversus Vigilantium , et ex In- 
nocentio I in epistola ad Decentium Eugubinum 
Episcopum. Agit, inquam , de Romano Pontifice, cui 
septem vel octo Dioeceses subjiciebantur, nimirum duae 
in Italia , solidum Illyricum , quod ex una Dioecesi , 
postea in duas discerptum est , Galliae , Britanniae , 
Hispaniae , et Africae. Itaque canon sextus Nicaeni 
Concilii agit de Episcopis , qui Dioecesim regunt , id 
est , multas provincias , et quibus subsunt plures Me- 
tropolitani : ac proinde non agit de simplicibus Me- 
tropolitanis , sed de Patriarchis. 

Altera opinio eorum est, qui censent, Patriar- 
chas et Metropolitas jure divino institutos. Opinio 

omnino falsa ; nam catholici Doctores omnes con- 
sentiunt , graduum et potestatis inter Episcopos 
distinctionem a Christo institutam non esse, adeo- 
que Episcopos divino jure esse pares inter se Or- 
dine et potestate. Ratum illud , ait Thomassinus 
de vet. et nov. Eccl. discipl. p. i lib. i cap. 7 , 
certumque est, jure divino niti Principatum Episcopo- 
rum in privatis Dioecesibus , tum Papae super Epi- 
scopos omnes orbis: cum Metropolitanorum , Exar eo- 
rum , Patriarcharumque auctoritas ecclesiastica ab 
institutione originem ducat. Quare Dupinius de an- 
tiq. Eccl. discipl. diss. 1 §. 6 : Metropoliticam , in- 
quit, aut patriarcliicam dignitatem a Christo institu- 
tam fuisse , merum commentum est , quod ne verisi- 
militudinis quidem umbram habet. 


Patriarchis Alexandrino cl Antiocheno duo postea Pa- 
triarchae accesserunt. Nam Antistites Constantinopolitaui au- 
ctoritate Synodi Conslantinopolitanae I , et subrrptitio cano- 
ne 28 Synodi Chalccdoncnsis fulti cum Romanis Pontificibus 
de palriarchali dignitate diu et pertinaciter concertarunt. 
Denitpic Aposlolica Sedes tum eamdem Ecclesiam Constan- 
tinopolitanam , tum etiam Ecclesiam Hierosolymitanam eo 
insigni titulo in Concilio Chalcedonensi jam donatas Palriar- 
chalus honore et juribus exornavit. Innocentius autem III 
in Concilio Lateranensi IV hunc dignitatis ordinem inter 
Patriarchas constituit*, ut post Romanum Ecclesiam , quae di- 
sponente Domino super omnes alias ordinariae potestatis 
obtinet principatum , Constantinopolitana primum, Alexandri- 
na secundum , Antiochena tertium , Hierosolymitana quar- 
tum locum obtineat. 



a6_f 

§. S2. 

DE PATRIARCHARUM JURIBUS 
— «>-eeS39©asse-" — 

Inter jura Patriarcharum tria erant praecipua. 
Primum erat jus consecrandi Metropolitas , eisque 
pallium tribuendi, postquam tamen ipsimet Patriar- 
chae a Romano Pontifice pallium accepissent. Or- 
dinationes vero Episcoporum ad Metropolitas per- 
tinebant. Verum hac in re non una eademque ob- 
tinebat ubique disciplina : nam Patriarcha Alexan- 
drinus peculiari jure lruebatur non modo Metro- 
politas, sed cunctos etiam sui Patriarchatus Epi- 
scopos confirmandi consecrandique. Hinc per Ni- 
caenam Synodum damnata est Meletii Lycopolitani 
Episcopi audacia , propterea quod per provincias 
Aegypti , quarum Meletius Metropolitanus erat , 
Episcopos ordinasset, eoque pacto sibi jus arrogas- 
set, quod ad Patriarcham Alexandrinum pertinebat. 

Alterum Patriarcharum jus erat ex provinciis 
sibi subjectis Synodos cogere, eisdemque praesidere. 

Tertium erat a Metropolitarum judiciis appel- 
lationes accipere. 

Erant praeterea Patriarchis alia jura , jus ex. 
gr. canones ad universam Ecclesiam spectantes 
Metropolitis et Episcopis patefaciendi , jus enor- 
mium criminum veniam sibi reservandi , jus Stau- 
ropegii , et alia ejusdem generis , quae apud 

canonicae rei interpretes, et praesertim apud Tho- 
massinum de vet. et nov. Eccl. discipl. part. i lib. 
* cap. cj, et lib. ii cap. 58, et apud eruditum Au- 
ctorem dissertationis de Patriarchis Romae ann. 1776 
editae, abunde descripta atque illustrata inveniun- 
tur. 


Enuuciati quatuorOrientis Patriarchatus jamdudum exlin- 
cti sunt, una permanente ltomana Sede, qnae perpetuo 
stabit in ea petra, in qua divinitus fundata est. At ex rui- 
nis Patriarchatunm Orientalium pro sectarum multitudine et 
varietate multi Patriarchae emerserunt , inter quos Antio- 
chenus Patriarcha Graecorum Melchitartim, Patriarcha Antio- 
chenus Maronitarum , Antiochenus Patriarcha Syrorum, Pa- 
triarcha babylonensis nationis Chaldaeorum in Mesopotamia, 
et Patriarcha Ciliciae Armenorum, qui catholici sunt , com- 
munionem et gratiam Apostolicae Sedis habentes. Hisce Pa- 
triarchis eadem fere jura , quibus Patriarchae antiqui frue- 
bantur, Apostolica Sedes largiri solet. Sed necessc est , ut 
novus quisnne Patriarcha ad praescriptas formulas , et ca- 
tholicam fidem profiteatur, et sacramentum fidelitatis prae- 
stet , tum suae electionis confirmationem , et pallium a Ro- 
mano Pontifice consequatur. Vide Constitui. Benedicti XIV 
Nuper ad Nos datam die 16 Martii 1743. 

In Ecclesia Occidentali sunt alii Patriarchae minores 
dicti , videlicet Patriarcha Venetus, Ulysipponensis , et ln- 
diarum , qui Romanae Sedis privilegio Patriarcharum nomi- 
ne donati fuerunt , jurisdictione tamen Metropolitas non 
superant. 


§. 53. 

DE EXARCH1S, PRIMATIBUS, ET ARCHIEPISCOPIS 

— t o to ia t— ' 

Tres in Ecclesia Orientali Exarchi extiterunt, 
Ephesinus , Heracleensis , et Caesareensis. Hi fere 
omnia Patriarcharum jura exercebant, paulo qui- 

34 

dem Patriarchis inferiores , Metropolitis tamen di- 
gnitate superiores. Sed jamduduin interierunt; quan- 
doquidem ex eorum provinciis Patriarchatus Con- 
stantinopolitanae Ecclesiae erectus fuit. 

Primates initio vocati fuerunt Episcopi , qui 
principem locum aliquem in Ecclesia tenerent. Sic 
Romanum Pontificem legimus totius Ecclesiae Pri- 
matem interdum vocatum esse; et Concilium Chal- 
cedonense act. 16: Ecclesia Romana, inquit, sem- 
per habuit Primatum. Et in eodem Concilio Patriar- 
cha vocatur Primas Dioeceseos. In Africa Metropo- 
litae vocabantur Primates, seu primae Sedis Epi- 
scopi; id quod ex cap. 19 collectionis Africanorum 
Conciliorum manifestum est. Prima autem Sedes 
in provinciis Africae non erat alicui Ecclesiae affi- 
xa, sed jus metropoliticum seu Primatus de civi- 
tate alia in aliam transferebatur, et semper Epi- 
scopo ordinatione seniori tribuebatur; excepta Car- 
thagine, cujus Episcopus provinciae Africae sic di 
ctae firmiter Metropolita seu Primas habebatur. 
Extra quoque Africam Metropolitae Primates pro- 
vinciae dicebantur. In Concilio Bracarensi I can. 
6 haec habentur : Item placuit , ut conservato Me- 
tropolitani Episcopi Primatu ceteri Episcoporum se- 
cundum suae ordinationis tempus alius alio sedendi 
deferat locum. Et S. Leo Magnus ep. 53 ad Ana- 
tolium CP. Episcopum scribit : Non convellantur 
provincialium jura Primatum , nec privilegiis antiqui- 
tus institutis Metropolitani fraudentur Antistites . 

Primates vero peculiari et proprio nomine ap- 
pellantur Episcopi earum Sedium episcopalium , 
quibus Sedibus Vicariatus Apostolici dignitas quon- 
dam adnexa fuit : hujusmodi sunt Arelatensis , 

Lugdunensis in Gallia, Moguntinus in Germania, 
Toletanus in Hispania , Pisanus in Italia , aliique. 
His modo solum honoris nomen sine ulla potestate 
relictum est : qua de re supra diximus §. 44. 

Quod denique ad Archiepiscopos attinet, S. Isi- 
dorus Hispalensis in tract. de Etymologiis cap. ia, 
ex quo sumptus est can. Clericus dist. ai : Archie- 
piscopus , inquit, graeco dicitur vocabulo, quod sit 
summus Episcoporum : tenet enim vicem Apostolicam , 
et praesidet tam Metropolitanis , quam Episcopis. Mo- 
do autem Archiepiscopus , et Metropolita idem so- 
nant, neque amplius duae sunt distinctae dignita- 
tes, sed una eademque : quin imo si contingat, 
ut Archiepiscopus nullos Episcopos Suflraganeos 
habeat , neque est , neque Metropolitanus dici po- 
terit. 


5 - S4. 

DE METROPOLITIS 


Metropolita est civitatis Metropolis , sive civi- 
tatis in provincia principis Episcopus , qui toti pro- 
vinciae praeest. De Metropolitarum origine Docto- 
res disputant, num scilicet ea dignitas ab Aposto- 
lis , an post eorum aetatem ab Ecclesia instituta 

fuerit. Nos eorum sententiam firmiter tenemus, qui 
Apostolos arbitrantur metropoliticae dignitatis au- 
ctores extitisse. Hujus Apostolicae institutionis spe- 
cimen, illudquc perspicuum, exhibet factum S. Pauli 
Apostoli , qui Titum toti insulae Cretae , et Timo- 
theum toti provinciae Asiae praefecit. Hac tamen 
de re non attinet plura dicere , namque argumen- 
ta , quae ad ostendendam Apostolicam Patriarcha- 
rum originem jam attulimus , hanc nostram senten- 
tiam mirifice confirmant. 

Porro Metropolitae ex vigenti disciplina , et 
praesertim ex Tridentinae Synodi decretis in omnes 
suae provinciae Episcopos jurisdictionem habent. 
Magna quidem fuit olim Metropolitarum aucto- 
ritas in suos Episcopos Suffraganeos ; namque Epi- 
scopi Suffraganei apud suos Metropolitas accusari 
debebant, can. 7 Concilii Carthaginiensis III , quin 
imo ab eis excommunicari poterant ( cap. 5a de 
sent. excommun. ). At vero Concilium Tridentinuin 
judicialem Metropolitarum potestatem imminuit; 
nam cap. 8 sess. i3 de reform., et plenius sess. 
24 cap. 5 decrevit , ut causae criminales graviores 
contra Episcopos , quae depositione aut privatione 
dignae sint , ab ipso tantum Summo Romano Ponti- 
fice cognoscantur et terminentur. Minores vero cri- 
minales causae Episcoporum in Concilio tantum pro- 
vinciali cognoscantur et terminentur , vel a deputan- 
dis per Concilium provinciale. Quia vero de causis 
civilibus Episcoporum nihil in eodem Concilio sta- 

tutum fuit , idcirco ex communi Canonistarum sen- 
tentia permanet jus antiquum, quo sancitum est, 
ut civiles Suffraganeorum causae apud Metropoli- 
tas agantur. 

Metropolitis integrum est tertio quoque anno 
Episcopos provinciae ad Concilium provinciale con- 
vocare, et non obedientes poenis coercere. 

Demum Metropolitae suorum Suffraganeorum 
negligentiam supplent, eosque tum ad servandam 
residendae legem compellunt, tum ad seminaria 
erigenda. 

Sed Metropolitae in Dioeceses Suffraganeorum 
nulla jurisdictione pollent, nisi in appellatione, in 
sacra visitatione, et in devolutione. Primo itaque 
in appellatione; namque jus dicunt inter eos, qui 
a sententia Suffraganeorum ad eos provocant. Se- 
cundo in visitatione; olim Metropolitae, utcumque 
ita res postulare sibi videbatur. Dioeceses Suffra- 
ganeorum lustrare poterant ( cap. 1 de cens. in 6 ). 
At Synodus Tridentina huic rei modum quemdam 
constituit, ut nimirum a Metropolitanis, etiam post 
plene visitatam propriam Dioecesim, non visitentur ca- 
thedrales Ecclesiae , neque Dioeceses suorum Compro- 
vincialium , nisi causa cognita , et probata in Conci- 
lio provinciali ( sess. 24 cap. 3 de reform. ). Tertio 
denique in devolutione ; si enim Capitulum cathe- 
drale intra octo dies ab Episcopi obitu vicarium 
capitularem eligere neglexerit , facultas eumdem 
vicarium constituendi ad Metropolitani devolvitur. 

C Vi L« 

DE CROCE ET PALLIO 


Insignia Patriarcharum , Primatum , et Metro- 
politarum sunt crux , quae ipsis praefertur , et 
pallium, quod super vestes pontificales defertur. 
De more praeferendae crucis disserit Thomassinus 
de vet. et nova Eccl. discipl. p. i lib. II cap. 8 , 
et denique concludit , praelatas esse cruces Pontifi- 
cibus primum Romanis , inde Legatis pontificiis , ac 
denique Archiepiscopis , quod nemini non persuasissi- 
mum esset, nusquam eos procedere, nusquam progredi , 
nisi ad Christi crucem imperiumque , aut constabilien- 
dum , aut propagandum. Hoc insigne primum a Se- 
de Apostolica suis Legatis , deinde Patriarchis , 
postea Primatibus, demum aliquibus Archiepiscopis 
concessum est. Aetate vero Clementis V jus prae- 
ferendae crucis Archiepiscopi omnes obtinuerant; 
id quod manifestum est ex Clementina II de pri- 
vilegiis: Arcluepiscopo per quaevis loca exempta suae 
provinciae facienti transitum , aut ad ea forsan de- 
clinanti, ut crucem ante se libere portare faciat .... 
sacro probante Concilio, praesentis Constitutionis serie 
duximus concedendum. 

Origo pallii antiquissima , sed incerta. Quidam 
arbitrantur, pallium nihil aliud initio fuisse, quam 
imperiale indumentum, quod Constantinus Magnus, 

aliique Imperatores Romanis Pontificibus et Pa- 
triarchis concesserunt; et processu temporis factum 
esse, ut veluti sacrum ornamentum, et plenitudinis 
officii pontificalis symbolum haberetur. 

Aliqui contra putant, S. Linum, qui ann. 69 
Summum Pontificatum tenuit , auctorem pallii exti- 
tisse : liber vero pontificalis tradit , S. Marcum Pon- 
tificem instituisse , ut Episcopus Ostiensis , qui conse- 
crat Episcopum Urbis , pallio uteretur . Quae quidem 
opinio , quoniam apocryphis et imbecillibus mo- 
numentis nititur, plerisque omnibus non proba- 
tur. 

Verum ex opinionum discrepantia satis intelli- 
gitur, certum monumentum nullum extare, quo ve- 
ra origo pallii perspecta , planeque cognita habea- 
tur. Illud vero certum est, quod veteres scriptores 
omnes, qui de pallio loquuti sunt, non illud or- 
namentum profanum , sed sacrain vestem , signum- 
que rei sacrae fuisse testantur : quae testimonia fa- 
ciunt contra opinionem eorum, qui pallium Impe- 
ratoribus acceptum referunt. Sic acta Metrophanis 
Patriarchae Constantinopolitani apud Photium bi- 
blioth. cod. a56 referunt , eum , postquam senio 
confectus rogante Constantino Magno successorem 
Alexandrum sibi designaverat, pallium in sacra 
mensa deposuisse , ut successori traderetur. Igitur 
pallium regnante etiam Constantino Magno , quem 
primum ejusdem auctorem ostentant, inter sacras 
vestes recensebatur. Saeculo vero V Isidorus rno- 

nachus et Presbiter Aegyptius lib. I epist. i36 haec 
habet : Episcopi pallium non e lino , sed e lana con- 
fectum ovis pellem denotat , quam aberrantem quae- 
rens Dominus in proprios humeros sustulit. Episcopus 
enim Christi typum gerens illius munere fungitur } et. 
omnibus ipso habitu ostendit , se boni et magni Pa- 
storis imitatorem esse , qui gregis infirmitates ferre 
voluit. Atque attende sedulo : cum enim verus ipse 
Pastor accedit , apertis venerandis euangeliis , et as- 
surgit Episcopus , et imitationis vestem deponit. Et 
Symmachus Pontifex ineunte saeculo VI in episto- 
la ad Theodorum Laureacensem Episcopum ita 
scribit : Idcirco pallio , quod ex Apostolica caritate 
tibi destinamus , quo uti debeas secundum moreris Ec- 
clesiae tuae , solerter admonemus , pariterque volu- 
mus ut intelligas , quia ipse vestitus , quo ad missa- 
rum solemnia ornaris , signum praetendit crucis , per 
quod scito te cum fratribus debere compati , et mun- 
dialibus illecebris in affectu crucifigi. 


Pallium intra tres a consecratione menses petendum 
est a Summo Pontifice consueta formula , hoc est, instanter , 
instantius, instantissime; propterea quod, ut S. Gregorius 
Magnus ad Brunichildam Reginam scribit cap. prisca dist. 
tOO : Honor pallii nisi fortiter postulanti (lari non debet. Ele- 
ctus autem Archiepiscopus petere debet per se ipsum, si Ro- 
mae adsit, per procuratorem vero, si absit; neque pallium 
ei conceditur, nisi prius fidelitatem ct obedientiam erga 
Summum Pontificem jurejurando spoponderit. In Archie- 
piscopis illud est peculiare, inquit Benedictus XIV de Synod. 
Diocc. lib. 11 cap. 5 , quod ne per consecrationem quidem 
assi quantur plenitudinem officii sui , nisi pallium receperint 
a Romano Pontifice , ex cap. Nisi specialis de auctoritate 

et usu pallii; non quod pallium aliquid superaddat conse- 
crationi quoad Ordinis potestatem , sed quia liberum prae- 
bet accepti Ordinis exercitium , et archicpiscopatis muneris 
quamdam veluti perfectionem affert , et complementum. Ita- 
que Metropolita ante pallii receptionem neque se Archicpi- 
scopuni nominare , neque Synodum proviucialcm indicere 
potest, neque chrisma conficere, neque dedicare Basilicas, 
neque ordinare Clericos, neque Episcopos consecrare ( cap. 
28 5- Super eo de elect. ). 

Solus Komanus Pontifex semper et ubique pallio uti 
potest; celeri nonnisi intra fines suae jurisdictionis , et sta- 
tis ccrtisquc diebus , dc quibus Pontificale Romanum part. 
I tit. de Pallio. 

Pallium semel acceptum personae sic inhaeret , ut al- 
teri commodari non possit , nec transit ad heredes dignita- 
tis , neque Archicpiscopiis ab una ad aliam Sedem transla- 
tus pallium secum defert, sed novum semper petendum 
est ; et ubi Archicpiscopus obierit , pallium seu pallia, st 
plura acceperit, cum eo humanda sunt. 


§. 56 . 


DE EPISCOPIS 


Superest modo ut sermonem de Episcopis 
instituamus. Ex instituti nostri ratione viden- 
dum nobis est, quae sint jura et officia Epi- 
scoporum propria, quae Episcopi in sua quis- 
que Dioecesi exercent, quod sequenti capite fa- 
cturi sumus. Haec eadem jura spectant quo- 
que ad Patriarchas, Primates, et Archiepi- 
scopos , quippe qui , etsi Episcopis Suflra- 

ganeis et provinciis praesint , iidem tamen* 
habent suam peculiarem Ecclesiam , quam re- 
gunt. 


Episcopi Titillares in eodem ac celeri Episcopi digni- 
tatis gradu locati sunt ; in consecratione siquidem characte- 
rem episcopalem , cique adnexam potestatem , uti veri Epi- 
scopi, recipiunt; tantummodo , cnm propriam Dioccesim non 
habeant , ejus potestatis usu , et jurisdictione privantur. 
Obtinent quidem alicujus calhedralis Ecclesiae titulum , ve- 
rumtamen sine jure administrandi. Vocantur etiam Episcopi 
in partibus In/ldctium , propterca quod exornantur titulo 
alicujus earum Ecclesiarum , quae sub jugo Infidelium ge- 
munt , quod Tactum est , ne memoria antiquae dignitatis 
earumdem Ecclesiarum penitus obliterclur. 

In ecclesiasticis historiis non desunt vetusta exempla 
Episcoporum , qui solius honoris causa Episcopi consecrati 
fuerunt. Nunc vero non creatur Episcopus sine titulo. Hujus- 
modi tamen Episcopi vcluti inertes inutilesque contemnen- 
di non sunt: eorum enim opera Summi Pontifices saepius 
utuntur, eo quod aliqua sunt munera, quae decentius Epi- 
scopo committuntur, quam Presbitero.; praeterea SulIYaga- 
nei sive adjutores dautur Episcopis , qui per semetipsos ob 
senium , aut malam valetudinem, aut propter Dioecesium 
amplitudinem ordinationibus , aliisque functionibus sacris o- 
peram dare nequeunt. 

in Episcoporum numero Chorepiscopos habendos esse 
putarunt Henrtcus Hammondus, Guillelmus Beveregius, et 
alii, idque ob eam praesertim causam, quia Athanasius in 
apolog. contra Arian. : Marcotcs , inquit , regio est Alexan- 
drina , in qua nunquam Episcopus fuit aut Chorepiscopus , 
sed universae illius regionis Ecclesiae Alexandrino parent 
Episcopo. Presbiteri autem singuli suos vicos habent maxi- 
mos , qui decem circiter sunt, imo plures numero. Ex qui- 
bus nempe verbis cum Presbiteri ab Episcopis et Chorepi- 
scopis discernantur , statim concluserunt , Chorepiscopos 
eosdem ac Episcopos fuisse. 

Alii vero rati sunt , Chorepiscopatum fuisse Ordinem 
sacrum ab Episcopatu et Presbitcratu plane distinctum, quia 
in can. 2 Concilii Chalcedonensis sic decernitur: Si quis Epi- 
scopus per pecuniam ordinaverit Episcopum vel Chorepisco- 
pum , aut Presbiterum vel Diaconum , vel quemlibet de his, 
qui connumerantur in clero , aut promoverit per pecunias 

Dispensatorem aut Defensorem vel Uansionarium , vel quem- 
quam omnino , qui subjectus est regulae , proprii gradus pe- 
riculo subjacebit. Ex hoc siquidem canone videtur Chorcpi- 
scopatus inter sacros Ordines numerari , qui per ordinatio- 
nem seu manuum impositionem conferuntur, dum eodem 
canone ecclesiastica officia, quae per promotionem, ct non 
per ordinationem tribuuntur, seorsim ab Ordinibus recen- 
sentur. Erit ergo , ait Thomassinus de nov. et vet. Eccl. 
discipl. p. 1 lib. 2 cap. \ , si his stare volumus, Chorepisco- 
palus unus e sacris Ordinibus , atque adeo divinae institutio- 
nis. At hoc ( prosequitur idem Auctor ) cum ejus novitate 
aut aevi brevitate consistere minime potest. JVon Chorepisco- 
pos tria priora saecula habuere , nullos postrema. 

Nos itaque in eorum sententiam libenter imus, qui 
Chorepiscopos putant Presbiteros fuisse-, l.°quia Chorepiscopi 
ex canone 10 Concilii Antiocheni ab uno tantum civitatis 
Episcopo ordinabantur. Episcopi vero a Iribus Episcopis 
consecrandi erant ; 2.° quia Episcopos iu vicis et pagis consti- 
tuere canones vetabant, contra vero Chorepiscopi non alibi , 
quam in vicis constituebantur; 3.° quia Chorepiscopi a Nco- 
caesarieusi Synodo ad similitudinem septuaginta discipulorum 
instituti dicuntur, at Episcopi non discipulorum modo, ve- 
rum etiam Apostolorum successores semper habiti sunt. 

Erant tamen Chorepiscopi non exiguae dignitatis, quia 
in pagis et oppidis Episcoporum vices gerebant; adeoque 
Chorepiscopi dicti sunt quasi ruris Episcopi, eosque Vicarios 
Episcoporum appellavit Synodus Neocacsariensis anno 311 
cap. 3: Vicarii, inquit. Episcoporum , quos Graeci Chorepi- 
scopos vocant. Praeerant ruris Presbiteris et Ecclesiis , cas- 
quo visitabant , Clericis ruralibus in aliam Ecclesiam abeun- 
tibus dabant litteras dimissorias, Subdiaconos aliosquc mi- 
nores Clericos ordinabant; quin etiam si episcopali chara- 
ctere insigniti fuissent ( quandoquidem Chorepiscopi inter- 
dum eligebantur, qui jam Episcopi erant ), Presbiteros quo- 
que ct Diaconos consecrabant , ex delegatione tamen , scu 
consulto prius Urbis Episcopo , cui Chorepiscopus subjicitur 
ipse et regio, ut statuit Syuodus Antiochena. In civitate co- 
ram Episcopo ct urbanis Presbiteris poterant sacris oprrari, 
quod ceteris ruris Presbiteris non licebat. Denique nonnulli 
Chorepiscopi interdum sederunt in Synodis generalibus, et 
suffragium tulerunt, non quidem ratione Chorcpiscopatus , 
sed potius vel delegatione, vel substitutione in locum absen- 
tium Episcoporum, vel cx Ecclesiae indulgentia, vel dentum 
ratione Ordinis episcopalis, quo, ut diximus, aliqui Chorepisco- 
pi ornabantur. 

Cum vero Chorepiscopi tot muneribus decorati intra 

potestatis suae limites non se continerent, cumque nec ca- 
nones Conciliorum , neque Decretales epistolae Pontificum , 
quibus Chorepiscoporum coercebatur insolentia , satis fuis- 
sent ad cos in officio continendos, factum est ut ipsorum 
ordo penitus extinctus fuerit. 

DE JURIBUS ET OFFICIIS 
EPISCOPORUM 


P rimum et praecipuum Episcoporum officium est, 
attendere sibi , et universo gregi , in quo eos Spiritus 
Sanctus posuit regere Ecclesiam Dei , quod legimus 
in actis Apostolorum XX v. 28. Ex ho c officio cum 
potestate conjuncto cetera officia et jura Episco- 
porum manant, ex quibus quinque haec illustrabi- 
mus, officium nempe et jus docendi , jubendi et di- 
spensandi , judicandi , corrigendi et administrandi. 


De potestate Ordinis hic solum animadvertimus , Epi- 
scopos omnia Sacramenta administrare , aliasquc sacras fun- 
ctiones in suis Dioecesibus obire posse ; Episcopatus enim 
est apex sacerdotii; quapropter Episcopi Presbiteris antecel- 
lunt potestate Ordinis , quo spectat Tridentinae Synodi defi- 
nitio sess. 23 cap. 7 : Si quis dixerit , Episcopos non esse 
Presbiteris superiores , vel non habere potestatem confirman- 
di et ordinandi , vel eam , quam habent , illis esse cum 
Presbiteris communem, anathema sit. Sunt praeterea quae- 
dam functiones sacrae , quarum agendarum jus ad solos 
Episcopos spectat , cujus generis sunt Ecclesiarum vel 
altarium consecratio , Ecclesiae jam consecratae reconcilia- 
tio , et generalim omnis benedictio , in qua sacra Unctio 
adhibetur; de quibus late agitur in Jure privato. 

§. 37 . 

DE OFFICIO ET JDRE DOCENDI 

—fHOW— 

Primum igitur et praecipuum munus Episcopo- 
rum est, populum docere res omnes , quae ad ae- 
ternam salutem conducunt. Itaque Tridentina Sy- 
nodus sess. 5 cap. a de reform. statuit, omnes Epi- 
scopos, Archiepiscopos , Primates, et omnes alios Eccle- 
siarum Praelatos teneri per se ipsos , si legitime impe- 
diti non fuerint , ad praedicandum. Porro ad Episco- 
pum spectat concionatores designare ac mittere, 
qui in sua Dioecesi divinum verbum annuncient ; 
idcirco praeter Parochos, quibus ad animarum cu- 
ram semel probatis jus et officium est plebem sibi 
commissam erudire , nemini permissum est sine ve- 
nia Episcopi praedicare, ne Regularibus quidem in 
Ecclesiis suorum Ordinum , nisi benedictionem ab 
Episcopo acceperint; namque generatiin a Tridentina 
Synodo sancitum est sess. »4 cap. 4 reform : 
Nullus sive Saecularis , sive Regularis etiam in Ec- 
clesiis suorum Ordinum , contradicente Episcopo , 
praedicare praesumat. 

Quia vero Episcopus est solus magister et do- 
ctor in sua Dioecesi , idcirco ejus officium et jus 
est diligenter vigilare , ne quid fidei morumque 
disciplinae adversum in scholis privatis vel publi- 
cis tradatur. Ad eumdem Episcopum spectat in 

seminariis et collegiis Clericorum magistros desi- 
gnare, aut approbare, eaque praescribere, quae ab 
ipsis magistris doceantur. Nemini licet librum ali- 
quem , sive aliam quamcumque scripturam impri- 
mere , vel imprimi facere , ut ait Concilium Late- 
ranense V sess. io, quin prius Episcopus librum 
ipsum expenderit, ejusque edendi veniam scriptis 
exaratam dederit. Denique Episcoporum est, ex 
Tridentina Synodo sess. 24 cap. 3 de reform. , sa- 
nam orthodoxamque doctrinam expulsis haeresibus 
inducere. 

Sed Episcopus nequit quaestiones ad fidei mo- 
rumque doctrinam pertinentes definire. In hanc 
sententiam Joannes Gersonius de examine doctri- 
narum consid. 3 haec habet: Aliquae sunt doctrinae 
palam haereticae apud omnes ; aliae dubiae simplici- 
bus , sed manifestae sapientibus et peritis ; tertiae 
veluti neutrae habentes pro se Doctores cum rationi- 
bus in utramque partem probabilibus , nec in una 
tantum Dioecesi, vel paucis , sed apud omnes Chri- 
stianos, aut longe plurimos. Est ergo veritas, quod in 
primis et secundis auctoritas inferiorum Praelatorum 
se extendit, et in suos tantummodo ; in tertiis vero 
nequaquam, quoniam merito dicuntur majores causae 
fidei propter difficultatem decisionis cum periculo 
scandali , ideo sunt ad Sedem Ecclesiae , vel ad Se- 
dentem in ea referendae. 

§. 8B. 


DE OFFICIO ET JURE JUBENDI ET DISPENSANDI 


Cilni Episcopi positi sint a Spiritu Sancto regere 
Ecclesiam Dei , nemo catholicorum negat , et Epi- 
scopis jus esse jubendi seu ferendi leges , et unum- 
quemque debere sui Episcopi legibus obtemperare. 
Quocirca Apostolus fidelem populum monuit: Obe- 
dite Praepositis vestris, et subjacete eis ; ipsi enim 
pervigilant quasi rationem pro animabus vestris red- 
dituri. Episcopus autem vel in Synodo Dioecesana 
leges jubet, vel extra Synodum. Jam vero apud 
Canonistas certum est, leges in Synodo latas per- 
petuas esse , cum sint regulae stabiles communitati 
propositae , ideoque in suo robore permanere , 
etiamsi Episcopus supremum diem clauserit ; per- 
petuas inquam , non immutabiles , namque ab ipso- 
inet legislatore , vel ab ejus successore deleri pos- 
sunt , vel immutari. Verumtamen in disputatione 
positum est, an leges ab Episcopo extra Synodum 
latae, et per simplex edictum promulgatae, post 
mortem, aut renunciationem , aut translationem 
ipsius Episcopi adhuc vigeant. Assentimur autem 
iis qui affirmant, tum quia ea est natura legis, ut 
sit perpetua, tum quia leges ab Episcopis latae 

sive in Synodo, sive extra Synodum vim omnem 
ab eodem Episcopo accipiunt. 

At vero Episcopus leges condere potest, quas 
ad vitia coercenda , virtutem promovendam , de- 
pravatos populi inores reformandos, et ecclesiasti- 
cam disciplinam aut restituendam aut fovendam 
necessarias et utiles arbitratur. Sic etiam legibus 
latis corrigit, et emendat, si qua in Sacramento- 
rum administratione , verbi Dei praedicatione , et 
dierum festorum observantia sibi corrigenda, emen- 
dandaque esse videantur. Publicas et privatas 
preces pro Ecclesiae necessitate , aliisque justis de 
causis indicit; et generatim potest Episcopus ea 
jubere, quae pro locorum, personarum, ac tempo- 
rum latione ad Dei cultum, et salutem animarum 
conducunt, et prohibere contraria. 

Sed minime potest leges condere, quae Juri 
ecclesiastico communi adversantur. Siquidem , ut 
praeclare scripsit Cardinalis Bona in epist. 289 ad 
Joannem Baptistam Thiersio , communes Ecclesiae 
leges , ritus , et consuetudines ubique receptae ejus 
dumtaxat auctoritate tolli vel mutari possunt , cujus 
est in universam Ecclesiam auctoritas et potestas , 
alioquin ingens jieret disciplinae , et Hierarchiae eccle- 
siasticae perturbatio. 

Quidam putant Episcopis jus esse in legibus 
Summorum Pontificum, et Conciliorum , atque ad- 
eo in Jure communi dispensandi , si conditor le- 
gis eam sibi facultatem non reservavit. Huic autem 

opinioni minime adhaerendum est , ob eam certam 
et notissimam sententiam , quae in ore omnium fe- 
re versatur , quod nimirum inferiori in lege supe- 
rioris dispensare non licet. Praeterea , ut bene 
animadvertit Fagnanus in cap. Nimis de filiis presbit., 
mos sacrorum canonum et Conciliorum est , fere ubi- 
que simpliciter praecipere , aut prohibere quid facien- 
dum sit , vel non faciendum ; raro autem descendunt 
ad prohibitionem dispensationis. Unde si liceret Epi- 
scopis dispensare , quotiescumque dispensatio in specie 
non prohibetur , consequenter esset in eorum faculta- 
te , totum Jus commune , et Concilia universalia subver- 
tere in singulis casibus dispensando , quod est erro- 
neum asserere. In hanc sententiam sic recte ratiocina- 
f tur P. Engel de min. et obed. : Frustra canones ex- 

presse illam facultatem dispensandi in certis casibus 
concederent , si alias de jure Episcopo competeret. 
Vide Benedictum XIV de Synod. Dioec. lib. IX 
cap. i. 

Episcopi vero possunt cujuscumque criminis 
reos absolvere, quoties eam potestatem sibi Ponti- 
fex non reservavit; propterea quod absolutio, ut 
ait Suarez de leg. lib. 6 cap. 14, non est contra 
aut praeter legem superioris , sed secundum illam ; 
dispensatio autem derogat legi. Praeclare Thomassi- 
nus part. j lib. 2 cap. 1 3 : Eo , inquit , fundamento 
nititur ea Canonistarum distinctio , quando docent , 
eo differre dispensationes ab absolutionibus , quod 
dispensare non possint Episcopi , nisi ubi illa eis ex- 

presse in Jure potestas conceditur ; at absolvere a 
quibuscumque possint criminibus , nisi ubi expresse 
Pontifici Summo reservata fuerit. Quippe Ordo episco- 
palis plenissimam complectitur potestatem remitten- 
dorum peccatorum , non relaxandarum legum. 

Sunt tamen quatuor eventus, in quibus Theo- 
logi passim et Canonistae docent, licere Episcopis 
in Jure cominuni dispensare. Sunt autem, ut ait P. 
Antoine dieol. moral. tract. de leg. cap. 6 , quan- 
do est consuetudo dispensandi , ex cap. 1 3 de foro 
compet. ; vel quando necessitas dispensandi in aliqua 
lege saepe occurrit, ut in festis et jejuniis; vel 
quando dubium est, an res egeat dispensatione; vel 
quando occurrit gravis et urgens necessitas dispen- 
sandi , nec potest recurri ad Papam , aut periculum 
est in mora, aut gravissimum, detrimentum imminet. 
Nam in his casibus ex communi sententia censetur 
potestas dispensandi Episcopo concessa, cum hoc po- 
stulet bonum commune, sitque necessarium ad ordi- 
narium et rectum regimen animarum. Hac de re con- 
fer ipsum Benedictum XIV de Synod. Dioec. lib. 
IX cap. a et 3. 

§. 59 . 

DE OFFICIO ET JURE JUDICANDI ET CORRIGENDI 

Episcopus praeterea est judex, et in tota sua 
Dioecesi jurisdictionem ordinariam noscitur habere 
( cap. 7 de offic. judic. ord. in 6). Quapropter cau- 
sae omnes ad forum ecclesiasticum quoquo modo 
pertinentes, etiamsi beneficiales sint, itemque ma- 
trimoniales, et criminales ab Ordinariis Locorum in 
prima instantia cognosci et definiri debent, quod 
Tridentina Synodus edixit cap. so sess. 34 de re- 
form. 

Praeterea sicut in potestate jubendi judican- 
dique penitus insita est potestas coercitiva , qua 
criminosi et contumaces coercentur , ita ab Epi- 
scopis virga adbiberi potest, quam minitatus est 
Apostolus ep. I ad Corinth. cap. 4: Quid vultis in 
virga veniam ad vos ? Quin imo si mitiores poe- 
nae non prosint, contumaces a communione Ec- 
clesiae abscindi poterunt. At in poenis infligendis 
ea norma servanda est , quam Episcopis proposuit 
eadem Tridentina Synodus sess. i 3 cap. 1 de re- 
fprm. 

De causis, quae ratione sive rerum, sive personarum ad 
Tribunal Ecclesiae perlinent, salis dictum est lib. \ cap. 3. 

§. 60 . 


DE OFFICIO ET JURE ADMINISTRANDI 


Quintum denique officium et jus Episcoporum 
in administrando versatur. Administrare est spiri- 
tualem curam suarum ovium gerere , resqne ad Dei 
cultum et pietatis opera pertinentes disponere, di- 
ligenterque curare. Itaque Episcopus ex officio et 
jure administrandi i.° suam Dioecesim visitat, cu- 
jus visitationis finis est , sanam orthodoxamque do- 
ctrinam expulsis haeresibus inducere , bonos mores tue- 
ri , pravos corrigere , populum cohortationibus et admo- 
nitionibus ad Religionem , pacem , innocentiamque ac- 
cendere ; quae sunt verba Tridentinae Synodi sess. 
24 cap. 3 de reform. 2. 0 Ecclesias et Beneficia eri- 
git , supprimit , dismembrat , servatis sacrorum ca- 
nonum regulis, 3.° Ecclesias parochiales , Praeben- 
das , et Beneficia omnia suae Dioecesis confert , ni- 
si fuerint reservata , vel affecta. 4. 0 Deligit eos , qui 
clericali militiae adscribi, et Ordinibus initiari postu- 
lant. 5.° Munera et officia ecclesiastica iis defert, 
quos idoneos compererit. 6.° In rectam administra- 
tiouem bonorum etiam temporalium ad Loca Pia 
pertinentium incumbit. 7. 0 Piarum voluntatum exe- 
cutionem curat; quin imo , ex Tridentino Concilio 
sess. 23 cap. 8 de reform.. Episcopi etiam tamquam 
Apostolicae Sedis Delegati in casibus a jure conces - 

sis ( quando nempe execnfores a pio fundatore de- 
signati in suo munere fungendo segnes negligentes- 
que fuerint ) omnium piarum dispositionum, tam in 
ultima voluntate , quam inter vivos sunt executores. 
8°. Non postrema denique pastoralis officii pars sita est 
in fovendis pauperibus, qui aliena ope indigent, 
et in omni opera digne praestanda pro salute ani- 
marum. 


Antequam hisce Institutionibus finem faciamus, non abs 
re visum est de potestate Episcoporum ea notare , quae se- 
quuntur. Theologi et Canonistae disputant , utrum potestas 
jurisdictionis immediate a Deo ipso , au potius a Romano 
Pontifice Episcopis conferatur? De qua re, ait Zallinger jur. 
eccl. pubi. 5- 363 , animadverte primo : omnis sacra et eccle- 
siastica potestas remote ac primo est a Deo tamquam gra- 
tiae collatore. Secundo : potestas Ordinis tam in Episcopis , 
quam Prcsbileris certe a Deo est proxime et immediate , a 
quo, positis signis sacramentalibut consecrationis vel ordina- 
tionis, et character imprimitur, et potestas confertur , quae 
dein nullius hominis arbitrio aufen i , imminui , amplificari 
potest. Tertio : potestas Pontificiae ac summae Jurisdictio- 
nis certe inunediate et proxime a Deo est ; cum enim Ele- 
ctores Papae illam jurisdictionem non contineant , eam a 
se in Subjectum, quod eligunt , derivare non possunt. Nihil 
igitur agunt , nisi ut personant designent , cui Christus po- 
testatem a se institutam secundum promissionem suam dein 
conferat. Singulari hoc exemplo abutendum non est ad quae- 
vis alia genera collatae , et acceptae potestatis. Uti enim 
Episcopus in Prcsbiteros jurisdictionem pro foro interno , 
vel etiam externo derivat ; sic non repugnat , ut Pontifex , 
in quo est plenitudo sacrae potestatis , ejus partem in illos 
transmittat , qui in partem sollicitudinis vocari solent. 

Multa dici possent iu utramque sententiam , rerum ad 
id, quo spectamus , non est necessc; nobis in animo est tv- 
ronrs praemonere, ne in errorem inducantur, eo quod ali- 
qui Canonistae in ea quaestione pertractanda ita versantur, 
ut aut Episcoporum, aut Pontificis, et hujus maxime, pote- 
statem deprimant. Cavendum itaque ab iis est, qui censent 
potestatem Episcoporum sic a Pontifice impertiri , perinde 

ac si Episcopi ministri , aut vicarii Romani Pontificis essent; 
ilemque ab iis, qui arbitrantur eam potestatem immediate a 
Deo ita conferri, ut Episcopos constituant veluti Corri gentes 
Ecclesiae, vel Optimates. Nemini igitur plus tribuendum, quam 
veritas ipsa concedat, ideoque in alterutra sententia semper 
ob oculos habendum est. Episcopos esse veros Pastores 
Rectoresque suarum ovium , sed tamen ipsorum potestatem 
intra lines Dioecesium contineri , et Summo Pontilici obno- 
xiam esse. 

Disputant etiam , quae sit ecclesiastici regiminis forma , 
an dcmocratica , an aristoeralica , au vero mutiarchica ? 

Jam vero non est demucralica; hic turpissimus fuit er- 
ror Richerii , qui docuit, potestatem ecclesiasticam Christia- 
no populo, sive toti Ecclesiae corpori datam esse, quem 
errorem superiori lib. 1 cap. 2 refutavimus, nec proinde 
neccsse est in hujus' argumenti tractatione iterum versa- 
ri. Bellarminus quidem controvers. lib. t de Rom. Pont, 
cap. 3 ait in forma regiminis ecclesiastici, suum quem- 
dam in ea locum habere dentocraliam , cum nemo sit ex 
omni Christiana multitudine , qui ad Episcopatum -vocari non 
possit, si tamen dignus eo munere judicetur. Verum, ut ob- 
servat Zallingcr jur. cccl. pubi. $. 362, huic quidem asser- 
tioni quoad rem nemo catholicorum facite refragabitur ; quo- 
ad loquendi modum , qui secundum receptas de Imperii for- 
ma notiones disserit , aegre quisquam ussentictur. Nam di- 
stinguenda est forma rcipublicae a regiminis seu guberna- 
tionis modo. Si quis Ecx regni sui officia et dignitates ex 
aequo distribuat pro meritis ac virtute cujusque , nulla no- 
bilitatis habita ratione , non ob id ejus regnum formam demo- 
ci alicam induit ; quae quidem forma ex solo subjecto pote- 
statis summae determinatur. 

Neque forma regiminis ecclesiastici est aristoeralica ; 
htric enim maxime repugnat Primatus honoris et jurisdi- 
ctionis divinitus institutus, quo unus Romanus Pontifex S. 
Petri Successor universae Ecclesiae praecst. Igitur qui me- 
ram aristocratiam in Ecclesiam inducunt, catholicum do- 
gma Primatus omnino destruunt : quapropter facultas theolo- 
gica Lovauiensis propositionem M. Antonii dc Dominis lib. 1 de 
rcp. cccl. n. 12, in qua asserebat. Ecclesiam Spiritu Chri- 
sti instructam , et in singulis Ecclesiis voluisse monarchiam, 
et in se totam aristocratiam , ut altera alterius vilia corri- 
geret, hac gravissima censura notavit: Propositio haeretica 
et schismatica , quatenus asserit , regimen universalis Eccle- 
siae esse aristocraticum. 

Cum igitur regimen ecclesiasticum non sit neque de- 
mocraticum, neque aristocraticum, consequens est, illud 

esse monarchicwn. Quoniam vero Episcopi sunt veri Pasto- 
res suarum ovium , et in Conciliis generalibus veri judices 
sedent, hinc communior sententia est, regimen ecclcsiasli- 
cum , illud quidem monarchicum esse, aliqua tamen aristo- 
cratiae specie temperatum. In quam sententiam cl. Zallingcr 
jur. eccl. pubi. $. 362 ita praeclare animadvertit: Temperamen- 
tum istud arislocraticum non tale intelligi debet , quale 
in Statibus profanis esse solet , quorum forma mixta ex di- 
visione j urium summi imperii ita oritur , ut quod in uno 
subjecto inest jus, non idem in altero insit, neque ab allero 
pendeat. Discrimen facit singularis unitas , atque unitatis 
conservandae obligatio, quam Christus Ecclesiae suae pro- 
priam fecit. Nam primo ipsa potestas Episcoporum , quae 
temperamentum illud aristocraticum efficit , perpetuo et ex 
natura sua alligata est ad centrum unitatis, ac supremam 
potestatem Ficarii Christi , eidemque subordinata , ut proin- 
de haec mixtio aristocralica non absoluta , sed limitata sit. 
Secundo quidquid juris competit Episcopis, id eminente 
quadam ratione inest in Primate Ecclesiae , ac summo Fi- 
cario Christi. Haec, ni fallor , de aliis fbrmis profanis ex 
monarchia et aristocratia mixtis asseri haud possunt. 


Et liic Institutionibus Juris Publici Ecclesiastici 
finem facimus parati quemcumque errorem, in 
quem lapsi simus, corrigere. 


HOC VERO OPUS QUALECUMQUE SIT 
BEATISSIMAE VIRGINI MARIAE 
AB ANGELO SALUTATAE 
DAMUS DONAMUS DICAMUS 

